**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՕՐԵՆՔԸ**

**ՄԱՔՍԱՅԻՆ ԿԱՐԳԱՎՈՐՄԱՆ ՄԱՍԻՆ**

**ԲԱԺԻՆ I**

**ԸՆԴՀԱՆՈՒՐ ԴՐՈՒՅԹՆԵՐ**

**ԳԼՈՒԽ 1**

**ՄԱՔՍԱՅԻՆ ԿԱՐԳԱՎՈՐՄԱՆ ՀԻՄՆԱԿԱՆ ԴՐՈՒՅԹՆԵՐԸ ԵՎ ՄԱՔՍԱՅԻՆ ԳՈՐԾԸ ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆՈՒՄ**

**Հոդված 1. Օրենքի կարգավորման առարկան և նպատակները**

1. Սույն օրենքի կարգավորման առարկան Հայաստանի Հանրապետության պետա­կան սահմանով ապրանքների տեղափոխման, մաքսային հսկողության ներքո դրանց փոխա­դրման, ժամանակավոր պահպանման, մաքսային հայտարարագրման, բաց թողն­ման, մաքսային ընթացակարգերին համապատասխան ապրանքների օգտագործ­ման, մաքսային հսկողության իրականացման, մաքսային վճարների, հարկերի­, հակագնագցման և փոխհատուց­ման տուրքերի վճարման, ինչպես նաև մաքսային մար­մինների և նշված ապրանքների նկատմամբ տիրապետման և (կամ) օգտագործման և (կամ) տնօրինման իրավունքներ ունեցող անձանց միջև հարաբերություններն են:
2. Սույն օրենքի նպատակներն են`
3. Հայաստանի Հանրապետության կողմից մաքսային կարգավորման և մաքսային գործի բնագավառում Եվրասիական տնտեսական միության (այսուհետ` Միություն) իրա­վա­պայմանագրային բազան կազմող միջազգային պայմանագրերի և որոշումների կատար­ման ապահովումը.
4. Միության իրավապայմանագրային բազան կազմող միջազգային պայմանագրերի և որոշումների շրջանակներում չկարգավորված և դրանցով նախատեսված՝ Հայաստանի Հան­րապետության օրենսդրությամբ կարգավորման ենթակա` մաքսային գործին առնչ­վող հարաբերությունների կարգավորումը։
5. Սույն օրենքով չկարգավորված մաքսային իրավահարաբերությունները կարգա­վոր­վում են Միության և Հայաստանի Հանրապետության օրենսդրության շրջանակ­նե­րում:

**Հոդված 2. Մաքսային կարգավորումը և մաքսային գործը Հայաստանի**

**Հանրապետությունում**

1. Հայաստանի Հանրապետությունում մաքսային կարգավորումը Միության մաք­սա­յին օրենսդրությանը և Հայաստանի Հանրապետության օրենսդրությանը համապա­տաս­խան՝ մաքսային գործի իրականացման կարգի ու կանոնների սահմանումն է։
2. Հայաստանի Հանրապետությունում մաքսային գործն ընդգրկում է Հայաստանի Հան­րապետության մաքսային սահմանով ապրանքների և տրանսպորտային միջոցների՝ օրենս­դրությամբ սահմանված տեղափոխման կարգի և պայմանների պահպանման նկատ­մամբ մաքսային մարմինների կողմից իրականացվող հսկողությունը` ներառյալ մաք­սային հայտարարագրումը, բաց թողնումը, մաքսային վճարների և մաքսային մար­մին­ներին վճար­ման ենթակա այլ վճարների և հարկերի գանձումը, մաքսային հսկողությունը և մաք­սա­յին քաղա­քակա­նու­թյան իրագործման այլ միջոցները:

**Հոդված 3. Մաքսային քաղաքականության մշակումը, իրականացումը և մաքսային**

**գործի ղեկավարումը Հայաստանի Հանրապետությունում**

1. Հայաստանի Հանրապետությունում մաքսային գործի ղեկավարումը, կազմա­կեր­պումն ու վերահսկողությունն իրականացնում են Հայաստանի Հանրապետության մաք­սա­յին մարմինները:
2. Վերադաս մաքսային մարմինը, Հայաստանի Հանրապետության և (կամ) Միության մաքսային օրենսդրությանը համա­պատասխան, ապահովում է մաքսային քաղաքա­կանու­թյան և վարչարարության իրականացումը, ինչպես նաև աջակցում է մաքսային քաղաքա­կանու­թյան մշակմանը։
3. Ֆինանսների նախարարությունը, Հայաստանի Հանրապետության և (կամ) Միության մաքսային օրենսդրությանը համա­պատասխան, մշակում և իրականացնում է մաք­սային ոլորտում Կառավարության քաղաքա­կանու­թյունը:

**Հոդված 4. Մաքսային գործի բնագավառում հարաբերությունների իրավական**

**կարգավորումը**

1. Հայաստանի Հանրապետության մաքսային սահմանով ապրանքների տեղափոխ­ման հետ կապված հարաբերությունները կարգավորվում են Միության մաքսային օրենս­դրու­թյանը համապատասխան, իսկ Միության օրենսդրությամբ նախատեսված կամ չկար­գա­վորված մասով` Հայաստանի Հանրապետության օրենսդրությանը համապատասխան։
2. Եթե սույն օրենքով սահմանված են Միության մաքսային օրենսդրությամբ նախա­տես­ված դրույթներին հակասող՝ նույն հարաբերությունները կարգավորող դրույթներ, ապա գերակայությունը տրվում է Միության մաքսային օրենսդրությանը, բացառությամբ այն դեպքերի, երբ Միության օրենսդրությամբ այդ դրույթների սահմանումը վերա­պահ­ված է Հայաստանի Հանրապետության օրենսդրությանը։

**Հոդված 5. Օրենքում օգտագործվող հիմնական հասկացությունները**

1. Սույն օրենքում օգտագործվում են հետևյալ հիմնական հասկացությունները.

**ապրանքների ներմուծում Հայաստանի Հանրապետություն**՝ Միության անդամ պետու­թյունների տարածքից կամ Միության անդամ չհանդիսացող պետությունների տարած­քից ապրանքների և տրանսպորտային միջոցների ներսբերումը Հայաստանի Հան­րապետության տարածք` Հայաստանի Հանրապետության պետական սահմանը փաս­տացի հատելու միջոցով.

**ապրանքների արտահանում Հայաստանի Հանրապետությունից**՝ Հայաստանի Հան­րապետության տարածքից ապրանքների և տրանսպորտային միջոցների փաստացի դուրս­բերում Միության անդամ այլ պետությունների տարածքներ կամ Միության անդամ չհան­դիսացող պետությունների տարածքներ՝ Հայաստանի Հանրապետության պետական սահ­մանը փաստացի հատելու միջոցով.

**Միության արտաքին առևտուր`** Միության անդամ պետութունների կողմից Միության անդամ չհանդիսացող պետությունների հետ իրականացվող առևտուրը.

**Միության փոխադարձ առևտուր**` Միության անդամ երկրների միջև իրա­կա­նաց­ված առևտուրը.

**վիճակագրական տարածք`** այն տարածքը, որի նկատմամբ իրականացվում է վիճա­կագրական տվյալների հավաքումը:

1. Սույն օրենքում չսահմանված հասկացություններն օգտագործվում են Միության իրավապայմանագրային բազան կազմող միջազգային պայմանագրերով, Հայաստանի Հան­րապետության օրենքներով և օրենսդրական ակտերով սահմանված իմաստներով։

**Հոդված 6. Մաքսային փաստաթղթերը**

1. **Մաքսային փաստաթղթերը սահմանված են Միության մաքսային օրենսգրքի 2-րդ հոդվածի 1-ին մասի 36-րդ կետով:**
2. **Մաքսային փաստաթղթերում ներառվող տեղեկություն­ների դասակարգիչները, Միության մաքսային օրենսգրքի 8-րդ հոդվածի 2-րդ մասին համապատասխան, կարող է սահմանել վերադաս մաքսային մարմինը:**
3. **Միության մաքսային օրենսգրքի 8-րդ հոդվածի 3-րդ մասին համապատասխան՝ մաքսային փաստաթղթերի կառուցվածքն ու ձևաչափը սահմանում է վերադաս մաքսային մարմինը:**
4. **Վերադաս մաքսային մարմինը կարող է սահմանել Միության մաքսային օրենս­գր­քով, մաքսային կարգավորման ոլորտում այլ միջազգային պայմանագրերով և ակտերով սահ­մանված մաքսային փաստաթղթերից բացի այլ փաստաթղթեր:**

**Սույն մասում նշված փաստա­թղթերի ձևը, դրանց լրացման կարգը, կառուցվածքն ու ձևաչափը, ինչպես նաև դրանցում փոփո­խություններ և լրացումներ կատարելու կարգը սահմանում է վերադաս մաք­սա­յին մարմինը:**

1. **Միության մաքսային օրենսգրքի 8-րդ հոդվածի 5-րդ մասին համապատասխան՝ Միության մաքսային օրենսգրքով, մաքսային կարգավորման ոլորտում այլ միջազգային պայ­մանագրերով և ակտերով մաքսային փաստաթղթերի ձևեր և դրանցում փոփո­խու­թյուն­ների և լրացումների կատարման կարգ սահմանված չլինելու դեպքում այդպիսի փաս­տաթղթերի ձևերը և դրանցում փոփոխությունների և լրացումների կատարման կարգը սահմանում է վերադաս մաքսային մարմինը:**

**Հոդված 7. Արգելքների և սահմանափակումների պահպանումը**

1. **Արգելքների և սահմանափակումների պահպանման ընդհանուր դրույթները սահ­ման­ված են Միության մաքսային օրենսգրքի 7-րդ և 12-րդ հոդվածներով:**
2. **Այն դեպքում, երբ ապրանքների բաց թողնման ժամանակ մաքսային մար­մին­նե­րին չեն կարող ներկայացվել ոչ սակագնային կարգավորման միջոցների պահ­պա­նումը հավաստող փաստաթղթերը, հայտարարատուի դիմումի հիման վրա մաքսային մարմինների թույլտվությամբ ապրանքների բաց թողնումը կարող է իրականացվել առանց նշված փաստաթղթերի առկայության՝ ապրանքների բաց թող­նու­մից հետո ոչ ուշ, քան մեկ ամսվա ընթացքում դրանք ներկայացնելու պայմանով:**
3. **Անկախ սույն հոդվածի 2-րդ մասում նշված փաստաթղթերը՝ ապրանքների բաց թող­նու­մից հետո ներկայացնելու հանգաման­քից, հայտարարատուն պարտավոր է ապահովել ոչ սակագնային կարգավորման միջոցների պահպանումը ներմուծման պահի դրու­թյամբ:**
4. **Այն դեպքում, երբ սանիտարական, անասնաբուժական սանիտարական և կարան­տինային ֆիտոսանիտարական պահանջների պահպանումը հավաստող փաս­տաթղթերի ներկայացումը չի կարող իրականացվել ապրանքների բաց թողնման ժամա­նակ, հայտա­րա­րա­տուի դիմումի հիման վրա մաքսային մարմինների թույլ­տվու­թյամբ ապրանք­ների բաց թող­նումը կարող է իրականացվել առանց նշված փաս­տա­թղթերի առկայության՝ ապրանք­ների բաց թողնումից հետո ոչ ուշ, քան մեկ ամսվա ընթաց­քում դրանք ներկա­յաց­նելու պայ­մանով:**
5. **Անկախ սույն հոդվածի 4-րդ մասում նշված փաստաթղթերը՝ ապրանքների բաց թող­նումից հետո ներկայացնելու հանգաման­քից, հայտարարատուն պարտավոր է ապա­հո­վել սանիտարական, անասնաբուժական սանիտարական և կարանտինային ֆիտո­սա­նի­տարական պահանջների պահպանումը ներմուծման պահի դրությամբ:**
6. **Միության մաքսային օրենսգրքի 12-րդ հոդվածի 1-ին մասին համապատասխան՝ արգելք­­ների և սահմանափակումների համաձայն ներմուծման համար արգելված ապրանք­ների՝ Միության մաքսային տարածքից արտահանումը կարող է իրականացվել Միության մաքսային օրենսգրքի 12-րդ հոդվածի 1-ին մասին երկրորդ պարբերության մեջ նշված անձանցից տարբերվող անձանց կողմից՝ մաքսային մարմինների թույլտվությամբ:**
7. **Միության մաքսային օրենսգրքի 12-րդ հոդվածի 3-րդ մասով սահմանված՝ ապրանք­­ների արտահանման արգելքի մասին մաքսային մարմնի որոշման կայացման դեպքում նշված որոշումը ստանալուց հետո՝ 3 օրացուցային օրվա ընթացքում, ապրանք­ները մեկն­ման վայրից Միության մաքսային տարածք հետ չվերադարձնելու դեպքում դրանք վերցվում են մաքսային մարմինների կողմից՝ Միության մաքսային օրենսգրքի 51-րդ գլխով սահման­ված կարգով:**

**ԳԼՈՒԽ 2**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍԱՀՄԱՆՈՎ ԱՊՐԱՆՔՆԵՐԻ ՏԵՂԱՓՈԽՈՒՄԸ**

**Հոդված 8. Միության մաքսային սահմանով, այդ թվում՝ Հայաստանի**

**Հանրապետության սահմանով ապրանքների տեղափոխման վայրերը**

1. Միության **մաքսային օրենսգրքի 10-րդ հոդվածի 2-րդ մասին համապատասխան՝ ապրանքները Միության մաքսային սահմանով ներմուծվում և արտահանվում են պետա­կան սահմանի անցման կետերով:**
2. Հայաստանի Հանրապետության պետական սահմանով ապրանքների տեղա­փոխ­ման վայրեր են համարվում Կառավարության սահ­մանած՝ պետական սահ­մանի անցման կետերը:
3. Կառավարության որոշմամբ սահմանված դեպ­քե­րում և կարգով Հայաստանի Հանրապետության մաքսային սահմանով ապրանքների տեղափո­խումը սույն հոդվածի 1-ին մասում նշված վայրերից բացի, կարող է իրականացվել նաև այլ վայրերով:
4. **Կառավարության որոշմամբ առանձին կատեգորիայի ապրանքների՝ Միության մաքսային սահմանով ներմուծումն ու արտահանումը կարող են իրականացվել միայն Կառավարության որոշմամբ սահմանված՝ պետական սահմանի անցման կետերում:**
5. Հայաստանի Հանրապետություն ապրանքների ներմուծումը պետք է իրակա­նացվի Միության մաքսային օրենսգրքի 10-րդ հոդվածի 4-րդ մասով սահմանված` Հայաս­­տանի Հանրապետության պետական սահմանի անցման կետեր հանդիսացող ժաման­­ման վայրերով ապրանքների տեղափոխման միջոցով:
6. Հայաստանի Հանրապետությունից ապրանքների արտահանումը պետք է իրա­կա­նացվի Միության մաքսային օրենսգրքի 10-րդ հոդվածի 4-րդ մասով սահմանված՝ Հայաս­տանի Հանրապետության պետական սահ­մանի անցման կետեր հանդիսացող մեկնման վայրերով ապրանքների տեղափոխման միջոցով։

**Հոդված 9. Մաքսային մարմիններին նախնական տեղեկատվության**

**ներկայացումը**

1. **Մաքսային մարմիններին նախնական տեղեկատվության ներկայացման նպա­տակ­ները, կազմը և դեպքերը սահմանված են Միության մաքսային օրենսգրքի 11-րդ հոդ­վա­ծով:**
2. **Միության մաքսային օրենսգրքի 11-րդ հոդվածի 7-րդ մասի երկրոդ պարբերու­թյանը համապատասխան՝ մաքսային մարմիններին նախնական տեղեկատվու­թյունը կարող է ներկայացվել նաև անգլերեն լեզվով:**
3. **Այն դեպքում, երբ ապրանքների ներմուծման պահի դրությամբ մաքսային մար­մին­ների կողմից օգտագործվող տեղեկատվական համակարգերում առկա չէ տեղե­կատ­վու­թյուն Միության մաքսային օրենսգրքի 11-րդ հոդվածի 2-րդ մասի 1-ին կետով սահ­մանված կազմով պարտադիր ներկայացվող նախնական տեղեկատվության վերա­բեր­յալ, մաքսային մարմինների կողմից իրականացվում է մաքսային հսկողություն՝ Միու­թյան մաքսային օրենսգրքի 44-րդ գլխին համապատասխան՝ Միության մաքսային օրենսգրքի 45-րդ գլխով սահ­մանված մաքսային հսկողության ձևերով և 46-րդ գլխով սահ­մանված մաքսային հսկողության իրականացումն ապահովող միջոցներով:**
4. **Միության մաքսային օրենսգրքի 11-րդ հոդվածի 15-րդ մասի 8-րդ կետին համա­պատասխան՝ մաքսային մարմիններին նախնական տեղեկատվություն կարող է չներ­կայացվել Հայաստանի Հանրապետության պետական սահմանով տեղափոխվող և Հայաս­տանի Հանրապետության պետական սահմանի հատվածների հետ ամբողջու­թյամբ կամ մասնակի համընկնող սահմաններ ունեցող ազատ տնտեսական գոտի ներ­մուծ­վող ապրանք­ների, ինչպես նաև Միության մաքսային օրենսգրքի 455-րդ հոդվածի 1-ին մասին համապատասխան ստեղծված ազատ տնտեսական գոտի ներմուծվող ապրանք­ների համար:**
5. **Միության մաքսային օրենսգրքի 114-րդ հոդվածին համապատասխան՝ նախքան ապրանք­ների ժամանումը նախնական մաքսային հայտարարագրման դեպքում, որպես նախ­նական տեղեկատվություն, օգտագործվում են էլեկտրոնային փաստաթղթի տեսքով ներկայացված նախնական մաքսային հայտարարագրում արտացոլված տեղեկություն­ները, եթե նշված նախնական մաքսային հայտարարագիրը պարունակում է Միության մաքսային օրենսգրքի 11-րդ հոդվածի 2-րդ մասով պահանջվող տեղեկատվությունը:**

**ԳԼՈՒԽ 3**

**ԱՊՐԱՆՔՆԵՐԻ ԴԱՍԱԿԱՐԳՈՒՄԸ՝ ԸՍՏ ՄԻՈՒԹՅԱՆ ԱՐՏԱՔԻՆ ՏՆՏԵՍԱԿԱՆ ԳՈՐԾՈՒՆԵՈՒԹՅԱՆ ՄԻԱՍՆԱԿԱՆ ԱՊՐԱՆՔԱՅԻՆ ԱՆՎԱՆԱՑԱՆԿԻ**

**Հոդված 10. Միության արտաքին տնտեսական գործունեության միասնական**

**ապրանքային անվանացանկը**

1. Արտաքին տնտեսական գործունեության մաքսասակագնային և ոչ սակագնային կար­գավորման միջոցների կիրառման, ինչպես նաև մաքսային վիճակագրության վար­ման նպատակով Հայաստանի Հանրապետությունում կիրառվում է Եվրասիական տնտե­սա­կան հանձնաժողովի (այսուհետ՝ Հանձնաժողով) կողմից հաստատված՝ արտաքին տնտեսական գործունեության ապրան­քային անվանացանկը (այսուհետ՝ ԱՏԳ ԱԱ):
2. **Օրենքով կամ ­­­Կառավարության որոշմամբ նախատեսված լինելու դեպքում ԱՏԳ ԱԱ-ն կարող է օգտա­գործվել Միության մաքսային օրենսգրքի 19-րդ հոդվածի 1-ին մասի երկրորդ պար­բերությամբ և սույն օրենքով նախատեսված նպատակներից տարբերվող այլ նպա­տակներով:**

**Հոդված 11. Մաքսային մարմինների կողմից ապրանքների դասակարգման**

**վերաբերյալ նախնական որոշումները**

1. Վերադաս մաքսային մարմինը հայտարարատուի կամ նրա կողմից լիազորված անձի դիմումի հիման վրա ապրանքների՝ ըստ ԱՏԳ ԱԱ-ի դասա­­կարգման վերաբերյալ կարող է ընդունել նախնական որոշում՝ Միության մաք­սա­յին օրենսգրքի 3-րդ գլխին և սույն հոդվածով սահմանված դրույթներին համա­պա­տաս­խան:
2. **Միության մաքսային օրենսգրքի 21-րդ հոդվածի 6-րդ մասին համապատասխան՝ մաքսային մարմինները կարող են ընդունել ապրանքների առանձին տեսակների դասա­կարգ­ման որոշումներ և տալ պարզաբանումներ՝ վերադաս մաքսային մարմնի սահ­մա­նած կարգով:**

**Սույն մասի առաջին պարբերությամբ սահմանված որոշումները կամ պարզա­բա­նում­ները հրապարակվում են մաքսային մարմինների պաշտոնական ինտերնետային կայ­քում՝ այդպիսի որոշումների կամ պարզաբանումների տրամադրմանը հաջորդող հինգ աշխա­տանքային օրվա ընթացքում:**

1. Վերադաս մաքսային մարմինն ապահովում է Հայաստանի Հանրապետության տարած­­­քում անձանց համար Միության մաքսային օրենսգրքի համաձայն՝ մաքսային մար­մին­ների ընդունած նախնական և այլ որոշումների մասին տեղե­կատ­վու­թյու­նից ազատ և անվճար օգտվելու հնարավորությունը:
2. **Միության մաքսային օրենսգրքի 24-րդ հոդվածի 3-րդ մասին համապատասխան՝ այն դեպքում, երբ վերադաս մաքսային մարմնի կողմից ապրանքների դասակարգման վերա­­­­բերյալ նախնական որոշում ընդունելու համար դիմումատուի կողմից ներ­կա­յացված տեղե­կու­թյունները բավարար չեն, վերադաս մաքսային մարմինը ոչ ուշ, քան ապրանք­ների դասա­­կարգման վերաբերյալ նախնական որոշման ընդունման համար ներ­կա­յացված դիմումի գրանց­ման օրվան հաջորդող 5 օրացուցային օրվա ընթացքում** դիմում ներկա­յացրած անձին էլեկտրոնային եղանակով կամ թղթային կրիչով հարցում է ուղարկում լրացուցիչ տեղեկություններ տրամադրելու անհրաժեշտության մասին` գրավոր ներկա­յաց­նելով այն տեղեկությունների ցանկը, որը պահանջվում է նախնական որոշում կայացնելու համար**­­:**

Եթե դիմում ներկայացրած անձը լրացուցիչ տեղեկություններ չի տրամադրում կամ տրամադրված տեղեկությունները բավարար չեն նախնական որոշում կայացնելու համար, ապա մաքսային մարմինը նախնական որոշում չի ընդունում և այդ մասին տեղեկացնում է դիմողին:

1. **Ապրանքների դասակարգման վերաբերյալ նախնական որոշումը վերադաս մաք­սային մարմինն ընդունում է ոչ ուշ, քան ապրանքների դասակարգման վերաբերյալ նախնա­կան որոշման ընդունման համար ներկայացված դիմումի գրանցման օրվան հաջորդող 30 օրացուցային օրվա ընթացքում՝ դիմումատուի կող­մից Միության մաքսային օրենսգրքով և սույն օրենքով սահմանված՝ պահանջվող ամբողջ տեղեկատվությունը ներկայացվելու դեպ­քում:**
2. **Անկախ սույն հոդվածի 5-րդ մասով սահմանված ժամ­կե­տից՝ այն դեպքում, երբ անհրաժեշտություն է առաջանում առավել երկար ժամկետում ուսումնասիրելու ապրանք­ների դասակարգման վերաբերյալ նախնական որոշման ընդուն­ման համար ներկայաց­ված փաստաթղթերը և տեղեկությունները, ինչպես նաև այն դեպքում, երբ անհրաժեշտու­թյուն է առաջանում նշանակելու համապատասխան փորձա­քննու­թյուն, ապրանքների դասա­կարգ­ման վերաբերյալ նախնական որոշումը վերադաս մաք­սային մարմինն ընդու­նում է ոչ ուշ, քան ապրանքների դասա­կարգման վերաբերյալ նախնական որոշման ընդուն­ման համար ներ­կայացված դիմումի գրանցման օրվան հաջորդող 90 օրացուցային օրվա ընթացքում՝ այդ մասին ծանու­ցելով դիմումատուին:**
3. **Սույն հոդվածի 4-րդ մասով նախատեսված հարցումն ուղարկելու դեպքում մաք­սային մարմինների կողմից ապրանքի ծագման նախ­նական որոշման տրամադրման համար սույն հոդվածի 5-րդ և 6-րդ ­մասերով նախատեսված ժամկետները կասեցվում են՝ մաքսային մարմնի կողմից լրա­ցու­ցիչ տեղեկատվության ներկայացման անհրաժեշ­տու­թյան մասին հայտարարատուին կամ նրա կողմից լիազորված անձին տեղեկացնելու օրվանից մինչև պահանջվող տեղե­կատ­վության ներկայացումը և վերսկսվում են այդ­պիսի տեղեկատ­վու­թյունը մաքսային մարմնի կողմից ստանալու օրվանից:**
4. **Կառա­վարությունը, Միության մաքսային օրենսգրքի 25-րդ հոդվածի 2-րդ մասին համա­­պա­տաս­խան, կարող է սահմանել այն դեպքերը և (կամ) ապրանքների ցանկը, որոնց համար վերադաս մաքսային մարմնի տրամադրած՝ ապրանքների դասա­կարգ­ման վերա­բերյալ նախնական որոշման գործողության ժամկետը կազմում է դրա ընդուն­ման օրվանից 5 տարի:**
5. **Միության մաքսային օրենսգրքի 26-րդ հոդվածի 6-րդ մասի 4-րդ կե­տով նախատեսված հիմքով ապրանքների դասակարգման վերաբերյալ նախնական որոշ­ման հետկանչի մասին որոշումն ընդունվում է ոչ ուշ, քան Համաշխարհային մաք­սա­յին կազ­մակեր­պության ընդունած՝ ապրանքների դասակարգման որոշումների կիրառ­ման օրը և ուժի մեջ է մտնում ընդունման օրը:**

**Հոդված 12. Ապրանքների դասակարգումը**

1. Ապրանքների ԱՏԳ ԱԱ ծածկագրերը նշվում են մաքսային հայտարարագրերում և մաքսային մարմիններին ներկայացվող` Հայաստանի Հանրապետության և Միության օրենս­դրությամբ սահմանված փաստաթղթերում՝ ըստ անհրաժեշտության:
2. Ապրանքների հայտարարագրման ժամանակ մաքսային մարմնի կողմից ապրանք­ների դասակարգման վերաբերյալ անհամաձայնության դեպքում մաքսային մար­մինը հայտարարատուից կարող է պահանջել ապրանքների դասակարգմանն առնչ­վող լրացուցիչ տեղեկություններ, որոնց ցանկը սահմանում է ­Կառավարությունը:
3. Սույն հոդվածի 2-րդ մասով նախատեսված տեղեկությունները հայտարարատուն մաքսային մարմիններին ներկայացնում է Միության մաքսային օրենսգրքի 324-րդ և 325-րդ հոդվածներով սահմանված կարգով և ժամկետներում:
4. Սույն հոդվածի 3-րդ մասին համապատասխան մաքսային մարմիններին ներ­կա­յաց­ված փաստաթղթերի ստացումից հետո մաքսային հայտարարագրում հայտա­րա­րա­տուի հայտարարագրած ԱՏԳ ԱԱ ծածկագիրը ճշգրտելու, ինչպես նաև դասակարգման համար լրացուցիչ տեղեկություններ պահանջելու անհրաժեշտության առաջացման դեպ­քում ապրանքների բաց թողնումն իրականացվում է հայտարարատուի կողմից նախապես հայ­տարարագրված ԱՏԳ ԱԱ ծածկագրին համապատասխան՝ Միության մաքսային օրենս­գրքի 121-րդ և 325-րդ հոդվածներով նախատեսված դրույթներին համապա­տաս­խան:
5. Սույն հոդվածի 4-րդ մասով սահմանված դրույթը չի տարածվում ոչ սակագնային կարգավորման ենթակա այն ապրանքների վրա, որոնց համար Հայաստանի Հանրապե­տու­թյան և Միության մաքսային օրենսդրությամբ սահմանված են ներմուծման և արտա­հան­ման արգելքներ և (կամ) սահմանափակումներ, որոնց առկայության դեպքում ապրանք­ների մաքսային ձևակերպումների ընթացքը կասեցվում է Միության մաքսային օրենսգրքի 119-րդ հոդվածի 4-րդ մասին համապատասխան` մինչև ԱՏԳ ԱԱ ծածկագրի վերա­բերյալ մաքսային մարմինների կողմից որոշման կայացումը:
6. Մաքսային մարմինների կողմից մաքսային հայտարարագրի գրանցումից հետո ապրանքների ոչ ճիշտ դասակարգում հայտնաբերվելու դեպքում մաքսային հսկողություն իրականացնող մաքսային մարմնի պաշտոնատար անձը կազմում է ապրանքների ոչ ճիշտ դասակարգման վերաբերյալ արձանագրություն, որի հիման վրա մաքսային մարմինն ընդունում է ապրանքների դասակարգման վերաբերյալ որոշում:

Մաքսային մարմնի ընդունած՝ ապրանքների դասակարգման վերաբերյալ որոշումը պարունակում է հետևյալ տեղեկությունները.

1. ապրանքների դասակարգման վերաբերյալ որոշում ընդունած մաքսային մարմնի անվա­նումը, ղեկավարի կամ նրան փոխարինող պաշտոնատար անձի անունը, ազգա­նունը և ստորագրությունը.
2. հայտարարատուի անվանումը.
3. ապրանքի դասակարգման վերաբերյալ որոշման ընդունման ամսաթիվը և այն հայտարարագրի գրանցման ամսաթիվն ու համարը, որով հայտարարագրվել է դասակարգվող ապրանքը, ինչպես նաև մաքսային հայտարարագրում ապրանքի համարը, որի համար ընդունվել է ապրանքի դասակարգման մասին որոշումը.
4. ապրանքի անվանումը (մանրամասն նկարագիրը).
5. ապրանքի դասակարգման համար անհրաժեշտ տեղեկությունները.
6. ապրանքի ԱՏԳ ԱԱ տասանիշ ծածկագիրը.
7. ընդունված որոշման հիմնավորումը, պատճառը և ԱՏԳ ԱԱ մեկնաբանման համա­պա­տասխան կանոնին հղումը:
8. Ապրանքի դասակարգման վերաբերյալ որոշումը կարող է տրամադրվել մաք­սա­յին մարմինների կողմից կիրառվող էլեկտրոնային համակարգի միջոցով կամ թղթային կրի­չով:

Թղթային կրիչով ապրանքի դասակարգման որոշումը կարող է տրամադրվել մաք­սա­յին մարմինների պաշտոնական ձևաթղթով` մաքսային մարմնի նամակի ձևով կամ կարող է համարվել ստուգում իրականացնելու վերաբերյալ որոշման կամ մաքսային վճար­ների կամ տույժերի գանձման վերաբերյալ որոշման բաղկացուցիչ մաս, եթե այդ­պիսի որոշումները կայացվում են ապրանքների բաց թողնումից հետո մաքսային ստուգում իրականացնելու ժամանակ:

1. Ապրանքների դասակարգման վերաբերյալ մաքսային մարմնի որոշումը պարտա­դիր է հայտարարատուի համար:
2. Մինչև ապրանքների բաց թողնումը ապրանքների դասակարգման վերաբերյալ մաք­սային մարմնի կողմից որոշում ընդունվելու դեպքում այն տրամադրվում է հայտա­րա­րա­տուին մինչև ապրանքների բաց թողնման ժամկետը:
3. Ապրանքների բաց թողնումից հետո ապրանքների դասակարգման վերաբերյալ մաքսային մարմնի որոշման ընդունման դեպքում այն ուղարկվում է հայտարարատուին 5 աշխատանքային օրվա ընթացքում:

Սույն մասով նախատեսված որոշմամբ հաստատված ԱՏԳ ԱԱ ծածկագրի փոփո­խու­թյան արդյունքում մաքսատուրքի, հարկերի չվճարված կամ պակաս վճարված գումար­ների, ինչպես նաև դրանց նկատմամբ հաշվարկված` օրենքով սահմանված տույժերի և տուգանք­ների գանձումն իրականացվում է սույն օրենքին համապատասխան:

**Հոդված 13. Չհավաքված կամ կազմատված, այդ թվում՝ չկոմպլեկտավորված**

**կամ անավարտ վիճակում սահմանված ժամանակահատվածում**

**ներմուծվող կամ արտահանվող ապրանքների դասակարգման**

**վերաբերյալ որոշման ընդունման կարգը**

1. Չհավաքված կամ կազմատված, այդ թվում՝ չկոմպլեկտավորված կամ անավարտ ապրանքը, որի ներմուծումը կամ արտահանումը նախատեսվում է իրականացնել Միու­թյան մաքսային օրենսգրքի 101-րդ հոդվածի առաջին մասով սահմանված ժամկետը գերա­զան­ցող ժամանակահատվածում` մի քանի խմբաքանակներով, կարող է հայտա­րարագրվել ԱՏԳ ԱԱ-ի դասակարգման մեկ ծածկագրով՝ ապրանքների դասակարգ­ման վերաբերյալ մաք­սային մարմնի որոշման առկայության դեպքում:
2. Չհավաքված կամ կազմատված, այդ թվում՝ չկոմպլեկտավորված կամ անավարտ վիճակում Միության մաքսային սահմանով տեղափոխվող ապրանքների դասակարգման վերա­բերյալ որոշման ձևը, ընդունման կարգը և ժամկետները սահմանում է վերադաս մաք­սային մարմինը:
3. Հանձնաժողովը և ­Կառավարությունը՝ Հանձնաժո­ղովի նախատեսած դեպքերում սահ­մա­նում են այն ապրանքների ցանկը, որոնց նկատմամբ Միության մաքսային օրենսգրքի 117-րդ հոդվածով սահմանված առանձնահատկություններով ապրանքների հայտա­­րարագր­ման դեպքում վերադաս մաքսային մարմինն ընդունում է սույն հոդվածի 2-րդ մասով նախա­տեսված որոշումը,:

**ԳԼՈՒԽ 4**

**ԱՊՐԱՆՔՆԵՐԻ ԾԱԳՄԱՆ ԵՐԿԻՐԸ**

**Հոդված 14. Ապրանքների ծագման երկրի որոշումը**

1. Միության անդամ չհանդիսացող պետություններից ծագող ապրանքները Հայաս­տանի Հանրապետություն ներմուծելիս դրանց ծագման երկրների որոշումն իրակա­նաց­վում է Հանձնաժողովի որոշմամբ սահմանված կանոններին և Միության մաքսային օրենսգրքի 4-րդ գլխին համապատասխան:
2. Հայաստանի Հանրապետությունից արտահանվող ապրանքների ծագման երկրի որոշումը և ապրանքների համար ծագման հավաստագրի տրամադրումն իրականացնում է Կառավարության լիազոր մարմինը­­­­, սույն օրենքով սահմանված կորգով, մինչև Միության մաքսային օրենսգրքի 28-րդ հոդվածի 2-րդ մասին համա­պատասխան` Հանձնաժողովի սահմանած որոշման ուժի մեջ մտնելը, իսկ այդ ապրանքների դասակարգումն ըստ ԱՏԳ ԱԱ ծած­կագրերի իրա­կանացնում է մաքսային մարմինը:
3. Ապրանքի ծագման երկրի հավաստագրերի տրամադրման և փորձաքննության անց­կացման կարգը սահմանում է Կառավարությունը:
4. Հայտարարագրման ժամանակ ապրանքների ծագման երկիրը որոշում է հայտա­րա­րատուն, իսկ սույն օրենքով և այլ իրավական ակտերով սահմանված դեպքերում՝ մաք­սա­յին մարմինը:

Ապրանքների ծագման երկիրը հայտարարագրվում է հայտարարատուի կողմից ապրանք­ների մաքսային հայտարարագրման ժամանակ:

**Հոդված 15. Ապրանքներին տրամադրվող կարգավիճակը՝ ըստ ծագման երկրի**

1. Ապրանքներին, ըստ ծագման երկրի, տրամադրվում է ոչ արտոնյալ ծագման կարգավիճակ կամ արտոնյալ ծագման կարգավիճակ:
2. Ապրանքների ոչ արտոնյալ ծագման շրջանակներում նախատեսվում է՝
   1. Հայաստանի Հանրապետության և Միության մաքսային օրենսդրությամբ սահմանված սակագնային կարգավորման միջոցների կիրառություն, բացառությամբ օրենքով սահմանված կարգով արտոնությունների կիրառման դեպքերի.
   2. Հայաստանի Հանրապետության և Միության օրենսդրությամբ սահմանված ոչ սակագնային կարգավորման միջոցների կիրառություն.
   3. ապրանքների ծագման ոչ արտոնյալ հավաստագրերի տրամադրում:
3. Ապրանքների արտոնյալ ծագման շրջանակներում նախատեսվում է՝
4. Հայաստանի Հանրապետության և Միության մաքսային օրենսդրությամբ սահմանված սակագնային կարգավորման միջոցների կիրառումից ազատում` միջազգային պայմանագրերով նախատեսված դրույթների շրջանակներում.
5. ապրանքների ծագման արտոնյալ հավաստագրերի տրամադրում:
6. Հայաստանի Հանրապետության տարածքից արտահանվող ապրանքների ծագման երկիրը որոշվում է դրանց նկատմամբ սակագնային և ոչ սակագնային կարգավորման, մաքսային վիճակագրության վարման և ծագման հավաստագրերի տրամադրման նպատակով:

**Հոդված 16. Ամբողջությամբ Հայաստանի Հանրապետությունում արտադրված**

**ապրանքի ծագման երկրի որոշման կանոնները**

1. Ամբողջությամբ Հայաստանի Հանրապետությունում արտադրված են համարվում`
2. կենդանի կենդանիները, որոնք ծնվել և աճեցվել են Հայաստանի Հանրապետությունում.
3. կենդանիները, որոնք ձեռք են բերվել Հայաստանի Հանրապետությունում որսորդության, թակարդելու, ձկնորսության (տվյալ երկրի տարածքային և ներքին ջրերում) կամ համանման այլ գործունեության հետևանքով.
4. կենդանի կենդանիներից Հայաստանի Հանրապետությունում ստացված արտադրանքը.
5. Հայաստանի Հանրապետությունում աճեցված, հնձված, քաղված կամ հավաքված բույսերը կամ բուսամթերքը.
6. Հայաստանի Հանրապետության տարածքից, ընդերքից կամ տարածքային և ներքին ջրերի հատակից ստացված, արդյունահանված օգտակար հանածոները և այլ բնական պաշարները, որոնք ընդգրկված չեն սույն մասի 1-4-րդ կետերում.
7. Հայաստանի Հանրապետությունում արտադրության, վերամշակման կամ սպառման հետևանք համարվող մնացորդները և երկրորդային հումքը, որոնք պիտանի չեն կամ պիտանի են միայն որպես հումք.
8. Հայաստանի Հանրապետության դրոշն օրինականորեն կրող նավերով չեզոք ջրերում ձկնորսությամբ ձեռք բերված արտադրանքը.
9. սույն մասի 7-րդ կետում նշված ապրանքներից Հայաստանի Հանրապետության դրոշն օրինականորեն կրող նավ-գործարաններում պատրաստված արտադրանքը.
10. Հայաստանի Հանրապետությանը պատկանող կամ վերջինիս կողմից վարձակալված տիեզերանավերում թռիչքի ընթացքում ստացված արտադրանքը.
11. Հայաստանի Հանրապետությունում սույն մասի 1-9-րդ կետերում նշված արտադրանքից ստացված կամ արտադրված ապրանքները:

**Հոդված 17. Ապրանքի բավարար վերամշակման չափանիշները Հայաստանի**

**Հանրապետությունում**

1. Հայաստանի Հանրապետությունից արտահանվող ապրանքի բավարար վերամշակման չափանիշներ են համարվում այն աշխատանքները, որոնց հետևանքով`
2. տեղի է ունեցել ԱՏԳ ԱԱ-ում ապրանքի ապրանքային ծածկագրի առաջին չորս նիշերից ցանկացածի փոփոխություն.
3. ապրանքի արտադրության մեջ օգտագործվող տվյալ երկրի ծագում ունեցող նյութերի արժեքի և ավելացված արժեքի տոկոսային բաժինը կազմում է արտադրանքի բացթողման (մատակարարման) գնի ոչ պակաս, քան 30 տոկոսը, ընդ որում՝ այդ գնի մեջ հաշվի չեն առնվում անուղղակի հարկերը, առևտրային վերադիրները, տրանսպորտային, ապահովագրման, պահպանման և համանման այլ ծախսերը:
4. Այն ապրանքները, որոնք ԱՏԳ ԱԱ-ում դասակարգված են որպես կոմպլեկտներ կամ դիտվում են որպես այդպիսիք, համարվում են այն երկրի ծագում ունեցող, որտեղ կոմպլեկտը հավաքվել է, եթե կոմպլեկտի` տվյալ երկրի ծագում ունեցող մասերի ընդհանուր արժեքը գերազանցում է դրա արժեքի 55 տոկոսը:

**Հոդված 18. Ապրանքի բավարար վերամշակման չափանիշ չհանդիսացող**

**գործողությունները**

1. Հայաստանի Հանրապետությունից արտահանվող ապրանքի բավարար վերամշակման չափանիշներ չեն համարվում`
2. բացառապես ապրանքի նպատակային նշանակության մեջ կատարվող փոփոխությունները.
3. ցանկացած ձևով կատարվող փաթեթավորման գործողությունները.
4. ներդաշնակ համակարգի կանոնների համաձայն` անավարտ ապրանքներն ավարտուն ապրանքների շարքում դասակարգելը կամ ավարտված, բայց չմոնտաժված արտադրանքը մոնտաժված ապրանքների շարքում դասակարգելը.
5. պարզ հավաքման գործողությունները, մասնավորապես մեկ այլ անվանման տակ դասակարգելի ապրանքներ ստանալու համար միավորների խրոցակային միացումը.
6. բացառապես պաշտպանական միջոցների ավելացումը.
7. ԱՏԳ ԱԱ 01 (կենդանի կենդանիներ) ապրանքային խմբում դասակարգված ապրանքներից 02 (միս և մսի ենթամթերք) ապրանքային խմբի ապրանքներ ստանալը.
8. ապրանքների վաճառահանման և փոխադրման նախապատրաստական աշխատանքները.
9. արտադրանքի պահպանության, տեղափոխման և պահեստավորման համար անհրաժեշտ գործողությունները.
10. ապրանքների կամ դրանց փաթեթավորման վրա նիշերի, պիտակների կամ այլ տարբերակող նշանների ամրացումը.
11. ապրանքների (բաղադրամասերի) խառնման միջոցով այնպիսի արտադրանքի ստացումը, որի բնութագրերն էապես չեն տարբերվում ելակետային բաղադրամասերի բնութագրերից.
12. սույն մասի 1-10-րդ կետերում նշված երկու կամ ավելի գործողությունների համակցությունը:
13. Վերադաս մաքսային մարմինը կարող է սահմանել ապրանքի բավարար վերամշակման չափանիշներ չհամարվող այլ գործողություններ:
14. Անկախ սույն հոդվածի 1-ին մասի 1-ին կետի պահանջներից` իրենց նպատակային նշանակության փոփոխությամբ ձեռք բերված ապրանքները համարվում են բավարար վերամշակված, եթե կատարված աշխատանքները բավարարում են սույն օրենքի 17-րդ հոդվածի 1-ին մասի 2-րդ կետով սահմանված չափանիշին:
15. Հայաստանի Հանրապետությունից արտահանվող ապրանքի ծագման երկիրը որոշելիս ապրանքների հետ ներկայացված փաթեթավորող նյութերի և տարաների ծագումը հաշվի չի առնվում սույն օրենքի 17-րդ հոդվածի 1-ին մասի 1-ին կետով նախատեսված կարգով ապրանքների դասակարգման փոփոխության վերաբերյալ սահմանված որևէ դրույթով: Փաթեթավորող նյութերի ու տարաների դասակարգումը կատարվում է ԱՏԳ ԱԱ-ում դասակարգման ենթակա ապրանքների հետ:
16. Ապրանքի ծագման երկիրը որոշելիս հաշվի չեն առնվում`
17. ապրանքի արտադրության համար օգտագործվող էներգիայի, վառելիքի, սարքավորումների, մեքենաների և գործիքների ծագման երկիրը.
18. ապրանքը վերջնական տեսքի բերելու համար տեխնիկական գործընթացով չնախատեսված, բայց օգտագործված և ֆիզիկապես ապրանքում չընդգրկված նյութերի ծագման երկիրը.
19. ապրանքների հետ միաժամանակ տեղափոխվող օժանդակ սարքերի, պահեստամասերի ծագումը, եթե դրանց քանակը և արժեքը բնորոշ են տվյալ ապրանքի համար, դրանց գինը ներառված է ապրանքի գնի մեջ, և դրանք ապրանքից առանձին ապրանքագրված չեն:
20. Սույն օրենքի 17-րդ հոդվածի 2-րդ մասով սահմանված կանոնի կիրառման նպատակով կոմպլեկտները կամ ներդաշնակ համակարգում որպես այդպիսիք սահմանված ապրանքները մի քանի ապրանքախմբերով (մասնատված) Հայաստանի Հանրապետության սահմանով տեղափոխվելու դեպքում`
21. այդ մասին մաքսային մարմինները նախօրոք պետք է գրավոր տեղեկացվեն հայտարարատուի կողմից, որը պետք է հայտնի մասնատման պատճառները, յուրաքանչյուր ապրանքախմբի մասնացուցակը` ապրանքային համապատասխան ծածկագրերի նշումով, յուրաքանչյուր ապրանքախմբի մեջ մտնող ապրանքների արժեքը և ծագման երկիրը.
22. մասնատված բոլոր ապրանքները միևնույն երկրից պետք է առաքվեն միևնույն առաքողի կողմից.
23. ամբողջ խմբաքանակը պետք է Հայաստանի Հանրապետության սահմանով տեղափոխվի մաքսային հայտարարագրի ընդունման օրվանից ոչ ուշ, քան վեց ամսվա ընթացքում:

**Հոդված 19. Ապրանքի ծագման երկրի որոշումը այլ երկրների կանոններին**

**համապատասխան**

1. Սույն գլխի դրույթներից անկախ Հայաստանի Հանրապետությունում արտադրված ապրանքների ծագումը կարող է որոշվել այն երկրի օրենսդրությամբ սահմանված կանոններին համապատասխան, որտեղ այն պետք է մատակարարվի՝ ըստ արտաքին տնտեսական գործունեության գործարքի պայմանների:
2. Սույն հոդվածին համապատասխան ապրանքների ծագումը որոշվում է հայտարարատուի դիմումի հիման վրա՝ Հայաստանի Հանրապետության կառավարության սահմանած կարգով:

**Հոդված 20. Ապրանքի ծագման երկրի հավաստումը**

1. Ապրանքի ծագման երկրի հավաստման նպատակով մաքսային մարմինները հայտարարատուից կամ նրա լիազորած անձից կարող են պահանջել ապրանքների ծագումը հավաստող` Միության մաքսային օրենսգրքով կամ սույն օրենքով սահմանված փաս­տաթղ­թերը:
2. Ապրանքի ծագմանը վերաբերող հայտարարագրված տեղեկությունները հաստա­տում են մաքսային մարմինները: Հայտարարագրված ծագման երկիրը հիմք է ընդունվում մաքսային մարմինների կողմից մաքսային ձևակերպումների կատարման համար, եթե այն նշված է որպես ծագման միակ երկիր`
3. հայտարարատուի ներկայացրած ապրանքի ծագման հավաստագրում` տրված ապրանքի ծագման երկրի կամ Կառավարության լիազորած մարմնի կողմից.
4. ապրանքի ծագման հայտարարագրում կամ Միության օրենսգրքով սահմանված` որպես ապրանքի ծագման հայտարարագիր ընդունվող այլ փաստաթղթերում:
5. Մաքսային մարմինը հայտարարատուի ներկայացրած ծագման երկրի հավաս­տագրի կամ վկայականի իսկության վերաբերյալ կասկածներ ունենալու դեպքում հար­ցում է կատարում ապրանքի ծագման երկրի հավաստագիր տրամադրած երկրի լիազոր մարմիններին կամ կազմակերպություններին` լրացուցիչ փաստաթղթեր կամ տեղեկու­թյուն­ներ ստանալու համար: Հարցումն իրականացնելու դեպքում ապրանքների բաց թողնումն իրականացվում է հայտարարատուի կողմից հայտարարագրված ծագման երկրին համա­պա­տաս­խան հաշվարկված մաքսային վճարների վճարմամբ (վճարների վճարումից ազատ­մամբ)` մաքսային մարմինների կողմից Միության մաքսային օրենսգրքի 121-րդ հոդվածին համա­պատասխան հաշվարկված և փաստացի վճարված մաքսային վճարների գումարների դրական տարբերության վճարման ապահովման ներկայացման պայմանով:
6. Մաքսային մարմինները ապրանքների ծագման երկրի վերաբերյալ հարցման արդյունք­ները ստանալուց հետո՝ 5 աշխատանքային օրվա ընթացքում, որոշում են կայաց­նում հայտարարագրված ապրանքների համար հարցման արդյունքներին համա­պա­տասխան լրացուցիչ մաքսային վճարների վճարման անհրաժեշտության կամ բացա­կա­յու­թյան վերաբերյալ, որն առձեռն կամ փոստային կամ էլեկտրոնային եղանակով ուղարկվում է հայտարարատուին` կցելով որոշման կայացման հիմքերը: Մաքսային մարմին­ների կողմից որոշումն ստանալուց հետո՝ 10 աշխատանքային օրվա ընթաց­քում, հայտարա­րա­տուն վճարում է սույն հոդվածով սահմանված մաքսային վճար­ների գումար­­ները և դրանք սահմանված ժամկետում չվճարելու համար օրենքով նախա­տես­ված տույ­ժերը:
7. Ծագման երկրի հավաստագրի ներկայացումը Հայաստանի Հանրապետության սահմանով տեղափոխվող ապրանքների ծագման երկրի հաստատման համար պարտադիր պայման չէ, բացառությամբ Միության և Հայաստանի Հանրապետության օրենսդրությամբ սահմանված դեպքերի:
8. Եթե ապրանքի կամ դրա փաթեթավորման վրա կամ ապրանքն ուղեկցող փաս­տա­թղթերում նշված են ապրանքի ծագման մեկից ավելի երկրներ կամ այդպիսիք նշված չեն, ապա`
9. ծագման հավաստագրի կամ որպես ծագման հայտարարագիր մաքսային մար­մին­ների կողմից ընդունվող այլ փաստաթղթերի առկայության դեպքում մաքսային մար­մին­ները հաստատում են դրանցում նշված ծագման երկիրը.
10. ծագման հավաստագրի կամ որպես ծագման հայտարարագիր մաքսային մար­մին­ների կողմից ընդունվող այլ փաստաթղթերի բացակայությամբ պայմանավորված՝ մաքսային մար­մինների կողմից ապրանքի ծագումը հաստատելու անհնարինության դեպքում ապրանք­ների նկատմամբ կիրառվում են նշված երկրների նկատ­մամբ Միության և Հայաստանի Հանրապետության օրենսդրությամբ սահմանված հատուկ, հակագ­նագց­ման կամ փոխհա­տուց­ման միջոցների առավել բարձր դրույքա­չա­փերը և ոչ սակագնային կար­գավորման առավել խիստ միջոցները:
11. **Ապրանքների ծագման երկրից կախված՝ արտոնությունների կիրառության, ինչ­պես նաև ապրանքի ծագման երկրից կախված՝ արգելքների և սահմանափակումների պահ­պանվածության հանգամանքը հաստատելու նպատակով մաքսային մարմինները մաք­սային հսկողության իրականացման շրջանակներում կարող են պահանջել ապրանքի ծագ­ման երկրի պարտադիր հաստատում:**

**Հոդված 21. Ապրանքի ծագման երկրի մասին նախնական որոշումը**

* 1. Վերադաս մաքսային մարմինը հայտարարատուի կամ նրա կողմից լիազորված անձի դիմումի հիման վրա ապրանքի ծագման երկրի վերաբերյալ կարող է ընդունել նախ­նա­կան որոշում՝ Միության մաքսային օրենսգրքի 4-րդ գլխին և սույն հոդվածով սահման­ված դրույթներին համապատասխան։
  2. Ապրանքի ծագման երկրի վերաբերյալ նախնական որոշման ընդունման համար ներկայացվող դիմումի մեջ ներառվող և նշված դիմումի հետ ներկայացվող տեղեկու­թյուն­ները սահմանված են Միության մաքսային օրենսգրքի 34-րդ հոդվածով:
  3. Ապրանքի ծագման երկրի վերաբերյալ նախնական որոշման ընդունման համար ներկայացվող դիմումի հետ հնարավորության դեպքում ներկայացվում են նաև ապրանքի փորձանմուշները և նմուշները:
  4. **Միության մաքսային օրենսգրքի 34-րդ հոդվածի 4-րդ մասին համա­պատաս­խան, այն դեպքում, երբ վերադաս մաքսային մարմնի կողմից** ապրանքի ծագման երկրի նախ­նա­կան որոշում ընդունելու համար դիմումատուի կողմից ներկայացված տեղեկու­թյուն­ները բավարար չեն, վերադաս մաքսային մարմինը ոչ ուշ, քան ապրանքի ծագման երկրի նախ­նական որոշում ընդունելու համար ներկայացված դիմումի գրանցման օրվան հաջոր­դող 3 օրացուցային օրվա ընթացքում դիմում ներկայացրած անձին էլեկտրո­նային եղա­նա­կով կամ թղթային կրիչով տեղեկացնում է լրացուցիչ տեղեկու­թյուն­ներ տրա­մադրելու անհրաժեշտության մասին` գրավոր ներկայացնելով այն տեղեկու­թյուն­ների ցանկը, որը պահանջվում է նախնական որոշում կայացնելու համար:

Եթե դիմում ներկայացրած անձը լրացուցիչ տեղեկություններ չի տրամադրում, կամ տրամադրված տեղեկությունները բավարար չեն նախնական որոշում կայացնելու համար, ապա մաքսային մարմինը նախնական որոշում չի ընդունում և այդ մասին տեղեկացնում է դիմողին:

* 1. **Ապրանքների ծագման երկրի վերաբերյալ նախնական որոշումը վերադաս մաք­սային մարմինն ընդունում է ոչ ուշ, քան ապրանքների ծագման երկրի վերա­բերյալ նախ­նա­կան որոշման ընդունման համար ներկայացված դիմումի գրանցման օրվան հաջորդող 30 օրացուցային օրվա ընթացքում՝ դիմումատուից Միության մաքսային օրենսգրքով և սույն օրենքով սահմանված՝ պահանջվող ամբողջ տեղեկատվությունը ներ­կա­յացնելու դեպքում:**
  2. **Անկախ սույն հոդվածի 5-րդ մասով սահմանված ժամկետից, այն դեպքում, երբ անհրաժեշտություն է առաջանում առավել երկար ժամկետում ուսումնասիրելու ապրանք­ների ծագման երկրի վերաբերյալ նախնական որոշման ընդունման համար ներկայացված փաստաթղթերը և տեղեկությունները, ինչպես նաև այն դեպքում, երբ անհրաժեշտություն է առաջանում նշանակելու համապատասխան փորձաքննություն, ապրանքների ծագման երկրի վերաբերյալ նախնական որոշումը վերադաս մաքսային մարմինը ընդունում է ոչ ուշ, քան ապրանքների ծագման երկրի վերաբերյալ նախնական որոշման ընդունման համար ներկայացված դիմումի գրանցման օրվան հաջորդող 90 օրացուցային օրվա ընթացքում՝ այդ մասին ծանուցելով դիմումատուին:**
  3. **Սույն հոդվածի 4-րդ մասով նախատեսված տեղեկատվության ներկայացման անհրաժեշտության ծագման դեպքում մաքսային մարմինների կողմից ապրանքի ծագման երկրի նախնական որոշման տրամադրման համար սույն հոդվածի 5-րդ և 6-րդ մասերով նախատեսված ժամկետները կասեցվում են՝ մաքսային մարմնի կողմից լրացուցիչ տեղե­կատ­վության ներկայացման անհրաժեշտության մասին հայտարարատուին կամ նրա կող­մից լիազորված անձին տեղեկացնելու օրվանից մինչև պահանջվող տեղեկատվության ներ­կայացումը և վերսկսվում է այդպիսի տեղեկատվությունը մաքսային մարմնի կողմից ստա­նալու օրվանից:**
  4. **Ապրանքների ծագման երկրի նախնական որոշման մեջ փոփոխությունները, այդ որոշման դադարեցումը և հետկանչը իրականացվում է Միության մաքսային օրենսգրքի 36-րդ հոդվածով սահմանված կարգով:**

**ԳԼՈՒԽ 5**

**ՄԱՔՍԱՅԻՆ ԱՐԺԵՔԻ ՈՐՈՇՄԱՆ ԿԱՆՈՆՆԵՐԸ**

**Հոդված 22. Մաքսային արժեքը**

* 1. **Միության մաքսային տարածք ներմուծվող ապրանքների մաքսային արժեքը որոշվում է Միության մաքսային օրենսգրքի 5-րդ գլխին համապատասխան:**
  2. Միության մաքսային օրենսգրքի 38-րդ հոդվածի 15-րդ մասին համապա­տաս­խան` Միության մաքսային օրենսգրքի 41-րդ և 42-րդ հոդվածներով սահմանված մեթոդ­ներով մաքսային արժեքի որոշման նպատակով մաքսային մարմինների և հայտա­րարա­տուների միջև խորհրդակցությունների իրականացման կարգը սահմանում է Կառավա­րու­թյունը:
  3. Մաքսային մարմինները, սույն օրենքով սահմանված կարգով, ապրանքների մաքսային արժեքի հարցերի վերաբերյալ անձանց տրամադրում են իրազեկումներ: Իրազեկումներ տրամադրելիս մաքսային մարմինն իրավունք չունի իրականացնելու փաստաթղթերի ստուգում և ընդունելու նախնական որոշումներ մաքսային արժեքի վերաբերյալ:

**Հոդված 23. Մաքսային արժեքի որոշման մեթոդների վերաբերյալ**

**նախնական որոշումները**

1. Միության մաքսային օրենսգրքի 38-րդ հոդվածի 19-րդ մասին համապա­տաս­խան` մաքսային մարմինների կողմից կարող են տրամադրվել ներմուծվող ապրանքների մաք­­սային արժեքի որոշման մեթոդների վերաբերյալ նախնական որոշումներ:
2. Կառավարությունը սահմանում է սույն հոդվածի 1-ին մասով նախատեսված նախ­նա­կան որոշումների տրամադրման և կիրառման կարգն ու ժամկետները:

**Հոդված 24. Հայաստանի Հանրապետությունից արտահանվող ապրանքների**

**մաքսային արժեքի որոշումը**

1. Հայաստանի Հանրապետությունից արտահանվող ապրանքի մաքսային արժեքը գործարքի գինն է, այսինքն՝ այն գումարը, որը փաստացի վճարվել է, ենթակա է վճար­ման կամ պետք է վճարվեր ապրանքը արտահանելու նպատակով ձեռք բերելու և մինչև Հայաս­տանի Հանրապետության սահմանը տեղափոխելու համար:
2. Հայաստանի Հանրապետությունից արտահանվող ապրանքների մաքսային արժեքը հայտարարագրման ենթակա այլ տեղեկությունների հետ մեկտեղ, հայտա­րա­րագրում է հայտարարատուն կամ մաքսային ներկայացուցիչը:
3. Հայաստանի Հանրապետությունից արտահանվող ապրանքների մաքսային արժեքը որոշում է հայտարարատուն կամ մաքսային ներկայացուցիչը, բացառությամբ սույն օրենքով նախատեսված այն դեպքերի, երբ դա որոշում են մաքսային մարմինները: Մաքսային արժեքը որոշվում է «Սակագների և առևտրի գլխավոր համաձայնագրի» VII գլխի (մաքսային արժեքի որոշման համաձայնագրի) բացատրական նշումներին համա­պա­տասխան՝ Կառավարության սահմանած կարգով:
4. Մաքսային արժեքի որոշման նպատակով սույն օրենքի 27-րդ հոդվածով սահ­ման­ված փաստաթղթերը հայտարարատուի կողմից ներկայացվելուց հետո մաքսային մարմին­ները 2 աշխատանքային օրվա ընթացքում ընդունում են Հայաստանի Հան­րա­պետությունից արտահանվող ապրանքների` սույն օրենքի 27-րդ հոդվածի համաձայն հաշվարկված մաքսային արժեքը: Սույն օրենքի 35-րդ հոդվածի 2-րդ մասով սահմանված դեպքերում Հայաստանի Հանրապետությունից արտահանվող ապրանքների` սույն օրենքի 27-րդ հոդվածի համաձայն հաշվարկված մաքսային արժեքն ընդունվում կամ մերժվում է հայտարարատուի կողմից մաքսային մարմիններին լրացուցիչ փաստաթղթեր և (կամ) տեղեկություններ ներկայացվելուց հետո` 1 աշխատանքային օրվա ընթացքում:
5. Սույն օրենքի 27-րդ հոդվածով սահմանված փաստաթղթերի հիման վրա հաշ­վարկված մաքսային արժեքի մերժման դեպքում սույն հոդվածի երրորդ մասով սահ­ման­ված ժամկետներում սույն օրենքի 27-րդ հոդվածում նշված մեթոդով հաշվարկված մաքսային արժեքի մերժման վերաբերյալ մաքսային մարմինները գրավոր տեղեկացնում են հայտարարատուին` կազմելով սույն օրենքի 35-րդ հոդվածով նախատեսված մերժման եզրակացությունը:
6. Մաքսային մարմինների կողմից սույն հոդվածի երրորդ մասով սահմանված ժամ­կետ­ներում մաքսային արժեքի մերժման վերաբերյալ հայտարարատուին տեղեկացում չներ­կայացվելու դեպքում հայտարարատուի որոշած մաքսային արժեքը համարվում է ընդունված:

**Հոդված 25. Հայաստանի Հանրապետությունից արտահանվող ապրանքների**

**մաքսային արժեքի բաղկացուցիչները**

1. Մաքսային արժեքը ներառում է`
   1. Հայաստանի Հանրապետությունում ապրանքների ձեռքբերման գինը,
   2. մինչև Հայաստանի Հանրապետության սահմանը ապրանքների տեղափոխման համար կատարված փոխադրման, բեռնման, բեռնաթափման, փոխաբեռնման, ապահովագրման և համանման այլ ծախսերը,
   3. մինչև Հայաստանի Հանրապետության սահմանը ապրանքների տեղափոխման համար կատարված կոմիսիոն և միջնորդային (բրոքերային) ծախսերը, բացառությամբ ապրանքների ձեռքբերման համար կատարված կոմիսիոն և միջնորդային (բրոքերային) ծախսերի,
   4. Հայաստանի Հանրապետությունից արտահանվող ապրանքների արտադրության և մատակարարման նպատակով գնորդի կողմից մատակարարին անհատույց կամ մասնակի հատուցմամբ, ուղղակի կամ անուղղակի տրամադրված՝ արտահանվող ապրանքներով համապատասխանաբար բաշխված`

ա. ապրանքների մեջ ներառված նյութերի, բաղադրամասերի և համանման այլ առարկաների արժեքը,

բ. ապրանքների արտադրության մեջ օգտագործվող գործիքների և համանման այլ առարկաների օգտագործման արժեքը,

գ. ապրանքների արտադրության մեջ սպառված նյութերի արժեքը,

դ. ապրանքների արտադրության համար անհրաժեշտ և արտահանման երկրից բացի, այլ երկրում իրականացված ճարտարագիտական, ձևավորման, նախագծման և համանման այլ աշխատանքների արժեքը,

* 1. գնորդի կողմից ապրանքների վաճառքի անհրաժեշտ պայման հանդիսացող ռոյալթիների և թույլտվությունների դիմաց մատակարարին ուղղակի կամ անուղղակի վճարված կամ վճարման ենթակա վճարները,
  2. տարայի, փաթեթի և փաթեթավորման աշխատանքների արժեքը,
  3. Հայաստանի Հանրապետությունից արտահանվող ապրանքների հետագա վաճառքի, օգտագործման կամ տնօրինման դիմաց գնորդի կողմից մատակարարին վճարման ենթակա գումարները:

1. Սույն հոդվածի 1-ին մասի 2-7-րդ կետերում նշված ծախսերը ներառվում են արտահանման մաքսային արժեքում, եթե դրանք հաշվի չեն առնված ապրանքների ձեռքբերման գնի մեջ:

**Հոդված 26. Հայաստանի Հանրապետությունից արտահանվող ապրանքների**

**մաքսային արժեքում չներառվող ծախսերը**

1. Արտահանման մաքսային արժեքում չեն ներառվում`
   1. Հայաստանի Հանրապետությունում վճարված կամ վճարման ենթակա և վճար­ման փաստաթղթերում առանձին նշված անուղղակի հարկերը,
   2. մատակարարի նկատմամբ գնորդի ստանձնած ֆինանսական պարտավորու­թյուն­ներից բխող տոկոսները, բացառությամբ սույն օրենքի 25-րդ հոդվածի 1-ին մասի 7-րդ կետում նշված գումարների, և եթե տվյալ տոկոսադրույքը չի գերազանցում նույն կամ գրեթե նույն ժամանակաշրջանում արտահանման երկրում նմանօրինակ գործարքներում կիրառվող տոկոսի միջին դրույքաչափը,
   3. էլեկտրոնային տվյալների կրիչներում ներառված տեղեկատվության (ծրագրային փաթեթներ և այլն) արժեքը,
   4. Հայաստանի Հանրապետությունից արտահանելուց հետո գործարանների, մեքե­նաշի­նական սարքերի կամ սարքավորումների և Հայաստանի Հանրապետությունից արտա­հանված այլ ապրանքների հետ կապված շինարարական, մոնտաժային, հավաք­ման, տեխնիկական սպասարկման կամ տեխնիկական օժանդակության աշխատանք­ների դիմաց կատարվող վճարները, եթե դրանք ներառված չեն այդ ապրանքների համար փաստացի վճարված կամ վճարման ենթակա գումարի մեջ:

**Հոդված 27. Հայաստանի Հանրապետությունից արտահանվող ապրանքների**

**մաքսային արժեքի որոշման գործարքի գնի մեթոդը**

1. Հայաստանի Հանրապետությունից արտահանվող ապրանքների մաքսային արժեքը գործարքի գնի մեթոդով հաշվարկելու համար հայտարարատուն մաքսային հայտա­րարագրի հետ պետք է ներկայացնի`
   1. ապրանքների ձեռքբերման փաստաթուղթը, որը պետք է պարունակի փաս­տաթղթի տրման ամսաթվի, հերթական համարի, վաճառողի (առաքողի), գնորդի (ստա­ցողի), ապրանքի մանրամասն նկարագրի (անվանումը, առկայության դեպքում` ապրան­քային նշանը կամ առևտրային անվանումը), տեղերի, քանակի, չափի միավորի, միավոր արժեքի, քաշի, ընդհանուր արժեքի մասին տեղեկություններ, ինչպես նաև վճարման փաս­տաթուղթը կամ հետագա վճարման պարտավորությունը հաստատող փաս­տա­թուղթը (երաշխիքի նամակ կամ վաճառողի և գնորդի միջև համաձայնեցված այլ փաս­տա­թուղթ),
   2. մինչև Հայաստանի Հանրապետություն տեղափոխելու համար կատարված փոխադր­ման, բեռնման, բեռնաթափման, փոխաբեռնման, ապահովագրության և համան­ման այլ ծախսերը հիմնավորող փաստաթղթեր, եթե ապրանքների մատա­կա­րար­ման պայմաններով այդպիսի ծախսերի պարտավորությունը կրում է գնորդը:
2. Հայաստանի Հանրապետությունից արտահանվող ապրանքների մաքսային արժեքը որոշվում է գործարքի գնի մեթոդով, եթե՝
   1. հայտարարատուի կողմից ներկայացվել են սույն հոդվածի 1-ին մասով սահման­ված փաստաթղթերը,
   2. գնորդի կողմից ապրանքների տնօրինման կամ օգտագործման նկատմամբ սահ­մա­նա­փակումներ չկան, բացի այն սահմանափակումներից, որոնք`

ա. սահմանված են օրենքով, կամ

բ. սահմանափակում են աշխարհագրական այն տարածքը, որտեղ ապրանքները կարող են վերավաճառվել, կամ

գ. էականորեն չեն ազդում տվյալ ապրանքների ձեռքբերման արժեքի վրա,

* 1. վաճառքը կամ գինը ենթակա չէ որևէ պայմանի կամ հատուցման, որի պատ­ճառով գնահատվող ապրանքների ձեռքբերման արժեքները չեն կարող որոշվել,
  2. գնորդի կողմից ապրանքների հետագա վաճառքից, տնօրինումից կամ օգտագոր­ծումից ստացվող հասույթներից որևէ մաս ուղղակիորեն կամ անուղղակիորեն չի կարող անցնել վաճառողին, քանի դեռ հնարավոր չէ համապատասխան ճշգրտում կատարել` համաձայն սույն օրենքի 25-րդ հոդվածի դրույթների,
  3. գնորդն ու վաճառողը փոխկապակցված չեն, կամ եթե գնորդն ու վաճառողը փոխկապակցված են, սակայն`

ա. հայտարարատուի ներկայացրած տեղեկատվության համաձայն` այդպիսի փոխ­կա­­պակցվածությունը չի ազդել ապրանքի ձեռքբերման արժեքի վրա, կամ

բ. հայտարարատուի կողմից ձեռքբերված ապրանքի ձեռքբերման արժեքն առն­վազն 20 տոկոսով ցածր կամ բարձր չէ նույն կամ գրեթե նույն ժամանա­կա­հատ­վածում Հայաս­տանի Հանրապետությունից արտահանված` չփոխկապակցված անձից ձեռքբեր­ված նույն կամ համանման ապրանքների ձեռքբերման արժեքից, որոնց արտա­հան­ման ժամա­նակ մաքսային արժեքը որոշվել է սույն օրենքի 29-րդ կամ 30-րդ հոդ­վածներով, կամ

գ. հայտարարատուի որոշած մաքսային արժեքը սույն օրենքի 29-րդ կամ 30-րդ հոդվածների համաձայն որոշված նույն կամ համանման ապրանքների արժեքից առն­վազն 20 տոկոսով ցածր կամ բարձր չէ, կամ

դ. հայտարարատուի որոշած մաքսային արժեքը նույն կամ գրեթե նույն ժամա­նա­կա­հատ­վածում արտահանված նույն կամ համանման ապրանքների` սույն հոդվածով նախա­տես­ված մեթոդով որոշված միջին մաքսային արժեքից առնվազն 20 տոկոսով ցածր կամ բարձր չէ:

Մաքսային մարմինների կողմից սույն մասով նախատեսված տեղեկատվության ստուգ­ման ժամանակ հաշվի են առնվում առևտրային գործարքների մակարդակների, այդպիսի գործարքների քանակի վերաբերյալ հայտարարատուի ցույց տված տարբերու­թյունները, ինչպես նաև մաքսային արժեքի հաշվարկման ժամանակ սույն օրենքի 25-րդ հոդվածով նախատեսված այն ծախսերը, որոնք վաճառողը կատարում է վաճառքի ժամանակ, երբ վաճառողն ու գնորդը փոխկապակցված չեն, և որոնք վաճառողը չի կատարում վաճառքի ժամանակ, երբ վաճառողն ու գնորդը փոխկապակցված են: Այդպիսի տեղեկատվության ստուգումը պետք է օգտագործվի հայտարարատուի նախա­ձեռ­նությամբ և միայն համեմատության նպատակով, և դրանց արդյունքում մաք­սային արժեքին փոխարինող արժեքներ չեն կարող սահմանվել:

1. Անկախ սույն հոդվածի 1-ին և 2-րդ մասերով սահմանված դրույթներից, եթե մաք­սային մարմինները հիմքեր ունեն համարելու, որ հայտարարատուի ներկայացրած փաս­տաթղթերը հավաստի չեն կամ կեղծ են, ապա նրանք այդ փաստաթղթերի հավաստիու­թյան ստուգման նպատակով օգտվում են սույն օրենքի 28-րդ հոդվածի 2-րդ մասով նախա­տես­ված տեղեկատվությունից` սույն օրենքի 35-րդ հոդվածով նախատեսված մերժ­ման ժամա­նակ գրավոր ներկայացնելով մերժման հիմք համարվող տեղեկատ­վու­թյունը և դրա աղբյուր­ները:

**Հոդված 28. Մաքսային մարմինների կողմից Հայաստանի Հանրապետությունից**

**արտահանվող ապրանքների մաքսային արժեքի որոշումը**

1. Սույն օրենքի 27-րդ հոդվածի համաձայն՝ մաքսային արժեքի որոշման ժամանակ սույն օրենքի 25-րդ հոդվածով սահմանված ծախսերի և 26-րդ հոդվածով նախատեսված տեղեկությունների բացակայությամբ պայմանավորված մաքսային արժեքի որոշման անհնարինության դեպքում մաքսային արժեքը որոշում են մաքսային մարմինները` սույն օրենքի 34-րդ հոդվածով սահմանված հերթականությամբ:
2. Սույն հոդվածի 1-ին մասին համապատասխան մաքսային արժեքի որոշման և ապրանքների ներմուծման ժամանակ մաքսային արժեքի որոշման նպատակով մաքսային մարմիններն օգտվում են ինչպես իրենց տրամադրության տակ եղած, այնպես էլ հայտա­րա­րա­տուի տրամադրած և Հայաստանի Հանրապետության և օտարերկրյա պետական մարմիններից, ինչպես նաև օրենքով չարգելված այլ աղբյուրներից ստացված տեղե­կատվու­թյունից:
3. Հայաստանի Հանրապետության պետական մարմինների կողմից Հայաստանի Հանրապետության մաքսային մարմիններին սույն հոդվածով նախատեսված նպատակով տեղեկատվության տրամադրման կարգը սահմանում է Կառավարությունը:

**Հոդված 29. Հայաստանի Հանրապետությունից արտահանվող ապրանքների**

**մաքսային արժեքի որոշումը՝ ըստ նույն ապրանքների գործարքի գնի**

1. Հայաստանի Հանրապետությունից արտահանվող ապրանքների մաքսային արժեքը որոշվում է արտահանման համար նույն կամ գրեթե նույն ժամա­­նա­կա­հատ­վածում նույն կամ գրեթե նույն քանակով վաճառված նույն ապրանքների գործարքի գնի հիման վրա՝ կատարելով առևտրային մակարդակների և (կամ) ապրանքների քանակի տարբերություններով պայմանավորված ճշգրտումները: Նման ճշգրտումները պետք է հիմնված լինեն գոյություն ունեցող փաստերի վրա՝ անկախ ճշգրտման արդյուն­քում գործարքի գնի բարձրացման կամ նվազեցման հանգամանքից:
2. Ճշգրտումը կատարելիս պետք է հաշվի առնել տարբեր հեռավորություններից տարբեր փոխադրամիջոցներով տեղափոխվող ապրանքների և դիտարկվող նույն ապրանքների տեղափոխման ծախսերի և վճարների միջև եղած տարբերությունները:
3. Եթե սույն հոդվածը կիրառելիս պարզվում է, որ գոյություն ունեն նույն ապրանքների մեկից ավելի գործարքի գներ, ապա արտահանվող ապրանքների մաքսային արժեքը որոշելու համար հիմք է ընդունվում այդ գներից նվազագույնը:

**Հոդված 30. Հայաստանի Հանրապետությունից արտահանվող ապրանքների**

**մաքսային արժեքի որոշումը՝ ըստ համանման ապրանքների**

**գործարքի գնի**

1. Հայաստանի Հանրապետությունից արտահանվող ապրանքների մաքսային արժեքը որոշվում է արտահանման համար նույն կամ գրեթե նույն ժամանա­կահատ­վա­ծում նույն կամ գրեթե նույն քանակով վաճառված համանման ապրանքների գործարքի գնի հիման վրա՝ կատարելով առևտրային մակարդակների և (կամ) ապրանքների քանակի տարբերություններով պայմանավորված ճշգրտումները: Նման ճշգրտումները պետք է հիմնված լինեն գոյություն ունեցող փաստերի վրա՝ անկախ ճշգրտման արդյուն­քում գործարքի գնի բարձրացման կամ նվազեցման հանգամանքից:
2. Ճշգրտումը կատարելիս պետք է հաշվի առնել տարբեր հեռավորություններից տարբեր փոխադրամիջոցներով տեղափոխվող ապրանքների և դիտարկվող համանման ապրանքների տեղափոխման ծախսերի և վճարների միջև եղած տարբերությունները:
3. Եթե սույն հոդվածը կիրառելիս պարզվում է, որ գոյություն ունեն համանման ապրանքների մեկից ավելի գործարքի գներ, ապա արտահանվող ապրանքների մաք­սային արժեքը որոշելու համար հիմք է ընդունվում այդ գներից նվազագույնը:

**Հոդված 31. Հայաստանի Հանրապետության ներքին շուկայում ապրանքի**

**միավորի իրացման գնի հիման վրա Հայաստանի**

**Հանրապետությունից արտահանվող ապրանքների մաքսային**

**արժեքի որոշումը**

1. Եթե Հայաստանի Հանրապետությունից արտահանվող ապրանքները կամ դրանց համեմատ նույն կամ համանման ապրանքները նույն տեսքով իրացվում են Հայաստանի Հանրապետության ներքին շուկայում, ապա դրանց մաքսային արժեքը որոշվում է համախառն ամենամեծ քանակով, նույն կամ գրեթե նույն ժամանակահատ­վա­ծում այդ ապրանքների կամ դրանց համեմատ նույն կամ համանման ապրանքների միավորի իրացման գնի հիման վրա` հաշվի առնելով սույն հոդվածի 2-րդ մասում նշված նվազե­ցում­ները և 3-րդ մասում նշված ավելացումները:
2. Սույն հոդվածի 1-ին մասում նշված նվազեցումները ապրանքների` Հայաստանի Հանրապետության տարածքում իրացման համար վճարման ենթակա հարկերը և պարտադիր այլ վճարներն են:
3. Սույն հոդվածի 1-ին մասում նշված ավելացումները Հայաստանի Հանրա­պետու­թյան տարածքում այդ ապրանքների պահեստավորման, փոխադրման, ապահովագրման և համանման այլ ծախսերն են:
4. Համախառն ամենամեծ քանակի որոշման կարգը սահմանում է Կառավարու­թյունը:

**Հոդված 32. Հայաստանի Հանրապետությունից արտահանվող ապրանքների**

**մաքսային արժեքի որոշումը՝ ըստ հաշվարկային արժեքի**

1. Հայաստանի Հանրապետությունից արտահանվող ապրանքների մաքսային արժեքը որոշվում է դրանց հաշվարկային արժեքի հիման վրա, որը բաղկացած է`
2. Հայաստանի Հանրապետությունից արտահանվող ապրանքների արտադրության ընթացքում օգտագործված նյութերի և վերամշակման արժեքից.
3. Հայաստանի Հանրապետությունից արտահանման համար արտադրողների նախանշած նույն տեսակի ապրանքների իրացման ժամանակ սովորաբար ստացվող շահույթից և կատարվող ընդհանուր ծախսերից.
4. մինչև Հայաստանի Հանրապետության սահմանը նույն կամ գրեթե նույն քանակի նույն տեսակի ապրանքների տեղափոխման համար նույն կամ գրեթե նույն ժամա­նա­կա­հատ­վածում սովորաբար կատարվող փոխադրման, բեռնման, բեռնաթափ­ման, փոխա­բեռն­ման, ապահովագրման և համանման այլ ծախսերից.
5. մինչև Հայաստանի Հանրապետության սահմանը նույն կամ գրեթե նույն քանակի նույն տեսակի ապրանքների տեղափոխման համար նույն կամ գրեթե նույն ժամա­նա­կա­հատ­վածում սովորաբար կատարվող կոմիսիոն և միջնորդային (բրոքերային) ծախսերից, բացառությամբ ապրանքների ձեռքբերման համար կատարված կոմիսիոն և միջնորդային (բրոքերային) ծախսերի:

**Հոդված 33. Հայաստանի Հանրապետությունից արտահանվող ապրանքների**

**մաքսային արժեքի որոշման պահուստային մեթոդը**

* 1. Եթե Հայաստանի Հանրապետությունից արտահանվող ապրանքների մաքսային արժեքն անհնար է որոշել սույն գլխով սահմանված մաքսային արժեքի որոշման նախորդ մեթոդներով, ապա այն որոշվում է «Սակագների և առևտրի գլխավոր համաձայնագրի» սկզբունքներին և ընդհանուր դրույթներին համահունչ այլ միջոցներով` Հայաստանի Հանրապետությունում առկա տեղեկությունների հիման վրա:
  2. Ապրանքների մաքսային արժեքը սույն հոդվածին համապատասխան որոշելիս չեն կարող հիմք ընդունվել`
  3. այլընտրանքային մաքսային արժեքներից ավելի բարձր մաքսային արժեքի ընդու­նումը նախատեսող տարբերակ.
  4. արտադրության ծախսերը, որոնք ներառված չեն սույն օրենքի 32-րդ հոդվածին համապատասխան նույն կամ համանման ապրանքների համար որոշված հաշվարկային արժեքների մեջ.
  5. նվազագույն կամ առավելագույն մաքսային արժեքները.
  6. կամայական արժեքները:

**Հոդված 34. Հայաստանի Հանրապետությունից արտահանվող ապրանքների**

**մաքսային արժեքի որոշման կանոնների կիրառման**

**հերթականությունը**

* 1. Սույն օրենքի 27-33-րդ հոդվածներով նախատեսված՝ մաքսային արժեքի որոշման կանոնները կիրառվում են ըստ հերթականության, բացառությամբ սույն հոդ­վածի 2-րդ մասում նշված դեպքի:
  2. Հայտարարատուի պահանջով սույն օրենքի 31-րդ և 32-րդ հոդվածներով նախատեսված կանոնների կիրառման հերթականությունը փոխվում է: Նման պահանջի բացակայության դեպքում կիրառվում է սահմանված հերթականությունը: Եթե նման պահանջով անհնար է սույն օրենքի 32-րդ հոդվածով նախատեսված կանոնի կիրառմամբ մաքսային արժեքի որոշումը, ապա այն որոշվում է սույն օրենքի 33-րդ հոդվածով նախատեսված կարգով:

**Հոդված 35. Մաքսային մարմնի կամ դրա պաշտոնատար անձի կողմից կայացված՝**

**Հայաստանի Հանրապետությունից արտահանվող ապրանքների**

**մաքսային արժեքի հետ կապված որոշումների հետ**

**անհամաձայնությունը**

1. Հայտարարագրած մաքսային արժեքի կամ դրա որոշման եղանակի կապակ­ցու­թյամբ հայտարարատուի և մաքսային մարմինների անհամաձայնության դեպ­քում վերջին­ներս սույն օրենքով սահմանված ժամկետում կազմում և հայտարարատուին են տրամադրում վերադաս մաքսային մարմնի սահմանած ձևով մերժման եզրա­կացու­թյուն, որտեղ հիմ­նավոր­վում են հայտարարատուի հայտարարագրած մաքսային արժեքի չափը կամ որոշ­ման եղանակը չընդունելու պատճառները, ինչպես նաև նշվում է այն վերադաս մաքսային մարմնի կամ պաշտոնատար անձի հասցեն, որին կարող է բողոքարկ­ման համար դիմել հայտա­րա­րատուն: Մերժման եզրակացության հետ մաք­սային մարմինները հայտարարատուին ներ­կայացնում են մաքսային արժեքի չափը և որոշ­ման եղանակը` հիմնավորելով նաև սույն օրենքի 34-րդ հոդվածով նախատեսված հերթականությամբ մաքսային արժեքի որոշ­ման մեթոդներով ապրանքների մաքսային արժեքը որոշելու անհնարինությունը:
2. Մաքսային մարմինները մաքսային արժեքը գործարքի գնի մեթոդով հաշվարկելու մերժման վերաբերյալ մինչև վերջնական որոշում ընդունելը, բայց ոչ ուշ, քան սույն օրենքի 27-րդ հոդվածով սահմանված փաստաթղթերը հայտարարատուի կողմից ներկա­յաց­վելուց հետո` 2 աշխատանքային օրվա ընթացքում, հայտարարատուին գրավոր ներ­կայացնում են գործարքի գնի մեթոդով հաշվարկված մաքսային արժեքի ընդունմանը խանգարող հանգամանքները և առաջարկում են հայտարարատուին 5 աշխա­տան­քային օրվա ընթացքում գրավոր ներկայացնել լրացուցիչ փաստաթղթեր և (կամ) տեղե­կու­թյուններ, որոնց քննության արդյունքում, նշյալ փաստաթղթերը և (կամ) տեղե­կու­թյուն­ները ներկայացվելուց հետո` մեկ աշխատանքային օրվա ընթացքում, կայացնում են որո­շում մաքսային արժեքը գործարքի գնի մեթոդով հաշվարկելը մերժելու վերաբերյալ կամ ընդու­նում են հայտարարատուի ներկայացրած մաքսային արժեքը:
3. Մաքսային մարմինների կողմից մաքսային արժեքի չափի կամ որոշման եղանակի հետ անհամաձայնության դեպքում հայտարարատուն մերժման եզրակացությունն ստա­նա­լուց հետո` տասն աշխատանքայինընթացքում, կարող է բողոքարկել վերադաս մաք­սային մարմին կամ դատարան: Վերադաս մաքսային մարմինը պարտավոր է 30 աշխա­տան­քային օրվա ընթացքում կայաց­նել համապատասխան որոշում և տեղյակ պահել հայտա­րարատուին: Բողոքար­կումը հայտարարատուին չի ազատում սահմանված ժամ­կետ­ներում բողոքարկման առար­կայի հետ կապված պարտավորությունների կատա­րումից:

**ԲԱԺԻՆ II**

**ՄԱՔՍԱՅԻՆ ՎՃԱՐՆԵՐ, ՀԱՏՈՒԿ, ՀԱԿԱԳՆԱԳՑՄԱՆ ԵՎ ՓՈԽՀԱՏՈՒՑՄԱՆ ՏՈՒՐՔԵՐ**

**ԳԼՈՒԽ 6**

**ԸՆԴՀԱՆՈՒՐ ԴՐՈՒՅԹՆԵՐ ՄԱՔՍԱՅԻՆ ՎՃԱՐՆԵՐԻ, ՀԱՏՈՒԿ, ՀԱԿԱԳՆԱԳՑՄԱՆ ԵՎ ՓՈԽՀԱՏՈՒՑՄԱՆ ՏՈՒՐՔԵՐԻ ՄԱՍԻՆ**

**Հոդված 36. Մաքսային վճարները,** **հատուկ, հակագնագցման և**

**փոխհատուցման տուրքերը**

1. Մաքսային վճարներ են համարվում մաքսատուրքը, մաքսային մարմիններին վճար­վող ավելացված արժեքի հարկը, ակցիզային հարկը և մաքսային գործառնությունների իրականացման համար գանձվող պետական տուրքը:
2. Միության անդամ չհանդիսացող պետություններից ապրանքների ներմուծման համար մաքսատուրքերը հաշվարկվում և վճարվում են «Եվրասիական տնտեսական միու­­թյան մասին» 2014 թվականի մայիսի 29-ի պայմանագրին համապատասխան՝ Միու­թյան միասնական մաքսային սակագնով սահմանված դրույքաչափերով, բացառությամբ «Հայաստանի Հանրապետության` «Եվրասիական տնտեսական միության մասին» 2014 թվականի մայիսի 29-ի պայմանագրին միանալու վերաբերյալ» պայմա­նագրի (այսուհետ՝ Պայմանագիր) 4-րդ հավելվածով նախատեսված ապրանքների ներմուծման մաքսա­տուր­քերի, որոնք կարող են հաշվարկվել և վճարվել նշված հավել­վածով սահմանված դրույքա­չափերով՝ նույն հավելվածով հաստատված ժամա­նա­կա­ցույցին համապատասխան:
3. Հայաստանի Հանրապետությունից արտահանվող ապրանքների համար մաքսա­տուրքի դրույքաչափը սահմանվում է 0 տոկոս:

Օրենքով կարող են սահմանվել Հայաստանի Հանրապետությունից արտահանվող ապրանք­ների համար մաքսատուրքի այլ դրույքաչափեր:

1. Մաքսային մարմիններին վճարման ենթակա հարկերի և այլ վճարների վճարման հետ կապված հարաբերությունները կարգավորվում են Միության մաքսային օրենսգրքով, Հայաստանի Հանրապետության հարկային օրենսգրքով և Հայաստանի Հանրա­պետու­թյան այլ օրենքներով:
2. Մաքսային մարմիններին վճարման ենթակա հատուկ, հակագնագցման և փոխհա­տուց­ման տուրքերի վճարման հետ կապված հարաբերությունները կարգավորվում են «Եվրասիական տնտեսական միության մասին» 2014 թվականի մայիսի 29-ի պայմա­նագրով, Միության մաքսային օրենսգրքով և սույն օրենքով:
3. Ներմուծման մաքսատուրքի գծով սակագնային արտոնությունները սահմանվում են «Եվրասիական տնտեսական միության մասին» 2014 թվականի մայիսի 29-ի պայմանագրին համապատասխան:

Կառավարությունը կարող է սահմանել սակագնային առանձին արտոնությունների կիրառման կարգ՝ Հանձնաժողովի սահմանած դեպքերում:

**Հոդված 37. Մաքսատուրք, հարկեր, հատուկ, հակագնագցման և**

**փոխհատուցմանտուրքեր վճարողները**

1. Մաքսատուրք, հարկեր, հատուկ, հակագնագցման և փոխհատուցման տուրքեր վճարողներ են համարվում հայտարարատուն կամ այն անձինք, որոնք Միության մաք­սային օրենսգրքի, Հայաստանի Հանրապետության օրենքների, Միության անդամ պետու­թյունների միջազգային պայմանագրերի և սույն օրենքի համաձայն՝ կրում են մաքսատուրքի, հարկերի, հատուկ, հակագնագցման և փոխհատուցման տուրքերի վճար­ման պարտավորություն:
2. Մաքսատուրքի, հարկերի, հատուկ, հակագնագցման և փոխհատուցման տուր­քերի վճարման գծով պարտավորությունը կատարվում է Միության մաքսային օրենսգր­քով սահմանված անձանց կամ նրանց կողմից լիազորված անձանց կողմից:

**Հոդված 38. Մաքսատուրքի, հարկերի, հատուկ, հակագնագցման և**

**փոխհատուցման տուրքերի վճարման ժամկետները**

1. Մաքսատուրքի, հարկերի, հատուկ, հակագնագցման և փոխհատուցման տուր­քերի վճարման ժամկետները սահմանվում են Միության մաքսային օրենսգրքով, Հայաս­տանի Հանրապետության հարկային օրենսգրքով, սույն օրենքով և Հայաստանի Հանրա­պետության օրենքներով:
2. Միության մաքսային օրենսգրքի 117-րդ հոդվածով սահմանված դեպքում մաքսա­տուրքը, հարկերը, հատուկ, հակագնագցման և փոխհատուցման տուրքերը վճարվում են մինչև մաքսային հայտարարագիր ներկայացնելը:
3. Միության մաքսային օրենսգրքի 57-րդ հոդվածի 3-րդ և 74-րդ հոդվածի 2-րդ մասերին համապատասխան, հատուկ մաքսային ընթացակարգով ձևակերպված ապրանք­­ների համար մաքսատուրքի, հարկերի, հատուկ, հակագնագցման և փոխհա­տուց­­ման տուրքերի գծով պարտավորության կատարման ժամկետը սահմանում է Կառա­վարությունը՝ Հանձնաժողովի կողմից նախատեսված դեպքերում:

**Հոդված 39. Մաքսատուրքի, հարկերի, հատուկ, հակագնագցման և**

**փոխհատուցման տուրքերի վճարման կարգը**

1. Հայաստանի Հանրապետության սահմանով ֆիզիկական անձանց կողմից անձնա­կան օգտագործման ապրանքների տեղափոխման համար մաքսատուրքերը և հար­կերը վճարվում են Հայաստանի Հանրապետության պետական բյուջե:
2. Հանձնաժողովի սահմանած հատուկ, հակագնագցման և փոխհատուցման տուր­քերը վճարվում են Միության անդամ պետությունների միջազգային պայմա­նագ­րե­րով սահ­մանված միասնական հաշվին:
3. Հայաստանի Հանրապետության օրենքով նախատեսված արտահանման մաքսա­տուր­քերը վճարվում են Հայաստանի Հանրապետության պետական բյուջե:
4. Ներմուծման մաքսատուրքերը կարող են վճարվել մինչև մաքսային հայտա­րա­րագիրը ներկայացնելը` սույն օրենքով և Միության անդամ պետությունների միջազգային պայմա­նագրերով սահմանված կարգով:
5. Հանձնաժողովի կողմից սահմանված հատուկ, հակագնագցման և փոխհա­տուց­ման տուրքերը վճարվում են Միության մաքսային օրենսգրքի 12-րդ գլխով սահմանված կարգով:
6. Մաքսատուրքը, հարկերը, ինչպես նաև հատուկ, հակագնագցման և փոխհա­տուց­ման տուրքերը Հայաստանի Հանրապետության պետական բյուջե են վճարվում Հայաս­տանի Հանրապետության արժույթով:
7. Միության մաքսային օրենսգրքի 52-րդ հոդվածի 5-րդ մասի չորորդ պարբերու­թյանը համապատասխան, մաքսային մուտքի անդորրագիրը կարող է կիրառվել նաև մաքսային մարմիններին վճարման ենթակա հարկեր և այլ վճարների հաշվառման և վճարման նպատակով:

Մաքսային մուտքի անդորրագրի՝ սույն մասին համապատասխան կիրառման դեպքերը հաստատում է վերադաս մաքսային մարմինը:

1. Միության մաքսային օրենսգրքի 55-րդ հոդվածի 1-ին մասի երկրորդ պարբերու­թյանը համապատասխան, մաքսային մարմիններին վճարման ենթակա մաքսատուրքի, հարկերի վճարման գծով պարտավորությունը կարող է կատարվել հայտ­արա­րատուի կողմից լիազորված անձի կողմից:
2. Միության մաքսային օրենսգրքի 55-րդ հոդվածի 3-րդ մասին համապատասխան՝ մաքսատուրքի, հարկերի, հատուկ, հակագնագցման և փոխհա­տուց­ման տուրքերի գծով պարտավորությունների չկատարման կամ ոչ պատշաճ կատարման դեպքում մաքսային մարմինը մաքսատուրքի, հարկերի, հատուկ, հակագնագցման և փոխ­հատուցման տուր­քերի վճարման սահմանված ժամկետը լրանալու օրվան հաջորդող օրը կամ եթե այդպիսի օրը որոշված չէ՝ մաքսատուրքի, հարկերի, հատուկ, հակագ­նագց­ման և փոխհատուցման տուր­քերի վճարման գծով պարտավորությունների չկատարման կամ ոչ պատշաճ կատար­ման հանգամանքը բացահայտելու օրվան հաջորդող օրը հայտա­րարատուին, ինչպես նաև Միության մաքսային օրենսգրքի 55-րդ հոդվածի 1-ին մասի առաջին պարբերությամբ կամ սույն հոդվածի 8-րդ մասով նշված անձանց էլեկտրոնային եղա­նակով կամ փոստային առաքմամբ՝ հանձնման մասին ծանուցմամբ, ուղարկում է ծանու­ցագիր՝ սահմանված ժամ­կե­տում չվճարված մաքսա­տուրքի, հարկերի, հատուկ, հակագ­նագց­ման և փոխհա­տուցման տուր­քերի մասին՝ բացա­ռությամբ Միության մաք­սային օրենսգրքի 55-րդ հոդվածի 4-րդ և 5-րդ, ինչպես նաև 73-րդ հոդվածի 4-րդ և 5-րդ մասերով նշված դեպքերի:
3. Սույն հոդվածի 9-րդ մասում նշված ծանուցագրի ձևը սահմանում է վերադաս մաք­­սային մարմինը:
4. Միության մաքսային օրենսգրքի 55-րդ հոդվածի 5-րդ և 73-րդ հոդվածի 5-րդ մասերին համապատասխան, սույն հոդվածի 9-րդ մասով սահմանված ծանու­ցագիրը չի ուղարկվում սույն հոդվածի 9-րդ մասում նշված անձանց, եթե՝
5. նախքան ծանուցումն ուղարկելը մաքսային մարմնի մոտ առկա է տեղեկատ­վու­թյուն՝ սույն հոդվածի 9-րդ մասում նշված պարտավորությունը սույն օրենքով սահմանված կարգով անհուսալի ճանաչելու մասին կամ
6. Միության մաքսային օրենսգրքի համաձայն՝ սույն հոդվածի 9-րդ մասում նշված պարտավորությունը դադարած լինելու մասին կամ
7. սույն օրենքին և Միության մաքսային օրենսգրքին համապատասխան՝ մաքսային մարմինների կողմից սկսվել է մաքսատուրքի, հարկերի և մաքսային մարմիններին վճար­ման ենթակա այլ վճարների գանձումը:
8. Ներմուծման մաքսատուրքերը, հարկերը, հատուկ, հակագնագցման և փոխհա­տուց­ման տուրքերը վճարվում են կանխիկ կամ անկանխիկ եղանակով՝ հաշվի առնելով արժու­թային կարգավորմանվերաբերյալ Հայաստանի Հանրապետության օրենսդրու­թյունը:
9. Միության մաքսային օրենսգրքի 61-րդ հոդվածի 9-րդ մասին համա­պա­տաս­խան, հայտարարատուի կողմից ներկայացված հանձնարարագրի հիման վրա բանկերի կողմից մաքսատուրքի, հարկերի, հատուկ, հակագնագցման և փոխհատուցման տուր­քերի փոխանցման ժամկետը սահմանվում է բանկային գործունեությունը կարգավորող Հայաս­տանի Հանրապետության իրավական ակտերով:
10. Լուծարվող կազմակերպության մաքսատուրքի և հարկերի վճարման պար­տավորության կատարումը դրվում է այդ կազմակերպության լուծարման հանձնաժողովի վրա` այդ կազմակերպության դրամական միջոցների, ներառյալ՝ գույքի վաճառքից ստաց­ված միջոցների հաշվին: Լուծարման հանձնաժողովը պարտավոր է առկա պար­տավորու­թյունն ընդգրկել լուծարման հաշվեկշռում:
11. Վերակազմակերպված կազմակերպության՝ մաքսատուրքի, հարկերի վճար­ման պարտավորությունը կատարվում է կազմակերպության իրա­վահա­ջորդի (իրավա­հաջորդ­ների) կողմից սույն հոդվածով սահմանված կարգով:
12. Կազմակերպությունների միաձուլման դեպքում վերակազմակերպված կազ­մակեր­պու­թյան՝ մաքսատուրքի, հարկերի վճարման պարտավորության կատար­ման առու­մով իրավահաջորդ է համարվում այդ կազմակերպությունների միաձուլումից առա­ջացած կազմակերպությունը:
13. Կազմակերպությունների միացման դեպքում վերակազմակերպված կազ­մակեր­պու­թյան՝ մաքսատուրքի, հարկերի վճարման պարտավորության կատար­ման առու­մով իրավահաջորդ է համարվում այն կազմակերպությունը, որին միացել է կազ­մակեր­պու­թյունը:
14. Կազմակերպության բաժանման դեպքում վերակազմակերպված կազմակեր­պու­­թյան՝ մաքսատուրքի, հարկերի վճարման պարտավորության կատար­ման առումով իրա­վահաջորդ են համարվում այդ բաժանումից առաջացած կազ­մակեր­պու­թյունները` բաժանիչ հաշվեկշռին համապատասխան:
15. Կազմակերպության կազմից մեկ կամ մի քանի կազմակերպության առանձ­նաց­ման դեպքում վերակազմակերպված իրավաբանական անձի վերակազ­մակերպ­ված կազ­մակեր­պու­թյան՝ մաքսատուրքի, հարկերի վճարման պարտա­վորու­թյունները առանձնաց­ված կազմակերպություններից յուրաքանչյուրին են անցնում բաժանիչ հաշվեկշռին համա­պա­տասխան:
16. Կազմակերպության վերակազմավորման դեպքում վերակազմակերպված կազ­մա­կերպու­­թյան՝ մաքսատուրքի, հարկերի վճարման պարտավորու­թյան կատարման առումով իրավահաջորդ է համարվում այդ կազմակերպության վերա­կազ­մավորման արդյունքում առաջացած կազմակերպությունը:

**Հոդված 40. Արտարժույթի փոխարժեքի կիրառումը**

1. Ապրանքների մաքսային արժեքի որոշման, մաքսատուրքի, հարկերի, հատուկ, հակագնագցման և փոխհատուցման տուրքերի վճարման գծով պարտավորությունների հաշվարկն իրականացվում է Հայաստանի Հանրապետության արժույթով:
2. Արտարժույթի վերահաշվարկի նպատակով կիրառվում է Հայաստանի Հանրապե­տու­թյան կենտրոնական բանկի կողմից մաքսային հայտարարագրի գրանց­ման օրվա դրությամբ հրապարակված` արժութային շուկաներում ձևավորված միջին փոխարժեքը, եթե Միության և Հայաստանի Հանրապետության օրենսդրությամբ այլ բան նախա­տեսված չէ:

**Հոդված 41. Հայաստանի Հանրապետությունում «Բաց թողնում` ներքին**

**սպառման համար» մաքսային ընթացակարգով ձևակերպված և**

**պայմանական բաց թողնված ապրանքների համար մաքսատուրքի,**

**հարկերի վճարման կարգը**

1. Հայաստանի Հանրապետության տարածք «Բաց թողնում՝ ներքին սպառման համար» մաքսային ընթացակարգով՝ Միության մաքսային օրենսգրքի 126-րդ հոդվածի 1-ին մասի 1-ին ու 3-րդ կետերի համաձայն պայմանական բաց թողնված ապրանքների` Միության ապրանքի կարգավիճակ ձեռք բերելու համար Միության մաքսային օրենսգրքի 126-րդ հոդվածի 7-րդ մասով նախատեսված մաքսատուրքի, հարկերի վճարումը կարող է իրականացնել հայտարարատուն կամ նրա լիազորած անձը կամ այդ ապրանքների նկատմամբ օրինական տիրապետման իրավունք ունեցող այլ անձ:
2. Սույն հոդվածի 1-ին մասում նշված մաքսատուրքի, հարկերի գումարների վճարումը կատարում են նույն մասում նշված անձինք՝ ապրանքների պայմանական բաց թողնում իրականացրած մաքսային մարմին ներկայացված դիմումի հիման վրա, որը պարունակում է նշումներ՝
   1. ապրանքների պայմանական բաց թողնման համար հիմք համարվող մաքսային հայտարարագրի համարի վերաբերյալ,
   2. մաքսատուրքի, հարկերի վճարման վճարային փաստաթղթի վավերապայ­ման­ների վերաբերյալ:
3. Միության մաքսային օրենսգրքի 126-րդ հոդվածի 1-ին մասի 1-ին կետում նշված ապրանքների համար մաքսատուրքերը և հարկերը վճարվում են ապրանքների պայմանական բաց թողնման նպատակով ներկայացված մաքսային հայտա­րա­րագրում հաշվարկված մաքսային արժեքի նկատմամբ՝ այն չափով, որ չափով դրանք կվճարվեին, եթե այդպիսի վճարումն իրականացվեր մինչև ապրանքների բաց թողնումը «Բաց թողնում` ներքին սպառման համար» մաքսային ընթացակարգով:
4. Միության մաքսային օրենսգրքի 126-րդ հոդվածի 1-ին մասի 3-րդ կետում նշված ապրանքների համար վճարվում է մաքսատուրք, որը հաշվարկվում է որպես «Բաց թողնում` ներքին սպառման համար» մաքսային ընթացակարգով ապրանքների բաց թողնման նպատակով հայտարարագրված մաքսային արժեքի նկատմամբ Միասնական մաքսային սակագնով սահմանված դրույքաչափով հաշվարկված ներմուծման մաքսա­տուրքի գումարների և ապրանքների բաց թողնման ժամանակ փաստացի վճարված ներմուծման մաքսատուրքի գումարների դրական տարբերություն:
5. Սույն հոդվածի 1-ին մասով նախատեսված մաքսատուրքերը և հարկերը վճարվում են սույն օրենքով նախատեսված համապատասխան հաշիվներին:
6. Սույն հոդվածի 1-ին մասով նախատեսված մաքսատուրքերի և հարկերի վճարումը հաստատվում է մաքսային մարմնի կողմից հայտարարատուին կամ նրա կողմից լիազոր­ված անձին վերադաս մաքսային մարմնի սահմանած ձևով մաքսատուրքի, հարկերի վճար­ման անդորրագիր տրամադրելու միջոցով:
7. Սույն հոդվածի 1-ին մասի համաձայն՝ վճարման ենթակա մաքսատուրքի, հար­կերի գումարների նկատմամբ տույժեր չեն հաշվարկվում:

**Հոդված 42. Կանխավճարները**

1. Կանխավճարները սահմանված են Միության մաքսային օրենսգրքի 48-րդ հոդ­վածով:
2. Հայտարարատուի կողմից մաքսատուրքի, հարկերի, մաքսային գործառնությունների իրականացման համար գանձվող պետական տուրքի, հատուկ, հակագնագցման և փոխհատուցման տուրքերի գծով վճարումները կարող են իրակա­նաց­վել կանխավճարների հաշվին:
3. Կանխավճարները նախքան մաքսային հայտարարագրի կամ դրան փոխարինող փաստաթղթի ներկայացումը կարող են փոխանցվել մաքսային մարմինների կողմից տնօրին­վող գանձապետական հաշիվներին:
4. Ապրանքների մաքսային հայտարարագրման ժամանակ մաքսատուրքերի, հար­կերի, մաքսային գործառնությունների իրականացման համար գանձվող պետական տուրքի, հատուկ, հակագնագցման և փոխհատուցման տուրքերի՝ կան­խավ­ճարների հաշվին վճարումը (մարումը) կարող է իրականացվել էլեկտրոնային եղա­նակով հայտարարատուի կամ մաքսային մարմինների կողմից՝ հայտա­րարատուի ներ­կա­յացրած դիմումի հիման վրա:
5. Սույն հոդվածի 4-րդ մասում նշված դիմումի ձևը սահմանում է վերադաս մաք­սային մարմինը:
6. Սույն հոդվածով սահմանված կանխավճարները կարող են օգտագործվել նաև ֆիզիկական անձանց կողմից անձնական օգտագործման նպատակով ներմուծվող ապրանք­ների համար վճարման ենթակա մաքսատուրքի, հարկերի և մաքսային գործառնությունների իրականացման համար գանձվող պետական տուրքի, մաք­սային մարմիններին վճարման ենթակա այլ վճարների վճարման նպատակով, ինչպես նաև որպես սույն մասում նշված՝ ֆիզիկական անձանց կողմից անձնական օգտագործման ապրանքների համար վճարման ենթակա մաքսատուրքերի, հարկերի, մաքսային գործառնությունների իրականացման համար գանձվող պետական տուրքի, հատուկ, հակագնագցման և փոխհատուցման տուրքերի և այլ վճար­ների վճարման ապահովում:
7. Միության մաքսային օրենսգրքի 48-րդ հոդվածի 5-րդ մասին համապատասխան, հայտարարատուն մաքսային հայտարարագրման էլեկտրոնային համակարգի միջոցով կամ թղթային եղանակով վերադաս մաքսային մարմնի սահմանած ձևով դիմում է ներ­կա­յացնում մաքսային մարմիններին՝ կանխավճարների օգտագործման վերաբերյալ հաշ­վետվու­թյուն ստանալու համար, եթե մաքսատուրքերի, հարկերի, մաքսային գործառնությունների իրականացման համար գանձվող պետական տուրքի, մաքսային մարմիններին վճարման ենթակա այլ վճարների, ինչպես նաև հատուկ, հակագնագցման և փոխհատուցման տուրքերի վճարումն իրականացվել է մաքսային մարմինների կողմից՝ կանխավճարների հաշվին:
8. Սույն հոդվածի 7-րդ մասով նախատեսված հաշվետվության ձևը սահմանում է վերադաս մաքսային մարմինը և հայտարարատուին է տրամադրվում համապատասխան դիմումի ներկայացման օրվանից 5 աշխատանքային օրը չգերազանցող ժամկետում՝ թղթային կամ էլեկտրոնային եղանակով:
9. Չպահանջված կանխավճարները տնօրինվում են հայտարարատուի կողմից: Հայտա­րարատուն կարող է հետ ստանալ իր կողմից չօգտագործված կանխավճարները, եթե առկա չէ նրա կողմից վճարման ենթակա մաքսատուրքերի, հարկերի, մաքսային գործառնությունների իրականացման համար գանձվող պետական տուրքի և մաքսային մարմիններին վճարման ենթակա այլ վճարների, ինչպես նաև հատուկ, հակագնագցման և փոխհատուցման տուրքերի վճարման գծով ժամկետանց պար­տավորու­­թյուններ, որոնց բռնագանձումը պետք է իրականացվի մաքսային մարմին­ների կողմից: Այդպիսի ժամկետանց պարտավորությունների առկայության պարագայում մաք­­սային մարմինների կողմից բռնագանձում տարածելուց հետո կանխավճարների մնացոր­դային գումարները կարող են վերադարձվել հայտարարատուին՝ սույն մասին համա­պա­տասխան:
10. Կանխավճարները կարող են ուղղվել դրամական միջոցների ներդրման եղա­նակով մաքսային վճարների, հատուկ, հակագնագցման և փոխհատուցման տուրքերի և մաքսային մարմիններին վճարման ենթակա այլ վճարների գծով պարտավորությունների կատարման ապահովմանը:
11. Սույն հոդվածի 10-րդ մասին համապատասխան, դրամական միջոցների ներդր­ման ժամանակ դրամական միջոցները փոխանցվում են մաքսային մարմինների կողմից տնօրինվող համապատասխան գանձապետական հաշիվներին:

**ԳԼՈՒԽ 7**

**ՄԱՔՍԱՅԻՆ ԳՈՐԾԱՌՆՈՒԹՅՈՒՆՆԵՐԻ ԻՐԱԿԱՆԱՑՄԱՆ ՀԱՄԱՐ ԳԱՆՁՎՈՂ ՊԵՏԱԿԱՆ ՏՈՒՐՔԸ**

**Հոդված 43. Մաքսային գործառնությունների իրականացման համար գանձվող**

**պետական տուրքը**

1. Մաքսային գործառնությունների իրականացման համար գանձվող պետական տուրքը Միության մաքսային օրենսգրքի 47-րդ հոդվածով սահ­­մանված՝ մաքսային մարմին­ների կողմից մաքսային գործառնությունների իրա­կա­նաց­ման, մաք­սային ուղեկցման, ապրանք­ների ժամանակավոր պահպանման, ինչպես նաև նախ­­նա­­կան որոշումների տրամադրման համար «Պետական տուրքի մասին» Հայաստանի Հանրապետության օրենքով սահ­­մանված կարգով և չափով Հայաստանի Հանրապետության պետական բյուջե վճարվող պարտադիր վճար է:

**ԳԼՈՒԽ 8**

**ՄԱՔՍԱՏՈՒՐՔԻ, ՀԱՐԿԵՐԻ ՎՃԱՐՄԱՆ ԺԱՄԿԵՏՆԵՐԻ ՓՈՓՈԽՈՒԹՅՈՒՆԸ**

**Հոդված 44. Մաքսատուրքի, հարկերի վճարման ժամկետների փոփոխությունը**

1. Մաքսատուրքի, հարկերի վճարման ժամկետների փոփոխությունը սույն օրենքով և Հայաստանի Հանրապետության օրենսդրությամբ սահմանված` մաքսատուրքի, հարկերի վճարման ժամկետների հետաձգումն է:
2. Մաքսատուրքի վճարման ժամկետների փոփոխությունը կատարվում է վճարման ժամկետի հետաձգման կամ տարաժամկետ վճարման ձևով՝ Միության մաքսային օրենսգրքի 8-րդ գլխով սահմանված հիմքերի և պայմանների առկայության դեպքում և կարգով:
3. Հարկերի վճարման ժամկետների փոփոխության պայմանները, հիմքերը և կարգը սահմանվում են Հայաստանի Հանրապետության հարկային օրենսգրքով:

**Հոդված 45. Մաքսատուրքի վճարման ժամկետների փոփոխության**

**ընդհանուր պայմանները**

1. Մաքսատուրքի վճարման հետաձգումը հայտարարատուին կամ նրա լիազորած անձին մաքսատուրքի վճարման՝ սահմանված ժամկետից ուշ վճարելու հնարավորության տրամադրումն է:
2. Հայաստանի Հանրապետության կառավարությունը սահմանում է այն ապրանք­ների ցանկը, որոնց ներմուծման դեպքում հաշվարկված մաքսատուրքի վճարման ժամ­կետը կարող է փոփոխվել՝ Միության մաքսային օրենսգրքին համապատասխան:
3. Մաքսատուրքի տարաժամկետ վճարումը հայտարարատուին կամ նրա լիազորած անձին մաքսատուրքի վճարման՝ սահմանված ժամկետից ուշ՝ մաս-մաս վճարման հնարավորության տրամադրումն է:

Մաքսատուրքի վճարման հետաձգման և (կամ) տարաժամկետ վճարման հնա­րավորությունը տրամադրվում է Միության մաքսային օրենսգրքի 59-րդ հոդվածի 1-ին, 2-րդ և 3-րդ մասերով սահմանված ժամկետներով:

1. Մաքսատուրքի վճարման հետաձգման կամ տարաժամկետ վճարման հնա­րավորությունը կարող է տրամադրվել միայն Միության մաքսային օրենսգրքի 9-րդ գլխով նախատեսված ապահովումների առկայության դեպքում:
2. Հայաստանի Հանրապետություն ապրանքների ներմուծման դեպքում մաքսա­տուրքերի ժամկետների փոփոխության համար հաշվարկվում են Միության մաքսային օրենսգրքի 60-րդ հոդվածով նախատեսված տոկոսներ՝ սույն օրենքով սահմանված չափով:
3. Ներմուծման մաքսատուրքերի վճարման ժամկետի հետաձգումը կամ տարա­ժամկե­տումը տրամադրվում է հայտարարատուին Միության մաքսային օրենսգրքի 58-րդ, 59-րդ և 60-րդ հոդվածներին համապատասխան՝ մաքսային մարմնի որոշման հիման վրա:
4. Մաքսային մարմնի կողմից սույն հոդվածի 6-րդ մասում նշված՝ ներմուծման մաքսատուրքի վճարման ժամկետի հետաձգման կամ տարաժամկետ վճարման մասին որոշման ընդունման և նշված որոշումն անվավեր համարելու կարգը սահմանում է վերա­դաս մաքսային մարմինը:
5. Մաքսատուրքի վճարումը հետաձգման կամ տարաժամկետ վճարման հնա­րա­վորու­թյուն տրամադրելու կամ մերժելու մասին որոշումն ընդունվում է դիմումը ներ­կա­յացնելու օրվանից ոչ ուշ, քան 5 աշխատանքային օրվա ընթացքում:
6. Մաքսատուրքի վճարումը հետաձգման կամ տարաժամկետ վճարման հնա­րա­վորու­թյունը տրամադրելու կամ մերժելու մասին որոշումը ներկայացվում է դիմումը ներ­կա­յացրած անձին էլեկտրոնային եղանակով կամ թղթային կրիչով:
7. Սույն հոդվածի 6-րդ մասով նախատեսված որոշման մեջ նշվում է այն ժամկետը, որով տրամադրվում է մաքսատուրքի վճարումը հետաձգելու կամ տարաժամկետ վճա­րելու հնարավորությունը, իսկ մերժելու դեպքում որոշման մեջ նշվում են մերժման պատ­ճառները:
8. Տարաժամկետ վճարման հնարավորություն տրամադրելու մասին գրավոր որո­շումը ներառում է նաև մաքսատուրքի վճարման ժամանակացույցը:
9. Միության մաքսային օրենսգրքի 59-րդ հոդվածի 4-րդ մասի երկրորդ պարբե­րու­թյանը համապատասխան, ներմուծման մաքսատուրքեր վճարողի կողմից մաքսային մարմին­ներին է ներկայացվում ներմուծման մաքսատուրքերի վճարման հետաձգումը կամ տարաժամկետումը հիմնավորող փաստաթղթեր՝ հետևյալ պետական կառավարման մարմիններից.
   1. Միության մաքսային օրենսգրքի 59-րդ հոդվածի 2-րդ մասի 1-ին կետով սահմանված հիմքերի առկայության պարագայում՝ Հայաստանի Հանրապետության արտա­կարգ իրավիճակների նախարարությունից.
   2. Միության մաքսային օրենսգրքի 59-րդ հոդվածի 2-րդ մասի 2-րդ կետով սահմանված հիմքերի առկայության պարագայում՝ Հայաստանի Հանրապետության ֆինանս­ների նախարարությունից.
   3. Միության մաքսային օրենսգրքի 59-րդ հոդվածի 2-րդ մասի 3-րդ կետով սահմանված հիմքերի առկայության պարագայում՝ համապատասխան պայմանագրի կողմ հանդիսացող պետության անունից հանդես եկող համապատասխան գերատես­չու­թյան կողմից.
   4. Միության մաքսային օրենսգրքի 59-րդ հոդվածի 2-րդ մասի 4-րդ կետով սահմանված հիմքերի առկայության պարագայում՝ Հայաստանի Հանրապետության գյուղատնտեսության նախարարությունից.
   5. Միության մաքսային օրենսգրքի 59-րդ հոդվածի 2-րդ մասի 5-րդ կետին համապատասխան, Հանձնաժողովի կողմից նախատեսված դեպքերում՝ համապա­տաս­խան ոլորտում լիազորված պետական կառավարման մարմնից,
   6. Միության մաքսային օրենսգրքի 59-րդ հոդվածի 3-րդ մասով սահմանված՝ Միու­թյան մաքսային տարածք ներմուծվող ապրանքների, այդ թվում՝ հումքի, նյութերի, տեխնո­լոգիական սարքավորումների, դրանց համալրող մասերի և պահեստամասերի՝ արդյունաբերական վերամշակման մեջ օգտագործելու հիմքի առկայության պարագայում՝ Հայաստանի Հանրա­պետու­թյան տնտեսական զարգացման և ներդրումների նախա­րա­րու­թյունից:

**Հոդված 46. Ներմուծման մաքսատուրքի վճարման ժամկետի հետաձգում կամ**

**տարաժամկետում չտրամադրելը**

* 1. Միության մաքսային օրենսգրքի 59-րդ հոդվածի 6-րդ մասին համապատասխան, մաքսային մարմինը կարող է մերժել հայտարարատուի կողմից ներկայացված՝ ներմուծ­ման մաքսատուրքերի վճարման ժամկետի հետաձգման կամ տարաժամկետ վճարման մասին դիմումի հիման վրա սույն օրենքի 45-րդ հոդվածով սահմանված որոշման կայա­ցումը հետևյալ դեպքերում.
  2. եթե հայտարարատուն ունի ներմուծման մաքսատուրքերի և հարկերի գծով չկա­տար­ված ժամկետանց պարտավորություններ,
  3. եթե առկա է հայտարարատուի կամ նրա կողմից իրականացված գործարքների նկատ­մամբ հարուցված վարույթ,
  4. եթե հայտարարատուի նկատմամբ իրականացվում են սնանկության ճանաչմանն ուղղված գործողություններ,
  5. եթե հայտարարատուի կողմից արտաքին տնտեսական գործունեության իրակա­նաց­ման ժամկետը ներմուծման մաքսատուրքի վճարման ժամկետի հետաձգման կամ տարա­ժամկետ վճարման նպատակով դիմումի ներկայացման օրվա դրությամբ չի գերազանցում 1 տարին:

**Հոդված 47. Տոկոսները**

1. Տոկոսները վճարվում են մաքսատուրքի վճարման հետաձգման կամ տարա­ժամկետ վճարելու հնարավորություն տրամադրելու վերաբերյալ մաքսային մարմնի որոշ­ման տրամադրման դեպքում՝ Հայաստանի Հանրապետության կենտրոնական բանկի սահ­մա­նած բանկային տոկոսի հաշվարկային դրույքի չափով՝ վերահաշվարկված օրա­կան կտրվածքով:
2. Մաքսատուրքի վճարման ժամկետի հետաձգման դեպքում տոկոսները վճարվում են ոչ ուշ, քան հետաձգման ժամկետն ավարտվելուց հետո՝ 1 աշխատանքային օրվա ընթացքում:
3. Մաքսատուրքի տարաժամկետ վճարման դեպքում մաքսային մարմինների կողմից հաշվարկված տոկոսները կարող են վճարվել փուլ առ փուլ, սույն օրենքի 45-րդ հոդվածի 11-րդ մասով նախատեսված ժամանակացույցին համապատասխան, բայց ոչ ուշ, քան տարաժամկետ վճարման համար նախատեսված ամբողջ ժամկետի ավարտվից հետո՝ 1 աշխա­տան­քային օրվա ընթացքում:
4. Միության մաքսային օրենսգրքի 138-րդ հոդվածի 2-րդ, 174-րդ հոդվածի 6-րդ, 175-րդ հոդվածի 2-րդ, 198-րդ հոդվածի 8-րդ, 208-րդ հոդվածի 10-րդ, 216-րդ հոդվածի 7-րդ, 225-րդ հոդվածի 9-րդ և 15-րդ, 226-րդ հոդվածի 3-րդ, 241-րդ հոդվածի 7-րդ և 247-րդ հոդվածի 6-րդ մասերով նախատեսված դեպքերում վճարվում են տոկոսներ Միության մաքսային օրենսգրքի 60-րդ հոդվածի և սույն հոդվածին համապատասխան:

**ԳԼՈՒԽ 9**

**ՄԱՔՍԱՏՈՒՐՔԻ, ՀԱՐԿԵՐԻ, ՀԱՏՈՒԿ, ՀԱԿԱԳՆԱԳՑՄԱՆ ԵՎ ՓՈԽՀԱՏՈՒՑՄԱՆ ՏՈՒՐՔԵՐԻ ՎՃԱՐՄԱՆ ԱՊԱՀՈՎՈՒՄԸ**

**Հոդված 48. Մաքսատուրքի, հարկերի, հատուկ, հակագնագցման և**

**փոխհատուցման տուրքերի վճարման ապահովման եղանակները**

* 1. Մաքսատուրքի, հարկերի, հատուկ, հակագնագցման և փոխհատուցման տուր­քերի վճարման ապահովումն իրականացվում է Միության մաքսային օրենսգրքի 63-րդ հոդվածի 1-ին մասով և սույն օրենքով սահմանված եղանակներով:
  2. Միության մաքսային օրենսգրքի 63-րդ հոդվածի 2-րդ մասին համա­պատաս­խան, Հայաստանի Հանրապետության տարածք ներմուծվող ապրանքների համար մաքսա­տուրքի, հարկերի, հատուկ, հակագնագցման և փոխհատուցման տուր­քերի վճարման գծով պարտավորությունների կատարման ապահովման եղանակ է հանդիսա­նում նաև Հայաս­տանի Հանրապետության օրենսդրությամբ սահմանված կարգով լիցենզավորված ապահովագրական և վարկային կազմակերպությունների երաշխիքը, որը տրամադրվում է սույն օրենքի 52-րդ հոդվածով սահմանված կարգով:
  3. Միության մաքսային օրենսգրքի 63-րդ հոդվածի 3-րդ մասին համապատասխան, օտարերկրյա պետությունների տարածքներում գրանցված փոխադրողների կողմից մաք­սա­տուրքի, հարկերի, հատուկ, հակագնագցման և փոխհատուցման տուրքերի գծով պար­տավո­րություն­ների կատարման ապահովումը տրամադրվում է միայն Միության մաքսային օրենսգրքի 63-րդ հոդվածի 1-ին մասի 1-ին և 2-րդ կետերով, ինչպես նաև սույն հոդվածի 2-րդ մասով սահմանված եղանակներով:
  4. Միության մաքսային օրենսգրքով և սույն օրենքով նախատեսված ապահովում­ները ընդունված լինելու վերաբերյալ փաստաթղթերի ձևերը և օգտագործման կարգը հաստա­տում է վերադաս մաքսային մարմինը:

**Հոդված 49. Մաքսատուրքի, հարկերի, հատուկ, հակագնագցման և**

**փոխհատուցման տուրքերի վճարումն ապահովելու ընդհանուր**

**պայմանները**

1. Մաքսատուրքի, հարկերի,հատուկ, հակագնագցման և փոխհատուցման տուր­քերիվճարման ապահովումն իրականացվում է Միության մաքսային օրենսգրքին, Միու­թյան անդամ պետությունների միջազգային պայմանագրերին, ինչպես նաև սույն գլխին համա­պատասխան:
2. Մաքսատուրքի, հարկերի, հատուկ, հակագնագցման և փոխհատուցման տուր­քերի վճարման ապահովումը կարող է լինել միանգամյա կամ բազմակի օգտագործման համար նախատեսված:
3. Մաքսատուրքի, հարկերի, հատուկ, հակագնագցման և փոխհատուցման տուրքերի վճար­ման միանգամյա ապահովումը ներկայացվում է մեկ առաքողի կողմից մեկ ստացողի անունով միևնույն արտաքին առևտրային պայմանագրի հիման վրա տեղափոխվող` մեկ խմբաքանակում գտնվող ապրանքների համար:
4. Մաքսատուրքի, հարկերի, հատուկ, հակագնագցման և փոխհատուցման տուր­քերի վճարման ապահովման չափը որոշվում է Միության մաքսային օրենսգրքի և սույն օրենքի համաձայն:
5. Կառավարությունը կարող է սահմանել այն ապրանքների ցանկը, որոնց համար, Միության մաքսային օրենսգրքի 65-րդ հոդվածի 7-րդ և 75-րդ հոդվածի 7-րդ մասերին համա­պատասխան, սահմանվում են մաքսատուրքի, հարկերի, հատուկ, հակագնագցման և փոխհատուցման տուրքերի գծով պարտավորությունների կատարման հաստա­տագր­ված չափեր, ինչպես նաև նշված հաստատագրված չափերի մեծությունները:
6. Մաքսատուրքի, հարկերի, հատուկ, հակագնագցման և փոխհատուցման տուր­քերի վճարման ապահովումն իրականացվում է սույն օրենքով և Միության մաքսային օրենսգրքով նախատեսված անձանց կողմից, իսկ «Մաքսային տարանցում» մաքսային ընթացակարգի համաձայն ապրանքների տեղափոխման դեպքում կարող է իրակա­նաց­վել տարանցվող ապրանքների նկատմամբ տիրապետման, օգտագործման և (կամ) տնօրին­ման իրավունք ունեցող այլ անձանց կողմից։
7. Մաքսատուրքի, հարկերի, հատուկ, հակագնագցման և փոխհատուցման տուր­քերի վճարման ապահովումը տրամադրվում է այն մաքսային մարմնին, որն իրա­կա­նաց­նում է ապրանքների բաց թողնումը, բացառությամբ Միության մաքսային օրենսգրքով և սույն հոդվածով սահմանված դեպքերի:
8. «Մաքսային տարանցում» մաքսային ընթացակարգով ապրանքների տեղափոխ­ման ժամանակ մաքսատուրքի, հարկերի վճարման ապահովումը կարող է տրամադրվել մեկնման վայրի մաքսային մարմնին կամ նշանակման վայրի մաքսային մարմնին։
9. Մաքսատուրքի, հարկերի, հատուկ, հակագնագցման և փոխհատուցման տուր­քերի վճարման ապահովումը մաքսային մարմինները չեն ընդունում Միու­թյան մաքսային օրենսգրքով և սույն օրենքով սահմանված դեպքերում:
10. Միության մաքսային օրենսգրքի 177-րդ հոդվածի 1-ին մասի 3-րդ կետին համա­պատասխան, Հայաստանի Հանրապետության տարածքից «Արտա­հանում» մաք­սային ընթացակարգով ապրանքների արտահանման ժամանակ մաքսային մարմիններին արտա­հանման մաքսատուրքի վճարման ապահովում չի տրամադրվում:
11. Մաքսատուրքի, հարկերի, հատուկ, հակագնագցման և փոխհատուցման տուր­քերի վճարման գծով պարտավորությունների կատարման ապահովման չտրա­մադր­ման լրա­ցուցիչ դեպքերը, ինչպես նաև այն պայմանները, որոնց պահպանման պարա­գայում այդպիսի ապահովման ներկայացում չի պահանջվում, կարող է սահմանել Կառա­վա­րությունը:
12. Մաքսատուրքի, հարկերի, հատուկ, հակագնագցման և փոխհատուցման տուր­քերի վճարման ապահովումը ներկայացվում է մաքսային մարմիններին՝ Միության մաք­սային օրենսգրքի 62-րդ հոդվածի 1-ին և 75-րդ հոդվածի 1-ին մասերին համա­պա­տաս­խան:
13. Մաքսատուրքի, հարկերի, հատուկ, հակագնագցման և փոխհատուցման տուր­քերի վճարման ապահովման մեծությունը հաշվարկվում և տրամադրվում է Հայաստանի Հանրա­պետության արժույթով:
14. Հայտարարատուի կողմից մաքսատուրքի, հարկերի, հատուկ, հակագնագցման և փոխհատուցման տուրքերի գծով պարտավորությունը Միության մաքսային օրենսգրքով սահմանված ժամկետում չկատարելու դեպքում մաքսային մարմինը նշված պար­տավո­րու­թյան կատարման ժամկետի ավարտի օրվան հաջորդող աշխատանքային օրը հայտա­րա­րա­տուին Միության մաքսային օրենսգրքի 63-րդ հոդվածի 1-ին մասի 2-րդ և 3-րդ կետերով և սույն օրենքի 48-րդ հոդվածի 2-րդ մասով սահմանված ապահովումները տրա­մադրած անձանց ծանուցում է ուղարկում՝ մաքսատուրքի, հարկերի, հատուկ, հակագ­նագց­ման և փոխհատուցման տուրքերի վճարման պարտավորության կատարման անհրաժեշտության վերաբերյալ:
15. Սույն հոդվածի 14-րդ մասում նշված ծանուցման ձևը սահմանում է վերադաս մաք­սային մարմինը:
16. Սույն հոդվածի 14-րդ մասում նշված ծանուցման ուղարկման օրվանից մաք­սատուրքի, հարկերի, հատուկ, հակագնագցման և փոխհատուցման տուրքերի գծով պարտավորությունների կատարման ժամկետը մաքսային մարմնի կողմից սահմանվում է 10 աշխատանքային օր:
17. Սույն հոդվածի 14-րդ մասին համապատասխան ուղարկված ծանուցման մեջ նշվում է նաև մաքսատուրքի, հարկերի, հատուկ, հակագնագցման և փոխհատուցման տուր­քերի չվճարված պարտավորությունների գծով հաշվարկված տույժերի և տուգանք­ների վճարման պարտավորության վերաբերյալ տեղեկատվություն:
18. Սույն հոդվածի 16-րդ մասում նշված ժամկետը կարող է երկարաձգվել մաքսային մարմինների կողմից ևս 10 աշխատանքային օրով՝ հայտարարատուի կամ հայտա­րա­րա­տուին համապատասխան ապահովումը տրամադրած անձի հիմնավորված դիմումի հիման վրա: Նշված երկարաձգումը չի կարող օրենսդրությամբ սահմանված՝ մաք­սա­տուրքի, հարկերի, հատուկ, հակագնագցման և փոխհատուցման տուրքերի վճարման ժամ­կետի խախտման համար նախատեսված տույժերի կամ տուգանքների հաշվարկը դադա­րեցնելու հիմք հանդիսանալ:
19. Սույն հոդվածով նախատեսված ժամկետում մաքսատուրքի, հարկերի, հատուկ, հակագնագցման և փոխհատուցման տուրքերի գծով պարտավորությունը չկատարելու դեպքում նշված ժամկետի ավարտից՝ հետո 1 աշխատանքային օրվա ընթացքում, մաք­սային մարմինը դիմում է դատարան՝ մաքսատուրքի, հարկերի, հատուկ, հակագ­նագց­ման և փոխհա­տուցման տուրքերի գծով առկա ժամկետանց պարտավորությունների և դրանք օրենսդրությամբ սահմանված ժամկետում չվճարելու համար տույժերի և տուգանքների բռնագանձման հայցով:
20. Միության մաքսային օրենսգրքի 63-րդ հոդվածի 1-ին մասի 4-րդ կետով սահ­մանված եղանակով մաքսատուրքի, հարկերի, հատուկ, հակագնագցման և փոխհա­տուց­ման տուրքերի վճարման ապահովման տրամադրման դեպքում հայտարարատուի կողմից մաքսատուրքի, հարկերի, հատուկ, հակագնագցման և փոխհատուցման տուր­քերի գծով պարտավորությունների՝ օրենսդրությամբ սահմանված ժամկետում չկա­տարման դեպքում մաքսային մարմինների կողմից իրականացվում են գրավի իրացմանն ուղղված աշխա­տանք­­ներ՝ Հայաստանի Հանրապետության քաղաքացիական օրենսդրու­թյանը համա­պա­տաս­­խան: Նշված դեպքում գրավադրված գույքի իրացումից ստացված միջոցների հաշվին փոխհատուցվում են մաքսատուրքի, հարկերի, հատուկ, հակագնագց­ման և փոխհատուց­ման տուրքերի վճարման գծով պարտավորությունները և դրանք սահման­ված ժամկետում չվճարելու համար հաշվարկված տույժերն ու տուգանքները, իսկ մնացորդային միջոցները վերադարձվում են այդ միջոցները վերադարձնելու վերաբերյալ դիմումը ստանալուց հետո՝ 5 աշխատանքային օրվա ընթացքում: Եթե սույն մասին համա­պա­տասխան գրավադրված գույքի իրացումից ստացված միջոցները բավարար չեն մաք­սատուրքի, հարկերի, հատուկ, հակագնագցման և փոխհատուցման տուրքերի, ինչպես նաև տույժերի և տուգանքների գծով պարտավորությունը մարելու համար, ապա մաք­սային մարմինների կողմից գրա­վադրված գույքի իրացումից ստացված միջոցների հաշվին չմարված պարտավորու­թյունը հաշվարկվում և ծանուցագրով առաջադրվում է հայտա­րարատուին կամ նրա հետ Միության մաքսային օրենսգրքի համաձայն համա­պարտ պարտավորություն կրող անձանց:
21. Միության մաքսային օրենսգրքի 63-րդ հոդվածի 1-ին մասի 2-րդ, 3-րդ և 4-րդ կետերով, ինչպես նաև սույն օրենքի 48-րդ հոդվածի 2-րդ մասով սահմանված եղանակներով մաքսատուրքի, հարկերի, հատուկ, հակագնագցման և փոխհատուցման տուրքերի գծով պարտավորությունների կատարման ապահովման տրամադրումը հաստա­տող փաստաթղթերը վերադարձվում են հետևյալ դեպքերում.
    1. հայտարարատուի կողմից ներկայացվող դիմումի հիման վրա, եթե նշված ապահովմամբ ապահովված չէ մաքսատուրքի, հարկերի, հատուկ, հակագնագցման և փոխհատուցման տուրքերի վճարման գծով ընթացիկ պարտավորություն՝ դիմումը ստանալուց հետո՝ 5 աշխատանքային օրվա ընթացքում.
    2. եթե նշված ապահովման ժամկետը ավարտվել է կամ բացահայտվել են այնպիսի հանգամանքներ, որոնց պատճառով ապահովումը չի կարող օգտագործվել մաքսա­տուրքի, հարկերի, հատուկ, հակագնագցման և փոխհատուցման տուրքերի վճարման գծով պարտավորությունն ապահովելու համար՝ ժամկետի ավարտի կամ նշված հանգա­մանքների բացահայտմանը հաջորդող 1 աշխատանքային օրվա ընթացքում:

**Հոդված 50. Մաքսատուրքի, հարկերի, հատուկ, հակագնագցման և**

**փոխհատուցման տուրքերի վճարման բազմակի ապահովումը**

* 1. Հայաստանի Հանրապետության սահմանով պարբերաբար արտաքին տնտեսա­կան գործունեություն իրականացնող անձը կարող է մաքսային մարմիններին ներ­կա­յաց­նել մաքսատուրքի, հարկերի,հատուկ, հակագնագցման և փոխհատուցման տուրքերի վճար­ման բազմակի ապահովում` իր կողմից առնվազն մեկ տարվա ընթացքում իրա­կա­նաց­վող բոլոր գործարքների համար՝ Միության մաքսային օրենսգրքի 64-րդ հոդվածին համա­պատասխան:

Միության մաքսային օրենսգրքի 64-րդ հոդվածի 2-րդ մասի 1-ին պարբերությամբ սահմանված դեպքում բազմակի ապահովման տրամադրումն իրականացվում է սույն օրենքով սահմանված դրույթներին համապատասխան:

Միության մաքսային օրենսգրքի 64-րդ հոդվածի 2-րդ մասի 2-րդ պարբերությամբ սահմանված դեպքում բազմակի ապահովման տրամադրումն իրականացվում է Միության մաքսային օրենսգրքով և Միության անդամ պետությունների միջազգային պայմանագրով սահմանված դրույթներին համապատասխան:

* 1. Հայտարարատուի կողմից մաքսատուրքի, հարկերի, հատուկ, հակագնագցման և փոխհատուցման տուրքերի գծով պարտավորությունների կատարման բազմակի ապահո­վումը ներկայացվում է այն մաքսային մարմնին, որն ընդունում է այդպիսի ապահովման շրջա­նակներում ներմուծվող ապրանքների առաջին խմբաքանակի համար մաքսային հայտարարագիրը:
  2. Մաքսատուրքի, հարկերի, հատուկ, հակագնագցման և փոխհատուցման տուր­քերի գծով պարտավորությունների բազմակի ապահովումը հաստատող փաստաթղթի համարի, դրանով ապահովվող գումարի, այդ ապահովման գործողության ժամ­կետի վերաբերյալ տեղեկությունները, ինչպես նաև այլ անհրաժեշտ տեղեկությունները մուտ­քագրվում են մաքսային հայտա­րարագրման էլեկտրոնային համակարգ, որտեղ իրա­կանաց­վում է այդ ապահովման շրջանակներում կատարվող գործարքների առանձ­նաց­ված հաշվառում:
  3. Մաքսային մարմինը մաքսային հայտարարագրման ժամանակ մաքսային հատա­րա­րագրման էլեկտրոնային համակարգի միջոցով իրականացնում է բազմակի ապահովման օգտագործման հնարավորության ստուգում, մասնավորապես՝ ճշտելով ապահով­ման ժամկետը, ապահովման շրջանակներում մաքսատուրքի, հարկերի, հատուկ, հակագնագց­ման և փոխհատուցման տուրքերի վճարման գծով պարտավորու­թյուն­ների առկայությունը, որից հետո միայն ընդունում է բազմակի ապահովումը կամ ծանուց­մամբ պահանջում է նոր ապահովման ներկայացում՝ ծանուցման մեջ նշելով բազ­մակի ապահվումը չընդունելու պատճառները:
  4. Մաքսատուրքի, հարկերի, հատուկ, հակագնագցման և փոխհատուցման տուր­քերի բազմակի ապահովման շրջանակներում իրականացվող յուրաքանչյուր ներմուծման ժամա­նակ հայտարարատուի կողմից մաքսային մարմիններին տրամադրվում է մաքսա­տուրքի, հարկերի, հատուկ, հակագնագցման և փոխհատուցման տուրքերի գծով պար­տավո­րություն­ների կատարման բազմակի ապահովումը հաստատող փաստաթղթի համարի վերաբերյալ տեղեկատվություն:
  5. Մաքսատուրքի, հարկերի, հատուկ, հակագնագցման և փոխհատուցման տուր­քերի բազմակի ապահովումը կարող է տրամադրվել դրամական միջոցների ներդրման, երաշ­խավորության, ապահովագրական կազմակերպությունների կողմից տրամադրվող երաշխիքի կամ բանկային երաշխիքի տեսքով:
  6. Անձի ցանկությամբ մաքսատուրքի, հարկերի, հատուկ, հակագնագցման և փոխհա­տուցման տուրքերի բազմակի ապահովման գումարի չափը կարող է ավելացվել բան­կային երաշխիքի, ապահովագրական կազմակերպությունների կողմից տրամադրվող երաշխիքի վերաձևակերպման, դրամական միջոցների ներդրման, երաշխավորության պայմանագրում համապատասխան փոփոխություններ կատարելու միջոցով:
  7. Կառա­վարությունը, Միության մաքսային օրենսգրքի 64-րդ հոդվածի 4-րդ մասին համապատասխան, կարող է սահմանել այն դեպքերն ու պայմանները, որոնց պարա­գայում մաքսատուրքերի, հարկերի ընդհանուր չափը, որոնք վճարելու պարտավորության կատարումն ապահովվում է բազմակի ապահովմամբ, գերազանցում է դրանով ներկա­յացվող ապահովման չափը:

Կառավարությունը կարող է սահմանել նաև սույն մասով նախատեսված չափը:

**Հոդված 51. Դրամական միջոցների ներդրումը՝ որպես մաքսատուրքի, հարկերի,**

**հատուկ, հակագնագցման և փոխհատուցման տուրքերի վճարման**

**գծով պարտավորությունների կատարման ապահովման միջոց**

1. Մաքսատուրքի, հարկերի, հատուկ, հակագնագցման և փոխհատուցման տուր­քերի վճարման գծով պարտավորությունների կատարման ապահովման նպատակով դրա­մական միջոցները մուտքագրվում են մաքսային մարմինների կողմից տնօրինվող՝ Հայաս­տանի Հանրապետության համապատասխան գանձապետական հաշիվ:

Ֆիզիկական անձանց կողմից իրենց անձնական օգտագործման համար տեղափոխ­վող ապրանքների համար դրամական միջոցները՝ որպես մաքսատուրքի, հարկերի վճար­ման ապահովման միջոց, մուտքագրվում են Հայաստանի Հանրապետության համա­պա­տաս­խան գանձապետական հաշիվներ:

1. Մաքսատուրքի, հարկերի, հատուկ, հակագնագցման և փոխհատուցման տուր­քերի վճարների գծով պարտավորությունները չկատարելու դեպքում մաքսային մարմինն իրա­վասու է որպես մաքսատուրքի, հարկերի, հատուկ, հակագնագցման և փոխհա­տուց­ման տուրքերի վճարման ապահովման միջոց՝ ներդրված դրամական միջոցներից սույն օրենքով սահմանված կարգով գանձելու չկատարված պարտավորություններին համա­պա­տասխան գումարները:
2. Որպես դրամական միջոցների ներդրման՝ Հայաստանի Հանրապետության համա­պատասխան գանձապետական հաշիվներում մուտքի կամ միասնական գանձա­պետա­կան հաշվին մուտքի հաստատում՝ դրամական միջոցներ ներդրած անձին տրվում է անդորրագիր, որի կիրառման ձևը և կարգը սահմանում է վերադաս մաքսային մարմինը:

Սույն հոդվածով նախատեսված անդորրագիրն այլ անձի չի կարող փոխանցվել: Անդորրագրի կորստի դեպքում այն տրամադրած մաքսային մարմինը դրամական միջոց­ներ ներդրած անձի դիմումի հիման վրա 1 աշխատանքային օրվա ընթացքում տրա­մադրում է անդորրագրի կրկնօրինակը:

1. Մաքսատուրքի, հարկերի, հատուկ, հակագնագցման և փոխհատուցման տուր­քերի վճարման գծով պարտավորությունների կատարման ապահովման նպատակով ներդր­ված՝ չօգտագործված կամ մասնակի օգտագործված միջոցները անձի դիմումի հիման վրա կարող են հաշվանցվել մաքսային վճարների և մաքսային մարմիններին վճար­ման ենթակա այլ վճարների գծով պարտավորությունների կատարմանը, իսկ այդպիսի պարտավորու­թյուն­ների բացակայության դեպքում՝ վերադարձվում են:
2. Մաքսատուրքի, հարկերի, հատուկ, հակագնագցման և փոխհատուցման տուր­քերի վճարման գծով պարտավորությունների կատարման բազմակի ապահովման գումարի հաշվին մաքսատուրքի, հարկերի, հատուկ, հակագնագցման և փոխհատուցման տուրքերի գումարների գանձումից երեք աշխատանքային օր առաջ համապատասխան մաքսային մարմինը պարտավոր է այդ մասին տեղեկացնել բազմակի ապահովում ներկայացրած անձին:

**Հոդված 52.Երաշխիքը**

1. Մաքսատուրքի, հարկերի, հատուկ, հակագնագցման և փոխհատուցման տուր­քերի վճարման գծով պարտավորությունների կատարման ապահովման նպատակով մաք­սային մարմինները կարող են ընդունել երաշխիքներ, որոնք տրամադրում են Հայաս­տանի Հանրա­պետության օրենսդրությամբ սահմանված կարգով լիցենզավորված բան­կերը, վարկային կազմակերպությունները կամ ապահովագրական ընկերությունները:
2. Երաշխիքի տրամադրման, դրան ներկայացվող պահանջների, երաշխիք տված անձի պարտավորությունների և երաշխիքի դադարեցման հետ կապված իրավա­հարա­բերու­թյունները սույն օրենքով նախատեսված կարգավորումներից տարբերվող մասով կար­գավորվում են Հայաստանի Հանրապետության քաղաքացիական օրենսգրքով, Հայաս­տանի Հանրապետության բանկային օրենսդրությամբ, ապահովագրական գործու­նեու­թյունը կարգավորող օրենսդրությամբ և այլ իրավական ակտերով:
3. Հայտարարատուն կամ նրա լիազորած անձը ապահովում է սույն օրենքի նպա­տակով տրամադրվող երաշխիքի անհետկանչելիությունը: Երաշխիքում պետք է նշվեն՝
   1. մաքսատուրք, հարկեր, հատուկ, հակագնագցման և փոխհատուցման տուրքեր վճարողի (պրինցիպալ) պարտավորությունները, որոնց պատշաճ կատարումն ապահով­վում է երաշխիքով.
   2. երաշխիքով ապահովված մաքսատուրք, հարկեր, հատուկ, հակագնագցման և փոխ­հատուցման տուրքեր վճարողի պարտավորությունները չկատարելու դեպքում մաք­սային մարմնի՝ երաշխիք տված անձից երաշխիքով տրված գումարից մաքսատուրքի, հար­կերի, հատուկ, հակագնագցման և փոխհատուցման տուրքերի գումարի դուրսգրման անվիճելի իրավունքը.
   3. մաքսատուրքի, հարկերի, հատուկ, հակագնագցման և փոխհատուցման տուր­քերի վճարումը ուշացնելու դեպքում սույն օրենքով սահմանված տույժ վճարելու՝ երաշխիք տված անձի պարտավորությունը.
   4. պայման՝ պետական գանձապետարանի հաշվին և (կամ) Միության անդամ պետությունների միջազգային պայմանագրով սահմանված հաշվին երաշխիքով երաշխիք տված անձի պարտավորությունների կատարման համար դրամական միջոցների առկա­յու­թյան փաստը.
   5. երաշխիքի գործողության ժամկետը.
   6. համապատասխան գործունեությամբ զբաղվելու լիցենզիայի համարը:
4. Տրամադրված երաշխիքի գործողության ժամկետը չի կարող գերազանցել 36 ամիսը և պետք է բավարար լինի երաշխիքով ապահովված պարտավորությունները չկա­տա­րելու դեպքում մաքսային մարմնի կողմից երաշխիք տված անձին երաշխիքի մասով պահանջ ներկայացնելու համար:
5. Երաշխիքը մաքսային մարմին ներկայացնելու պահին պետք է ուժի մեջ մտած լինի:
6. Մաքսային մարմինն ուսումնասիրում է երաշխիքը՝ ստանալուց հետո 3 աշխա­տան­քային օրվա ընթացքում՝ այն ընդունելու կամ մերժելու նպատակով։
7. Երաշխիքի ընդունումը մերժվում է, եթե՝
   1. երաշխիքը չի համապատասխանում Հայաստանի Հանրապետության օրենսդրու­թյամբ և սույն հոդվածի 3-րդ մասով նախատեսված չափանիշներին.
   2. երաշխիքով ապահովվող մաքսատուրքի, հարկերի, հատուկ, հակագնագցման և փոխհատուցման տուրքերի ընդհանուր գումարը չի բավարարում հայտարարատուի կողմից վճարման ենթակա մաքսատուրքի, հարկերի, հատուկ, հակագնագցման և փոխհա­տուցման տուրքերի գումարի վճարման համար.
   3. երաշխիքի ժամկետը պակաս է հայտարարատուի կողմից մաքսատուրքի, հարկերի, հատուկ, հակագնագցման և փոխհատուցման տուրքերի գծով պարտավորու­թյունների կատարման ժամկետից.
   4. երաշխիքը տրամադրած բանկի, վարկային կազմակերպության կամ ապահո­վագրական կազմակերպության՝ օրենքով սահմանված համապատասխան գործու­նեու­թյամբ զբաղվելու լիցենզիան բացակայում է.
   5. մերժման որոշումը կայացվել է օրենքով մաքսային մարմիններին վերապահված հայեցողական լիազորությունների իրականացման շրջանակներում:
8. Երաշխիքի ընդունումը մերժելու դեպքում մաքսային մարմինը սույն հոդվածի 6-րդ մասով սահմանված ժամկետում տեղեկացնում է դրա մասին երաշխիք ներկայացրած անձին՝ նշելով մերժման համար հիմք համարվող պատճառները:
9. Երաշխիքը մաքսային մարմինը վերադարձնում է մաքսատուրք, հարկեր, հատուկ, հակագնագցման և փոխհատուցման տուրքեր վճարողի գրավոր դիմումի հիման վրա, եթե կատարվել և (կամ) դադարեցվել են երաշխիքով ապահովված պարտավորու­թյունները, կամ պարտավորություն չի առաջացել:
10. Բանկի, վարկային կազմակերպության կամ ապահովագրական կազմակերպու­թյան ապահովագրական գործունեության իրավունքի լիցենզիայի գործողությունը Հայաս­տանի Հանրապետության կենտրոնական բանկի կողմից դադարեցվելու դեպքում այդպիսի բանկի, վարկային կազմակերպության կամ ապահովագրական ընկերության երաշխիք ներկայացրած մաքսատուրք, հարկեր, հատուկ, հակագնագցման և փոխհա­տուց­ման տուրքեր վճարողը պարտավոր է լիցենզիայի դադարեցման օրվանից մաքսային մարմին ներկայացնել մաքսատուրքի, հարկերի, հատուկ, հակագնագցման և փոխհա­տուց­ման տուրքերի վճարման ապահովում` համապատասխան գործունեության իրա­վունքի լիցենզիա ունեցող կազմակերպությունից: Սույն մասով սահմանված ժամկետում երաշխիք կամ մաքսատուրքի, հարկերի, հատուկ, հակագնագցման և փոխհատուցման տուրքերի վճարման ապահովման այլ այլ եղանակով ապահովում չներկայացվելու դեպ­քում անձի կողմից մաքսատուրքի, հարկերի, հատուկ, հակագնագցման և փոխհա­տուց­ման տուրքերի վճարման ժամկետը չի կարող երկարաձգվել:

**Հոդված 53. Երաշխավորությունը**

1. Երաշխավորությունը ձևակերպվում է մաքսային մարմնի և երաշխավորի միջև կնքվող երաշխավորության պայմանագրով: Երաշխավորության տրամադրման, դրան ներկայացվող պահանջների, երաշխավորի պարտավորությունների և երաշխավորության պայմանագրի դադարեցման հետ կապված իրավահարաբերությունները կարգավորվում են Հայաստանի Հանրապետության քաղաքացիական օրենսգրքով և սույն օրենքով:
2. Մաքսատուրք, հարկեր, հատուկ, հակագնագցման և փոխհատուցման տուրքեր վճարելու ապահովումը երաշխավորության միջոցով իրականացնելու դեպքում երաշխա­վորը մաքսային մարմին է ներկայացնում Հայաստանի Հանրապետության քաղաքացիա­կան օրենսդրությամբ սահմանված կարգով իր ստորագրած և (կամ) կնքած երաշխավո­րու­թյան պայմանագրի երկու օրինակ և մաքսատուրք, հարկեր, հատուկ, հակագնագցման և փոխհատուցման տուրքեր վճարողի գրավոր համաձայնությունը երաշխավորի կողմից մաք­սատուրքի, հարկերի, հատուկ, հակագնագցման և փոխհատուցման տուրքերի վճար­ման երաշխավորման վերաբերյալ:
3. Երաշխավորության պայմանագիրը պետք է համապատասխանի Հայաստանի Հանրա­պետության օրենսդրությամբ սահմանված չափանիշներին և պետք է պարունակի երաշխավորությամբ ապահովված պարտավորության գումարի, մաքսատուրք, հարկեր, հատուկ, հակագնագցման և փոխհատուցման տուրքեր վճարողի և երաշխավորի համա­պարտ պատասխանատվություն կրելու և երաշխավորության պայմանագրի գործողու­թյան ժամկետի վերաբերյալ նշումներ:
4. Մաքսատուրքի, հարկերի, հատուկ, հակագնագցման և փոխհատուցման տուր­քերի վճարման ապահովումը միևնույն երաշխավորության պայմանագրով չի կարող իրա­կա­նացվել երկու տարին գերազանցող ժամանակահատվածով:
5. Երաշխավորության պայմանագիր կնքելու առաջարկն ուսումնասիրում է մաք­սային մարմինը՝ մաքսային մարմին փաստաթղթերը ներկայացնելուց հետո 5 աշխա­տան­քային օրվա ընթացքում:
6. Երաշխավորության պայմանագիր կնքելու դեպքում մաքսային մարմինը մաք­սա­տուրք, հարկեր, հատուկ, հակագնագցման և փոխհատուցման տուրքեր վճարողին է տրա­մադրում անդորրագիր` երաշխավորությամբ ապահովված պարտավորության գումարի չափով:
7. Երաշխավորության պայմանագրի ընդունումը մերժվում է, եթե՝
   1. ներկայացված երաշխավորության պայմանագիրը չի համապատասխանում Հայաս­տանի Հանրապետության օրենսդրությամբ և սույն օրենքով սահմանված չափանիշ­ներին.
   2. երաշխավորության պայմանագրով ապահովվող գումարը չի բավարարում հայտա­րարատուի կողմից վճարման ենթակա մաքսատուրքի, հարկերի, հատուկ, հակագնագցման և փոխհատուցման տուրքերի գումարի վճարման համար.
   3. երաշխավորության պայմանագրի ժամկետը կարճ է մաքսատուրքի, հարկերի, հատուկ, հակագնագցման և փոխհատուցման տուրքերի գծով պարտավորությունների կատարման ժամկետից.
   4. մերժման որոշումը կայացվել է օրենքով մաքսային մարմիններին վերապահված հայեցողական լիազորությունների իրականացման շրջանակներում:
8. Երաշխավորության պայմանագրի կնքումը մերժելու դեպքում մաքսային մարմինը սույն հոդվածի 5-րդ մասով սահմանված ժամկետում տեղեկացնում է դրա մասին երաշխավորության պայմանագիրն առաջարկած անձին՝ նշելով մերժման հիմքերը:
9. Մաքսային մարմինը չի կրում երաշխավորության պայմանագրի կնքման հետ կապ­ված ծախսերը:

**Հոդված 54. Գույքի գրավը**

1. Գույքի գրավը ձևակերպվում է մաքսային մարմնի և մաքսատուրք, հարկեր, հատուկ, հակագնագցման և փոխհատուցման տուրքեր վճարողի միջև կնքվող պայմա­նագրով: «Մաքսային տարանցում» մաքսային ընթացակարգով ապրանքների փոխադր­ման համար գույքի գրավի միջոցով մաքսատուրքի, հարկերի, հատուկ, հակագնագցման և փոխհատուցման տուրքերի վճարման ապահովումը կարող է ներկայացնել նաև գրավի առարկա հանդիսացող ապրանքների տիրապետման և (կամ) օգտագործման և (կամ) տնօրինման իրավունք ունեցող անձը՝ նոտարական կարգով վավերացված համա­պա­տաս­խան լիազորությունը կամ գրավի առարկայի նկատմամբ սեփականության իրա­վունքը հավաստող համապատասխան փաստաթղթի առկայության դեպքում:
2. Գույքի գրավի պայմանագիր կնքելու, գրավով ապահովված մաքսատուրքի, հարկերի, հատուկ, հակագնագցման և փոխհատուցման տուրքերի գծով պարտա­վորու­թյունների կատարման, գրավադրված գույքի վրա բռնագանձման տարածման, գրավի դադարեցման հետ կապված իրավահարաբերությունները կարգավորվում են Հայաս­տանի Հանրապետության քաղաքացիական օրենսդրությամբ և սույն օրենքով:
3. Սույն հոդվածի կիրառության նպատակներով կարող է գրավադրվել Հայաստանի Հանրապետության քաղաքացիական օրենսդրությանը համապատասխան գրավի առարկա հանդիսացող գույք, բացառությամբ՝
   1. Հայաստանի Հանրապետության սահմաններից դուրս գտնվող գույքի.
   2. գրավադրված գույքի.
   3. կենդանիների և արագ փչացող ապրանքների.
   4. կազմակերպությունների.
   5. գույքային իրավունքների.
   6. արժեթղթերի.
   7. շրջանառության մեջ գտնվող ապրանքների գրավի.
   8. արտադրանքի և արտադրական այն թափոնների, որոնց ազատ իրացումը, Հայաստանի Հանրապետության օրենսդրության համաձայն, արգելվում է.
   9. այն գույքի, որի վրա բռնագանձումը, Հայաստանի Հանրապետության օրենսդրու­թյան համաձայն, տարածվում է բացառապես դատարանի որոշմամբ:
4. Գրավի առարկան գրավի պայմանագրի գործողության ընթացքում պետք է գտնվի Հայաստանի Հանրապետության տարածքում:
5. Գրավի առարկայի շուկայական արժեքը որոշելու համար իրականացվում է գրավի առարկայի գնահատում՝ Հայաստանի Հանրապետության օրենսդրությանը համա­պա­տասխան:
6. Գույքի գրավով մաքսատուրքի, հարկերի, հատուկ, հակագնագցման և փոխհա­տուց­ման տուրքերի վճարումն ապահովելու նպատակով անձը մաքսային մարմին է ներկա­յաց­նում Հայաստանի Հանրապետության քաղաքացիական օրենսդրությամբ սահ­ման­ված կար­գով գույքի գրավի պայմանագրի երկու օրինակ` ստորագրված և գրավի առարկայի նկատ­մամբ սեփականության իրավունքը և դրա շուկայական արժեքը հաս­տատող փաս­տաթղ­թերի բնօրինակները կամ նոտարական վավերացմամբ պատճեն­ները:
7. Գույքի գրավի պայմանագրում պետք է ներառված լինեն հետևյալ պայմանները.
8. անձը, առանց մաքսային մարմնի համաձայնության, իրավունք չունի տնօրինելու գրավի առարկան.
9. գրավատուն իր միջոցներով պարտավոր է ապահովագրել գրավի առարկան.
10. գրավի առարկայի գնահատումը գրավատուն կատարում է իր հաշվին.
11. գրավի առարկան փոխարինելը թույլատրվում է մաքսային մարմնի գրավոր համա­ձայնությամբ՝ համարժեք այլ գույքով, որը ձևակերպվում է գույքի գրավի պայմա­նագրին կից լրացուցիչ համաձայնագրով.
12. գրավի առարկայի վրա բռնագանձման տարածման դեպքում դրա իրացման մասով ծախսերը փոխհատուցվում են գրավի առարկայի իրացումից ստացված դրամա­կան միջոցների հաշվին, իսկ դրանց ոչ բավարար լինելու դեպքում՝ գրավատուի հաշվին.
13. գրավառուն իր պահանջի բավարարման նպատակով իրավունք ունի առանց դատարան դիմելու գրավի առարկայի վրա բռնագանձում տարածելու և իրացնելու այն, այդ թվում՝ գրավ դրված գույքը հիմնական պարտավորության համապատասխան չափի դիմաց գրավառուին կամ գրավառուի նշած երրորդ անձին ի սեփականություն հանձնելու, բացառությամբ գրավի այն առարկայի, որն օրենքով կամ այլ իրավական ակտով ճանաչ­ված է հանրության համար նշանակալի պատմական, գեղարվեստական կամ մշակու­թային արժեք ունեցող գույք:
14. Գույքի գրավի պայմանագիրը կարող է կնքվել, եթե գրավի առարկայի շուկա­յական արժեքը գերազանցում է մաքսատուրքի, հարկերի, հատուկ, հակագնագցման և փոխհա­տուցման տուրքերի վճարման գծով պարտավորությունների կատարման ապահով­ման անհրաժեշտ չափն ավելի քան 20 տոկոսով:
15. Գույքի գրավի պայմանագիրը կարող է կնքվել` գրավի առարկան գրավատուի մոտ թողնելով կամ մաքսային մարմին փոխանցելով:
16. Գույքի գրավի պայմանագիր կնքելու մասին առաջարկն ուսումնասիրում է մաք­սային մարմինը առավելագույնը 5 աշխատանքային օրվա ընթացքում:
17. Գույքի գրավի պայմանագիր կնքելու դեպքում մաքսային մարմինը գրավատուին է տրամադրում անդորրագիր` գույքի գրավով ապահովված մաքսատուրքի, հարկերի, հատուկ, հակագնագցման և փոխհատուցման տուրքերի չափի վերաբերյալ:
18. Գույքի գրավի պայմանագրի կնքումը մաքսային մարմինը մերժում է, եթե՝
    1. ներկայացված գույքի գրավի պայմանագիրը չի համապատասխանում Հայաս­տանի Հանրապետության օրենսդրությամբ և սույն օրենքով սահմանված չափանիշներին.
    2. գույքի գրավի պայմանագրով ապահովվող գումարը չի բավարարում հայտա­րա­րատուի կողմից վճարման ենթակա մաքսատուրքի, հարկերի, հատուկ, հակագնագցման և փոխհատուցման տուրքերի գումարի վճարման համար.
    3. գույքի գրավի պայմանագրի ժամկետը կարճ է մաքսատուրքի, հարկերի, հատուկ, հակագնագցման և փոխհատուցման տուրքերի գծով պարտավորությունների կատարման ժամկետից.
    4. մերժման որոշումը կայացվել է օրենքով մաքսային մարմիններին վերապահված հայեցողական լիազորությունների իրականացման շրջանակներում:
19. Գույքի գրավի պայմանագիր կնքելը մերժելու դեպքում մաքսային մարմինը սույն հոդվածի 10-րդ մասով սահմանված ժամկետում տեղեկացնում է անձին՝ նշելով մերժման հիմքերը:
20. Գույքի գրավով ապահովված պարտավորությունները չկատարելու դեպքում մաք­սատուրքի, հարկերի, հատուկ, հակագնագցման և փոխհատուցման տուրքերի՝ վճարման ենթակա գումարները փոխանցվում են պետական գանձապետական հաշվին և (կամ) Միության անդամ պետությունների միջազգային պայմանագրով սահմանված հաշվին՝ օրենքով սահմանված կարգով գրավադրված գույքի իրացումից ստացված միջոցներից:
21. Գույքի գրավի պայմանագրի կնքման և գրավադրված գույքի վրա բռնագանձ­ման տարածման հետ կապված բոլոր ծախսերը կրում է գրավատուն:

**ԳԼՈՒԽ 10**

**ՄԱՔՍԱՏՈՒՐՔԻ, ՀԱՐԿԵՐԻ, ՀԱՏՈՒԿ, ՀԱԿԱԳՆԱԳՑՄԱՆ ԵՎ ՓՈԽՀԱՏՈՒՑՄԱՆ ՏՈՒՐՔԵՐԻ ՎԵՐԱԴԱՐՁԸ, ՀԱՇՎԱՆՑՈՒՄԸ**

**Հոդված 55. Ավել վճարված կամ գանձված՝ մաքսատուրքի, հարկերի,**

**հատուկ, հակագնագցման և փոխհատուցման տուրքերի**

**գումարների վերադարձը, հաշվանցումը**

1. Ավել վճարված կամ գանձված մաքսատուրքի, հարկերի, հատուկ, հակագնագց­ման և փոխհատուցման տուրքերի գումարները ենթակա են վերադարձման կամ հաշվանց­ման` վճարողի կամ նրա իրավահաջորդի դիմումի հիման վրա։
2. Ներմուծման մաքսատուրքը, բացառությամբ ֆիզիկական անձանց կողմից անձնա­կան օգտագործման ապրանքների ներմուծման համար մաքսատուրքի, վճարվում է Միության անդամ պետությունների միջազգային պայմանագրերով սահմանված միաս­նա­կան հաշվին և կարող է հաշվանցվել մաքսային վճարների հաշվին, բացառությամբ սույն օրենքի 43-րդ հոդվածով նախատեսված պետական տուրքի:
3. Հայաստանի Հանրապետության գանձապետական հաշիվներին ավել վճարված մաք­սատուրքի, հարկերի, հատուկ, հակագնագցման և փոխհատուցման տուրքերի վերա­դարձ­ման կամ հաշվանցման դիմումը ներկայացվում է վերադաս մաքսային մարմին` վճար­ման կամ գանձման օրվանից երեք տարվա ընթացքում։
4. Հայաստանի Հանրապետության գանձապետական հաշիվներին ավել վճարված կամ գանձված մաքսատուրքի, հարկերի, հատուկ, հակագնագցման և փոխհատուցման տուր­քերի գումարների վերադարձման կամ հաշվանցման դիմումի հետ ներկայացվում է մաք­սատուրքի, հարկերի, հատուկ, հակագնագցման և փոխհատուցման տուրքերի վճա­րումը կամ գանձումը հաստատող փաստաթուղթը:
5. Հայաստանի Հանրապետության գանձապետական հաշիվներին ավել վճարված կամ գանձված մաքսատուրքի, հարկերի, հատուկ, հակագնագցման և փոխհատուցման տուրքերի վերադարձն իրականացվում է սույն հոդվածի 1-ին մասով սահմանված դիմումի ներկայացումից 30 աշխատանքային օրվա ընթացքում:
6. Հայաստանի Հանրապետության գանձապետական հաշիվներին ավել վճարված կամ գանձված մաքսատուրքի, հարկերի, հատուկ, հակագնագցման և փոխհատուցման տուրքերի գումարների վերադարձը կատարվում է սույն հոդվածի 1-ին մասով սահման­ված դիմումը ներկայացրած անձի կողմից նշված հաշվին։
7. Հայաստանի Հանրապետության գանձապետական հաշիվներին ավել վճարված կամ գանձված մաքսատուրքի, հարկերի, հատուկ, հակագնագցման և փոխհատուցման տուրքերի գումարների վերադարձը կատարվում է Հայաստանի Հանրապետության արժույթով։
8. Հայաստանի Հանրապետության գանձապետական հաշիվներին ավել վճարված կամ գանձված մաքսատուրքի, հարկերի, հատուկ, հակագնագցման և փոխհատուցման տուրքերի գումարները չեն կարող վերադարձվել ավել վճարված կամ գանձված մաքսա­տուրքի, հարկերի, հատուկ, հակագնագցման և փոխհատուցման տուրքերի վերա­դարձ­ման մասին դիմումը սույն օրենքով սահմանված ժամկետները լրանալուց հետո ներկա­յաց­վելու դեպքում։
9. Հայաստանի Հանրապետության գանձապետական հաշիվներին ավել վճարված կամ գանձված մաքսատուրքի, հարկերի, հատուկ, հակագնագցման և փոխհատուցման տուրքերի գումարների վերադարձման և հաշվանցման դիմումի ձևը հաստատում է վերա­դաս մաքսային մարմինը։
10. Միության մաքսային օրենսգրքի 67-րդ հոդվածի 2-րդ և 76-րդ հոդվածի 4-րդ մասերին համապատասխան, ավել վճարված կամ գանձված մաքսատուրքի, հարկերի, հատուկ, հակագնագցման և փոխհատուցման տուրքերի գումարների վերադարձն իրակա­նացվում է այն դեպքում, երբ առկա չեն մաքսատուրքի, հարկերի, հատուկ, հակագնագցման և փոխհատուցման տուրքերի գծով չկատարված պարտավորություններ: Այդպիսի չկատարված պարտավորությունների առկայության պարագայում մաքսային մարմինների կողմից կարող է իրականացվել նշված պարտավորությունների մարում՝ մաքսատուրքի, հարկերի, հատուկ, հակագնագցման և փոխհատուցման տուրքերի վճար­ման գծով պարտավորությունների կատարման ապահովման հաշվին, որից հետո միջոց­ների մնացորդային մասը պետք է վերադարձվի հայտարարատուին:
11. Հայտարարատուն կարող է դիմում ներկայացնել մաքսային մարմիններին՝ մաք­սատուրքի, հարկերի, հատուկ, հակագնագցման և փոխհատուցման տուրքերի գծով որպես գերավճարներ ճանաչված միջոցների հաշվին մաքսատուրքի, հարկերի, հատուկ, հակագնագց­ման և փոխհատուցման տուրքերի գծով այլ պարտավորությունների մարման վերաբերյալ:
12. Մաքսատուրքի, հարկերի, հատուկ, հակագնագցման և փոխհատուցման տուրքերի գծով գերավճարների վերադարձն իրականացվում է Միության մաքսային օրենսգրքին, սույն օրենքին և այլ իրավական ակտերով սահմանված դրույթներին համապատասխան, եթե՝
    1. Միության մաքսային օրենսգրքի 67-րդ հոդվածի 1-ին մասի 4-րդ, 5-րդ և 6-րդ կետերով և 76-րդ հոդվածի 3-րդ մասի 3-րդ, 4-րդ և 5-րդ կետերով սահման­ված դեպքերում մաքսային մարմիններին ներկայացվում է մաքսատուրքի, հարկերի, հատուկ, հակագնագցման և փոխհատուցման տուրքերի վճարումը հաստատող փաս­տա­թուղթ կամ տեղեկություն,
    2. Միության մաքսային օրենսգրքի 67-րդ հոդվածի 1-ին մասի 7-րդ կետով և 76-րդ հոդվածի 3-րդ մասի 6-րդ կետով սահմանված դեպքերում մաքսային մարմիններին ներկայացվում են Միության մաքսային օրենսգրքի 237-րդ և 242-րդ հոդվածներին համապատասխան մաքսային հայտարարագրերը:
13. Միության մաքսային օրենսգրքով և սույն օրենքով սահմանված՝ մաքսային մարմինների կողմից տնօրինվող գանձապետական հաշիվներին փոխանցված կան­խավճար­ները վերադարձվում են դրանք փոխանցած անձանց՝ նրանց կողմից վերադաս մաքսային մարմնի սահմանած ձևով ներկայացված դիմումի հիման վրա՝ դիմումի ներկա­յաց­ման օրվան հաջորդող աշխատանքային օրը, եթե մաքսատուրքի, հարկերի, հատուկ, հակագ­նագցման և փոխհատուցման տուրքերի և մաքսային մարմին­ներին վճարման ենթակա այլ վճարների գծով պարտավորություններ առկա չեն:
14. Միության մաքսային օրենսգրքի 76-րդ հոդվածի 1-ին մասին համապատասխան, նախնական հատուկ, նախնական հակագնագցման և նախնական փոխհատուցման տուր­քերը վերադարձվում են հայտարարատուի (վճարողի) կողմից ներկայացված դիմումի հիման վրա՝ դիմումի ներկայացման օրվան հաջորդող աշխատանքային օրը, եթե առկա չէ հատուկ, հակագնագցման և փոխհատուցման տուրքերի գծով վճարման ենթակա պարտավորություն:

**Հոդված 56. Մաքսատուրքի, հարկերի, հատուկ, հակագնագցման և**

**փոխհատուցման տուրքերի վերադարձման այլ դեպքերը**

1. Մաքսատուրքի, հարկերի, հատուկ, հակագնագցման և փոխհատուցման տուր­քերի վերադարձն իրականացվում է նաև մաքսային մարմնի թույլտվությամբ նախ­կինում հայտարարագրված մաքսային ընթացակարգի փոփոխության դեպքում, եթե ապրանք­ների նկատմամբ նոր մաքսային ընթացակարգով ձևակերպելու դեպքում վճար­ման ենթակա մաքսատուրքի, հարկերի, հատուկ, հակագնագցման և փոխհա­տուցման տուր­քերի գումարները պակաս են սկզբնական մաքսային ընթացակարգի ժամա­նակ վճար­ված մաքսատուրքի, հարկերի, հատուկ, հակագնագցման և փոխհա­տուցման տուր­քերի գումար­ներից, բացառությամբ Միության մաքսային օրենսգրքի 223-րդ հոդվածի 7-րդ մասով նախատեսված դեպքի։
2. Սույն հոդվածի 1-ին մասում նշված դեպքում մաքսատուրքի, հարկերի, հատուկ, հակագնագցման և փոխհատուցման տուրքերի վերադարձման նպատակով դիմումը ներկայացվում է ոչ ուշ, քան այդ պայմանների ծագման օրվանից հետո՝ մեկ տարվա ընթացքում։

**Հոդված 57. Որպես մաքսատուրքի, հարկերի և հակագնագցման տուրքերի**

**վճարման ապահովում ներդրված դրամական միջոցների**

**վերադարձը (հաշվանցումը)**

1. Որպես մաքսատուրքի, հարկերի, հատուկ, հակագնագցման և փոխհատուցման տուրքերի վճարման ապահովում տրամադրված դրամական միջոցների վերադարձը (հաշվանցումը) իրականացվում է անձի (նրա իրավահաջորդի) կողմից պարտավորության կատարման կամ դադարեցման օրվան հաջորդող երեք տարիների ընթացքում` նրա ներկայացրած դիմումի հիման վրա:
2. Մաքսային մարմնի կողմից դրամական միջոցների` սույն օրենքով նախատեսված հաշիվներին մուտքի անդորրագրի ձևակերպումից հետո՝ երեք տարվա ընթացքում, ներդրված դրամական միջոցներով ապահովված պարտավորություններ չծագելու դեպ­քում ներդրված դրամական միջոցները կարող են վերադարձվել (հաշվանցվել) դրա­մա­կան միջոցներ ներդրած անձի (նրա իրավահաջորդի) ներկայացրած դիմումի հիման վրա: Սույն հոդվածով սահմանված ժամկետում դրամական միջոցները ներդրած անձի (նրա իրա­վահաջորդի) կողմից վերադարձվելու (հաշվանցելու) վերաբերյալ դիմում չներկա­յաց­վելու դեպքում չպահանջված գումարներն ընդգրկվում են պետական բյուջեի ոչ հարկային այլ եկամուտների մեջ և չեն վերադարձվում։
3. Որպես մաքսատուրքի, հարկերի, հատուկ, հակագնագցման և փոխհատուցման տուրքերի վճարման ապահովում տրամադրված դրամական միջոցների վերադարձը (հաշվանցումը) իրականացվում է սույն հոդվածով նախատեսված դիմումի ներկա­յաց­մանը հաջորդող 30 աշխատանքային օրվա ընթացքում:
4. Որպես մաքսատուրքի, հարկերի, հատուկ, հակագնագցման և փոխհատուցման տուրքերի վճարման ապահովում տրամադրված դրամական միջոցների վերադարձման (հաշվանցման) մասին դիմումին կցվում են՝
   1. դրամական միջոցների ներդրումը հաստատող վճարման անդորրագիրը.
   2. ներդրված դրամական միջոցներով ապահովված պարտավորության կատարումը (դադարեցումը) հաստատող փաստաթղթերը:
5. Մաքսատուրքի, հարկերի, հատուկ, հակագնագցման և փոխհատուցման տուր­քերի կամ տույժերի վճարման պարտավորություն ունեցող անձի կողմից որպես մաքսա­տուրքի, հարկերի, հատուկ, հակագնագցման և փոխհատուցման տուրքերի վճարման ապահովում՝ տրամադրված դրամական միջոցների վերադարձն իրականացվում է այդպիսի պար­տավորու­թյունները մարելուց հետո:
6. Որպես մաքսատուրքի, հարկերի, հատուկ, հակագնագցման և փոխհատուցման տուրքերի վճարման ապահովում տրամադրված դրամական միջոցների վերադարձման (հաշվանցման) դիմումի և մաքսային մարմնի որոշման ձևերը հաստատում է վերադաս մաքսային մարմինը։
7. Կառավարությունը կարող է սահմանել հատուկ, հակագնագցման և փոխհա­տուց­ման տուրքերի, ինչպես նաև որպես մաքսատուրքի, հարկերի, հատուկ, հակագնագցման և փոխհատուցման տուրքերի գծով պարտավորությունների կատարման ապահովում՝ ներդր­ված դրամական միջոցները չվերադարձնելու (չհաշվանցելու) դեպքեր:

**ԳԼՈՒԽ 11**

**ՄԱՔՍԱՏՈՒՐՔԻ, ՀԱՐԿԵՐԻ, ՀԱՏՈՒԿ, ՀԱԿԱԳՆԱԳՑՄԱՆ ԵՎ ՓՈԽՀԱՏՈՒՑՄԱՆ ՏՈՒՐՔԵՐԻ ԲՌՆԱԳԱՆՁՈՒՄԸ**

**Հոդված 58. Ընդհանուր դրույթներ մաքսատուրքի, հարկերի, հատուկ,**

**հակագնագցման և փոխհատուցման տուրքերի գումարների**

**բռնագանձման վերաբերյալ**

1. Մաքսատուրքի, հարկերի, դրանց գծով տույժերի, տոկոսների, հատուկ, հակագ­նագց­ման և փոխհատուցման տուրքերի վճարման պարտավորությունը սույն օրենքով սահ­մանված կարգով և ժամկետում չկատարելու դեպքում դրանց բռնագանձումը մաք­սային մարմինների կողմից իրականացվում է օրենքով սահմանված կարգով` մաք­սա­տուրք, հարկեր, հատուկ, հակագնագցման և փոխհատուցման տուրքեր վճարողի միջոց­ների կամ այն ապրանքների արժեքի հաշվին, որոնց համար մաքսատուրքերը, հարկերը, հատուկ, հակագնագցման և փոխհատուցման տուրքերը չեն վճարվել:
2. Մաքսատուրքի, հարկերի, դրանց գծով տույժերի, տոկոսների, հատուկ, հակագ­նագց­ման և փոխհատուցման տուրքերի բռնագանձման միջոցների ձեռնարկումից առաջ մաքսային մարմինը համապատասխան վճարներ վճարողին սույն օրենքի 34-րդ հոդվա­ծով սահմանված կարգով ուղարկում է ծանուցագիր՝ մաքսատուրքի, հարկերի, դրանց գծով տույժերի, տոկոսների, հատուկ, հակագնագցման և փոխհատուցման տուրքերի վճարումն իրականացնելու վերաբերյալ, բացառությամբ սույն օրենքով սահմանված դեպքերի:
3. Մաքսային մարմինների կողմից սույն օրենքի 34-րդ հոդվածով նախատեսված ծանուցագիրը պետք է պարունակի՝
   1. մաքսային վճարների, հատուկ, հակագնագցման և փոխհատուցման տուրքերի հաշվարկման հիմքը.
   2. համապատասխան վճարի տեսակը, դրույքաչափը, գումարը, վճարման ժամկետը.
   3. տոկոսների, տույժերի տեսակը, չափը, գումարը, վճարման ժամկետը.
   4. վճարման ժամկետի ուշացման համար Հայաստանի Հանրապետության օրենսդրու­­թյամբ նախատեսված պատասխանատվության վերաբերյալ տեղեկատվություն:
4. Հայտարարատուի և այլ անձի մաքսատուրքի, հարկերի, դրանց գծով տույժերի, տոկոսների, հատուկ, հակագնագցման և փոխհատուցման տուրքերի վճարման համա­պարտ պարտավորության առկայության դեպքում մաքսատուրքի, հարկերի, դրանց գծով տույժերի, տոկոսների, հատուկ, հակագնագցման և փոխհատուցման տուրքերի վճարման վերաբերյալ ծանուցագիրը ներկայացվում է միաժամանակ հայտարարատուին և այլ անձի` ծանուցագրի մեջ համապարտության վերաբերյալ նշում կատարելով:
5. Մաքսային մարմնի կողմից սույն օրենքի 34-րդ հոդվածով նախատեսված ծանու­ցագիրը հայտարարատուին կամ համապարտ պարտավորություն կրող անձին ներկա­յացնելուց հետո՝ 10 աշխատանքային օրվա ընթացքում, մաքսատուրքի, հարկերի, դրանց գծով տույժերի, տոկոսների, հատուկ, հակագնագցման և փոխհատուցման տուրքերի վճար­ման պար­տավորությունը չկատարելու դեպքում մաքսային մարմինների կողմից դրանց բռնագանձումն իրականացվում է օրենքով սահմանված կարգով:
6. Մաքսատուրք, հարկեր, հատուկ, հակագնագցման և փոխհատուցման տուրքեր վճարողի կողմից սույն օրենքի 34-րդ հոդվածով նախատեսված ծանուցագիրը ստա­նա­լուց հրաժարվելու դեպքում մաքսային մարմինը սկսում է մաքսատուրքի, հարկերի, դրանց գծով տույժերի, տոկոսների, հատուկ, հակագնագցման և փոխհատուցման տուր­քերի բռնա­գանձ­ման գործընթաց՝ մաքսային մարմիններին ծանուցագրի ստացումից հրա­ժարվելու մասին փաստի հայտնի դառնալուն հաջորդող 2 աշխատանքային օրվա ընթացքում:
7. Մաքսատուրքի, հարկերի, դրանց գծով տույժերի, տոկոսների, հատուկ, հակագ­նագց­­ման և փոխհատուցման տուրքերի բռնագանձում չի իրականացվում, եթե մաք­սա­տուրքի, հարկերի, հատուկ, հակագնագցման և փոխհատուցման տուրքերի վճար­ման մասին պահանջները չեն ներկայացվել դրանց վճարման ժամկետը լրանալու օրվանից կամ Միության մաքսային օրենսգրքի 126-րդ հոդվածի 1-ին մասի 1-ին կե­տում նշված ապրանքների բաց թողնումից հետո մաքսային հսկողության ժամանակ մաք­սա­տուրք, հարկեր, հատուկ, հակագնագցման և փոխհատուցման տուրքեր չվճարելու փաստը հայտ­նաբերելուց հետո՝ երեք տարվա ընթացքում:
8. Միության անդամ այլ պետության տարածքում մաքսատուրքի, հարկերի, դրանց գծով տույժերի, տոկոսների, հատուկ, հակագնագցման և փոխհատուցման տուրքերի վճարման պարտավորության ծագման դեպքում վճարման ենթակա մաքսատուրքերը, հարկերը, դրանց գծով տույժերը, տոկոսները բռնագանձվում են Միության անդամ պետու­թյունների միջազգային պայմանագրին համապատասխան։
9. Մաքսատուրքի, հարկերի, հատուկ, հակագնագցման և փոխհատուցման տուր­քերի գանձումն իրականացվում է ապրանքների բաց թողնումն իրականացրած մաքսային մարմնի կողմից կամ այն մաքսային մարմնի կողմից, որին տրամադրվել է տվյալ ապրանք­ների համար մաքսատուրքի, հարկերի, հատուկ, հակագնագցման և փոխհա­տուցման տուրքերի վճարման գծով պարտավորությունների կատարման ապահովում կամ ապրանք­ների ապօրինի տեղափոխումը բացահայտած մաքսային մարմնի կողմից՝ ապրանքների արժեքի հաշվին, եթե դրանց համար համապատասխան ապահովում կամ կանխավճարներ տրամադրված չեն եղել:

**Հոդված 59. Տույժերը**

1. Տույժեր են համարվում սույն հոդվածով սահմանված այն գումարները, որոնք մաք­սա­տուրք, հարկեր, հատուկ, հակագնագցման և փոխհատուցման տուրքեր վճարողը պար­տավոր է վճարել Միության մաքսային օրենսդրությամբ և (կամ) Հայաստանի Հանրա­պետու­թյան օրենսդրությամբ սահմանված ժամկետներում մաքսա­տուրքը, հարկերը, հատուկ, հակագնագցման և փոխհատուցման տուրքերը, ինչպես նաև մաքսային գործառնությունների իրականացման համար գանձվող պետական տուրքը չվճա­րելու կամ ոչ ամբողջությամբ վճարելու դեպքում։
2. Մաքսատուրքի, հարկերի, հատուկ, հակագնագցման և փոխհատուցման տուրքերի, ինչպես նաև մաքսային գործառնությունների իրականացման համար գանձվող պետական տուրքի վճարումը սահմանված ժամկետներից ուշաց­նելու դեպ­քում ժամ­կետանց յուրաքանչյուր օրվա համար վճարողից գանձվում է տույժ` ժամա­­նակին չվճարված գումարի 0.075 տոկոսի չափով:

Սույն մասով սահմանված տույժը կիրառվում է ժամանակին չվճար­ված գումարների նկատմամբ` դրանց վճարման ժամկետից անցած ամբողջ ժամա­նա­կաշրջանի համար, բայց ոչ ավելի, քան 730 օրվա համար:

1. Մաքսատուրքի, հարկերի, հատուկ, հակագնագցման և փոխհատուցման տուրքերի գծով տույժեր չեն գանձվում սույն օրենքով, Միության մաքսային օրենսգրքով և Հայաս­տանի Հանրապետության հարկային օրենսգրքով նախատեսված այն դեպքերում, երբ հայտա­րարատուին կամ նրա լիազորած անձին տրամադրվել է մաքսատուրքի, հարկերի վճարման ժամկետի հետաձգում:
2. Մաքսային ստուգման արդյունքում մաքսային վճարների չվճարում կամ թերի վճա­րում բացահայտելու դեպքում սույն օրենքի 204-րդ հոդվածով նախատեսված մաքսային ստուգման ակտում և դրան համապատասխան ընդունված որոշումներում արտացոլված տույժերը հաշվարկվում են մինչև ստուգման ավարտի օրը ներառյալ՝ բայց ոչ ավելի, քան սույն հոդվածի 2-րդ մասով սահմանված ժամկետը:
3. Մաքսային ստուգման արդյունքում մաքսային վճարների չվճարում կամ թերի վճարում բացահայտելու և մաքսային ստուգման ակտում և դրան համապատասխան ընդուն­­ված որոշումներում արտացոլված տույժերը սույն օրենքի 204-րդ հոդվածով սահ­մանված ժամկետում չվճարելու դեպքում տույժերի հաշվարկը վերսկսվում է սույն օրենքի 204-րդ հոդվածի 7-րդ մասով սահմանված ժամկետի ավարտին հաջորդող օրվանից, բայց ոչ ավելի, քան սույն հոդվածի 2-րդ մասով սահմանված ժամկետը:
4. Տույժերի վճարումը, բռնագանձումը և վերադարձն իրականացվում են Միության մաքսային օրենսգրքով և (կամ) Հայաստանի Հանրապետության օրենսդրությամբ սահման­ված կարգով։

**Հոդված 60.Մաքսատուրքի, հարկերի, հատուկ, հակագնագցման և**

**փոխհատուցման տուրքերի** **բռնագանձումն առաջնահերթ** **այն**

**ապրանքների հաշվին, որոնց համար մաքսատուրք, հարկեր,**

**հատուկ, հակագնագցման և փոխհատուցման տուրքեր չեն վճարվել**

* 1. Սույն օրենքով նախատեսված դեպքերում, ինչպես նաև վճարողի հաշիվներին դրամա­կան միջոցների բացակայության դեպքում մաքսային մարմինները «Վարչարա­րու­թյան հիմունքների և վարչական վարույթի մասին» Հայաստանի Հանրապետության օրենքի 13-րդ գլխով սահմանված կարգով իրավունք ունեն բռնագանձելու մաքսատուրքը, հարկերը, դրանց գծով տույժերը, տոկոսները, ինչպես նաև հատուկ, հակագնագցման և փոխհա­տուցման տուրքերն առաջնահերթ այն ապրանքների իրացման հաշվին, որոնց համար մաքսատուրք, հարկեր, հատուկ, հակագնագցման և փոխհատուցման տուրքեր չեն վճարվել, եթե տվյալ ապրանքները չունեն Միության ապրանքների կարգավիճակ։
  2. Սույն հոդվածով նախատեսված ապրանքների իրացումից ստացված գումարների տնօրինումն իրականացվում է սույն օրենքի համաձայն։

**Հոդված 61. Մաքսատուրքի, հարկերի, հատուկ, հակագնագցման և**

**փոխհատոցման տուրքերի բռնագանձումը՝ որպես ապահովում**

**տրամադրված դրամական միջոցների, ավել վճարված մաքսատուրքի,**

**հարկերի, հատուկ, հակագնագցման և փոխհատուցման տուրքերի**

**չմարված մնացորդի և վճարողի այլ գույքի հաշվին**

1. Մաքսային մարմիններն իրավունք ունեն բռնագանձելու վճարման ենթակա մաքսատուրքը, հարկերը, դրանց գծով տույժերը, տոկոսները, հատուկ, հակագնագցման և փոխհատուցման տուրքերը՝ որպես ապահովում տրամադրված դրամական միջոցների, ավել վճարված (գանձված) մաքսատուրքի, հարկերի, հատուկ, հակագնագցման և փոխհատուց­ման տուրքերի չմարված մնացորդի և վճարողի այլ գույքի հաշվին` դատա­րանի վճռի հիման վրա։
2. Մաքսային մարմինների կողմից Միության մաքսային օրենսգրքի 68-րդ հոդվածի 2-րդ մասով և 77-րդ հոդվածի 3-րդ մասով նախատեսված՝ մաքսատուրքի, հարկերի, հատուկ, հակագնագցման և փոխհատուցման տուրքերի գծով չմարված պարտավորու­թյուն­ների գանձման նպատակով մաքսային մարմինը դիմում է դատարան՝ ՀՀ քաղա­քացիական օրենսդրությամբ բռնագանձում տարածելու հայցադիմումով:
3. Կառավարությունը սահմանում է մաքսային մարմինների կողմից Միության մաք­սային օրենսգրքին և սույն օրենքին համապատասխան՝ որպես վճարման ապահո­վում տրամադրված դրամական միջոցների հաշվին մաքսատուրքի, հարկերի և մաքսային մարմին­ներին վճարման ենթակա այլ վճարների գանձման կարգը:
4. Որպես վճարման ապահովում տրամադրված դրամական միջոցների, ավել վճար­ված (գանձված) մաքսատուրքի, հարկերի, հատուկ, հակագնագցման և փոխհա­տուց­ման տուրքերի բռնագանձումն իրականացվում է Հայաստանի Հանրապետության համա­պատասխան գանձապետական հաշվից կամ Միության անդամ պետությունների միջազ­գային պայմանագրով սահմանված հաշվից։
5. Մաքսային մարմինը որպես վճարման ապահովում տրամադրված դրամական միջոցների, ավել վճարված (գանձված) մաքսատուրքի, հարկերի, հատուկ, հակագնագց­ման և փոխհատուցման տուրքերի հաշվին մաքսատուրքի, հարկերի, դրանց գծով տույ­ժերի, տոկոսների, հատուկ, հակագնագցման և փոխհատուցման տուրքերի գումար­ների բռնա­գանձ­ման մասին գրավոր հայտնում է մաքսատուրք, հարկեր, հատուկ, հակագ­նագց­ման և փոխհատուցման տուրքեր վճարողին՝ բռնագանձումից հետո 1 աշխա­տան­քային օրվա ընթացքում։

**Հոդված 62. Բռնագանձման նպատակով մաքսատուրքի, հարկերի, հատուկ,**

**հակագնագցման և փոխհատուցման տուրքերի պարտավորության,**

**ինչպես նաև տույժերի, տոկոսների վճարման պարտավորության**

**անհուսալի ճանաչումը և դուրսգրումը**

* 1. Մաքսատուրքի, հարկերի, հատուկ, հակագնագցման և փոխհատուցման տուր­քերի, ինչպես նաև տույժերի, տոկոսների պարտավորությունը ճանաչվում է անհու­սալի և հաշվառումից հանվում է հետևյալ հիմքերի առկայության դեպքում՝
  2. Իրավաբանական անձի կամ իրավաբանական անձի կարգավիճակ չունեցող կազմակերպության օրենքով սահմանված կարգով լուծարվելուց հետո.
  3. իրավաբանական կամ ֆիզիկական անձի՝ դատարանի վճռի հիման վրա սնանկ ճանաչվելը՝ պարտավորության այն չափով, որն օրենքով նախատեսված բռնագանձման բոլոր միջոցների իրականացումից հետո մնացել է չմարված.
  4. ֆիզիկական անձի մահը կամ օրենքով սահմանված կարգով նրա մահացած կամ անհայտ բացակայող ճանաչվելու հանգամանքը.
  5. oրենքով սահմանված հայցային վաղեմության ժամկետի լրանալը, որը հաշ­վարկվում է մաքսատուրքի, հարկերի, հատուկ, հակագնագցման և փոխհատուցման տուր­քերի գծով պարտավորությունների կատարման ժամկետի ավարտի օրվան հաջորդ օրվանից՝ Հայաստանի Հանրապետության քաղաքացիական օրենսգրքի 337-րդ հոդվածի 3-րդ մասին համապատասխան:

Սույն կետի իմաստով հայցային վաղեմության ժամկետը կազմում է 5 տարի.

* 1. Կառավարության կողմից սահմանված այլ դեպքերում:
  2. Մաքսատուրքի, հարկերի, հատուկ, հակագնագցման և փոխհատուցման տուրքերի վճարման համապարտ պարտավորություն ունեցող անձանցից որևէ մեկի պարտավորու­թյան բռնագանձման անհուսալի ճանաչելը չի հանգեցնում համապարտ պարտավորություն ունեցող այլ անձանց պարտավորության անհուսալի ճանաչմանը և դուրսգրմանը։
  3. Մաքսատուրքի, հարկերի, հատուկ, հակագնագցման և փոխհատուցման տուրքերի մասով անհուսալի ճանաչված պարտավորությունների առանձնացված հաշվառումը վար­վում է մաքսային մարմնի կողմից:
  4. Սույն հոդվածով սահմանված հիմքերով դադարեցված պարտավորությունների հաշվառման և հաշվառումից հանելու կարգը, ինչպես նաև սույն հոդվածի 1-ին մասով նախատեսված հանգամանքները հաստատող փաստաթղթերի ցանկը սահմանում է Կառավարությունը:

**ԲԱԺԻՆ III**

**ՄԱՔՍԱՅԻՆ ԳՈՐԾԱՌՆՈՒԹՅՈՒՆՆԵՐԸ ԵՎ ԴՐԱՆՔ ԻՐԱԿԱՆԱՑՆՈՂ ԱՆՁԻՆՔ**

**ԳԼՈՒԽ 12**

**ԸՆԴՀԱՆՈՒՐ ԴՐՈՒՅԹՆԵՐ ՄԱՔՍԱՅԻՆ ԳՈՐԾԱՌՆՈՒԹՅՈՒՆՆԵՐԻ, ԱՊՐԱՆՔՆԵՐԻ ԺԱՄԱՆՄԱՆ ԵՎ ՄԵԿՆՄԱՆ ՎԵՐԱԲԵՐՅԱԼ**

**Հոդված 63. Մաքսային գործառնությունների իրականացման կարգը**

1. Մաքսային գործառնությունների իրականացման և դրանք իրականացնող անձանց վերաբերյալ միասնական կարգավորումները սահմանված են Միության մաք­սային օրենսգրքի 13-րդ գլխով:
2. Մաքսային գործառնությունների իրականացման հերթականությունը (տեխնո­լոգիան) Միության մաքսային օրենսգրքով և սույն օրենքով չկարգավորված մասով սահ­մա­նում է վերադաս մաքսային մարմինը՝ Միության մաքսային օրենսգրքի 78-րդ հոդ­վածին համա­պատասխան:
3. Միության մաքսային օրենսգրքի 82-րդ հոդվածի 3-րդ մասին համապատասխան՝ Հանձնաժողովի սահմանած կարգով և դեպքերում մաքսային մարմինների կողմից կարող են իրականացվել առանձին մաքսային գործառնություններ մաքսային մարմինների տեղե­կատ­վական համակարգերի միջոցով՝ առանց մաքսային մարմինների պաշտոնատար անձանց մասնակցության:

**Հոդված 64. Մաքսային գործառնությունների իրականացման վայրը և ժամանակը**

1. Միության մաքսային օրենսգրքի 79-րդ հոդվածի 2-րդ մասին համապատասխան՝ հայտարարատուի հիմնավորված դիմումի հիման վրա մաքսային գործառնությունները կարող են իրականացվել մաքսային մարմինների սահմանված վայրից և (կամ) աշխա­տան­քային ժամերից դուրս:
2. Մաքսային մարմինների սահմանված վայրից և (կամ) աշխատանքային ժամերից դուրս մաքսային գործառնություններ իրականացնելու մասին սույն հոդվածի 1-ին մասում նշված դիմումը ներկայացնելու դեպքում հայտարարատուն կրում է նշված գործառնու­թյունների իրականացման համար համապատասխան պայմանների ապահովման պար­տա­վորություն, ինչի մասին տեղեկատվությունն արտացոլում է իր կողմից ներկայացված դիմումի մեջ:
3. Մաքսային մարմինների սահմանված վայրից և (կամ) աշխատանքային ժամերից դուրս մաքսային գործառնությունների իրականացման դեպքերը և կարգը սահմանում է վերա­դաս մաքսային մարմինը:

**Հոդված 65. Մաքսային գործառնությունների իրականացման համար**

**անհրաժեշտ փաստաթղթերը և (կամ) տեղեկությունները**

1. Մաքսային գործառնությունների իրականացման համար անհրաժեշտ փաս­տաթղ­թերը և (կամ) տեղեկությունները սահմանված են Միության մաքսային օրենսգրքի 80-րդ հոդվածով:
2. Միության մաքսային օրենսգրքի 80-րդ հոդվածի 4-րդ մասին համապատասխան՝ մաքսային մարմինների և այլ պետական մարմինների միջև տեղեկատվական համա­կար­գերի միջոցով փոխգործակցության կարգը, մաքսային մարմիններին տրամադրվող տեղե­կությունների ցանկը և այդպիսի տեղեկությունների տրամադրման ժամկետները սահմա­նում է Կառավարությունը:

**Հոդված 66. Մաքսային գործառնությունների իրականացման առաջնահերթ կարգը**

1. Առանձին կատեգորիայի ապրանքների համար մաքսային գործառնությունների իրականացման առաջնահերթ կարգը սահմանված է Միության մաքսային օրենսգրքի 81-րդ հոդվածով:
2. Միության մաքսային օրենսգրքի 81-րդ հոդվածի 3-րդ մասին համապատասխան, այն ապրանքների ցանկը, որոնց համար կիրառվում է Միության մաքսային օրենսգրքով սահմանված՝ մաքսային գործառնությունների իրականացման առաջնահերթ կարգը, սահմանում է Կառավարությունը:

**Հոդված 67. Հայտարարատուն**

1. Որպես հայտարարատու հանդես գալու իրավունք ունեցող անձանց ցանկը սահման­ված է Միության մաքսային օրենսգրքի 83-րդ հոդվածով:
2. Միության մաքսային օրենսգրքի 83-րդ հոդվածի 2-րդ մասին համապատասխան, որպես հայտարարատու կարող է հանդես գալ Միության այն անձը, որը Միության այլ անձի հետ կնքել է այնպիսի գործարք, որի հիման վրա ապրանքներն արտահանվում են Միության տարածքից՝ բացառությամբ «Մաքսային տարանցում» մաքսային ընթացա­կարգի:
3. Միության մաքսային օրենսգրքի 83-րդ հոդվածի 3-րդ մասին համապատասխան, Հայաստանի Հանրապետության հարկային օրենդրությամբ սահմանված կարգով որպես հարկ վճարող հաշվառված օտարերկրյա կազմակերպությունների մասնաճյուղերը կարող են հանդես գալ որպես հայտարարատու՝ Միության մաքսային օրենսգքրի 83-րդ հոդվածի 1-ին մասի 1-ին պարբերությամբ սահմանված պայմաններին համապատասխանելու պարա­գայում:
4. Միության մաքսային օրենսգրքի 83-րդ հոդվածի 5-րդ մասին համապատասխան, Կառավարությունը կարող է սահմանել անձանց կատեգորիաներ, որոնք կարող են հան­դես գալ որպես հայտարարատու՝ ապրանքները հատուկ մաքսային ընթացակարգով ձևա­կերպելու դեպքում, ինչպես նաև լրացուցիչ պայմաններ, որոնց պահպանման դեպ­քում այդպիսի անձինք կարող են հանդես գալ որպես հայտարարատու:

**Հոդված 68. Ապրանքների ժամանման հետ կապված մաքսային**

**գործառնությունները**

1. Ապրանքների ժամանման հետ կապված մաքսային գործառնությունները սահմանված են Միության մաքսային օրենսգրքի 14-րդ գլխով:
2. Միության մաքսային օրենսգրքի 88-րդ հոդվածի 1-ին մասի 2-րդ կետին համապատասխան, փաստաթղթերը և (կամ) տեղեկությունները ներկայացվում են՝
3. օդային տրանսպորտով տեղափոխվող ապրանքների ժամանումից հետո 12 ժամվա ընթացքում, իսկ մաքսային մարմինների ոչ աշխատանքային ժամերին ժամանման դեքպում՝ մաքսային մարմնի աշխատանքային ժամի սկզբից 8 ժամվա ընթացքում․
4. երկաթուղային տրանսպորտով տեղափոխվող ապրանքների ժամանումից հետո 12 ժամվա ընթացում, իսկ մաքսային մարմինների ոչ աշխատանքային ժամերին ժամանման դեքպում՝ մաքսային մարմնի աշխատանքային ժամի սկզբից 8 ժամվա ընթացքում:
5. Միության մաքսային օրենսգրքի 88-րդ հոդվածի 2-րդ մասին համա­պա­տաս­խան, Միության մաքսային օրենսգրքի 88-րդ հոդվածի 1-ին մասով սահմանված փաս­տաթղթերը և (կամ) տեղեկությունները մաքսային մարմիններին կարող են տրամադրվել հայտա­րարատուի կամ փոխադրողի կամ նրանց կողմից լիազորված անձանց, ինչպես նաև մաքսային ներկայացուցիչների կողմից:
6. Միության մաքսային օրենսգրքի 88-րդ հոդվածի 4-րդ մասին համապատասխան, մաքսային մարմինը ապրանքների ժամանման վերաբերյալ ծանուցումը ստանալուց հետո՝ 1 ժամվա ընթացքում, էլեկտրոնային համակարգում կամ տրամադրված փաստաթղթերի վրա նշում է կատարում ապրանքների ժամանման օրվա և ժամի վերաբերյալ:
7. Միության մաքսային օրենսգրքի 88-րդ հոդվածի 5-րդ մասի 2-րդ կետին համապատասխան, ժամանման վայրից մինչև ժամանակավոր պահպանման վայր ապրանքների տեղափոխման կարգը կարող է սահմանել Կառավարությունը:
8. Միության մաքսային օրենսգրքի 88-րդ հոդվածի 9-րդ մասին համապատասխան, ժամանման վայրերում ժամանակավոր պահպանման համապատասխան պայմանների բացակայության կամ ապրանքները ժամանակավոր պահպանման վայրեր հասցնելու անհնարինության դեպքերում մաքսային մարմինները կարող են անձի հիմնավորված դիմումի հիման վրա թույլատրել ապրանքների պահպանությունն այլ վայրերում:

Սույն մասի առաջին պարբերությամբ նշված դեպքում մաքսային մարմիններին ներկա­յաց­վում է այդ ապրանքների համար «Բաց թողնում՝ ներքին սպառման համար» մաք­սային ընթացակարգով ձևակերպման դեպքում վճարման ենթակա մաքսատուրքի, հար­կերի, հատուկ, հակագնագցման և փոխհատուցման տուրքերի վճարման գծով պար­տավորու­թյունների կատարման ապահովում՝ առանց դրանց գծով արտոնություն­ների և առանձնաշնորհումների հաշվառման:

Միության մաքսային օրենսգրքի 88-րդ հոդվածի 9-րդ մասին համապատասխան, եթե Կառա­վարության սահմանած դեպքերում օտարերկրյա ապրանքների ժամանակավոր պահ­պա­նումը կարող է իրականացվել ժամանման վայրերից դուրս գտնվող ժամանակավոր պահպանման այլ վայրերում, ապա օտարերկրյա ապրանքները ժամանման վայրից մինչև ժամանակավոր պահ­պա­նման այլ վայրեր կարող են տեղափոխվել մաքսային ուղեկցմամբ՝ առանց «Մաք­սային տարանցում» մաքսային ընթացակարգով ձևակեպման:

1. Միության մաքսային օրենսգրքի 90-րդ հոդվածի շրջանակներում նախատեսված բեռնային գործողությունները կարող են իրականացվել մաքսային մարմիններին էլեկտրո­նային կամ թղթային եղանակով դրանց մասին ծանուցելուց հետո, եթե դրանք կատարվում են առանց նույնականացման միջոցները վնասելու կամ եթե տրանսպորտային միջոցների վրա առկա չեն այդպիսի նույնականացման միջոց­ներ:

Կառավարությունը կարող է սահմանել սույն մասով սահմանված դեպքերից բացի այլ դեպքեր, երբ Միության մաքսային օրենսգրքի 90-րդ հոդվածի շրջանակներում նախա­տեսված բեռնային գործողությունները կարող են իրականացվել միայն ծանուց­մամբ՝ առանց մաքսային մարմինների թույլտվության:

**Հոդված 69. Ապրանքների մեկնման հետ կապված մաքսային գործառնությունները**

1. Ապրանքների մեկնման հետ կապված մաքսային գործառնությունները սահման­ված են Միության մաքսային օրենսգրքի 15-րդ գլխով:
2. Միության մաքսային օրենսգրքի 92-րդ հոդվածի 7-րդ մասին համապատասխան, Միու­թյան մաքսային օրենսգրքի 92-րդ հոդվածի 1-ին և 2-րդ մասերով սահմանված փաս­տաթղթերը և (կամ) տեղեկությունները կարող են մաքսային մարմիններին տրամադրվել հայտա­րարատուի կամ փոխադրողի կամ նրանց կողմից լիազորված անձանց, ինչպես նաև մաք­սային ներկայացուցիչների կողմից:

**ԳԼՈՒԽ 13**

**ԱՊՐԱՆՔՆԵՐԻ ԺԱՄԱՆԱԿԱՎՈՐ ՊԱՀՊԱՆՈՒՄԸ**

**Հոդված 70. Ընդհանուր դրույթներ ապրանքների ժամանակավոր պահպանման**

**վերաբերյալ**

1. Ապրանքների ժամանակավոր պահպանումն իրականացվում է Միության մաք­սային օրենսգրքի 16-րդ գլխին համապատասխան։
2. Միության մաքսային օրենսգրքի 98-րդ հոդվածի 8-րդ մասին համապատասխան, մինչև ապրանքների բաց թողնումը մաքսային մարմինները կարող են թույլատրել ժամա­նա­կավոր պահպանման վայրի փոփոխություն՝ հայտարարատուի հիմնավորված դիմումի հիման վրա:
3. Սույն հոդվածի 2-րդ մասում նշված դեպքում մաքսային մարմիններին ներկա­յաց­վում է ապրանքների համար «Բաց թողնում՝ ներքին սպառման համար» մաքսային ընթա­ցա­կարգով ձևակերպման դեպքում վճարման ենթակա մաքսատուրքի, հարկերի, հատուկ, հակագնագցման և փոխհատուցման տուրքերի վճարման գծով պարտավորությունների կատարման ապահովում՝ առանց արտոնությունների և առանձնաշնորհումների հաշվառ­ման:
4. Սույն հոդվածի 2-րդ մասում նշված դեպքում ժամանակավոր պահպանման վայրերից ապրանքների տեղափոխումը կարող է իրականացվել առանց «Մաքսային տարանցում» մաքսային ընթացակարգով ձևակերպման՝ մաքսային ուղեկցմամբ Կառա­վա­րության սահմանած դեպքերում:

**Հոդված 71. Ապրանքների ժամանակավոր պահպանման վայրերը**

1. Միության մաքսային օրենսգրքի 99-րդ հոդվածի համաձայն՝ ժամանակավոր պահպան­ման վայրեր են համարվում ժամանակավոր պահպանման պահեստները և ժամա­նակավոր պահպանման հետևյալ վայրերը.
2. մաքսային մարմնի պահեստը.
3. ապրանքները ստացողի պահեստը՝ սույն օրենքի 73-րդ հոդվածով նախատեսված դեպքերում.
4. սույն օրենքով նախատեսված` լիազորված տնտեսական օպերատորի շինություն­ները, տարածքները և (կամ) բաց հրապարակները.
5. միջազգային փոստային առաքումների վայրերում տեղակայված առանձին շինու­թյունները՝ համաձայն սույն օրենքի 181-րդ հոդվածի 2-րդ մասի.
6. օդային կամ երկաթուղային տրանսպորտով ուղևորների փոխադրման վերա­բերյալ պայմանագրի շրջանակներում փոխադրվող՝ չստացված կամ չպահանջված ուղե­բեռի պահպանման վայրերը.
7. երկաթուղիները և կոնտեյներային հրապարակները, որոնք տեղակայված են մաք­սային մարմինների հետ համաձայնեցված վայրերում՝ երկաթուղային կայարանների տարածքի սահմաններում և նախատեսված են ապրանքների ժամանակավոր պահպան­ման համար՝ առանց դրանք տրանսպորտային միջոցներից բեռնաթափելու.
8. մաքսային պահեստները։
9. Ապրանքների ժամանակավոր պահպանման վայրը սույն օրենքին համա­պա­տաս­խան ստեղծվող՝ մաքսային հսկողության գոտի է։
10. Սույն հոդվածի 1-ին մասի 2-րդ և 4-6-րդ կետերով նախատեսված դեպքերում ապրանքների ժամանակավոր պահպանումն այլ վայրերում իրականացվում է մաքսային մարմնի գրավոր թույլտվությամբ։ Այլ վայրերում ապրանքների ժամանակավոր պահպան­ման թույլտվությունը կարող է լինել միանգամյա` ապրանքների որոշակի խմբաքանակի ժամա­նակավոր պահպանման համար, կամ բազմակի` որոշակի ժամա­նա­կա­հատ­վածում օտարերկրյա ապրանքների պարբերական ժամանակավոր պահպանման համար։
11. Ժամանակավոր պահպանման այլ վայրերին ներկայացվում են Հայաստանի Հանրապետության օրենսդրությամբ մաքսային հսկողության գոտիներին ներկայացվող պահանջները: Ժամանակավոր պահպանման այլ վայրերի` սույն մասով նախատեսված պայմաններին չհամապատասխանելու դեպքում մաքսային մարմինը կարող է մերժել սույն հոդվածով սահմանված թույլտվության տրամադրումը:
12. Սույն օրենքի 73-րդ հոդվածի 4-րդ և 5-րդ մասերով նախատեսված՝ ստացողի պահեստում ապրանքների ժամանակավոր պահպանում իրականացնելու ժամանակ ապրանքները ստացողի պարտավորությունները համապարտության սկզբունքով կրում է նաև ապրանքների ժամանակավոր պահպանման այլ վայրերում ապրանքների ժամա­նա­կավոր պահպանման համար թույլտվություն ստացած անձը։
13. Մաքսային մարմինը հրաժարվում է անձին թույլտվություն տալ ժամանակավոր պահպանման այլ վայրերում ապրանքների պահպանման համար, եթե այդ անձը մինչև մաքսային մարմին դիմելու օրը մեկ տարվա ընթացքում երկու և ավելի անգամ ենթարկ­վել է վարչական պատասխանատվության մաքսային գործի բնագավառին վերաբերող վարչա­կան իրավախախտումների համար, բացառությամբ երկաթուղային տրանսպորտի միջոցով ներմուծվող ապրանքների, եթե դրանց ժամանակավոր պահպանումը երկա­թուղիների վրա իրականացնում է փոխադրողը։
14. Վերադաս մաքսային մարմինը սահմանում է ապրանքները ժամանակավոր պահպան­ման պահեստ և ապրանքների ժամանակավոր պահպանման այլ վայրեր հանձ­նելու ժամանակ մաքսային մարմին փաստաթղթեր և տեղեկություններ ներկայացնելու, ապրանք­ները ժամանակավոր պահպանման վայր հանձնելու և նշված վայրից հանելու կարգը։
15. Միության մաքսային օրենսգրքի 99-րդ հոդվածի 2-րդ մասին համապատասխան, ապրանքների ժամանակավոր պահպանումը կարող է իրականացվել հայտարա­րա­տուի կողմից նախանշված վայրերում, որոնք պետք է համապատասխանեն ժամանա­կավոր պահպանման պահեստների համար Կառավարության կողմից սահմանված չափանիշ­ներին:

**Հոդված 72.Ապրանքները ժամանակավոր պահպանման պահեստ հանձնելու հետ**

**կապված մաքսային ձևակերպումները**

1. Ապրանքները ժամանակավոր պահպանման պահեստ հանձնելու դեպքում ապրանք­­ների համար ներկայացվող փաստաթղթերը և այդ փաստաթղթերը մաքսային մարմիններ ներկայացնող անձինք սահմանված են Միության մաքսային օրենսգրքի 100-րդ հոդվածի 1-ին մասով։
2. Ապրանքները ժամանակավոր պահպանման պահեստ հանձնելու համար անհրա­ժեշտ փաստաթղթերը մաքսային մարմին են ներկայացվում ապրանքները ժամանա­կավոր պահպանման հանձնելու համար Միության մաքսային օրենսգրքով և սույն օրեն­քով սահմանված ժամկետներում:
3. Ժամանակավոր պահպանման վայրերում ապրանքների տեղակայումը հավաստ­վում է մաքսային մարմնի սահմանած ձևով ապրանքների՝ ժամանա­կա­վոր պահպանման վայրերում տեղակայման մասին ակտի էլեկտրոնային կամ թղթային եղա­նակով լրացման և վավերացման միջոցով կամ մաքսային մարմիններին ուղեկցող փաստաթղթերի ներկայացման կամ Միության մաքսային օրենսգրքի 11-րդ հոդվածով սահմանված կարգով նախնական տեղեկատվության օգտագործման միջոցով, եթե հայտա­րարատուի կողմից առկա է այդպիսի տեղեկատվության օգտագործման վերա­բերյալ կամարտահայտությունը:
4. Միության մաքսային օրենսգրքի 100-րդ հոդվածի 2-րդ մասին համա­պա­տաս­խան, մաքսային մարմինների կողմից սույն հոդվածով սահմանված կարգով ապրանք­ների՝ ժամանակավոր պահպանման վայրերում տեղակայման մասին փաստաթղթերի գրանց­ման և դրանց գրանցման հավաստման տրամադրման կարգը սահմանում է վերա­դաս մաքսային մարմինը:

**Հոդված 73.Ստացողի պահեստում ապրանքների ժամանակավոր պահպանումը**

1. Ստացողի պահեստում ապրանքների ժամանակավոր պահպանումը կարող է իրականացվել հետևյալ դեպքերում.
2. պահպանության հատուկ պայմաններ պահանջող ապրանքները ժամանակավոր պահպանման հանձնելու դեպքում.
3. եթե ապրանքներ ստացողը պետական մարմին է.
4. եթե եղանակային կամ աշխարհագրական պայմանների պատճառով անհնար է ապրանքների տեղափոխումը ժամանակավոր պահպանման վայրեր։
5. Ապրանքներ ստացողի պահեստում ժամանակավոր պահպանման համար թույլ­տվությունը տրամադրելիս մաքսային մարմինն իրավունք ունի պահանջելու մաք­սա­տուրքի, հարկերի, հատուկ, հակագնագցման և փոխհատուցման տուրքերի վճարում կամ նշված վճարների գծով պարտավորությունների կատարման ապահովում, բացառությամբ այն դեպքերի, երբ ապրանքներ ստացողները պետական մարմիններ կամ հաստա­տու­թյուններ են։
6. Ապրանքներ ստացողի պահեստում երրորդ անձանց պատկանող ապրանքների պահպանումը չի թույլատրվում։
7. Ապրանքներ ստացողը պարտավոր է ապահովել ապրանքների պահպանության համար անհրաժեշտ պայմանները: Ստացողի պահեստում ժամանակավոր պահպանվող ապրանքների նկատմամբ գործողություններ կարող են իրականացվել մաքսային մարմին­ների թույլտվությամբ։ Մաքսային մարմինները կարող են ապրանքների փաթեթ­վածքի կամ այդ ապրանքների պահպանման համար նախատեսված շինության նկատ­մամբ կիրառել նույնականացման միջոցներ։
8. Ապրանքների կորստի, դրանք առանց մաքսային մարմինների թույլտվության երրորդ անձանց փոխանցելու կամ հանձնելու դեպքում ապրանքներ ստացողը պար­տավոր է վճարել Միության մաքսային օրենսգրքի 103-րդ հոդվածով նախատեսված մաք­սա­տուրքերը, հարկերը, հատուկ, հակագնագցման և փոխհատուցման տուրքերը։

**Հոդված 74. Ապրանքների պահպանումը մաքսային մարմինների**

**ժամանակավոր պահպանման պահեստներում**

1. Մաքսային մարմինների ժամանակավոր պահպանման պահեստները բաց տեսակի պահեստներ են և պետք է համապատասխանեն օրենքով բաց տեսակի պահեստներին ներկայացվող պահանջներին։
2. Մաքսային մարմինների ժամանակավոր պահպանման պահեստներում ապրանք­ների պահպանության ժամանակ ծագող հարաբերությունները կարգավորվում են սույն օրենքով և Հայաստանի Հանրապետության այլ օրենքներով: Ապրանքները ժամանա­կա­վոր պահպանման ընդունելու դեպքում մաքսային մարմնի պաշտոնատար անձը ապրանք­ները ժամանակավոր պահպանման հանձնող անձին տրամադրում է անդորրագիր` վերադաս մաքսային մարմնի սահմանած ձևով:

**Հոդված 75. Մաքսային մարմինների կողմից ապրանքները ժամանակավոր**

**պահպանման հանձնելը**

1. Մաքսային մարմինները կարող են ապրանքները հանձնել ժամանակավոր պահ­պա­նման պահեստներ՝ սույն օրենքին համապատասխան։
2. Մաքսային մարմինների կողմից ապրանքները ժամանակավոր պահպանման պահեստ հանձնվելու դեպքում պահեստի տիրապետողի և մաքսային մարմնի միջև կնքվում է պայմանագիր` Հայաստանի Հանրապետության քաղաքացիական օրենսդրու­թյան համապատասխան։
3. Մաքսային մարմինների կողմից ապրանքները ժամանակավոր պահպանման հանձնվելու դեպքում պահպանության հետ կապված ծախսերն իրականացվում են Հայաս­­տանի Հանրապետության պետական բյուջեի միջոցների հաշվին:

**Հոդված 76. Ժամանակավոր պահպան**ման **հանձնված ապրանքների**

**նկատմամբ իրականացվող գործողությունները**

1. Ժամանակավոր պահպանման հանձնված ապրանքների նկատմամբ իրակա­նաց­վող գործողությունները սահմանված են Միության մաքսային օրենսգրքի 102-րդ հոդվածով:
2. Միության մաքսային օրենսգրքի 102-րդ հոդվածի 2-րդ մասով սահմանված գործողու­թյունները կարող են իրականացվել մաքսային մարմնի թույլտվությամբ:
3. Սույն հոդվածի 2-րդ մասում նշված թույլտվությունը ստանալու համար հայտարա­րա­տուն դիմում է ներկայացնում մաքսային մարմին՝ ներկայացնելով այն գործո­ղու­թյուն­ները որոնք պետք է իրականացվեն մաքսային հսկողության ներքո գտնվող ապրանք­ների հետ, ինչպես նաև դրանց իրականացման անհրաժեշտության, իրականացման վայրի և ժամկետների վերաբերյալ տեղեկատվություն:
4. Մաքսային մարմինն, ուսումնասիրելով սույն հոդվածի 3-րդ մասում նշված դիմումը, դիմումի ներկայացումից հետո՝ 1 աշխատանքային օրվա ընթացքում, տրա­մադրում է համապատասխան թույլտվությունը կամ մերժում է ներկայացված գործողու­թյուն­ների իրականացման վերաբերյալ դիմումը՝ գրավոր նշելով մերժման պատճառները:

**ԳԼՈՒԽ 14**

**ՄԱՔՍԱՅԻՆ ՀԱՅՏԱՐԱՐԱԳՐՈՒՄ**

**Հոդված 77. Ընդհանուր դրույթներ մաքսային հայտարարագրման մասին**

1. Ապրանքները և տրանսպորտային միջոցները հայտարարագրվում են Միության մաքսային օրենսգրքի 17-րդ և 37-43-րդ գլուխներին, Միության անդամ պետությունների միջազգային պայմանագրերին և սույն օրենքին համապատասխան։
2. Ապրանքների մաքսային հայտարարագրումն իրականացվում է հայտարարատուի կամ նրա լիազորած անձի կամ նրա հանձնարարությամբ և անունից հանդես եկող մաք­սային ներկայացուցչի կողմից:

**Հոդված 78. Մաքսային հայտարարագիրը**

1. Մաքսային հայտարարագրման ժամանակ ապրանքները և տրանսպորտային միջոց­ները մաքսային ընթացակարգերով ձևակերպելու նպատակով, Միության մաք­սային օրենսգրքին համապատասխան, կարող են կիրառվել հետևյալ մաքսային հայտա­րա­րագրերը.
   1. ապրանքների մասին հայտարարագիր.
   2. տարանցման հայտարարագիր.
   3. ուղևորային մաքսային հայտարարագիր.
   4. տրանսպորտային միջոցների հայտարարագիր:
2. Մաքսային հայտարարագրերի ձևերը և դրանց լրացման կարգերը սահմանում է Հանձնաժողովը:
3. Ապրանքների մասին հայտարարագրում և տարանցման մաքսային հայտարա­րագ­րում նշվող՝ անհրաժեշտ տեղեկությունների ցանկերը սահմանված են Միության մաք­սային օրենսգրքի 106-րդ և 107-րդ հոդվածներով:
4. Ուղևորային մաքսային հայտարարագրում և տրանսպորտային միջոցների մաք­սային հայտարարագրում նշվող անհրաժեշտ տեղեկությունների ցանկերը սահմանում է Հանձնաժողովը։
5. Ապրանքների մասին հայտարարագրում և տարանցման մաքսային հայտարա­րագրում նշվող տեղեկությունները՝ կախված մաքսային ընթացակարգից, ապրանքների տեսակից, ապրանքները տեղափոխող անձանցից և տրանսպորտային միջոցի տեսակից, կարող են կրճատվել Հանձնաժողովի որոշմամբ կամ սույն օրենքով՝ Հանձնաժողովի որոշ­մանը համապատասխան։
6. Կառավարությունը կարող է սահմանել Միության մաքսային օրենսգրքով և Հանձնաժողովի սահմանած՝ մաքսային հայտարարագիրը թղթային կրիչով ներկայաց­նելու դեպքերից բացի այլ դեպքեր:
7. Մաքսային հայտարարագրի էլեկտրոնային օրինակի կառուցվածքը և ձևաչափը, ինչպես նաև դրա ներկայացման և օգտագործման կարգը սահմանում է Հանձնաժողովը։

Էլեկտրոնային եղանակով մաքսային հայտարարագրման իրականացման և մաք­սային ձևակերպումների մասնագետի որակավորում չունեցող անձանց՝ մաքսային հայտա­րարագրման ավտոմատ համակարգ մուտք գործելու կարգը սահմանում է Կառա­վա­րությունը:

1. Կառավարությունը, Միության մաքսային օրենսգրքի 105-րդ հոդվածի 6-րդ մասին համա­պա­տաս­խան, սահմանում է տրանսպորտային (փոխադրման), առևտրային և (կամ) այլ փաստաթղթերի` որպես մաքսային հայտարարագիր օգտագործման դեպքերը և կարգը՝ Հանձնաժողովի որոշմամբ նախատեսված դեպքերում:

**Հոդված 79. Հայտարարագրման ժամանակ ներկայացվող փաստաթղթերը**

1. Մաքսային հայտարարագրի հետ միասին մաքսային մարմին են ներկայացվում մաքսային ձևակերպումների և մաքսային հսկողության համար անհրաժեշտ փաս­տաթղ­թերը՝ Միության մաքսային օրենսգրքի 109-րդ հոդվածին համապատասխան։
2. Ապրանքների մաքսային հայտարարագրի հետ ներկայացվող փաստաթղթերի ցանկը Կառավարության կողմից կարող է կրճատվել՝ կախված մաքսային հայտարա­րագր­ման եղանակից (գրավոր, էլեկտրոնային), մաքսային ընթացակարգից, ապրանք­ների տեսակներից և ապրանքներ տեղափոխող անձանցից։
3. Մաքսային մարմինն իրավասու է ստուգելու մաքսային հայտարարագրման ժամա­­նակ ներկայացված փաստաթղթերի պատճենների համապատասխանությունը դրանց բնօրինակներին։ Ստուգումից հետո ներկայացված փաստաթղթերը 1 օրացու­ցային օրվա ընթաց­քում վերադարձվում են դրանք ներկայացրած անձին։

**Հոդված 80. Հայտարարագրման վայրը**

1. Միության ապրանքներ չհանդիսացող ապրանքները և տրանսպորտային միջոց­ները, բացառությամբ Միության և Հայաստանի Հանրապետության օրենսդրու­թյամբ սահ­ման­ված դեպքերի, ենթակա են հայտարարագրման մաքսային մարմիններում՝ Միության մաք­սային օրենսգրքով սահմանված կարգով:
2. Միության ապրանքները և տրանսպորտային միջոցները, բացառությամբ Միության և Հայաստանի Հանրապետության օրենսդրությամբ սահմանված դեպքերի, ենթակա են հայտարարագրման մաքսային մարմիններում` Հայաստանի Հանրապետու­թյան միջազ­գային պայմանագրերով սահմանված կարգով:
3. Առանձին ապրանքների հայտարարագրումը կարող է իրականացվել սույն օրեն­քով սահմանված կարգով ստեղծված մասնագիտացված մաքսային մարմիններում:
4. Չբեռնված տրանսպորտային միջոցները և միայն ուղևորներ տեղափոխող տրանսպորտային միջոցները մաքսային մարմիններում հայտարարագրվում են մաքսային սահմանը հատելիս, բացառությամբ օդային տրանսպորտային միջոցների, որոնք հայտա­րա­րագրվում են ժամանման վայրերում` օդանավակայաններում:

**Հոդված 81. Հայտարարատուի իրավունքներն ու պարտականությունները**

1. Հայտարարատուի իրավունքներն ու պարտականությունները սահմանված են Միության մաքսային օրենսգրքի 84-րդ հոդվածով։
2. Հայտարարատուն Հայաստանի Հանրապետության և Միության մաքսային օրենսդրությամբ սահմանված իր պարտականությունները չկատարելու կամ ոչ պատշաճ կատարելու համար կրում է պատասխանատվություն` սույն օրենքով սահմանված կարգով:

**Հոդված 82. Մաքսային հայտարարագրի ներկայացումը և գրանցումը**

1. Մաքսային հայտարարագրի ներկայացմանն առնչվող մաքսային գործառնու­թյուն­ները և դրանց իրականացման կարգը սահմանված են Միության մաքսային օրենսգրքի 109-րդ հոդվածով:
2. Հայտարարատուն մաքսային հայտարարագիրը ներկայացնում է մաքսային մարմին թղթային եղանակով` գրավոր հայտարարագրման դեպքում, կամ հայտարա­րագր­ման ավտոմատ համակարգի միջոցով` էլեկտրոնային հայտարարագրման դեպքում:
3. Վերադաս մաքսային մարմինը սահմանում է մաքսային մարմինների այն ստորա­բա­ժանումների ցանկը, որոնք իրավասու են ընդունել մաքսային հայտարարագիրը:
4. Մաքսային հայտարարագիրը մաքսային մարմիններին թղթային եղանակով ներկա­յացնելու դեպքում պետք է ներկայացվի նաև դրա էլեկտրոնային օրինակը:
5. Մաքսային հայտարարագիրը թղթային կրիչով ներկայացնելու դեպքում, եթե հայտա­րարատուն չի կարող ներկայացնել մաքսային հայտարարագրի էլեկտրոնային օրինակը, ապա մաքսային մարմինը, Միության մաքսային օրենսգրքի 109-րդ հոդվածի 5-րդ կետին համապատասխան, կարող է հայտարարատուի հիմնավորված դիմումի և նրա կողմից ներկայացված մաքսային հայտարարագրի հիմքով մաքսային հայտարա­րագր­ման էլեկտրոնային համակարգում ձևավորել մաքսային հայտարարագրի էլեկտրոնային տեսքը:

Կառավարությունը, Հանձնաժողովի որոշմանը համապատասխան, կարող է սահ­մանել այն ապրանքների ցանկը, մաքսային ընթացակարգերը և դեպքերը, որոնց համար մաք­սային հայտարարագիրը գրավոր ներկայացնելու դեպքում էլեկտրոնային օրինակի ներկա­յացում չի պահանջվում:

1. Մաքսային հայտարարագիրը ներկայացնելու ժամանակ մաքսային մարմինը ամրագրում է մաքսային հայտարարագրի ներկայացման հերթական համարը, ամսաթիվը, ամիսը, տարին՝
   1. գրավոր հայտարարագրման դեպքում` մաքսային մարմնի կողմից` ներկայացված հայտարարագրի վրա նշում կատարելու միջոցով.
   2. էլեկտրոնային հայտարարագրման դեպքում` հայտարարագրման ավտոմատ համակարգի միջոցով:
2. Ներկայացված մաքսային հայտարարագրի գրանցումից առաջ մաքսային մարմնի պաշտոնատար անձի կողմից` գրավոր հայտարարագրման դեպքում, կամ հայտարա­րագր­ման ավտոմատ համակարգի կողմից` էլեկտրոնային հայտարարագրման դեպքում, իրա­կանացվում է մաքսային հայտարարագրի լրացման՝ Հայաստանի Հանրապետության և Միության մաքսային օրենսդրությամբ սահմանված կարգի պահպանման ճշտության ստու­գում` ներկայացնելուց հետո առավելագույնը 1 ժամվա ընթացքում: Մաքսային մար­մինը մերժում է ներկայացված հայտարարագրի գրանցումը Միության մաքսային օրենսգրքի 111-րդ հոդվածով նախատեսված հիմքերից որևէ մեկի առկայության դեպքում:
3. Հայտարարատուի կողմից օրենսդրությամբ սահմանված կարգով լրացված և ստորագրված գրավոր կամ էլեկտրոնային մաքսային հայտարարագիրը գրանցում է մաք­սային մարմինը, որի կապակցությամբ հայտարարագրին տրվում է գրանցման հերթա­կան համար, և նշվում են ամսաթիվը, ամիսը և տարին:
4. Էլեկտրոնային եղանակով ներկայացված մաքսային հայտարարագրի՝ մաքսային մարմնի կողմից ստուգվելու արդյունքում, եթե մաքսային մարմինը բացահայտում է նշված հայտարարագիրը կրկնակի գրանցված լինելու վերաբերյալ փաստ, ապա տեղեկացնում է հայտարարատուին դրա մասին: Հայտարարատուի կողմից մաքսային մարմիններին հայտարարագիրը կրկնակի ներկայացված լինելու փաստը հաստատելու կամ 1 ժամվա ընթացքում տեղեկություններ չներկայացնելու դեպքերում կրկնակի ներկայացված հայտարարագիրը չի գրանցվում:

Էլեկտրոնային եղանակով մաքսային հայտարարագիր ներկայացնելով՝ հայտարարատուն, մաքսային մարմնի հիմնավորված պահանջով, պարտավորություն է կրում հայտարարագրված ապրանքները և մաքսային հսկողության համար անհրաժեշտ փաստաթղթերը զննման ներկայացնելու համար:

Սույն մասով նշված պարտավորությունը չկատարելու համար հայտարարատուն պատասխանատվություն է կրում օրենքով սահմանված կարգով և չափով:

1. Հայտարարագրի գրանցումից հետո ռիսկերի կառավարման համակարգի միջոցով իրականացվում է մաքսային հսկողության ուղու ընտրություն:
2. Գրավոր հայտարարագրերի հետ ներկայացված դրանց էլեկտրոնային պատճեն­ները մաքսային մարմինը ներմուծում է հայտարարագրման ավտոմատ համա­կարգ` գրանցվելուց հետո՝ 1 աշխատանքային օրվա ընթացքում:
3. Մաքսային հայտարարագրի գրանցման պահից այն համարվում է իրավա­բա­նա­կան նշանակություն ունեցող փաստաթուղթ:
4. Թղթային եղանակով հայտարարագրման դեքպում հայտարարատուն ապրանքի մաք­սային հայտարարագրի հետ մեկտեղ Միության մաքսային օրենսգրքի 109-րդ հոդ­վածի 7-րդ մասով նախատեսված՝ մաքսային հայտարարագիր ներկայացնող անձի լիազորու­թյունը հաստատող փաստաթղթի հետ մաքսային մարմիններին կարող է ներկա­յացնել նաև մաքսային հայտարարագրի լրացման համար հիմք հանդիսացած փաս­տաթղ­թերը:

Հայտարարատուի կողմից կարող են մինչև ապրանքների մաքսային հայտա­րա­րագրի ներկայացումը կամ ապրանքների մաքսային հայտարարագիր ներկայացնելուց հետո մինչև ապրանքների բաց թողնումը մաքսային մարմիններին տրամադրել ապրանք­ների ծագման երկրի վերաբերյալ տեղեկությունները, արգելքների և սահմա­նա­փա­կում­ների պահպանումը հաստատող փաստաթղթերը, եթե դրանց մասին տեղեկությունները և (կամ) դրանցում պարունակվող տեղեկությունները մաքսային մարմինը չի կարող ստանալ Միության մաքսային օրենսգրքի 80-րդ հոդվածի 2-րդ մասին համապատասխան:

Սույն մասում նշված փաստաթղթերը ներկայացնելու կարգը սահմանում է վերադաս մաքսային մարմինը:

1. Թղթային եղանակով հայտարարագրման դեպքում հայտարարատուն մաք­սային տարանցման հայտարարագրի հետ մեկտեղ Միության մաքսային օրենսգրքի 109-րդ հոդվածի 8-րդ մասով նախատեսված՝ տարանցման հայտարարագիր ներկա­յաց­նող անձի լիազորությունը հաստատող փաստաթղթի հետ մաքսային մարմիններին կարող է ներկա­­յացնել մաքսային տարանցման հայտարարագրի լրացման համար հիմք հանդիսա­ցած փաստաթղթերը:
2. Կառավարությունը, Միության մաքսային օրենսգրքի 109-րդ հոդվածի 9-րդ մասին համապա­տաս­խան, կարող է կրճատել ուղևորային մաքսային հայտա­րարագրի հետ զուգահեռ ներկայացվող փաստաթղթերի ցանկը՝ Հանձնաժողովի որոշմամբ նախա­տես­ված դեպքերում:
3. Կառավարությունը, Միության մաքսային օրենսգրքի 111-րդ հոդվածի 2-րդ մասին համա­պատասխան, կարող է սահմանել մաքսային հայտարարագրի գրանցման կամ գրան­ցումը մերժելու համար Միության մաքսային օրենսգքրի 111-րդ հոդվածի 2-րդ մասում սահմանված ժամկետից առավել կարճ ժամկետ:
4. Կառավարությունը, Միության մաքսային օրենսգրքի 111-րդ հոդվածի 3-րդ մասին համապատասխան, սահմանում է ապրանքների մաքսային հայտարարագրի, մաք­­սային տարանցման հայտարարագրի, տրանսպորտային միջոցի մաքսային հայտա­րա­րագրի գրանցման կամ գրանցումը մերժելու կարգը՝ Հանձնաժողովի որոշմամբ չկանո­նա­­կարգված մասով:
5. Կառավարությունը, Միության մաքսային օրենսգրքի 111-րդ հոդվածի 4-րդ մասին համապատասխան, սահմանում է ուղևորային մաքսային հայտարարագրի գրանց­ման կամ գրանցումը մերժելու կարգը:
6. Միության մաքսային օրենսգրքի 111-րդ հոդվածի 6-րդ մասին համապա­տաս­խան, մաքսային մարմնի կողմից մաքսային հայտարարագրի գրանցումը Միության մաք­սային օրենսգրքի 111-րդ հոդվածի 5-րդ մասով սահմանված հիմքերով մերժելու դեպքում մաքսային հայտարարագրի գրանցումը մերժելու վերաբերյալ ծանուցման մեջ նշվում է մերժման պատճառի շտկման հնարավոր տարբերակը:
7. Միության մաքսային օրենսգրքի 111-րդ հոդվածի 9-րդ մասին համա­պատաս­խան, վերադաս մաքսային մարմինը սահմանում է տեխնիկական խնդիրների, կապի միջոցների անսարքության (հեռահաղորդակցության ցանցի և համացանցի), էլեկտրա­էներ­գիայի անջատման հետ կապված մաքսային մարմինների կողմից օգտագործվող տեղե­կատվական համակարգերի խափանման դեպքում, մաքսային մարմինների կողմից մաքսային հայտարարագրի գրանցման կամ գրանցումը մերժելու մաքսային գործառնու­թյուն­ների իրականացման կարգի առանձնահատկությունները:

**Հոդված 83. Ապրանքների նախնական մաքսային հայտարարագրումը**

1. Ապրանքների նախնական մաքսային հայտարարագրումն իրականացվում է Միության մաքսային օրենսգրքի 114-րդ հոդվածին և սույն օրենքին համապատասխան:
2. Ապրանքների նախնական մաքսային հայտարարագրման ժամանակ մաքսային մարմիններն ընդունում են ուղեկցող տրանսպորտային (փոխադրման) կամ առևտրային փաս­տաթղթերի` հայտարարատուի կողմից ստորագրված պատճենները կամ այդ փաս­տաթղ­թերում ներառված` էլեկտրոնային համակարգով ներկայացված տեղեկու­թյուն­ները, որոնք համադրվում են հայտարարատուի կողմից մաքսային մարմիններ ներկա­յաց­վող փաս­տաթղթերի բնօրինակների և դրանցում առկա տեղեկությունների հետ:
3. Տրանսպորտային (փոխադրման) կամ առևտրային փաստաթղթերի հիման վրա ներկայացված նախնական հայտարարագրում ներկայացված արժեքից, քանակից կամ կշռից ապրանքների փաստացի ցուցանիշների շեղման դեպքում հայտարարատուի կող­մից ներկայացվում են դրանց փոփոխությունները հաստատող փաստաթղթերը:
4. Միության մաքսային տարածք ապրանքների ներմուծումից հետո նախնական հայտա­րարագրով ներկայացված ապրանքների արժեքի, քանակի կամ կշռի շեղում հայտնաբերելու դեպքում հայտարարատուն իրավասու է հետ կանչելու իր ներկայացրած հայտարարագիրը՝ Միության մաքսային օրենսգրքով սահմանված կարգով:
5. Նախնական հայտարարագիրը իրավաբանական ուժ ունեցող փաստաթուղթ չի համարվում և կարող է փոփոխվել հայտարարատուի կողմից կամ մաքսային մարմինների նախաձեռնությամբ:
6. Այն դեպքում, երբ մաքսային մարմիններին ներկայացված է ապրանքների նախնա­կան մաքսային հայտարարագիր, հայտարարատուի հիմնավորված դիմումի հիման վրա ապրանքների տեղակայումը և բաց թողնումը կարող է իրակա­նացվել մաքսային հայտարարագիրը ընդունած մաքսային մարմինների գործունեության տարածքում գտնվող մաքսային հսկողության գոտիներից տարբերվող մաքսային հսկողու­թյան գոտիներում:

Սույն մասի առաջին պարբերության մեջ նշված դեպքում ապրանքների տեղակայման և բաց թողնման կարգը, ինչպես նաև մաքսային մարմինների կողմից իրականացվող գործողությունների հաջորդականությունը սահմանում է վերադաս մաքսային մարմինը:

1. Կառավարությունը կարող է սահմանել այն դեպքերը, երբ ապրանքները մաք­սային ընթացակարգերով ձևակերպելիս, բացառությամբ «Մաքսային տարանցում» մաք­սային ընթացակարգի, նախնական մաքսային հայտարարագրումն իրականացվում է պար­տադիր կարգով:

**Հոդված 84. Ապրանքների ոչ ամբողջական մաքսային հայտարարագրումը**

1. Ապրանքների ոչ ամբողջական մաքսային հայտարարագրումն իրականացվում է Միության մաքսային օրենսգրքի 115-րդ հոդվածին և սույն հոդվածին համապատասխան:
2. Միության մաքսային օրենսգրքի 115-րդ հոդվածի 4-րդ մասին համապատասխան, Կառավարությունը կարող է սահմանել այն ապրանքների ցանկը, որոնց նկատմամբ չի կարող կիրառվել ոչ ամբողջական մաքսային հայտարարագրում:
3. Ոչ ամբողջական մաքսային հայտարարագրման դեպքում հայտարարատուն պարտավոր է ներկայացնել ճշգրտված տվյալներով մաքսային հայտարարագիր` ոչ ամբողջական մաքսային հայտա­րարագրի գրանցումից հետո՝ 30 աշխատանքային օրը չգերազանցող ժամկետում:

**Հոդված 85. Ապրանքների պարբերական հայտարարագրումը**

1. Ապրանքների պարբերական մաքսային հայտարարագրումն իրականացվում է Միության մաքսային օրենսգրքի 116-րդ հոդվածին և սույն հոդվածին համապատասխան:
2. Մաքսային նպատակների համար, որպես մեկ խմբաքանակ, դիտվում է՝
   1. Միության տարածքից արտահանման դեպքում` մեկ արտաքին տնտեսական պայմանագրի շրջանակներում նույն պետական սահմանի անցման կետով և նույն մաքսային մարմնում ձևակերպվող՝ մեկ անձի կողմից իրականացվող մատակարա­րում­ները` անկախ առանձին մատակարարումների քանակից.
   2. Միության տարածք ներմուծման դեպքում` արտաքին տնտեսական մեկ պայմա­նագրի շրջանակներում նույն մաքսային մարմնում ձևակերպվող նույն ապրանքները` անկախ առանձին մատակարարումների քանակից:
3. Պարբերական մաքսային հայտարարագիրը ներկայացնելու դեպքում գործում են հայտարարագրի գրանցման օրվա դրությամբ գործող նորմատիվ իրավական ակտերը:
4. Մաքսային մարմինը պարբերական հայտարարագրով նախատեսված յուրա­քանչյուր մատակարարման ժամանակ իրականացնում է ապրանքների հաշվառում և մաք­սային հսկողություն մինչև պարբերական հայտարարագրի ժամկետի ավարտը:
5. Մաքսային մարմինը մերժում է պարբերական հայտարարագրի գրանցումը, եթե՝
   1. չեն պահպանվել Միության մաքսային օրենսգրքով և սույն օրենքով պարբերական հայտարարագիրը ներկայացնելու համար սահմանված պահանջները.
   2. հայտարարատուն ունի մաքսատուրքի, հարկերի, հատուկ, հակագնագցման և փոխհատուցման տուրքերի գծով չմարված պարտավորություններ.
   3. անձը սնանկ է ճանաչվել:
6. Կառավարությունը, Միության մաքսային օրենսգրքի 116-րդ հոդվածի 11-րդ մասին համապա­տաս­խան, կարող է սահմանել այն ապրանքների կատեգորիաները, որոնց նկատ­մամբ չի կարող կիրառվել պարբերական մաքսային հայտարարագրում:
7. Կառավարությունը, Միության մաքսային օրենսգրքի 116-րդ հոդվածի 12-րդ մասին համապատասխան, կարող է սահմանել լրացուցիչ պայմաններ, որոնց պահպանման պարա­գայում կարող է կիրառվել պարբերական մաքսային հայտարարագրում:
8. Միության մաքսային օրենսգրքի 116-րդ հոդվածի 13-րդ մասին համապա­տաս­խան, վերադաս մաքսային մարմինը կարող է սահմանել պարբերական մաքսային հայտա­րարագրով հայտարարագրվող ապրանքների նկատմամբ իրականացվող մաք­սային հսկողության առանձնահատկությունները:

**Հոդված 86. Մեկ ապրանքային խմբաքանակում գտնվող ապրանքների**

**հայտարարագրումը**

1. Եթե մեկ խմբաքանակում գտնվող ապրանքները դասվում են ԱՏԳ ԱԱ տարբեր ծածկագրերի այնպես, որ հայտարարատուի կատարած հաշվարկի համաձայն, դրանց հայտարարագրման հետ կապված ծախսերը համադրելի են կամ գերազանցում են վճարման ենթակա մաքսային վճարները, ապա հայտարարատուի գրավոր դիմումի հիման վրա մաքսային մարմինները կարող են թույլատրել այդ ապրանքները հայտա­րա­րագրել` դասելով այն ապրանքի ծածկագրին, որի համար Հայաստանի Հանրա­պետու­թյան կամ Միության մաքսային օրենսդրությամբ նախատեսված է մաքսատուրքի առա­վելա­գույն դրույքաչափ:
2. Կառավարությունը սահմանում է սույն հոդվածի 1-ին մասով սահմանված դրույթի կիրառման դեպքերը, հայտարարագրվող ապրանքների տեսակները և բնաիրային չափերը:

**Հոդված 87. Ապրանքների ժամանակավոր մաքսային հայտարարագրումը**

1. Հայաստանի Հանրապետության տարածքից Միության ապրանքների արտա­հան­ման ժամանակ, որոնց քանակի և (կամ) մաքսային արժեքի վերաբերյալ չեն կարող ներ­կա­յացվել ճշգրիտ տեղեկություններ, կարող է կիրառվել ժամանակավոր մաքսային հայտա­րարագրում՝ ներկայացնելով ժամանակավոր մաքսային հայտա­րարագիր:
2. Ժամանակավոր մաքսային հայտարարագրումը կարող է կիրառվել հանքային հանածո (մետաղական օգտակար հանածո) հանդիսացող ապրանքների, բնական նավթի, բնական գազի և էլեկտրաէներգիայի հայտարարագրման ժամանակ:

Կառավարությունը կարող է սահմանել սույն մասի առաջին պարբերությամբ սահմանված ապրանքներից բացի այլ ապրանքների ցանկ, որոնց հայտարարագրման ժամանակ կարող է կիրառվել սույն հոդվածով սահմանված ժամանակավոր մաքսային հայտարարագրումը:

1. Ժամանակավոր մաքսային հայտարարագրումը հայտարարատուին չի ազատում Միության մաքսային օրենսգրքով, սույն օրենքով և Հայաստանի Հանրապետության այլ իրավական ակտերով սահմանված՝ մաքսային վճարների և մաքսային մարմիններին վճարման ենթակա այլ վճարների վճարման, արգելքների և սահմանափակումների պահպանման, ինչպես նաև ընտրված մաքսային ընթացակարգերի պայմանների պահպանման պարտավորությունից և մաքսային հսկողությունից:
2. Ժամանակավոր հայտարարագրման ժամանակ արտահանվող ապրանքների նկատմամբ արգելքները և սահմանափակումները կիրառվում են ապրանքների համար ժամանակավոր մաքսային հայտարարագրի գրանցման օրվա դրությամբ:
3. Մեկ ժամանակավոր մաքսային հայտարարագրի շրջանակներում թույլատրվում է հայտարարագրել մի քանի գործարքների շրջանակներում իրականացվող առաքումները, եթե դրանք իրականացվում են նույն անձի կողմից, նույն մաքսային ընթացակարգի շրջանակներում՝ անկախ մատակարարման, գնագոյացման և վճարման պայմանների հետ կապված գործարքների տարբերությունից:
4. Եթե ժամանակավոր մաքսային հայտարարագրի ներկայացման պահի դրությամբ ապրանքների գնորդը հայտնի չէ, ապա հայտարարագրվող ապրանքների համար ներկա­յացվում է մեկ ժամանակավոր մաքսային հայտարարագիր՝ հետագայում յուրա­քանչյուր գնորդի համար առանձին լրիվ մաքսային հայտարարագրի ներկայացման պայմանով:
5. Սույն հոդվածի 5-րդ և 6-րդ մասերով սահմանված դրույթների կիրառման ժամա­նակ մաքսային հայտարարագրի համապատասխան սյունակներում տվյալներ չեն լրաց­վում՝ հետագայում լրիվ մաքսային հայտարարագրի ներկայացման ժամանակ դրանց ճշգրտ­ման պայմանով:
6. Ապրանքների ժամանակավոր մաքսային հայտարարագրում կարող են լրացվել կողմնորոշիչ տեղեկություններ՝ արտահանվող ապրանքների քանակի, պայմանական մաքսային արժեքի վերաբերյալ, որը հաշվարկվում է հիմք ընդունելով արտահանման ենթակա ապրանքների քանակը, դրանց սպառողական հատկությունները, որակը և մատա­կարարման գործարքի շրջանակներում նախատեսված այլ պայմաններ՝ ժամա­նա­կավոր մաքսային հայտարարագրի ներկայացման օրվա դրությամբ:
7. Ապրանքների ժամանակավոր մաքսային հայտարարագրման ժամանակ կիրառ­վում են մաքսային վճարների և մաքսային մարմիններին վճարման ենթակա այլ վճար­ների՝ ժամանակավոր մաքսային հայտարարագրի գրանցման օրվա դրությամբ գործող դրույքա­չափերը և տվյալ օրվա դրությամբ Հայաստանի Հանրապետության Կենտրո­նա­կան բանկի սահմանած արժույթի փոխարժեքը:
8. Ապրանքների ժամանակավոր մաքսային հայտարարագրում հայտարարագրված քանակից գերազանցող քանակով ապրանքների արտահանումը չի թույլատրվում՝ բացա­ռությամբ Միության մաքսային օրենսգրքով սահմանված դեպքերի:
9. Ժամանակավոր մաքսային հայտարարագրում հայտարարագրված ապրանք­ների՝ Միության տարածքից փաստացի արտահանումից հետո հայտարա­րա­տուն պար­տավոր է ներկայացնել մեկ կամ մի քանի լրիվ մաքսային հայտարարագրեր Միու­թյան տարածքից արտահանված ապրանքների համար:

Լրիվ մաքսային հայտարարագրերը պետք է պարունակեն հայտարարագրված ապրանքների վերաբերյալ հավաստի ճշգրտված տվյալներ՝ մասնավորապես ճշգրտելով նախապես հայտարարագրված արտահանվող ապրանքների կողմնորոշիչ քանակը և (կամ) մաքսային արժեքը:

1. Մեկ կամ մի քանի լրիվ մաքսային հայտարարագրերի ներկայացման ժամկետը որոշվում է մաքսային մարմինների կողմից՝ հայտարարատուի դիմումի հիման վրա և հաշվի առնելով ապրանքների քանակի և (կամ) մաքսային արժեքի վերաբերյալ տեղեկու­թյունների ճշգրտման ժամկետները, որը չի կարող գերազանցել ժամանակավոր մաք­սային հայտա­րա­րագրի գրանցման օրվանից հաշվարկված 6 ամիս ժամկետը: Հայտա­րա­րա­տուի հիմնավոր­ված դիմումի հիման վրա մաքսային մարմինը կարող է երկարաձգել լրիվ մաք­սային հայտա­րա­րագրի (հայտարարագրերի) ներկայացման ժամկետը սույն մասում նշված ժամկետը լրա­նալուց հետո մինչև երկու ամիս ժամկետով:
2. Լրիվ մաքսային հայտարարագրի (հայտարարագրերի) ներկայացման ժամկետ­ները խախտելու կամ հայտարարագրերը չներկայացնելու դեպքում հայտարարատուն պատասխանատվություն է կրում օրենքով սահմանված չափով, կարգով և ժամկետ­ներում:
3. Հարկերի գծով նախկինում վճարված գումարների վերադարձն իրականացվում է լրիվ մաքսային հայտարարագրի (հայտարարագրերի) ներկայացումից հետո՝ փաստացի արտահանված ապրանքների և լրիվ մաքսային հայտարարագրում (հայտարարագրերում) հայտարարագրված մաքսային արժեքի հիման վրա:
4. Եթե լրիվ մաքսային հայտարարագրի ներկայացման ժամանակ փոփոխվում են նաև ապրանքների հայտարարագրում ներկայացման ենթակա այլ տվյալներ, որոնք չեն առաջացնում արգելքների և սահմանափակումների պահպանվածության վերաբերյալ տեղեկու­թյունների փոփոխություններ, ապա այդպիսի փոփոխություններն իրակա­նաց­վում են լրիվ մաքսային հայտարարագրի ներկայացման ժամանակ:
5. Լրիվ մաքսային հայտարարագրերի քանակը չի կարող պակաս լինել այն գործարքների քանակից, որոնց մասով իրականացվել են փաստացի մատակա­րա­րում­ները:
6. Եթե մինչև լրիվ մաքսային հայտարարագրի ներկայացման ժամկետը ժամա­նա­կավոր մաքսային հայտարարագրով հայտարարագրված ապրանքները չեն արտահանվել Միության տարածքից, ապա ժամանակավոր մաքսային հայտարարագիրը հետ է կանչ­վում Միության մաքսային օրենսգրքի 113-րդ հոդվածով սահմանված կարգով:

**Հոդված 88. Չհավաքված, կազմատված, այդ թվում՝ չկոմպլեկտավորված**

**տեսքով ապրանքի՝ որոշակի ժամանակահատվածում**

**հայտարարագրման առանձնահատկությունները**

1. Չհավաքված, կազմատված, այդ թվում՝ չկոմպլեկտավորված տեսքով ապրանքը, որի տեղափոխումը նախատեսվում է իրականացնել մի քանի ապրանքային խմբաքա­նակ­ներով սույն հոդվածով սահմանված ժամանակահատվածում, կարող է հայտա­րա­րագրվել ԱՏԳ ԱԱ մեկ ծածկագրով:
2. Մինչև սույն հոդվածի 1-ին մասով նախատեսված ապրանքի հայտարարագրումը հայտա­րարատուն էլեկտրոնային կամ թղթային եղանակով մաքսային մարմիններին ուղարկում է ծանուցում նախատեսվող առաքումների վերաբերյալ՝ կցելով մաքսային մարմին­ների կողմից ընդունված՝ ապրանքների դասակարգման մասին որոշումը:
3. Սույն հոդվածի 2-րդ մասով նախատեսված ծանուցման մեջ նշվում են հետևյալ տեղեկությունները.
   1. հայտարարատուի անվանումը, գտնվելու վայրը,
   2. ապրանքի դասակարգման մասին որոշման համարը և տրման ժամկետը,
   3. ապրանքի ներմուծման կամ արտահանման նախատեսվող ժամկետները,
   4. Հայաստանի Հանրապետության տարածքում ապրանքի հավաքման, պահպան­ման վայրը,
   5. այլ տեղեկություններ հայտարարատուի հայեցողությամբ, որոնք կարող են ներմուծվող ապրանքի մաքսային հսկողության համար նշանակություն ունենալ:
4. Սույն հոդվածով նախատեսված ծանուցման ձևը սահմանում է վերադաս մաք­սային մարմինը:
5. Սույն հոդվածով սահմանված առանձնահատկություններով ապրանքների հայտա­րա­րագրման դեպքում ապրանքի բաղկացուցիչ մասերը պետք է Հայաստանի Հանրա­պետու­թյան տարածք ներմուծվեն մեկ գործարքի շրջանակներում:
6. Կոմպլեկտավորված, ավարտուն ապրանքի վերջին բաղադրիչի համար մաքսային հայտարարագրի ներկայացման ժամկետը սահմանված է Միության մաքսային օրենսգրքի 117-րդ հոդվածի 8-րդ մասով և կարող է մաքսային մարմնի կողմից երկարաձգվել ևս մեկ տարի ժամկետով հայտարարատուի հիմնավորված դիմումի հիման վրա, որը պետք է ներկայացվի մաքսային մարմիններին մինչև Միության մաքսային օրենսգրքով սահմանված ժամկետի ավարտը:

Անկախ սույն մասի առաջին պարբերությամբ սահմանված ժամկետից, լրացուցիչ երկա­րաձգ­ման անհրաժեշտության առաջացման պարագայում մաքսային մարմինը կարող է երկարաձգել ապրանքի բաղադրիչների տեղափոխման ժամկետը յուրաքանչյուր անգամ մեկ տարի ժամկետով՝ դիմումը մինչև երկարաձգված ժամկետի ավարտը ներկայացնելու դեպքում, բայց ոչ ավելի, քան ապրանքի առաջին բաղադրիչի համար ներկայացված մաքսային հայտարարագրի գրանցման օրվանից հետո 6 տարին լրանալը:

1. Չհավաքված, կազմատված, այդ թվում՝ չկոմպլեկտավորված ապրանքի հայտա­րա­րագրման ժամկետի երկարաձգման կարգը սահմանում է վերադաս մաքսային մարմինը:
2. Չհավաքված, կազմատված, այդ թվում՝ չկոմպլեկտավորված ապրանքի դասա­կարգ­ման որոշման գործողության դադարեցման դեպքում ապրանքի յուրաքանչյուր բաղադրիչի մաքսային հայտարարագրի հիման վրա հաշվարկվում և գանձվում են մաք­սատուրքի, հարկերի և մաքսային մարմիններին վճարման ենթակա այլ վճարների գումար­ները և դրանք սահմանված ժամկետից ուշ վճարելու համար հաշվարկված տույժեր:
3. Չհավաքված, կազմատված, այդ թվում՝ չկոմպլեկտավորված ապրանքի նկատ­մամբ իրականացվող մաքսային հսկողության առանձնահատկությունները սահմանում է վերա­դաս մաքսային մարմինը:

**Հոդված 89. Որոշ կատեգորիաների ապրանքների մաքսային հայտարարագրման**

**առանձնահատկությունները**

1. Միության մաքսային օրենսգրքի 104-րդ հոդվածի 8-րդ մասով նախատեսված ապրանքների հայտարարագրումը կարող է իրականացվել պարբերական հայտարա­րագրման եղանակով՝ Միության մաքսային օրենսգրքի 116-րդ հոդվածով նախատեսված պարբերական հայտարարագրի ներկայացմամբ:
2. Կառավարությունը կարող է սահմանել սույն հոդվածի 1-ին մասով նախատեսված ապրանքների մաքսային հսկողության առանձնահատկությունները:
3. Կառավարությունը, Միության մաքսային օրենսգրքի 86-րդ հոդվածին համապա­տաս­խան, կարող է սահմանել մաքսային հայտարարագրման և (կամ) այլ մաքսային գործառ­նությունների իրականացման կարգը, ինչպես նաև մաքսատուրքերի, հարկերի, հատուկ, հակագնագցման, փոխհատուցման տուրքերի վճարման հնարա­վորու­թյուն, այն ապրանքների համար, որոնք անօրինականորեն տեղափոխվել են Միության մաքսային սահմանով, կամ որոնց բաց թողնումը չի իրականացվել մաքսային մարմինների կողմից Միության մաքսային օրենսգրքին և (կամ) սույն օրենքին համապատասխան:

**ԳԼՈՒԽ 15**

**ԱՊՐԱՆՔՆԵՐԻ ԲԱՑ ԹՈՂՆՈՒՄԸ**

**Հոդված 90. Ապրանքների բաց թողնումը**

1. Ապրանքների բաց թողնումն իրականացնում են մաքսային մարմինները՝ Միու­թյան մաքսային օրենսգրքի 18-րդ գլխին համապատասխան։
2. Այն դեպքում, երբ մեկ ապրանքային խմբաքանակում ներառված է մի քանի ապրանք, մաքսային մարմինն իրականացնում է այն ապրանքների բաց թողնումը, որոնց բաց թողնման համար Հայաստանի Հանրապետության և Միության մաքսային օրենսդրությամբ սահմանված պայմաններն ապահովվել են։

**Հոդված 91. Ապրանքների բաց թողնման հիմքերը և պայմանները**

1. Ապրանքների բաց թողնման համար Միության մաքսային օրենսգրքով և Հայաս­տանի Հանրապետության օրենսդրությամբ սահմանված այլ պայմաններն ապահովված լինելու դեպքում ապրանքները բաց են թողնվում հայտարարագրման ժամանակ նախատես­ված լիցենզիաների, թույլտվությունների, հավաստագրերի և օրենսդրությամբ նախա­տեսված այլ փաստաթղթերի առկայության դեպքում, բացառությամբ սույն օրենքով նախատեսված դեպքերի:
2. Կառավարությունը, Միության մաքսային օրենսգրքի 118-րդ հոդվածի 4-րդ մասին համապատասխան, կարող է հայտարարատուի հիմնավորված դիմումի հիման վրա սահմանել ապրանքների բաց թողնումը չեղարկելու դեպքեր և պայմաններ՝ Հանձ­նաժողովի որոշմամբ նախատեսված դեպքերում:

Վերադաս մաքսային մարմինը, Միության մաքսային օրենսգրքի 118-րդ հոդվածի 4-րդ մասին համապատասխան, կարող է սահմանել մաքսային մարմինների կողմից իրա­կա­նացվող՝ ապրանքների բաց թողնումը չեղարկելուն ուղղված մաքսային գործառնու­թյուն­ների իրականացման կարգը՝ Հանձնաժողովի որոշմամբ չկարգավորված մասով:

1. Միության մաքսային օրենսգրքի 118-րդ հոդվածի 6-րդ մասին համապատասխան, մաքսային մարմինը տեղեկատվական փոխազդեցության համակարգի առկայության դեպքում ապրանքների բաց թողնման մասին ծանուցում է ուղարկում ժամանակավոր պահպանման իրականացնող անձին՝ ապրանքների բաց թողնման մասին որոշման կայացումից հետո 1 ժամվա ընթացքում:

Մաքսային մարմինների հետ համապատասխան տեղեկատվական փոխազդեցու­թյան համակարգի առկայության դեպքում սույն մասի առաջին պարբերությամբ սահմանված ծանու­ցումը կարող է ուղարկվել նաև ապրանքների հայտարարագրման հետ առնչություն ունեցող այլ անձանց, որոնք վերադաս մաքսային մարմնի սահմանած ձևով մաքսային մարմնի հետ կնքում են պայմանագիր:

1. Միության մաքսային օրենսգրքի 118-րդ հոդվածի 8-րդ մասին համապատասխան, Միության մաքսային օրենսգրքով, Հանձնաժողովի որոշումներով, սույն օրենքով և Կառա­վարության սահմանած այն դեպքերում, երբ որպես մաքսային հայտարարագիր օգրագործ­վում են ապրանքների տրանսպորտային (փոխադրման), առևտրային և (կամ) այլ փաստաթղթերը, մաքսային մարմինների կողմից ապրանքների բաց թողնման մասին, ինչպես նաև բաց թողնումը չեղարկելու մասին համապատասխան նշումները կատարվում են նշված փաստաթղթերի վրա:

Սույն մասում նշված՝ ապրանքների բաց թողնման և բաց թողնումը չեղարկելու մասին մաքսային մարմինների կողմից նշումների իրականացման կարգը սահմանում է վերադաս մաքսային մարմինը:

**Հոդված 92. Ապրանքների բաց թողնման ժամկետները**

1. Ապրանքների բաց թողնման ժամկետները սահմանված են Միության մաքսային օրենսգրքի 119-րդ հոդվածով:
2. Կառավարությունը, Միության մաքսային օրենսգրքի 118-րդ հոդվածի 3-րդ մասին համապատասխան, կարող է սահմանել Միության մաքսային օրենսգրքով սահմանված՝ ապրանքների բաց թողնման ժամկետներից առավել կարճ ժամկետներ:
3. Վերադաս մաքսային մարմինը, Միության մաքսային օրենսգրքի 118-րդ հոդվածի 3-րդ մասին համապատասխան, կարող է սահմանել ժամանման վայրերում ապրանքների բաց թողնմանն առնչվող մաքսային գործառնությունների իրականացման առանձնա­հատ­կու­թյուններ:
4. Միության մաքսային օրենսգրքի 119-րդ հոդվածի 9-րդ մասին համապատասխան, մաքսային մարմինը ապրանքների բաց թողնման ժամկետի երկարաձգման վերաբերյալ ծանուցում է ուղարկում հայտարարատուին կամ մաքսային ներկայացուցչին՝ ծանուցման մեջ նշելով ապրանքների բաց թողնման ժամկետի երկարաձգման պատճառը՝ Միության մաքսային օրենսգրքի 119-րդ հոդվածի 4-րդ մասով սահմանված հիմքերին համապա­տաս­խան:

**Հոդված 93. Ապրանքների բաց թողնումը մինչև մաքսային հայտարարագրի**

**ներկայացումը**

1. Մինչև մաքսային հայտարարագրի ներկայացումը ապրանքների բաց թողնման հիմքերն ու պայմանները սահմանված են Միության մաքսային օրենսգրքի 120-րդ հոդ­վածով։
2. Միության մաքսային օրենսգրքի 120-րդ հոդվածի 2-րդ մասին համապատասխան, «Վերամշակում՝ մաքսային տարածքում», «Ազատ մաքսային գոտի», «Ազատ պահեստ», ինչպես նաև մաքսատուրքի և հարկերի վճարումից լրիվ պայմանական ազատմամբ «Ժամա­նակավոր ներմուծում» մաքսային ընթացակարգերով ապրանքների բաց թողնումը կարող է իրականացվել մինչև մաքսային հայտարարագրի ներկայացումը՝ Միության մաքսային օրենսգրքի 120-րդ հոդվածով սահմանված դրույթներին համապատասխան:

Կառավարությունը կարող է սահմանվել այն ապրանքների կատեգորիաները, որոնց բաց թողնումը կարող է իրականացվել մինչև մաքսային հայտարարագրի ներկայացումը՝ «Վերամշակում՝ մաքսային տարածքում», «Ազատ մաքսային գոտի», «Ազատ պահեստ», ինչպես նաև մաքսատուրքի և հարկերի վճարումից լրիվ պայմանական ազատմամբ «Ժամանակավոր ներմուծում» մաքսային ընթացակարգերով ձևակերպման դեպքում:

1. Կառավարությունը, Միության մաքսային օրենսգրքի 120-րդ հոդվածի 10-րդ մասին համապա­տասխան, կարող է սահմանել ապրանքների՝ մինչև մաքսային հայտա­րա­րագրի ներկայացումը բաց թողնման համար մաքսային մարմիններին ներկայացված դիմումի գրանցման կամ գրանցումը մերժելու կարգը՝ Հանձնաժողովի որոշմամբ չկար­գավոր­ված մասով:
2. Կառավարությունը, Միության մաքսային օրենսգրքի 120-րդ հոդվածի 14-րդ մասին համապատասխան, սահմանում է այն ապրանքների ցանկը, որոնց՝ մինչև մաք­սային հայտարարագրի ներկայացումը բաց թողնման համար չի պահանջվում մաք­սատուրքի, հարկերի, հատուկ, հակագնագցման և փոխհատուցման տուրքերի վճարման գծով պարտավորությունների կատարման ապահովման տրամադրում:
3. Կառավարությունը, Միության մաքսային օրենսգրքի 120-րդ հոդվածի 20-րդ մասին համապատասխան, կարող է սահմանել մինչև մաքսային հայտարարագրի ներկա­յա­ցումը ապրանքների բաց թողնման առանձնահատկություններ՝ Հանձնաժողովի որոշ­մամբ նախատեսված դեպքերում կամ մինչև Հանձնաժողովի որոշմամբ այդպիսի առանձնա­հատկությունների սահմանումը:

**Հոդված 94. Պայմանական բաց թողնումը**

1. Պայմանական բաց թողնված ապրանքներ են համարվում Միության մաքսային օրենսգրքի 126-րդ հոդվածով սահմանված դեպքերում բաց թողնված ապրանքները:
2. Պայմանական բաց թողնված ապրանքներ են համարվում նաև սույն օրենքի 7-րդ հոդվածի 2-րդ և 4-րդ մասերին համապատասխան բաց թողնված ապրանքները:
3. Մաքսային մարմինների կողմից սույն հոդվածի 2-րդ մասի հիմքով պայմանական բաց թողնված ապրանքների՝ Միության մաքսային օրենսգրքի 126-րդ հոդվածի 7-րդ մասի 2-րդ կետին համապատասխան, Միության ապրանքի կարգավիճակի ձեռքբերման համար արգելք­ների և սահմանափակումների պահպանումը հավաստվում է համապ**ա­տաս­խան փաստաթղթերը սույն օրենքի 7-րդ հոդվածով սահմանված ժամկետում մաքսային մարմին­ներին ներկայացնելու միջոցով:**

Սույն մասում նշված փաստաթղթերը ներկայացվում են կամայական ձևով կազմված դիմումով, որտեղ նշվում է նաև պայմանական բաց թողնված ապրանքների հայտա­րա­րատգրի համարը: Հայտարարատուի պահանջով մաքսային մարմինը գրավոր հավաստում է ներկայացված փաստաթղթերի և (կամ) տեղեկությունների ընդունումը:

1. **Կառավարությունը, Միության մաքսային օրենսգրքի 126-րդ հոդվածի 9-րդ մասին համապա­տասխան, կարող է սահմանել ապրանքների պայմանական բաց թողն­ման լրացուցիչ դեպքեր և կարգ:**
2. **Պայմանագրի 4-րդ հավելվածում ընդգրկված՝ պայմանական բաց թողնված ապրանք­ները Հայաստանի Հանրապետությունից** Միության անդամ չհանդիսացող երկրներ **արտահանման ժամանակ ձևակերպվում են «Արտահանում» մաքսային ընթա­ցա­կարգով՝ սույն հոդվածի 6-րդ մասով սահմանված առանձնահատկություններին համա­պատասխան:**
3. Սույն հոդվածի 5-րդ մասում նշված դեպքում ապրանքները պահպանում են օտարերկրյա ապրանքի կարգավիճակը, իսկ նշված ապրանքների «Բաց թողնում՝ ներքին սպառման համար» մաքսային ընթացակարգով ներմուծման դեպքում, Օրենսգրքի 236-րդ հոդվածի 2-րդ մասով սահմանված պայմանների պահպանման պարագայում, այդ ապրանք­ների համար նախկինում վճարված ներմուծման մաքսատուրքի գումարները ենթակա են նվազեցման «Բաց թողնում՝ ներքին սպառման համար» մաքսային ընթացա­կարգի շրջա­նակ­ներում վճարման ենթակա ներմուծման մաքսատուրքի գումարներից:
4. Պայմանագրի 4-րդ հավելվածում ընդգրկված՝ պայմանական բաց թողնված ապրանքն**երը «Ազատ մաքսային գոտի» մաքսային ընթացակարգով ձևակերպվելուց հետո, ինչպես նաև նշված ապրանքներից պատրաստված ապրանքները ազատ տնտեսական գոտուց Միության տարածք ներմուծելիս, վճարման ենթակա ներմուծման մաքսատուրքի պարտավորությունից նվազեցվում է նախկինում այդ ապրանքների համար վճարված ներմուծման մաքսատուրքի գումարը՝ մաքսային մարմինների կողմից տվյալ ապրանք­ների նույնականացման պարագայում:**

**Հոդված 95. Ապրանքների բաց թողնման մերժումը**

* 1. Սույն օրենքով և Միության մաքսային օրենսգրքով սահմանված` ապրանքների բաց թողնման համար նախատեսված պահանջները և պայմանները պահպանված չլինելու դեպքում մաքսային մարմինը մերժում է ապրանքների բաց թողնումը:
  2. Ապրանքների բաց թողնման մերժումը ձևակերպելիս մաքսային մարմինը նշում է ապրանքների բաց թողնումը մերժելու պատճառները՝ Միության մաքսային օրենսգրքի 125-րդ հոդվածին համապատասխան, ինչպես նաև կարող է նշել մերժման պատճառների վերաց­ման հնարավոր տարբերակները:
  3. Միության մաքսային օրենսգրքի 125-րդ հոդվածի 4-րդ մասին համապատասխան, վերադաս մաքսային մարմինը սահմանում է ապրանքների բաց թողնումը մերժելու հետ կապված մաքսային գործառնությունների իրականացման կարգը՝ Հանձնաժողովի որոշ­մամբ չկարգավորված մասով:
  4. Ապրանքների բաց թողնման մերժումը կարող է բողոքարկվել Հայաստանի Հանրա­պետու­թյան օրենսդրությամբ սահմանված կարգով։

**Հոդված 96. Մինչև մաքսային, այլ փաստաթղթերի և (կամ) տեղեկությունների**

**ստուգման ավարտը ապրանքների բաց թողնման**

**առանձնահատկությունները**

1. Մինչև մաքսային, այլ փաստաթղթերի և (կամ) տեղեկությունների ստուգման ավարտը ապրանքների բաց թողնման առանձնահատկությունները սահման­ված են Միու­թյան մաքսային օրենսգրքի 121-րդ հոդվածով:
2. Կառավարությունը, Միության մաքսային օրենսգրքի 121-րդ հոդվածի 2-րդ մասին համապա­տաս­խան, կարող է սահմանել այն դեպ­քերը, երբ մինչև մաքսային, այլ փաս­տաթղթ­երի և (կամ) տեղեկությունների ստուգ­ման ավարտը ապրանքների բաց թողնման դեպ­քում մաքսատուրքի, հար­կերի, հատուկ, հակագնագցման և փոխհատուցման տուրքերի վճարման գծով պար­տավորու­թյունների կատարման ապահովում մաքսային մարմիններին չի ներկայացվում:
3. Միության մաքսային օրենսգրքի 121-րդ հոդվածի 3-րդ մասին համա­պա­տաս­խան, եթե ապրանքների հայտարարագրումն իրականացնում է մաքսային ներկայացուցչը, որը համապատասխանում է Միության մաքսային օրենսգրքի 405-րդ հոդվածով սահման­ված պայմաններին, ապա ապրանքների հայտարարագրման ժամանակ մաք­սային մարմին­ներին մաքսատուրքի, հարկերի, հատուկ, հակագնագցման և փոխհա­տուցման տուրքերի վճար­ման գծով պարտավորությունների կատարման ապահովում չի ներկայաց­վում հետևյալ պայմանների միաժամանակյա պահպանման պարագայում.
   1. մաքսային ներկայացուցչի կողմից ներկայացվող անձանց մաքսատուրքի, հար­կերի, հատուկ, հակագնագցման և փոխհատուցման տուրքերի վճարման գծով առկա չկատար­ված պարտավորությունը համապատասխան վճարների գծով պարտավորու­թյուն­­ների կատար­ման ապահովում չներկայացնելու մասին որոշման ընդունման օրվա դրու­թյամբ չի գերա­զանցում՝

2019 թվականի համար՝ մաքսային ներկայացուցչի ներկայացրած ապահով­ման 20 տոկոսը.

2020 թվականի համար՝ մաքսային ներկայացուցչի ներկայացրած ապահովման 35 տոկոսը.

2021 թվականի և հաջորդող տարիների համար՝ մաքսային ներկայացուցչի ներկայացրած ապահովման 50 տոկոսը.

* 1. համապատասխան վճարների գծով պարտավորու­թյուն­­ների կատար­ման ապահո­վում չներկայացնելու մասին որոշման ընդունման օրվա դրու­թյամբ մաքսային ներկա­յա­ցուցչը չունի ժամկետանց պարտավորություններ և մաքսային մարմիններին նրա ներկայացրած ապահովման նկատմամբ բռնագանձման կամ արգելանքի միջոցներ չեն կիրառվել:

Մաքսային մարմինների կողմից սույն մասին համապատասխան մաքսատուրքի, հարկերի, հատուկ, հակագնագցման և փոխհատուցման տուրքերի վճարման գծով պար­տավորությունների կատարման ապահովումը չներկայացնելու մասին որոշումն ընդունելու կամ այդ ապահովումը մերժելու կարգը սահմանում է վերադաս մաքսային մարմինը:

**Հոդված 97. Մտավոր սեփականության օբյեկտներ պարունակող ապրանքների**

**բաց թողնման կասեցումը**

* 1. Մտավոր սեփականության օբյեկտներ պարունակող ապրանքների բաց թողնման կասեցումն իրականացվում է Միության մաքսային օրենսգրքի 124-րդ հոդվածին և սույն հոդվածին համապատասխան:
  2. Միության մաքսային օրենսգրքի 124-րդ հոդվածի 9-րդ մասին համա­պատաս­խան, մաքսային մարմինների կողմից մտավոր սեփականություն օբյեկտներ պարունակող ապրանքների բաց թողնման կասեցման մասին որոշումը կարող է ուժը կորցրած ճանաչվել մինչև բաց թողնման կասեցման ժամկետի ավարտը հետևյալ դեպքերում.
  3. Միության մաքսային օրենսգրքի 124-րդ հոդվածի 9-րդ մասով սահմանված դեպքերում,
  4. դատարանի ուժի մեջ մտած որոշմամբ հայտարարատուի գործողությունները իրավաչափ ճանաչվելու դեպքում,
  5. վերադաս մաքսային մարմնի կողմից սահմանված այլ դեպքերում:
  6. Միության մաքսային օրենսգրքի 124-րդ հոդվածի 11-րդ մասին համա­պա­տաս­խան, վերադաս մաքսային մարմնի կողմից կարող են սահմանվել այն դեպքերը, երբ մաք­սային մարմինների կողմից մտավոր սեփականության օբյեկտներ պարունակող ապրանք­ների բաց թողնման կասեցման մասին որոշման ուժը կորցրած ճանաչվելուց հետո բաց թողն­ման ժամկետները չեն վերսկսվում:

**ԲԱԺԻՆ IV**

**ՄԱՔՍԱՅԻՆ ԸՆԹԱՑԱԿԱՐԳԵՐ**

**ԳԼՈՒԽ 16**

**ԸՆԴՀԱՆՈՒՐ ԴՐՈՒՅԹՆԵՐ ՄԱՔՍԱՅԻՆ ԸՆԹԱՑԱԿԱՐԳԵՐԻ ՎԵՐԱԲԵՐՅԱԼ**

**Հոդված 98. Մաքսային ընթացակարգով ապրանքների ձևակերպումը**

1. Հայաստանի Հանրապետություն ներմուծվող` Միության ապրանք չհանդիսացող ապրանքները ձևակերպվում են հայտարարատուի ընտրած մաքսային ընթացակարգով` Միության մաքսային օրենսգրքով, սույն օրենքով և Հայաստանի Հանրապետության միջազգային պայմանագրերով նախատեսված կարգով և պայմաններին համա­պատաս­խան:
2. Հայաստանի Հանրապետությունից Միության անդամ չհանդիսացող երկրներ արտա­­հանվող ապրանքները ձևակերպվում են հայտարարատուի ընտրած մաքսային ընթացակարգով` Միության մաքսային օրենսգրքով, սույն օրենքով և Հայաստանի Հանրա­­պետության միջազգային պայմանագրերով նախատեսված կարգով և պայման­ներին համապատասխան:
3. Միության ապրանքները Միության անդամ այլ պետություններ տեղափոխվում են (ներմուծվում կամ արտահանվում են) «Մաքսային տարանցում» մաքսային ընթացա­կար­գով՝ Միության մաքսային օրենսգրքին, սույն օրենքին և Հայաստանի Հանրապետու­թյան միջազգային պայմանագրերին համապատասխան:
4. Միության ապրանք չհամարվող ապրանքները Միության անդամ այլ պետու­թյուններ տեղափոխվում են (ներմուծվում կամ արտահանվում են) Միության մաքսային օրենսգրքի 22-րդ և 43-րդ գլուխներով և սույն օրենքով սահմանված դրույթներին համապատասխան:
5. Միության ապրանքները Հայաստանի Հանրապետության տարածք ներմուծելիս կրկնակի մաքսային ձևակերպում չի իրականացվում:
6. Հայտարարատուն կարող է փոխել իր ընտրած մաքսային ընթացակարգը՝ Միության մաքսային օրենսգրքին և սույն օրենքին համապատասխան:
7. Միության մաքսային օրենսգրքով նախատեսված դեպքերում մաքսային ընթացակարգերի գործողությունը դադարեցվում է վերադաս մաքսային մարմնի կողմից սահմանված ձևով:

**Հոդված 99. Մաքսային ընթացակարգերը և մաքսային ընթացակարգերի**

**պայմաններին համապատասխանությունն ապահովող երաշխիքները**

1. Մաքսային ընթացակարգերի տեսակները սահմանված են Միության մաքսային օրենսգրքի 127-րդ հոդվածով:
2. Հայտարարատուի ընտրած մաքսային ընթացակարգի պայմաններով ու պահանջ­ներով ապրանքների օգտագործման և տնօրինման սահմանափակումներ սահմանված լինելու դեպքում այդ պայմանների և պահանջների ապահովման նպատակով մաքսային մարմիններն իրավասու են հայտարարատուից կամ նրա լիազորած անձանցից պահան­ջելու սահմանված սահմանափակումների պահպանման ապահովման վերաբերյալ գրավոր պարտավորագիր, իրականացնելու ապրանքների նույնականացում, փաթեթ­վածք­­ների և ապրանքների պահպանման համար նախատեսված շինությունների կնքում և կապարակն­քում, ձեռնարկելու նշված սահմանափակումների պահպանումն ապահովող այլ միջոցա­ռումներ:
3. Կառավարությունը կարող է սահմանել պայմաններ, ըստ մաքսային ընթացա­կար­գերի, որոնց պահպանման պարագայում համապատասխան մաքսային ընթացակարգերի գործողությունը կարող է եզրափակվել նախքան մաքսային ընթացակարգի շրջանակ­ներում սահմանված ժամկետի ավարտը:

**ԳԼՈՒԽ 17**

**«ԲԱՑ ԹՈՂՆՈՒՄ` ՆԵՐՔԻՆ ՍՊԱՌՄԱՆ ՀԱՄԱՐ» ՄԱՔՍԱՅԻՆ ԸՆԹԱՑԱԿԱՐԳԸ**

**Հոդված 100. Ապրանքների ձևակերպումը «Բաց թողնում` ներքին սպառման**

**համար» մաքսային ընթացակարգով**

1. Ապրանքները ձևակերպվում են «Բաց թողնում` ներքին սպառման համար» մաք­սային ընթացակարգով Միության մաքսային օրենսգրքի 20-րդ գլխով և սույն գլխով սահմանված դրույթներին համապատասխան:
2. «Բաց թողնում` ներքին սպառման համար» մաքսային ընթացակարգով Միության անդամ երկրներում ձևակերպված ապրանքների` Հայաստանի Հանրապետություն ներ­մուծ­ման դեպքում նշված մաքսային ընթացակարգով ապրանքների մաքսային ձևակեր­պում չի պահանջվում:
3. Եթե «Բաց թողնում` ներքին սպառման համար» մաքսային ընթացակարգի շրջա­նակ­ներում Միության անդամ պետություններում վճարվել են ապրանքների ներմուծման՝ օրենսդրությամբ սահմանված մաքսատուրքերի դրույքաչափերից ցածր դրույքաչափով մաքսատուրքեր, կամ եթե ներմուծվող ապրանքները պատրաստված են այնպիսի հում­քից, որի ներմուծման ժամանակ Միության անդամ պետություններում կիրառվել են մաք­սա­տուրքի արտոնություններ, կամ եթե ապրանքների նկատմամբ Հայաստանի Հանրա­պետությունում կիրառվող կարգավորումները Միության անդամ պետությունում չեն կիրառվել, ապա ներմուծման մաքսատուրքերի լրացուցիչ գումարների վճարումը և Հայաս­տանի Հանրապետությունում առկա կարգավորումներին համապատասխանող անհրաժեշտ փաստաթղթերի ներկայացումն իրականացվում են դրանց հայտա­րարագր­ման ժամանակ:

**Հոդված 101. «Բաց թողնում` ներքին սպառման համար» մաքսային ընթացակարգի**

**կիրառումն ապրանքների պայմանական բաց թողնման դեպքում**

1. «Բաց թողնում` ներքին սպառման համար» մաքսային ընթացակարգով ապրանք­ների օգտագործման և (կամ) տնօրինման սահմանափակումներին առնչվող ներմուծման մաքսա­տուրքերի և հարկերի արտոնությունների կիրառման դեպքում Միության ապրանք­ների կարգավիճակ ստանալու համար նշված ընթացակարգով կրկնակի ձևակերպում չի պահանջ­վում` Միության մաքսային օրենսգրքի 126-րդ հոդվածի 8-րդ մասին համապա­տասխան:
2. Միության ապրանքների կարգավիճակ ստանալու համար մաքսատուրքերի և հարկերի վճարման կարգը սահմանված է սույն օրենքով:
3. Միության մաքսային օրենսգրքի 126-րդ հոդվածի 1-ին մասի 2-րդ մասին համա­պա­տասխան` պայմանական բաց թողնված ապրանքների վերաբերյալ փաստաթղ­թերը հայտա­րարատուի կողմից ներկայացվում են ապրանքների պայմանական բաց թողնումն իրականացրած մաքսային մարմին: Մաքսային մարմինն ընդունում է այդ փաստաթղթերը հայտարարատուի դիմումի հիման վրա, որում նշվում է ապրանքների հայտարարագրի գրանցման համարը: Հայտարարատուի դիմումի հիման վրա մաքսային մարմինը պար­տավոր է տրամադրել փաստաթղթերի ընդունման մասին գրավոր կամ էլեկտրոնային հավաս­տում:
4. Ապրանքների մաքսատուրքի, հարկերի վճարման արտոնությունների տրամադր­ման հիմքերով սահմանված` ապրանքների օգտագործման և (կամ) տնօրինման սահ­մա­նափակումները դադարում են ապրանքների բաց թողնումից երեք տարի հետո:

**ԳԼՈՒԽ 18**

**«ԱՐՏԱՀԱՆՈՒՄ» ՄԱՔՍԱՅԻՆ ԸՆԹԱՑԱԿԱՐԳԸ**

**Հոդված 102. Ապրանքների ձևակերպումը «Արտահանում» մաքսային**

**ընթացակարգով**

1. «Արտահանում» մաքսային ընթացակարգի էությունը և դրա շրջանակներում ապրանքների ձևակերպման պայմանները սահմանված են Միության մաքսային օրենսգրքի 21-րդ գլխով:
2. Կառավարությունը, Միության մաքսային օրենսգրքի 139-րդ հոդվածի 5-րդ մասի երկրորդ պարբերությանը համապատասխան, կարող է սահմանել Միության մաքսային օրենսգրքի 139-րդ հոդվածի 5-րդ մասի առաջին պարբերությամբ սահմանված ժամկետից առավել կարճ ժամկետ:

Կառավարության կողմից Միության մաքսային օրենսգրքի 139-րդ հոդվածի 5-րդ մասի առաջին պարբերությամբ սահմանված ժամկետից առավել կարճ ժամկետ սահմանված լինելու դեպքում հայտարարատուի հիմնավորված դիմումի հիման վրա վերադաս մաքսային մարմինը կարող է երկարաձգել այդ ժամկետը Միության մաքսային օրենսգրքի 139-րդ հոդվածի 5-րդ մասի առաջին պարբերությամբ սահմանված ժամկետը չգերազանցող ժամկետով:

Վերադաս մաքսային մարմնի կողմից սույն մասով նշված դիմումը մերժելու դեպքում հայտարարատուին ներկայացվում են նաև մերժման հիմքերը:

**ԳԼՈՒԽ 19**

**«ՄԱՔՍԱՅԻՆ ՏԱՐԱՆՑՈՒՄ» ՄԱՔՍԱՅԻՆ ԸՆԹԱՑԱԿԱՐԳԸ**

**Հոդված 103. Ապրանքների ձևակերպումը «Մաքսային տարանցում» մաքսային**

**ընթացակարգով**

1. Ապրանքները ձևակերպվում են «Մաքսային տարանցում» մաքսային ընթացա­կար­գով Միության մաքսային օրենսգրքի 22-րդ գլխով և սույն գլխով սահմանված դրույթ­ներին համապատասխան:
2. «Մաքսային տարանցում» մաքսային ընթացակարգով ապրանքների տեղափոխ­ման դեպքում հայտարարատուն մաքսային մարմին է ներկայացնում Միության մաքսային օրենսգրքի 105-րդ հոդվածի 2-րդ մասով սահմանված տարանցման հայտարարագիրը:
3. Կառավարությունը կարող է սահմանել դեպքեր, երբ «Արտահանում» մաքսային ընթա­ցակարգով ձևակերպված ապրանքները ձևակերպվում են «Մաքսային տարանցում» մաքսային ընթացակարգով:
4. Կառա­վարությունը, Միության մաքսային օրենսգրքի 142-րդ հոդվածի 10-րդ մասին համա­պատասխան, սահմանում է Հայաստանի Հանրապետության տարածքում մի մաք­սային մարմնից մյուս մաք­սային մարմին իրականացվող տարանցման առանձնա­հատ­կությունները:
5. **Միության մաքսային օրենսգրքի 142-րդ հոդվածի 3-րդ** մաս**ի 2-րդ և 4-րդ կե­տերին համապատասխան՝** «Մաքսային տարանցում» մաքսային ընթացակարգով ապրանք­ների տեղափոխման դեպքում **արգելքների և սահմանափակումների պահպա­նումը պարտադիր չէ՝ վերադաս մաքսային մարմնի կողմից սահմանված դեպքերում:**

**Հոդված 104. «Մաքսային տարանցում» մաքսային ընթացակարգն ապահովող**

**միջոցները**

1. Մաքսային մարմինները «Մաքսային տարանցում» մաքսային ընթացակարգով ապրանքների ձևակերպման ժամանակ մաքսատուրքի, հարկերի, հատուկ, հակագ­նագց­ման և փոխհատուցման տուրքերի վճարման գծով պարտավորությունների կատարման ապահովում չեն պահանջում Միության մաքսային օրենսգրքի 146-րդ հոդվածի 4-րդ մասով սահմանված դեպքերում:
2. Մաքսային մարմինների կողմից «Մաքսային տարանցում» մաքսային ընթացա­կար­գով ապրանքներ տեղափոխող տրանսպորտային միջոցների մաքսային ուղեկցման մասին որոշման ընդունման դեպքերը սահմանված են Միության մաքսային օրենսգրքի 343-րդ հոդվածով:
3. «Մաքսային տարանցում» մաքսային ընթացակարգով ապրանքներ տեղափոխող տրանսպորտային միջոցների մաքսային ուղեկցումն իրականացնում են մաքսային մարմին­­ները:
4. Մաքսային մարմինները կարող են սահմանել փոխադրման երթուղիներ Միության մաքսային օրենսգրքի 344-րդ հոդվածով սահմանված կարգով և պայմաններով: Կառա­վա­րությունը կարող է սահմանել Հայաստանի Հանրապետության տարածքով «Մաքսային տարանցում» մաքսային ընթացակարգով տեղափոխվող առանձին ապրանքա­տեսակ­ների տեղափոխ­ման երթուղիներ:
5. Միության մաքսային օրենսգրքի 146-րդ հոդվածի 2-րդ մասին համապատասխան, մաքսային մարմինների կողմից «Մաքսային տարանցում» մաքսային ընթացակարգով ապրանքների ձևակերպման համար հաշվարկվող մաքսատուրքի, հարկերի, հատուկ, հակագնագցման և փոխհատուցման տուրքերի վճարման գծով պարտավորությունների կատարման ապահովման հաշվարկման համար անհրաժեշտ տեղեկատվության օգտագործ­ման կարգը սահամանում է Կառավարությունը:
6. Միության մաքսային օրենսգրքի 146-րդ հոդվածի 4-րդ մասի 5-րդ կետին համապատասխան, Կառավարությունը կարող է սահմանել այն դեպքերը, երբ «Մաք­սային տարանցում» մաքսային ընթացակարգի շրջանակներում մաքսատուրքի, հարկերի, հատուկ, հակագնագցման և փոխհատուցման տուրքերի վճարման գծով պարտավորու­թյունների կատարման ապահովման ներկայացում չի պահանջվում:

Մաքսատուրքի, հարկերի, հատուկ, հակագնագցման և փոխհատուցման տուրքերի վճարման գծով պարտավորությունների կատարումն ապահովելու նպատակով հայտարա­րատուի կողմից կարող է ներկայացվել բազմակի ապահովում:

1. Այն դեպքերում, երբ «Մաքսային տարանցում» մաքսային ընթացակարգով ապրանք­ների ձևակերպումն իրականացնում է Միության անդամ հանդիսացող մեկ պետության մաքսային մարմինը, իսկ մաքսատուրքերը, հարկերը վճարելու պարտավորու-թյան կատարման բազմակի ապահովումը տրամադրվում է Միության անդամ հանդիսացող մեկ այլ պետության մաքսային մարմնին, ապա մաքսատուրքերը, հարկերը վճարելու պար­տավորության կատարման բազմակի ապահովման տրամադրման համար կիրառվում են Միության անդամ պետությունների միջազգային պայմանագրով սահմանված առանձնա­հատկությունները:

Այն դեպքերում, երբ «Մաքսային տարանցում» մաքսային ընթացակարգով ապրանք­ների ձևակերպումն իրականացնում է Հայաստանի Հանրապետության մաքսային մարմինը, որին տրամադրվել է մաքսատուրքերը, հարկերը վճարելու պարտավորության կատարման բազմակի ապահովումը, ապա մաքսատուրքերը, հարկերը վճարելու պարտավորության կատարման բազմակի ապահովման տրամադրումն իրականացվում է սույն օրենքով սահման­ված դրույթներին համապատասխան:

**Հոդված 105. Ապրանքների նշանակման վայրը**

1. Ապրանքների նշանակման վայրը սահմանված է Միության մաքսային օրենսգրքի 145-րդ հոդվածով:
2. Միության մաքսային օրենսգրքի 145-րդ հոդվածի 3-րդ մասին համապատասխան, ժամանման վայրերում տեղակայված մաքսային մարմինները ապրանքների նշանակման վայրերը որոշում են՝ հիմք ընդունելով տրանսպորտային (փոխադրման), առևտրային փաստաթղթերում նշված տվյալները:

Անկախ սույն մասի առաջին պարբերությամբ սահմանված դրույթներից, ժամանման վայրերում տեղակայված մաքսային մարմինները կարող են սահմանել ապրանքների նշանակման այլ վայրեր՝ հետևյալ դեպքերում.

* 1. hայտարարատուի կամ փոխադրողի կամ նրանց կողմից լիազորված անձանց դիմումի հիման վրա,
  2. տրանսպորտային (փոխադրման), առևտրային փաստաթղթերում նշված նշանակ­ման վայրեր ապրանքները հասցնելու անհնարինության դեպքում,
  3. մաքսային մարմինների կողմից ռիսկերի կառավարման համակարգի կիրառմամբ որոշված դեպքերում՝ մաքսային հսկողության ձևերի և մաքսային հսկողության իրակա­նա­ցումն ապահովող միջոցների կիրառման շրջանակներում:

1. Կառավարությունը կարող է սահմանել նշանակման վայրերի փոփոխության այլ դեպքեր:
2. Ապրանքների նշանակման վայրերում մաքսային մարմինների ներկայությունը, ինչպես նաև ապրանքների տեղափոխումը մաքսային մարմինների գտնվելու վայրեր չեն հանդիսանում ապրանքները նշանակման վայր հասցնելու պարտադիր պայման:
3. Նշանակման վայրի փոփոխության նպատակով հայտարարատուն կամ փոխադրողը, կամ նրանց կողմից լիազորված անձինք դիմում են ներկայացնում մաք­սային մարմին, որում նշում են նշանակման վայրի փոփոխության պատճառները և նախընտրելի նշանակման վայրը, ինչպես նաև ներկայացնում են ապրանքների առաքմանն առնչվող փաստաթղթերը:

Մաքսային մարմինը սույն մասով սահմանված դիմումը ստանալուց հետո՝ 1 աշխա­տան­քային օրվա ընթացքում, նշանակման վայրի փոփոխության վերաբերյալ որոշում է կայացնում: Այդպիսի որոշում կայացնելու դեպքում նշանակման վայրի փոփոխությունն իրականացվում է առանց «Մաքսային տարանցում» մաքսային ընթացակարգի գործո­ղու­թյունը եզրափակելու:

Սույն մասով սահմանված դեպքում ապրանքների նշանակման վայրի փոփո­խու­թյանն առնչվող՝ մաքսային գործառնությունների իրականացման կարգը սահմանում է վերադաս մաքսային մարմինը:

**Հոդված 106. «Մաքսային տարանցում» մաքսային ընթացակարգով տեղափոխվող**

**ապրանքների փոխադրման ժամանակ փոխադրողի**

**պարտավորություններն ու պատասխանատվությունը**

1. «Մաքսային տարանցում» մաքսային ընթացակարգով ձևակերպված ապրանք­ների փոխադրման ժամանակ փոխադրողի պարտավորությունները սահմանված են Միու­թյան մաքսային օրենսգրքի 150-րդ հոդվածով:
2. «Մաքսային տարանցում» մաքսային ընթացակարգով ձևակերպված ապրանք­ները և փաստաթղթերը նշանակման մաքսային մարմին չհասցնելու դեպքում փոխադրողը կրում է պատասխանատվություն սույն օրենքով սահմանված կարգով, եթե ապրանքներն այդ ընթացակարգով բաց են թողնվել Հայաստանի Հանրապետությունում:
3. Սույն հոդվածի 2-րդ մասով սահմանված դեպքից բացի, այլ դեպքերում «Մաքսային տարանցում» մաքսային ընթացակարգով ապրանքների ձևակերպման ժամա­նակ փոխադրողի կողմից իր պարտավորությունների չկատարման դեպքում վերջինս կրում է պատասխանատվություն սույն օրենքով սահմանված կարգով, եթե խախ­տումը հայտնաբերվել է Հայաստանի Հանրապետության տարածքում:

**Հոդված 107. «Մաքսային տարանցում» մաքսային ընթացակարգի գործողության**

**եզրափակումը**

1. «Մաքսային տարանցում» մաքսային ընթացակարգի գործողությունը եզրափակ­վում է Միության մաքսային օրենսգրքի 151-րդ հոդվածով և սույն հոդվածով սահմանված դրույթներին համապատասխան:
2. Հայաստանի Հանրապետության տարածք Միության անդամ պետություններից ներմուծվող (բացառությամբ օդային տրանսպորտով ներմուծման) ապրանքները ձևա­կերպ­վում են «Մաքսային տարանցում» մաքսային ընթացակարգով՝ Միության մաքսային օրենսգրքին, սույն օրենքին և Հայաստանի Հանրապետության միջազգային պայմա­նագրերին համապատասխան:
3. Միության անդամ պետություններից ներմուծվող ապրանքների նկատմամբ կիրառված «Մաքսային տարանցում» մաքսային ընթացակարգի գործողության եզրա­փա­կումից հետո ապրանքները ժամանակավոր պահպանման չեն հանձնվում:
4. Միության մաքսային օրենսգրքի 151-րդ հոդվածի 3-րդ մասին համապատասխան, «Մաքսային տարանցում» մաքսային ընթացակարգի գործողության եզրափակման նպա­տակով Միության մաքսային օրենսգրքի 151-րդ հոդվածով նախատեսված փաս­տաթղթերը մաքսային մարմիններին կարող է ներկայացնել հայտարարատուն կամ փոխադրողը կամ նրանց կողմից լիազորված անձը:
5. Միության մաքսային օրենսգրքի 151-րդ հոդվածի 6-րդ մասին համապատասխան, Միության մաքսային օրենսգրքի 151-րդ հոդվածի 3-րդ մասով նախատեսված փաս­տաթղթերի՝ մաքսային մարմինների կողմից գրանցման կարգը սահմանում է Կառա­վարությունը:
6. Միության մաքսային օրենսգրքի 151-րդ հոդվածի 8-րդ մասին համապատասխան, Կառավարությունը կարող է սահմանել «Մաքսային տարանցում» մաքսային ընթացա­կարգի գործողության եզրափակման ժամկետներ՝ կախված տրանսպորտային միջոցի տեսակից:
7. Միության մաքսային օրենսգրքի 152-րդ հոդվածի 3-րդ մասին համապատասխան, մաքսային մարմնի և փոխադրողի միջև տեղեկատվական փոխազդեցության համա­կարգի առկայության պարագայում մաքսային մարմինը կարող է ծանուցում ուղարկել փոխադրողին Միության մաքսային օրենսգրքի 83-րդ հոդվածի 1-ին մասի 1-3-րդ կետերում նշված անձանց կողմից ապրանքների ժամանակավոր պահպանման հանձնման կամ դրանց հայտարարագրմանն ուղղված գործողությունները չկատարելու մասին` վերադաս մաքսային մարմնի սահմանած կարգով:
8. Երկաթուղային և օդային տրանսպորտով ապրանքների փոխադրման ժամանակ փոխադրողի կողմից Միության մաքսային օրենսգրքի 151-րդ հոդվածի 3-րդ մասով նախատեսված փաստաթղթերը ներկայացվում են ապրանքների նշանակման վայր տրանսպորտային միջոցի ժամանումից հետո՝ 12 ժամվա ընթացում, իսկ մաքսային մարմինների ոչ աշխատանքային ժամերին ժամանման դեքպում՝ մաքսային մարմնի աշխատանքային ժամի սկզբից 8 ժամվա ընթացքում:
9. Նշանակման մաքսային մարմինը պարտավոր է Միության մաքսային օրենսգրքի 151-րդ հոդվածի 3-րդ մասով և սույն հոդվածով սահմանված փաստաթղթերի ներկա­յացման համար սահմանված ժամկետներից հետո՝ 1 ժամվա ընթացքում, գրանցել փաս­տաթղթերի ներկայացման և տրանսպորտային միջոցի ժամանման փաստը և փոխադրողին տալ տրանսպորտային միջոցի ժամանման մասին գրավոր հավաստում` վերա­դաս մաքսային մարմնի սահմանած ձևով:

**ԳԼՈՒԽ 20**

**«ՄԱՔՍԱՅԻՆ ՊԱՀԵՍՏ» ՄԱՔՍԱՅԻՆ ԸՆԹԱՑԱԿԱՐԳԸ**

**Հոդված 108. «Մաքսային պահեստ» մաքսային ընթացակարգի էությունը, դրա**

**շրջանակներում ապրանքների ձևակերպման պայմանները և**

**մաքսային պահեստում ապրանքների պահպանության ժամկետները**

1. «Մաքսային պահեստ» մաքսային ընթացակարգի էությունը, դրա շրջանակներում ապրանքների ձևակերպման պայմանները և մաքսային պահեստում ապրանքների պահպանության ժամկետները սահմանված են Միության մաքսային օրենսգրքի 155-157-րդ հոդվածներով։

**Հոդված 109. «Մաքսային պահեստ» մաքսային ընթացակարգով ապրանքների**

**ձևակերպման պայմանները ապրանքները մաքսային պահեստում**

**փաստացի չտեղակայելու դեպքում**

1. Այն ապրանքների նկատմամբ, որոնք իրենց մեծ չափերի կամ բեռնման, բեռնա­թափման և (կամ) պահպանման հատուկ պայմանների պատճառով չեն կարող պահ­պանվել մաքսային պահեստներում, կարող է կիրառվել «Մաքսային պահեստ» մաքսային ընթացակարգը՝ նշված ապրանքներն այլ վայրերում պահպանելու միջոցով՝ մաք­սային մարմնի կողմից տրամադրված՝ այդպիսի պահպանման թույտվության հիման վրա:
2. Մաքսային մարմնի կողմից սույն հոդվածի 1-ին մասում նշված թույլտվության տրամադրման կարգը և մաքսային պահեստներից տարբերվող այն վայրերին ներկա­յացվող պահանջները, որտեղ կարող են պահպանվել սույն հոդվածի 1-ին մասում նշված ապրանքները, սահմանում է Կառավարությունը:

**Հոդված 110. Մաքսային պահեստներում պահպանվող ապրանքները**

1. Կառավարությունը կարող է սահմանել բացառապես փակ տիպի մաքսային պահեստներում պահպանվող ապրանքատեսակների ցանկ:
2. «Մաքսային պահեստ» մաքսային ընթացակարգով տեղափոխված և (կամ) մաք­սային պահեստներում տեղակայված ապրանքների հաշվառման և ապրանքների շարժի վերաբերյալ հաշվետվությունների ներկայացման կարգը սահմանում է Կառավա­րու­թյունը:

**Հոդված 111. «Մաքսային պահեստ» մաքսային ընթացակարգի գործողության**

**եզրափակումը**

1. «Մաքսային պահեստ» մաքսային ընթացակարգի գործողության եզրափակումն իրականացվում է Միության մաքսային օրենսգրքի 161-րդ հոդվածին համապատասխան։
2. Մաքսային պահեստում պահպանվող ապրանքների նկատմամբ «Ոչնչացում» մաքսային ընթացակարգը կարող է կիրառել մաքսային պահեստի կազմակերպիչը։

**ԳԼՈՒԽ 21**

**«ՎԵՐԱՄՇԱԿՈՒՄ` ՄԱՔՍԱՅԻՆ ՏԱՐԱԾՔՈՒՄ» ՄԱՔՍԱՅԻՆ ԸՆԹԱՑԱԿԱՐԳԸ**

**Հոդված 112. «Վերամշակում՝ մաքսային տարածքում» մաքսային**

**ընթացակարգի բովանդակությունը, ապրանքների՝ այդ մաքսային**

**ընթացակարգով ձևակերպման և մաքսային ընթացակարգի ներքո**

**օգտագործման պայմանները, մաքսատուրքի, հարկերի, հատուկ,**

**հակագնագցման և փոխհատուցման տուրքերի հաշվարկումը և**

**վճարման ժամկետները**

1. «Վերամշակում՝ մաքսային տարածքում» մաքսային ընթացակարգի բովանդա­կու­թյունը, ապրանքների՝ այդ մաքսային ընթացակարգով ձևակերպման և մաքսային ընթա­ցա­կարգի ներքո օգտագործման պայմանները, մաքսատուրքի, հարկերի, հատուկ, հակագ­նագցման և փոխհատուցման տուրքերի հաշվարկումը և վճարման ժամկետները սահմանվում են Միության մաքսային օրենսգրքի 24-րդ գլխին և սույն գլխին համա­պա­տասխան:
2. «Վերամշակում՝ մաքսային տարածքում» մաքսային ընթացակարգով ապրանք­ների ձևակերպման համար մաքսային հայտարարագիրը ներկայացնում է այն անձը, որը ստացել է մաքսային տարածքում ապրանքների վերամշակման թույտվու­թյուն կամ որը անմիջականորեն իրականացնում է ապրանքների վերամշակման գործառնու­թյունները և իրավունք ունի հանդես գալ որպես հայտարարատու՝ Միության մաքսային օրենսգրքի 83-րդ հոդվածին համապատասխան:
3. «Վերամշակում՝ մաքսային տարածքում» մաքսային ընթացակարգով ձևակերպ­ված ապրանքների հաշվառումն իրականացնելու համար մաքսային մարմինները կարող են հայտարարատուից պահանջել մաքսային հայտարարագրերը, ինչպես նաև հաշվա­պա­հական, հարկային հաշվառմանն առնչվող փաստաթղթերը:

**Հոդված 113. Վերամշակման արդյունքի մեջ օտարերկրյա ապրանքի**

**նույնականացումը**

1. Վերամշակման արդյունքի մեջ օտարերկրյա ապրանքների նույնականցումն իրա­կա­նացվում է Միության մաքսային օրենսգրքի 167-րդ հոդվածով սահմանված նույնա­կա­նաց­ման միջոցներով: Ընդ որում, նույնականացման եղանակի կիրառելիությունը որոշում է վերամշակման թույտվությունը տրամադրող մաքսային մարմինը՝ հաշվի առնելով ապրանք­ների հատկությունները կամ բնույթը և դրանց վերամշակման գործառնու­թյուն­ները:

Եթե հայտարարատուի կողմից առաջարկվող նույնականացման եղանակը ընդունելի չէ մաքսային մարմնի համար, ապա մաքսային մարմինը կարող է ինքնուրույն որոշել վերամշակ­ման արդյունքի մեջ օտարերկրյա ապրանքների նույնականացման եղանակը:

Մաքսային մարմինը ներկայացնում է գրավոր հիմնավորում հայտարարատուի կողմից առաջարկվող նույնականացման եղանակը չընդունելու վերաբերյալ:

1. Միության մաքսային օրենսգրքի 167-րդ հոդվածի 6-րդ պարբերությամբ սահման­ված նույնականացման միջոցների կիրառման նպատակով հայտարարատուն կարող է մաքսային մարմին ներկայացնել վերամշակում իրականացնող կազմակերպու­թյան արտադրական, հաշվապահական, հարկային հաշվառման համար վարվող փաս­տաթղ­թերը՝ պայմանով, որ դրանք պարունակում են տեղեկություններ՝ «Վերամշակում՝ մաք­սային տարածքում» մաքսային ընթացակարգով ձևակերպված օտարերկրյա ապրանք­­ների տեխնոլոգիական գործընթացում օգտագործման մասին:

**Հոդված 114. «Վերամշակում՝ մաքսային տարածքում» մաքսային ընթացակարգի**

**ժամկետը**

1. «Վերամշակում՝ մաքսային տարածքում» մաքսային ընթացակարգի ժամկետը հանդիսա­­նում է ապրանքների մաքսային տարածքում վերամշակման թույլտվության մեջ սահման­­ված ժամկետը, որը որոշում է վերամշակման թույլտվությունը ստացող անձը և համաձայնեցնում է մաքսային մարմնի հետ՝ Միության մաքսային օրենսգրքի 168-րդ հոդ­վածով սահմանված ժամկետին համապատասխան:
2. «Վերամշակում մաքսային տարածքում» մաքսային ընթացակարգով ձևակերպ­ված ապրանքների վերամշակման ժամկետը, Միության մաքսային օրենսգրքի 165-րդ հոդ­վածի 3-րդ մասին համապատասխան, կարող է երկարաձգվել ոչ ուշ, քան նշված մաքսային ընթա­ցա­կարգի ժամկետի ավարտից հետո՝ 10 աշխատանքային օրվա ընթաց­քում:
3. Վերամշակման թույլտվության ժամկետը կարող է երկարաձգվել հայտարա­րա­տուի հիմնավորված դիմումի հիման վրա, բայց ոչ ավելի, քան Միության մաքսային օրենսգրքի 168-րդ հոդվածի 3-րդ մասով սահմանված առավելագույն ժամկետը:

Վերամշակման թույլտվության ժամկետի երկարաձգման համար հայտարա­րա­տուն ոչ ուշ, քան վերամշակման թույլտվության ժամկետի ավար­­­տից 10 աշխա­տանքային օր առաջ էլեկտրոնային եղանակով կամ թղթային կրիչով մաքսային մարմիններին է ներկա­­յացնում դիմում:

1. Մաքսային մարմինը 5 աշխատանքային օրվա ընթացքում ուսումնասիրում է սույն հոդ­­վածի 3-րդ մասում նշված դիմումը և հայտարարատուին էլեկտրոնային եղանակով կամ թղթային կրիչով տեղեկացնում է վերամշակման ժամկետի երկարաձգման կամ այդպիսի երկարաձգումը մերժելու մասին: Ընդ որում, երկարաձգման մերժման դեպքում մաքսային մարմինները նշում են մերժման հիմքերը:
2. Մաքսային մարմինը մերժում է վերամշակման ժամկետի երկարաձգումը, եթե առկա է տեղեկատվություն այն մասին, որ խախտվել են Միության մաքսային օրենսգրքի 24-րդ գլխով սահմանված՝ «Վերամշակում՝ մաքսային տարածքում» մաքսային ընթացա­կարգի պայ­մանները կամ երկարաձգման դիմումը ներկայացվել է սահմանված ժամկետի խախտ­մամբ:
3. Վերամշակման թույլտվության ժամկետի երկարաձգման դեպքում երկարաձգվում է նաև «Վերամշակում՝ մաքսային տարածքում» մաքսային ընթացակարգի գործողության ժամկետը:

**Հոդված 115. Վերամշակման արդյունքի նվազագույն ելքերը**

1. Ապրանքների վերամշակման արդյունքի նվազագույն ելքերը որոշում է հայտարարատուն ինքնուրույնաբար՝ հաշվի առնելով Միության մաքսային օրենսգրքի 166-րդ հոդվածով սահմանված՝ վերամշակման գործառնությունների փաս­տացի տեխնո­լոգիա­կան գործընթացը և համաձայնեցնում է մաքսային մարմինների հետ վերամշակ­ման թույլտվու­թյունը ստանալու նպատակով դիմում ներկայացնելիս կամ այդ թույլտվու­թյան մեջ փոփոխություններ իրականացնելիս:

Նվազագույն ելքերի համաձայնեցման ժամանակ մաքսային մարմինները հաշվի են առնում փորձագիտական կազմակերպությունների եզրակացությունները և պետա­կան լիազոր մարմինների ներկայացրած դիրքորոշումները:

1. Միության մաքսային օրենսգրքի 169-րդ հոդվածով սահմանված դրույթների շրջա­նակ­ներում լիազոր մարմնի սահմանած՝ վերամշակման արդյունքում ստացված ելքի ստանդարտ չափաքանակները մաքսային մարմինների հետ համաձայնեցման ենթակա չեն:
2. Միության մաքսային օրենսգրքի 170-րդ հոդվածի 1-ին մասին համապատասխան, Կառավարությունը սահմանում է վերամշակման գործառնությունների արդյունքում առա­ջացած թափոնների՝ առևտրային նպատակներով օգտագործման համար ոչ պիտանի ճանաչ­ելու կարգը:

**Հոդված 116. Մաքսային տարածքում ապրանքների վերամշակման փաստաթուղթը**

1. Միության մաքսային օրենսգրքի 168-րդ հոդվածով նախատեսված՝ ապրանքների վերամշակման պայմանների մասին փաստաթուղթը մաքսային տարածքում ապրանք­ների վերամշակման թույլտվությունն է:
2. Օտարերկրյա ապրանքների այդ ապրանքների վերամշակման արդյունքների, մնացորդների և թափոն­ների արժեքը հայտնի չլինելու դեպքում վերամշակման թույլտվության մեջ նշվում են համա­պատասխան միջակայքեր:
3. Եթե վերամշակման թույտվության ստացման օրվա դրությամբ բացակայում են անձի կողմից ապրանքների նկատմամբ տիրապետման, օգտագործման և (կամ) տնօրին­ման իրավունքը հաստատող փաստաթղթերը, ապա այդ տեղեկությունները ներառվում են վերամշակ­ման թույլտվության մեջ փոփոխություներ և (կամ) լրացումներ կատարելու միջոցով՝ ոչ ուշ, քան ապրանքների հայտարարագրումից 1 աշխատանքային օր առաջ:
4. Սույն հոդվածի 1-ին մասով սահմանված՝ ապրանքների վերամշակման թույլտվու­թյան տրամադրման կարգը, ձևը, դրա լրացման կարգը, դրանում փոփոխությունների և (կամ) լրացումների կատարման, չեղարկման, ինչպես նաև վերամշակման թույլտվու­թյան փաստաթղթի գործողու­թյան կասեցման և վերսկսման կարգը սահմանում է Կառավա­րու­թյունը:

Ապրանքների վերամշակման թույլտվության էլեկտրոնային ձևաչափը և կառուց­վածքը սահմանում է վերադաս մաքսային մարմինը:

1. Կառավարությունը կարող է սահմանել «Վերամշակում՝ մաքսային տարածքում» մաք­­սային ընթացակարգով ձևակերպված ապրանքների վերամշակման պայմանների մասին փաստաթղթի լրացման առանձնահատկություններ՝ Միության մաքսային օրենս­գրքի 168-րդ հոդվածի 2-րդ մասին համապատասխան:

**Հոդված 117. Ապրանքների վերամշակման թույլտվության տրամադրումը**

1. Ապրանքների վերամշակման թույլտվությունը կարող է ստանալ ցանկացած շահագրգիռ անձ, այդ թվում՝ անմիջականորեն վերամշակման գործառնություները չիրա­կանաց­նող, որը, Միության մաքսային օրենսգրքի 83-րդ հոդվածին համապատասխան, կարող է հանդես գալ որպես հայտարարատու:
2. Ապրանքների վերամշակման թույլտվություն ստանալու համար անձը էլեկտրո­նային եղանակով կամ թղթային կրիչով ներկայացնում է դիմում այն մաքսային մարմնին, որի տարածքում հաշվառված է որպես հարկ վճարող:
3. Վերամշակման թույլտվություն ստանալու դիմումի մեջ նշվում են հետևյալ տվյալները.
   1. դիմումատուի (հայտարարատուի) անվանումը, գտնվելու վայրի հասցեն.
   2. ապրանքների վերամշակման գործառնություններն անմիջականորեն իրակա­նաց­նող անձանց անվանումը, գտնվելու վայրի հասցեն.
   3. վերամշակման ենթակա օտարերկրյա ապրանքների, ինչպես նաև դրանցից ստացվող արդյունքների, մնացորդների և թափոնների անվա­նումը, ԱՏԳ ԱԱ ծածկագիրը, քանակը, հիմնական և լրացուցիչ չափման միավոր­ները, արժեքը կամ արժեքային միջակայքը.
   4. օտարերկրյա ապրանքների վերամշակման տեխնոլոգիական գործընթացն ապահովող Միության ապրանքների անվանումը, ԱՏԳ ԱԱ ծած­կագիրը, քանակը.
   5. օտարերկրյա ապրանքների նկատմամբ կիրառվող գործառնությունները, դրանց կիրառման եղանակների և ժամկետների մասին տեղեկություններ.
   6. վերամշակման արտադրական գործընթացների իրականացման վայրի հասցեն.
   7. վերամշակման արդյունքի նվազագույն ելքերը.
   8. վերամշակման արդյունքում օտարերկրյա ապրանքների նույնականցման եղանակ­ները.
   9. ապրանքների վերամշակման ժամկետը.
   10. օտարերկրյա ապրանքների՝ Միության ապրանքներով փոխարինումը.
   11. թափոնների՝ հետագա առևտրային նպատակներով օգտագործման հնա­րավորու­թյունը.
   12. օտարերկրյա ապրանքների նկատմամբ տիրապետման, օգտագործման և (կամ) տնօրինման իրավունքը հաստատող փաստաթղթի տեսակը, համարը, ամսաթիվը.
   13. արտադրական կորուստների անվանումը, ԱՏԳ ԱԱ ծածկագիրը, քանակը՝ արտահայտած հիմնական և լրացուցիչ չափման միավորներով, արժեքը կամ արժեքային միջակայքը:
4. «Վերամշակում՝ մաքսային տարածքում» մաքսային ընթացակարգով լրացված մաք­սային հայտարարագիրը կարող է օգտագործվել որպես վերամշակման թույլտվու­թյան դիմում, եթե այդպիսի վերամշակման նպատակը վերանորոգումն է:
5. Ապրանքների վերամշակման թույլտվություն ստանալու համար դիմումին կցվում են նաև դրանում ներկայացված տեղեկությունները հաստատող փաստաթղթերը:
6. Մաքսային մարմինն իր սահմանած կարգով ուսումնասիրում է սույն հոդվածին համա­պա­տաս­խան անձի ներկայացրած դիմումը և փաստաթղթերը՝ դրանց գրանցման օրվան հաջորդող 3 աշխատանքային օրվա ընթացքում: Մաք­սային մարմինը իրավասու է վերամշակման արդյունքի նվազագույն ելքերի չափա­քա­նակների վերաբերյալ ներկայացված տեղեկությունների ստուգման նպատակով հար­ցում կատարել դիմումը ներկայացրած անձին կամ համապատասխան պետական լիազոր մարմին­ներին, որոնք պարտավոր են 5 աշխատանքային օրվա ընթացքում տրա­մադրել մաքսային մարմինների կողմից հայցվող տեղեկությունները: Հարցման ժամանա­կահատ­վածում մաքսային մարմինների կողմից անձի ներկայացրած դիմումի ուսում­նասիրու­թյան համար սույն մասով սահմանված ժամկետը կասեցվում է:
7. Եթե որպես ապրանքների վերամշակման թույտվություն ստանալու դիմում սույն հոդվածին համապատախան օգտագործվում է մաքսային հայտարարագիրը, ապա այդպիսի դիմումի ուսումնասիրության ժամկետը չի կարող գերազանցել մաքսային հայտա­րարագրի բաց թողնման ժամկետները:
8. Մաքսային մարմինը կարող է մերժել ապրանքների վերամշակման թույլտվության տրամադրումը, եթե անձը չի ներկայացրել սույն հոդվածով սահմանված փաս­տաթղթերը և տեղեկությունները, ինչպես նաև վերամշակման արդյունքի նվազա­գույն ելքերի չափաքա­նակ­ները կամ մաքսային մարմինների հետ վերամշակման ժամկետները չհամաձայնեցնելու դեպքում:
9. Մաքսային մարմնի կողմից ապրանքների վերամշակման թույլտվության տրա­մադր­ման մերժումը էլեկտրոնային եղանակով կամ թղթային կրիչով ուղարկվում է անձին՝ նշելով այդ թույլտվության տրամադրման մերժման հիմքերը:
10. Մաքսային տարածքում ապրանքների վերամշակման թույլտվություն ստանալու համար դիմումի ձևը սահմանում է Կառավարությունը, իսկ դրա էլեկտրոնային կառուց­վածքն ու ձևաչափը՝ վերադաս մաքսային մարմինը:
11. Մշակութային արժեքների և բնական` մշակված կամ չմշակված, բայց չշրջանակված կամ չամրացված ալմաստների (ԱՏԳ ԱԱ ծածկագիրը` 710210000, 710221000, 710231000) «Վերամշակում՝ մաքսային տարածքում» մաքսային ընթացակարգով Հայաստանի Հանրապետության տարածք ներմուծումն իրականացվում է Կառավարության սահմանած կարգով:

**Հոդված 118. Ապրանքների վերամշակման թույլտվության մեջ փոփոխություններ**

**(լրացումներ) կատարելը**

1. Ապրանքների վերամշակման թույլտվության մեջ փոփոխությունների (լրացում­ների) իրականացման անհրաժեշտության առաջացման դեպքում մաքսային մարմինների կողմից տրամադրված թույլտվության մեջ կարող են իրականացվել փոփոխություններ (լրացումներ) վերամշակման թույլտվությունը ստացած անձի կողմից վերամշակման թույլտվությունը տրամադրած մաքսային մարմին էլեկտրոնային եղանակով կամ թղթային կրիչով դիմում ներկայացնելու միջոցով:
2. Մաքսային մարմինը 3 աշխատանքային օրվա ընթացքում ուսումնասիրում է անձի կողմից սույն հոդվածի 1-ին մասին համապատասխան առաջարկվող փոփոխությունները (լրացումները) և համաձայնության դեպքում կատարում է փոփոխություններ (լրացումներ) վերամշակման թույլտվության մեջ:

Լրացուցիչ տեղեկատվության կամ հարցման անհրաժեշտության դեպքում սույն մասով սահմանված ժամկետը կասեցվում է՝ այդ տեղեկատվության կամ հարցման պատաս­խանը ստանալու ժամկետով:

1. Վերամշակման թույլտվության մեջ փոփոխությունների (լրացումների) իրակա­նա­ցումը մերժվում է սույն օրենքի 117-րդ հոդվածի 8-րդ մասով սահմանված հիմքերի առկա­յության դեպքում, որի մասին մաքսային մարմինը էլեկտրոնային եղանակով կամ թղթային կրիչով տեղեկացնում է անձին՝ նշելով մերժման հիմքերը:
2. Վերամշակման թույլտվության մեջ փոփոխությունների (լրացումների) իրակա­նաց­ման համար անձի կողմից ներկայացվող դիմումի ձևը, ինչպես նաև այն էլեկտրոնային եղանակով ներկայացնելու դեպքում՝ կառուցվածքն ու ձևաչափը սահմանում է վերադաս մաքսային մարմնը:

**Հոդված 119. «Վերամշակում՝ մաքսային տարածքում» մաքսային**

**ընթացակարգով ապրանքների վերամշակման թույլտվության**

**հետկանչը (չեղարկումը)**

1. Վերամշակման թույլտվությունը կարող է հետ կանչվել (չեղարկվել) մաքսային մարմինների կողմից եթե՝
   1. հայտարարատուն չի պահպանում մաքսային ընթացակարգի պայմանները.
   2. մաքսային մարմիններին հայտնի են դարձել փաստեր, որոնք հավաստում են, որ ապրանքների վերամշակման թույլտվության ստացման համար մաքսային մարմիններին ներկայացվել են անարժանահավատ տեղեկություններ, որոնք ազդել են մաքսատուրքի, հարկերի, հատուկ, հակագնագցման և փոխհատուցման տուրքերի մեծության վրա.
   3. ապրանքների վերամշակման թույլտվություն ստացած անձը թույլտվությունը ստա­նալուց հետո՝ 2 տարվա ընթացքում, չի իրականացրել վերամշակման ենթակա ապրանք­ների ներմուծում «Վերամշակում՝ մաքսային տարածքում» մաքսային ընթա­ցա­կարգով:
2. Մինչև վերամշակման թույլտվության՝ սույն հոդվածի 1-ին մասի 3-րդ կետի հիմքով հետ կանչը (չեղարկումը) մաքսային մարմինը թույլտվությունը ստացած անձին էլեկտրո­նային եղանակով կամ թղթային կրիչով ուղարկում է ծանուցում՝ վերամշակման թույլտվու­թյունը հետ կանչելու մտադրության վերաբերյալ:
3. Մաքսային մարմնի կողմից սույն հոդվածի 2-րդ մասով նախատեսված ծանու­ցումը ուղարկելուց հետո՝ 10 աշխատանքային օրվա ընթացքում, վերամշակման թույլտվու­թյուն ստացած անձի կողմից ապրանքների ներմուծմանն ուղղված որևէ գործողություն չիրակա­նաց­նելու դեպքում մաքսային մարմինը վերամշակման թույլտվությունը հետ է կանչում (չեղարկում է):
4. Մաքսային մարմինների կողմից վերամշակման թույլտվության հետկանչի (չեղարկ­ման) վերաբերյալ որոշումը գործում է դրա ընդունման պահից: Ընդ որում, հետ կանչված (չեղարկված) թույլտվության հիման վրա ապրանքների ներմուծումը «Վերամշա­կում՝ մաք­սային տարածքում» մաքսային ընթացակարգով չի թույլատրվում:
5. Վերամշակման թույլտվության հետկանչի (չեղարկման) դեպքում հայտարա­րա­տուն պարտավոր է 10 աշխատանքային օրվա ընթացքում եզրափակել «Վերամշակում՝ մաք­սային տարածքում» մաքսային ընթացակարգի գործողությունը՝ Միության մաքսային օրենսգրքի 24-րդ գլխով սահմանված կարգով:
6. Անկախ սույն հոդվածի 5-րդ մասով սահմանված դրույթներից, հայտարարատուին չի թույլատրվում ապրանքներն արտահանել Հայաստանի Հանրապետության տարածքից, եթե նա խախտել է Միության մաքսային օրենսգրքի 164-րդ հոդվածի 2-րդ մասի 3-րդ կետով սահմանված պահանջը: Այդ դեպքում հայտարարատուն պար­տավոր է վերամշակման թույտվության հետկանչին (չեղարկմանը) հաջորդող 10 աշխա­տանքային օրվա ընթացքում ապրանքները հայտարարագրել «Բաց թողնում՝ ներքին սպառ­ման համար» մաքային ընթացակարգով՝ վճարելով մաքսատուրքերի, հարկերի, հատուկ, հակագնագցման և փոխհատուցման տուրքերի չվճարված գումարները և դրանք սահման­ված ժամկետից ուշ վճարելու համար հաշվարկված տույժերը: Եթե օտարերկրյա ապրանք­ների ձևակերպումը նշված ընթացակարգով հնարավոր չէ դրանց նկատմամբ գործող արգելքների և սահմանափակումների պատճառով, ապա դրանք ձևակերպվում են Հայաս­տանի Հանրապետության տարածքից արտահանում նախատեսող մաքսային ընթա­ցա­կարգով կամ «Ոչնչացում» մաքսային ընթացակարգով՝ վճարելով «Բաց թողնում՝ ներքին սպառման համար» մաքսային ընթացակարգի շրջանակներում հաշվարկված մաքսա­տուրքի, հարկերի, հատուկ, հակագնագցման և փոխհատուցման տուրքերի չվճարված գումարները և դրանք սահմանված ժամկետից ուշ վճարելու համար հաշվարկ­ված տույժերը:
7. Եթե մաքսային մարմինների կողմից ընդունված՝ վերամշակման թույլտվության հետկանչի (չեղարկման) որոշումը վերադասության կարգով կամ գանգատարկման արդյունքում ճանաչվում է ոչ իրավաչափ, ապա այդ որոշման անվավեր ճանաչվելու դեպ­քում վերամշակման թույլտվության գործողությունը վերականգվում է՝ մաքսային մարմին­ների կողմից սույն մասով սահմանված որոշումը անվավեր ճանաչվելու օրվանից:

**Հոդված 120. Օտարերկրյա ապրանքների փոխարինումը համարժեք**

**ապրանքներով (համարժեք փոխհատուցում)**

1. Մաքսային մարմինները թույլատրում են օտարերկրյա ապրանքների փոխարինումը (համարժեք փոխհատուցումը) Միության համարժեք ապրանքներով՝ Միության մաքսային օրենսգրքի 172-րդ հոդվածին համապատասխան: Համարժեք փոխհա­տուց­ման թույլտվության մասին նշումը մաքսային մարմինը կատարում է վերամշակ­ման թույլտվության մեջ:
2. Եթե օտարերկրյա ապրանքների համարժեք փոխհատուցումը թույլատրվում է, ապա կարող է թույլատրվել համարժեք ապրանքների վերամշակման արդյունքում ստացված արդյունքի արտահանումը նախքան օտարերկրյա ապրանքների ներմուծումը: Ընդ որում, օտարերկրյա ապրանքների ներմուծման ժամկետը որոշում է հայտարարատուն՝ վերամշակման թույլտվության ժամկետի շրջանակներում:
3. Օտարերկրյա ապրանքների համարժեք փոխհատուցման կարգն ու պայմանները սահմանում է Կառավարությունը:

**Հոդված 121. «Վերամշակում՝ մաքսային տարածքում» մաքսային**

**ընթացակարգի գործողության եզրափակումը**

1. «Վերամշակում՝ մաքսային տարածքում» մաքսային ընթացակարգի գործողու­թյունը եզրափակվում է Միության մաքսային օրենսգրքի 173-րդ հոդվածին համա­պա­տասխան:

**ԳԼՈՒԽ 22**

**«ՎԵՐԱՄՇԱԿՈՒՄ` ՄԱՔՍԱՅԻՆ ՏԱՐԱԾՔԻՑ ԴՈՒՐՍ» ՄԱՔՍԱՅԻՆ ԸՆԹԱՑԱԿԱՐԳԸ**

**Հոդված 122. «Վերամշակում՝ մաքսային տարածքից դուրս» մաքսային**

**ընթացակարգի բովանդակությունը, ապրանքների՝ այդ մաքսային**

**ընթացակարգով ձևակերպման և մաքսային ընթացակարգի ներքո**

**օգտագործման պայմանները, մաքսատուրքի, հարկերի և**

**մաքսային մարմինների վճարման ենթակա այլ վճարների**

**հաշվարկումը և վճարման ժամկետները**

1. «Վերամշակում՝ մաքսային տարածքից դուրս» մաքսային ընթացակարգի բովան­դա­կությունը, ապրանքների՝ այդ մաքսային ընթացակարգով ձևակերպման և մաքսային ընթա­ցա­կարգի ներքո օգտագործման պայմանները, մաքսատուրքի, հարկերի և մաքսային մարմին­ների վճարման ենթակա այլ վճարների հաշվարկումը և վճարման ժամկետ­ները սահման­ված են Միության մաքսային օրենսգրքի 25-րդ գլխին և սույն գլխին համա­պա­տասխան:
2. «Վերամշակում՝ մաքսային տարածքից դուրս» մաքսային ընթացակարգով ապրանք­ների ձևակերպման համար մաքսային հայտարարագիրը ներկայացվում է այն անձի կողմից, որը ստացել է մաքսային տարածքից դուրս ապրանքների վերամշակման թույտ­վու­թյուն:
3. «Վերամշակում՝ մաքսային տարածքից դուրս» մաքսային ընթացակարգով ձևա­կերպ­­ված ապրանքների հաշվառումն իրականացնելու համար մաքսային մարմին­ները կարող են հայտարարատուից պահանջել մաքսային հայտարարագրերը, ինչպես նաև հաշվապահական, հարկային հաշվառմանն առնչվող փաստաթղթերը:
4. Միության մաքսային օրենսգրքի 177-րդ հոդվածի 1-ին մասի 3-րդ կետին համա­­պատասխան, «Վերամշակում՝ մաքսային տարածքից դուրս» մաքսային ընթա­ցա­կարգով ապրանքների ձևակերպման դեպքում արտահանման մաքսատուրքի վճար­ման գծով պարտավորությունների կատարման ապահովում մաքսային մարմիններին չի տրա­մադրվում:

**Հոդված 123. «Վերամշակում՝ մաքսային տարածքից դուրս» մաքսային**

**ընթացակարգի ժամկետը**

1. «Վերամշակում՝ մաքսային տարածքից դուրս»մաքսային ընթացակարգի ժամ­կետը ապրանքների մաքսային տարածքից դուրս վերամշակման թույլտվության մեջ սահ­ման­ված ժամկետն է, որը որոշվում է վերամշակման թույլտվությունը ստացող անձի կողմից և համաձայնեցվում մաքսային մարմնի հետ՝ Միության մաքսային օրենսգրքի 181-րդ հոդվածի 3-րդ մասով սահմանված առավելագույն ժամկետին համապատասխան:
2. «Վերամշակում՝ մաքսային տարածքից դուրս» մաքսային ընթացակարգով ձևակերպված ապրանքների վերամշակման ժամկետը, Միության մաքսային օրենսգրքի 178-րդ հոդվածի 3-րդ մասին համապատասխան, կարող է երկարաձգվել ոչ ուշ, քան նշված մաքսային ընթացակարգի ժամկետի ավարտից հետո 10 աշխատանքային օրվա ընթաց­քում:
3. Վերամշակման թույլտվության ժամկետը կարող է երկարաձգվել հայտարա­րա­տուի հիմնավորված դիմումի հիման վրա, բայց ոչ ավելի, քան Միության մաքսային օրենսգրքով սահմանված առավելագույն ժամկետը:
4. Վերամշակման թույլտվության ժամկետի երակարաձգման համար հայտա­րա­րա­տուն ոչ ուշ, քան վերամշակման թույլտվության ժամկետի ավարտից 10 աշխատանքային օր առաջ էլեկտրո­նային եղանակով կամ թղթային կրիչով ներկայացնում է դիմում մաքսային մարմիններին:
5. Մաքսային մարմինը 5 աշխատանքային օրվա ընթացքում ուսումնասիրում է սուն հոդվածի 3-րդ մասում նշված դիմումը և հայտարարատուին էլեկտրոնային եղանակով կամ թղթային կրիչով տեղեկացնում է վերամշակման ժամկետի երկարաձգման կամ այդպիսի երկարաձգումը մերժելու մասին: Ընդ որում, երկարաձգման մերժման դեպքում մաքսային մարմինների կողմից նշվում են մերժման հիմքերը:
6. Մաքսային մարմինը մերժում է վերամշակման ժամկետի երկարաձգումը, եթե առկա է տեղեկատվություն այն մասին, որ խախտվել են Միության մաքսային օրենսգրքի 25-րդ գլխով սահմանված՝ «Վերամշակում՝ մաքսային տարածքից դուրս» մաքսային ընթացա­կարգի պայմանները կամ երկարաձգման դիմումը ներկայացվել է սահմանված ժամկետի խախտմամբ:
7. Վերամշակման թույլտվության ժամկետի երկարաձգման դեպքում երկարաձգվում է նաև «Վերամշակում՝ մաքսային տարածքից դուրս»մաքսային ընթացակարգի գործողու­թյան ժամկետը:

**Հոդված 124. Վերամշակման արդյունքի մեջ Միության ապրանքների**

**նույնականացումը**

1. Վերամշակման արդյունքի մեջ Միության ապրանքների նույնականցումն իրակա­նաց­վում է Միության մաքսային օրենսգրքի 180-րդ հոդվածով սահմանված նույնա­կա­նաց­ման եղանակներով, ընդ որում՝ նույնականացման եղանակի կիրառելիությունը որոշվում է վերամշակման թույտվությունը տրամադրած մաքսային մարմնի կողմից՝ հաշվի առնելով ապրանքների հատկությունները, բնույթը և դրանց վերամշակման գործա­ռնու­թյունները:

Եթե հայտարարատուի կողմից առաջարկվող նույնականացման եղանակը ընդունելի չէ մաքսային մարմնի համար, ապա մաքսային մարմինը կարող է ինքնուրույն որոշել վերամշակման արդյունքի մեջ Միության ապրանքների նույնականացման եղանակը:

Մաքսային մարմինը ներկայացնում է գրավոր հիմնավորում հայտարարատուի կողմից առաջարկվող նույնականացման եղանակը չընդունելու վերաբերյալ:

**Հոդված 125. Վերամշակման արդյունքի նվազագույն ելքերը**

1. «Վերամշակում՝ մաքսային տարածքից դուրս»մաքսային ընթացակարգի շրջա­նակ­ներում ապրանքների վերամշակման արդյունքի նվազագուն ելքերի չափաքա­նակ­ները որոշվում են վերամշակման թույլտվություն ստացած անձի կողմից՝ հիմք ընդու­նելով ապրանքների վերամշակման փաստացի տեխնոլոգիական գործընթացները և համա­ձայնեցվում են մաքսային մարմինների հետ:

Մաքսային մարմինների կողմից նվազագուն ելքերի չափաքանակների համա­ձայնեց­ման ժամանակ կարող են հաշվի առնվել փորձագիտական կազմա­կերպու­թյուն­ների եզրա­կա­ցությունները, ինչպես նաև պետական կառավարման լիազոր մարմինների դիրքորո­շումները, որոնք հիմնված են Հայաստանի Հանրապետության տարածքում այդ արտադրու­թյան տեխնոլոգիական գործընթացի վրա:

1. Միության մաքսային օրենսգրքի 182-րդ հոդվածով սահմանված դրույթների շրջա­նակ­ներում լիազոր մարմնի կողմից սահմանված վերամշակման արդյունքում ստաց­ված նվա­զագույն ելքերի ստանդարտ չափաքանակները մաքսային մարմինների հետ համա­ձայնեցման ենթակա չեն:

**Հոդված 126. Մաքսային տարածքից դուրս ապրանքների վերամշակման**

**պայմանների մասին փաստաթուղթը**

1. Միության մաքսային օրենսգրքի 181-րդ հոդվածով սահմանված մաքսային տարածքից դուրս ապրանքների վերամշակման պայմանների մասին փաստաթուղթը մաք­սային տարածքից դուրս ապրանքների վերամշակման թույլտվությունն է:
2. Օտարերկրյա ապրանքների, վերամշակման արդյունքի, մնացորդների և թափոն­ների արժեքը հայտնի չլինելու դեպքում վերամշակման թույլտվության մեջ նշվում են համա­պատասխան արժեքային միջակայքեր:
3. Եթե վերամշակման թույտվության ստացման օրվա դրությամբ բացակայում են անձի կողմից ապրանքների նկատմամբ տիրապետման, օգտագործման և (կամ) տնօրին­ման իրավունքը, ապա այդպիսի տեղեկությունները ներառվում են վերամշակման թույլտ­վության մեջ՝ դրանում փոփոխություներ և (կամ) լրացումներ կատարելու միջոցով՝ ոչ ուշ, քան ապրանքների հայտարարագրումից 1 աշխատանքային օր առաջ:
4. Սույն հոդվածի 1-ին մասով սահմանված՝ մաքսային տարածքից դուրս ապրանք­ների վերամշակման թույլտվության տրամադրման կարգը, ձևը, դրա լրացման կարգը, դրանում փոփոխություններ և (կամ) լրացումներ իրականացնելու, չեղարկման, ինչպես նաև վերամ­շակ­ման փաստաթղթի գործո­ղու­­թյան կասեցման և վերսկսման կարգը սահմանում է Կառա­վարությունը:

Մաքսային տարածքից դուրս ապրանքների վերամշակման էլեկտրոնային թույլտվու­թյան ձևաչափն ու կառուցվածքը սահմանում է վերադաս մաքսային մարմինը:

1. Կառավարությունը կարող է սահմանել «Վերամշակում՝ մաքսային տարածքից դուրս» մաքսային ընթացակարգով ձևակերպված ապրանքների վերամշակման պայման­ների մասին փաստաթղթի լրացման առանձնահատկություններ:

**Հոդված 127. Մաքսային տարածքից դուրս ապրանքների վերամշակման**

**թույլտվության տրամադրումը**

1. Մաքսային տարածքից դուրս ապրանքների վերամշակման թույլտվությունը կարող է ստանալ ցանկացած շահագրգիռ անձ, որը Միության մաքսային օրենսգրքի 83-րդ հոդվածին համապատասխան կարող է հանդես գալ որպես հայտարարատու՝ «Վերամ­շակում՝ մաքսային տարածքից դուրս»մաքսային ընթացակարգով ապրանքների ձևակերպ­ման ժամանակ:
2. Մաքսային տարածքից դուրս ապրանքների վերամշակման թույլտվություն ստա­նալու համար անձը էլեկտրոնային եղանակով կամ թղթային կրիչով ներկայացնում է դիմում այն մաքսային մարմնին, որի տարածքում հաշվառված է որպես հարկ վճարող:
3. Մաքսային տարածքից դուրս ապրանքների վերամշակման թույլտվություն ստա­նալու նպատակով ներկայացվող դիմումի մեջ նշվում են հետևյալ տվյալները՝
   1. դիմումատուի (հայտարարտուի) անվանումը, գտնվելու վայրի հասցեն.
   2. ապրանքների վերամշակման գործառնություններն անմիջականորեն իրակա­նաց­նող անձանց անվանումը, գտնվելու վայրի հասցեն.
   3. վերամշակման ենթակա Միության ապրանքների, ինչպես նաև դրանցից ստաց­վող արդյունքների, մնացորդների և թափոնների անվա­նումը, ԱՏԳ ԱԱ ծածկագիրը, քանակը՝ հիմնական և լրացուցիչ չափման միավորներով, արժեքը կամ արժեքային միջակայքը).
   4. Միության ապրանքների նկատմամբ կիրառվող գործառնությունները, դրանց կիրառ­ման եղանակները և ժամկետները.
   5. վերամշակման արտադրական գործընթացների իրականացման վայրի հասցեն.
   6. վերամշակման արդյունքի նվազագույն ելքերը.
   7. վերամշակման արդյունքում Միության ապրանքների նույնականցման եղանակ­ները.
   8. ապրանքների վերամշակման ժամկետը.
   9. վերամշակման արդյունքում ստացված ապրանքների՝ օտարերկրյա ապրանք­ներով համարժեք փոխարինման հնարավորությունը.
   10. ապրանքների նկատմամբ տիրապետման, օգտագործման և (կամ) տնօրինման իրավունքը հաստատող փաստաթղթերի տեսակը, համարը, ամսաթիվը:
4. Մաքսային տարածքից դուրս ապրանքների վերամշակման թույլտվություն ստա­նալու համար սույն հոդվածին համապատասխան ներկայացվող դիմումին կցվում են նաև դրանում ներկայացված տեղեկությունները հաստատող փաստաթղթերը:
5. Մաքսային մարմինը ուսումնասիրում է անձի կողմից սույն հոդվածին համա­պա­տասխան ներկայացված դիմումը և փաստաթղթերը՝ վերադաս մաքսային մարմնի կող­մից սահմանված կարգով դրանց գրանցման օրվան հաջորդող 3 աշխատանքային օրվա ընթաց­քում:

Մաքսային մարմինն իրավասու է վերամշակման արդյունքի նվազագույն ելքերի չափա­քա­նակների վերաբերյալ ներկայացված տեղեկությունների ստուգման նպատակով հարցում կատարել դիմումը ներկայացրած անձին կամ համապատասխան պետական լիազոր մարմին­ներին, որոնք պարտավոր են 5 աշխատանքային օրվա ընթացքում տրամադրել մաք­սային մարմինների կողմից հայցվող տեղեկությունները:

Սույն մասին համապատասխան կատարված հարցման ժամանակահատվածում մաք­սային մարմինների կողմից անձի ներկայացրած դիմումի ուսումնասիրության՝ սույն մասով սահմանված ժամկետը կասեցվում է:

1. «Վերամշակում՝ մաքսային տարածքից դուրս» մաքսային ընթացակարգով լրաց­ված մաքսային հայտարարագիրը կարող է օգտագործվել որպես վերամշակման թույլտվու­թյան դիմում, եթե այդպիսի վերամշակման նպատակը վերանորոգումն է:
2. Եթե որպես ապրանքների վերամշակման թույլտվություն ստանալու դիմում, սույն հոդվածի 6-րդ մասին համապատախան, օգտագործվում է մաքսային հայտարարագիրը, ապա դիմումի ուսումնասիրության ժամկետը չի կարող գերազանցել այդպիսի մաքսային հայտարարագրով հայտարարագրված ապրանքների բաց թողնման ժամկետները:
3. Մաքսային մարմինը կարող է մերժել մաքսային տարածքից դուրս ապրանքների վերամշակման թույլտվության տրամադրումը, եթե անձի կողմից չեն ներկայացվել սույն հոդվածով սահմանված փաստաթղթերը և տեղեկությունները (բացառությամբ այն տեղեկու­թյունների, որոնք սույն գլխին համապատասխան կարող են լրացվել նախքան մաքսային հայտարարագրումը), ինչպես նաև վերամշակման արդյունքի նվազագույն ելքերի չափաքա­նակ­ները կամ վերամշակման ժամկետները մաքսային մարմինների հետ չհամաձայնեցնելու դեպքում:
4. Մաքսային մարմնի կողմից մաքսային տարածքից դուրս ապրանքների վերամշակ­ման թույլտվության տրամադրման մերժումը էլեկտրոնային եղանակով կամ թղթային կրիչով ուղարկվում է անձին՝ մերժման դեպքում նշելով այդ թույլտվության տրամադրման մերժման հիմքերը:
5. Սույն հոդվածի 2-րդ մասում նշված՝ մաքսային տարածքից դուրս ապրանքների վերամշակման թույլտվություն ստանալու համար ներկայացվող դիմումի ձևը սահմանում է Կառավարությունը, իսկ դրա էլեկտրոնային կառուցվածքն ու ձևաչափը՝ վերադաս մաք­սային մարմինը:
6. Բնական` մշակված կամ չմշակված, բայց չշրջանակված կամ չամրացված ալմաստների (ԱՏԳ ԱԱ ծածկագիրը` 710210000, 710221000, 710231000) «Վերամշակում՝ մաքսային տարածքից դուրս» մաքսային ընթացակարգով Հայաստանի Հանրապետության տարածքից արտահանումն իրականացվում է Կառավարության սահմանած կարգով:

**Հոդված 128. Մաքսային տարածքից դուրս ապրանքների վերամշակման**

**թույլտվության մեջ փոփոխություններ (լրացումներ) կատարելը**

1. Մաքսային տարածքից դուրս ապրանքների վերամշակման թույլտվության մեջ փոոխությունների (լրացումների) անհրաժեշտության առաջացման դեպքում մաքսային մարմինների կողմից տրամադրված թույլտվության մեջ կարող են իրականացվել փոփոխություններ (լրացումներ)՝ վերամշակման թույլտվությունը ստացած անձի կողմից վերամշակման թույլտվությունը տրամադրած մաքսային մարմին էլեկտրոնային եղանա­կով կամ թղթային կրիչով դիմում ներկայացնելու միջոցով:
2. Մաքսային մարմինը ուսումնասիրում է անձի կողմից առաջարկվող փոփոխու­թյունները (լրացումները) 3 աշխատանքային օրվա ընթացքում և համաձայնու­թյան դեպքում մաքսային տարածքից դուրս ապրանքների վերամշակման թույլտվության մեջ կատարում է փոփոխություններ (լրացումներ):

Լրացուցիչ տեղեկատվություն պահանջելու կամ հարցման անհրաժեշտության դեպքում սույն մասով սահմանված ժամկետը կասեցվում է՝ այդ տեղեկատվության կամ հարցման պատասխանի ստացման ժամկետով:

1. Մաքսային տարածքից դուրս ապրանքների վերամշակման թույլտվության մեջ փոփոխությունների (լրացումների) իրականացումը մերժվում է սույն օրենքի 127-րդ հոդվածի 8-րդ մասով սահմանված հիմքերի առկայության դեպքում, ինչի մասին մաք­սային մարմինը էլեկտրոնային եղանակով կամ թղթային կրիչով տեղեկացնում է անձին՝ նշելով մերժման հիմքերը:

Մաքսային տարածքից դուրս ապրանքների վերամշակման թույլտվության մեջ փոփոխու­թյունների (լրացումների) համար սույն հոդվածին համապատասխան ներկա­յացվող դիմումի ձևը, ինչպես նաև այն էլեկտրոնային ներկայացնելու դեպքում՝ կառուց­վածքն ու ձևաչափը սահմանում է վերադաս մաքսային մարմինը:

**Հոդված 129. «Վերամշակում՝ մաքսային տարածքից դուրս» մաքսային**

**ընթացակարգով ապրանքների վերամշակման թույլտվության**

**հետկանչը (չեղարկումը)**

1. Մաքսային տարածքից դուրս ապրանքների վերամշակման թույլտվությունը կարող է հետ կանչվել (չեղարկվել) մաքսային մարմինների կողմից, եթե՝
   1. հայտարարատուն չի պահպանում «Վերամշակում՝ մաքսային տարածքից դուրս»մաքսային ընթացակարգի պայմանները.
   2. մաքսային մարմիններին հայտնի են դարձել փաստեր, որոնք հավաստում են, որ ապրանքների վերամշակման թույլտվության ստացման համար մաքսային մարմիններին ներկա­յացվել են անարժանահավատ տեղեկություններ, որոնք ազդել են մաքսատուրքի, հար­կերի և մաքսային մարմիններին վճարման ենթակա այլ վճարների մեծության վրա.
   3. ապրանքների վերամշակման թույլտվություն ստացած անձը թույլտվությունը ստա­նա­լուց հետո 2 տարվա ընթացքում չի իրականացրել վերամշակման ենթակա ապրանք­­­ների արտահանում՝ «Վերամշակում՝ մաքսային տարածքից դուրս» մաքսային ընթա­ցակարգով:
2. Մինչև մաքսային տարածքից դուրս ապրանքների վերամշակման թույլտվության՝ սույն հոդվածի 1-ին մասի 3-րդ կետի հիմքով հետ կանչը (չեղարկումը) մաքսային մար­մինը թույլտվությունը ստացած անձին էլեկտրոնային եղանակով կամ թղթային կրիչով ուղար­կում է ծանուցում՝ վերամշակման թույլտվությունը հետ կանչելու մտադրության վերա­բերյալ:
3. Մաքսային մարմնի կողմից սույն հոդվածի 2-րդ մասով նախատեսված ծանուցումը ուղարկելուց հետո 10 աշխատանքային օրվա ընթացքում վերամշակման թույլտվություն ստացած անձի կողմից ապրանքների արտահանմանն ուղղված որևէ գործողություն չիրա­կա­նացվելու դեպքում մաքսային մարմնի կողմից վերամշակման թույլտվությունը հետ է կանչվում (չեղարկվում է):
4. Մաքսային մարմինների կողմից վերամշակման թույլտվության հետկանչի (չեղարկ­ման) վերաբերյալ որոշումը գործում է դրա ընդունման պահից, ընդ որում՝ հետ կանչված (չեղարկված) թույլտվության հիման վրա ապրանքների արտահանումը «Վերամշակում՝ մաք­սային տարածքից դուրս» մաքսային ընթացակարգով չի թույլատրվում:
5. Մաքսային մարմինների կողմից վերամշակման թույլտվության հետկանչի (չեղարկ­ման) որոշման վերաբերյալ ծանուցումը ստանալուց հետո 10 աշխատանքային օրվա ընթաց­քում հայտարարատուն պարտավոր է նախկինում «Վերամշակում՝ մաքսային տարածքից դուրս» մաքսային ընթացակարգով ձևակերպված ապրանքները ձևակերպել «Արտահանում» մաք­սային ընթացակարգով:
6. Եթե մաքսային մարմինների կողմից ընդունված՝ մաքսային տարածքից դուրս ապրանքների վերամշակման թույլտվության հետկանչի (չեղարկման) որոշումը վերադասու­թյան կարգով կամ գանգատարկման արդյունքում ճանաչվում է ոչ իրավաչափ, ապա այդ որոշ­ման անվավեր ճանաչելու դեպքում վերամշակման թույլտվության գործողությունը վերա­կանգնվում է մաքսային մարմինների կողմից սույն մասով սահմանված որոշումը անվավեր ճանաչվելու օրվանից:

**Հոդված 130. Վերամշակման արդյունքների փոխարինումը օտարերկրյա**

**ապրանքներով**

1. Մաքսային մարմինը կարող է թույլատրել ապրանքների վերամշակման արդյունքի փոխարինումը օտարերկրյա համարժեք ապրանքներով:
2. Եթե ապրանքների վերամշակման նպատակը հանդիսանում է երաշխիքային (անհատույց) վերանորոգումը, որն իրականացվում է երաշխիքային ժամկետի շրջանակ­ներում, ապա մաքսային մարմինները թույլատրում են ապրանքների վերամշակման արդյունքի փոխարինումը օտարերկրյա ապրանքներով, եթե՝
   1. ապրանքների անմիջական վերամշակման գործառնություններ իրականացնող օտարերկրյա անձը հաստատում է այդպիսի փոխարինման անհրաժեշտությունը,
   2. ապրանքների վերամշակման արդյունքի փոխարինումը օտարերկրյա համարժեք ապրանքներով նախատեսված է պայմանագրով կամ արտադրողի երաշխիքով:
3. Համարժեք օտարերկրյա ապրանքների ներմուծումը Հայաստանի Հանրա­պետու­թյուն իրականացվում է մաքսային տարածքից դուրս ապրանքների վերամշակման թույլտ­վու­­թյան ժամկետը չգերազանցող ժամկետում:
4. Եթե ապրանքների վերամշակման արդյունքների փոխարինումը օտարերկրյա համարժեք ապրանքներով թույլատրվում է Միության մաքսային օրենսգրքի 183-րդ հոդ­վածի 2-րդ մասին համապատասխան, ապա «Վերամշակում՝ մաքսային տարածքից դուրս» մաք­սային ընթացակարգի գործողությունը եզրափակելու նպատակով Միության ապրանք­ները Հայաստանի Հանրապետության տարածքից արտահանվում են մինչև վերամշակման թույլտվու­թյան մեջ նշված ժամկետի ավարտը, որը հաշվարկվում է համարժեք ապրանքների ներմուծման օրվանից սկսված:
5. Ապրանքների վերամշակման արդյունքի՝ օտարերկրյա համարժեք ապրանքներով փոխարինման մասին շահագրգիռ անձը հայտնում է վերամշակման թույտվություն ստանալու համար մաքսային մարմիններ ներկայացվող դիմումի մեջ, իսկ մաքսային մարմինը դրա վերաբերյալ նշումը կատարում է մաքսային տարածքից դուրս ապրանքների վերամշակման թույլտվության մեջ:
6. Եթե ապրանքի փոխարինման անհրաժեշտությունը ծագում է մաքսային տարածքից դուրս ապրանքների վերամշակման թույլտվությունը ստանալուց հետո, ապա վերամշակման թույտվություն ստացած անձը էլեկտրոնային եղանակով կամ թղթային կրիչով մաքսային մարմիններին ներկայացնում է հիմնավորված դիմում՝ ապրանքների վերամշակումից ստացվող արդյունքի փոխարինումը թույլատրելու վերաբերյալ:

Սույն մասով նախատեսված դիմումին կցվում են սույն հոդվածի 2-րդ մասով սահմանված տեղեկությունները հաստատող փաստաթղթերը: Մաքսային մարմինը 3 աշխատանքային օրվա ընթացքում ուսումնասիրում է ներկայացված փաստաթղթերը և որոշում կայացնում՝ ապրանքների վերամշակման արդյունքների՝ համարժեք օտարեր­կրյա ապրանքներով փոխարինումը թույլատրելու կամ մերժելու վերաբերյալ, ինչի մասին տեղեկացնում է դիմումը ներկայացնող անձին:

Մաքսային տարածքից դուրս ապրանքների վերամշակման արդյունքների՝ համարժեք օտարերկրյա ապրանքներով փոխարինումը մերժելու վերաբերյալ որոշումը պետք է պարունակի մերժման պատճառաբանված հիմքերը:

1. Եթե որպես մաքսային տարածքից դուրս ապրանքների վերամշակման թույլտ­վություն օգտագործվում է «Վերամշակում՝ մաքսային տարածքից դուրս» մաքսային ընթա­ցա­կարգով լրացված մաքսային հայտարարագիրը, ապա մաքսային տարածքից դուրս ապրանքների վերամշակման արդյունքների՝ օտարերկրյա համարժեք ապրանք­ներով փոխարինման թույլտվությունը տրամադրվում է առանձին՝ վերադաս մաքսային մարմնի սահմանած ձևով:
2. Օտարերկրյա ապրանքների համարժեք փոխհատուցման կարգն ու պայմանները սահմանում է Կառավարությունը:

**ԳԼՈՒԽ 23**

**«ՎԵՐԱՄՇԱԿՈՒՄ` ՆԵՐՔԻՆ ՍՊԱՌՄԱՆ ՀԱՄԱՐ» ՄԱՔՍԱՅԻՆ ԸՆԹԱՑԱԿԱՐԳԸ**

**Հոդված 131. «Վերամշակում՝ ներքին սպառման համար» մաքսային**

**ընթացակարգի բովանդակությունը, ապրանքների՝ այդ մաքսային**

**ընթացակարգով ձևակերպման և մաքսային ընթացակարգի ներքո**

**օգտագործման պայմանները, մաքսատուրքի, հարկերի և**

**մաքսային մարմինների վճարման ենթակա այլ վճարների**

**հաշվարկումը և վճարման ժամկետները**

1. «Վերամշակում՝ ներքին սպառման համար» մաքսային ընթացակարգի բովան­դա­կու­թյունը, ապրանքների՝ այդ մաքսային ընթացակարգով ձևակերպման և մաքսային ընթա­ցակարգի ներքո օգտագործման պայմանները, մաքսատուրքի, հարկերի և մաք­սային մարմին­ներին վճարման ենթակա այլ վճարների հաշվարկումը և վճարման ժամկետ­ները սահ­մանվում են Միության մաքսային օրենսգրքի 26-րդ գլխին և սույն գլխին համա­պա­տասխան:
2. «Վերամշակում՝ ներքին սպառման համար» մաքսային ընթացակարգը կիրառվում է Կառավարության կողմից սահմանված ապրանքների ներմուծման նկատմամբ:
3. «Վերամշակում՝ ներքին սպառման համար» մաքսային ընթացակարգով ապրանք­ների ձևակերպման համար մաքսային հայտարարագիրը ներկայացվում է այն անձի կողմից, որը ստացել է ներքին սպառման համար ապրանքների վերամշակման թույտվու­թյուն:
4. «Վերամշակում՝ ներքին սպառման համար» մաքսային ընթացակարգով ձևա­կերպ­ված ապրանքների հաշվառումն իրականացնելու համար մաքսային մարմինները կարող են հայտա­րարատուից պահանջել մաքսային հայտարարագրերը, ինչպես նաև հաշվա­պահա­կան, հարկային հաշվառմանն առնչվող փաստաթղթերը:

­**Հոդված 132. Վերամշակման արդյունքի մեջ օտարերկրյա ապրանքի**

**նույնականացումը**

1. Վերամշակման արդյունքի մեջ օտարերկրյա ապրանքների նույնականացումն իրա­կանացվում է Միության մաքսային օրենսգրքի 192-րդ հոդվածով սահմանված նույնա­կա­նացման միջոցներով, ընդ որում՝ նույնականացման եղանակի կիրառելիությունը որոշվում է վերամշակման թույտվությունը տրամադրող մաքսային մարմնի կողմից՝ հաշվի առնեով ապրանքների հատկությունները, բնույթը և դրանց վերամշակման գործառնու­թյունները:

Եթե հայտարարատուի կողմից առաջարկող նույնականացման եղանակը ընդունելի չէ մաքսային մարմնի համար, ապա մաքսային մարմինը կարող է ինքնուրույն որոշել վերամշակման արդյունքի մեջ օտարերկրյա ապրանքների նույնականացման եղանակը:

Մաքսային մարմինը ներկայացնում է գրավոր հիմնավորում հայտարարատուի կողմից առաջարկվող նույնականացման եղանակը չընդունելու վերաբերյալ:

1. Միության մաքսային օրենսգրքի 192-րդ հոդվածի 6-րդ պարբերությամբ սահման­ված նույնականացման միջոցների կիրառման նպատակով հայտարարատուի կողմից մաքսային մարմին կարող են ներկայացվել վերամշակում իրականացնող կազմակեր­պու­թյան արտադրական, հաշվապահական, հարկային հաշվառման համար վարվող փաս­տաթղթերը՝ պայմանով, որ դրանք պարունակում են տեղեկություններ՝ «Վերամշակում՝ ներքին սպառման համար» մաքսային ընթացակարգով ձևակերպված օտարերկրյա ապրանք­­­ների տեխնոլոգիական գործընթացում օգտագործման մասին:

**Հոդված 133. «Վերամշակում՝ ներքին սպառման համար»** **մաքսային**

**ընթացակարգի ժամկետը**

1. «Վերամշակում՝ ներքին սպառման համար» մաքսային ընթացակարգի ժամկետը ապրանքների ներքին սպառման համար վերամշակման թույլտվության մեջ սահմանված ժամկետն է, որը որոշվում է վերամշակման թույլտվությունը ստացող անձի կողմից և համաձայնեցվում մաքսային մարմնի հետ՝ Միության մաքսային օրենսգրքի 193-րդ հոդվածի 3-րդ մասով սահմանված ժամկետին համապատասխան:
2. «Վերամշակում՝ ներքին սպառման համար» մաքսային ընթացակարգով ձևակերպ­ված ապրանքների վերամշակման ժամկետը, Միության մաքսային օրենսգրքի 190-րդ հոդվածի 3-րդ մասին համապատասխան, կարող է երկարաձգվել ոչ ուշ, քան մաքսային ընթացակարգի ժամկետի ավարտից հետո 10 աշխատանքային օրվա ընթացքում:
3. Ներքին սպառման համար վերամշակման թույլտվության ժամկետը կարող է երկարաձգվել հայտարարատուի հիմնավորված դիմումի հիման վրա, բայց ոչ ավելի, քան Միության մաքսային օրենսգրքի 193-րդ հոդվածի 3-րդ մասով սահմանված առավելա­գույն ժամկետը:
4. Ներքին սպառման համար վերամշակման թույլտվության ժամկետի երկա­րաձգ­ման համար հայտարարատուն ոչ ուշ, քան ներքին սպառման համար վերամշակման թույլտ­վու­թյան ժամկետի ավարտից 10 աշխատանքային օր առաջ էլեկտրոնային եղանակով կամ թղթային կրիչով մաքսային մարմիններին ներկայացնում է դիմում:
5. Մաքսային մարմինը 5 աշխատանքային օրվա ընթացքում ուսումնասիրում է սույն հոդվածի 3-րդ մասում նշված դիմումը և հայտարարատուին էլեկտրոնային եղանակով կամ թղթային կրիչով տեղեկացնում է վերամշակման ժամկետի երկարաձգման կամ այդպիսի երկարաձգումը մերժելու մասին: Ընդ որում՝ մերժման դեպքում մաքսային մարմինների կողմից նշվում են մերժման հիմքերը:
6. Մաքսային մարմինը մերժում է ներքին սպառման համար վերամշակման ժամկետի երկարաձգումը, եթե առկա է տեղեկատվություն, որ խախտվել են Միության մաքսային օրենսգրքի 26-րդ գլխով սահմանված՝ «Վերամշակում՝ ներքին սպառման համար» մաք­սային ընթացակարգի պայմանները կամ երկարաձգման դիմումը ներկայացվել է սահման­ված ժամկետի խախտմամբ:
7. Ներքին սպառման համար վերամշակման թույլտվության ժամկետի երկա­րաձգ­ման դեպքում երկարաձգվում է նաև «Վերամշակում՝ ներքին սպառման համար» մաք­սային ընթացակարգի գործողության ժամկետը:

**Հոդված 134. Ներքին սպառման համար վերամշակման արդյունքի**

**նվազագույն ելքերը**

* 1. Ներքին սպառման համար ապրանքների վերամշակման արդյունքի նվազագույն ելքերը որոշվում են հայտարարատուի կողմից ինքնուրույնաբար՝ հաշվի առնելով Միության մաքսային օրենսգրքի 191-րդ հոդվածով սահմանված՝ վերամշակման գործառ­նու­թյունների փաստացի տեխնոլոգիական գործընթացը և համաձայնեցվում են մաք­սային մարմինների հետ՝ վերամշակման թույլտվությունը ստանալու համար դիմում ներկա­յացնելիս կամ այդ թույլտվության մեջ փոփոխություններ իրականացնելիս:
  2. Նվազագույն ելքերի համաձայնեցման ժամանակ մաքսային մարմինների կողմից հաշվի են առնվում փորձագիտական կազմակերպությունների եզրակացությունները և պետա­­կան լիազոր մարմինների կողմից ներկայացված դիրքորոշումները:
  3. Միության մաքսային օրենսգրքի 194-րդ հոդվածով սահմանված դրույթների շրջա­նակներում լիազոր մարմնի կողմից սահմանված վերամշակման արդյունքում ստացված նվա­զագույն ելքերի ստանդարտ չափաքանակները մաքսային մարմինների հետ համա­ձայնեցման ենթակա չեն:

**Հոդված 135. Ներքին սպառման համար վերամշակման պայմանների մասին**

**փաստաթուղթը**

1. Միության մաքսային օրենսգրքի 193-րդ հոդվածով սահմանված՝ ներքին սպառ­ման համար ապրանքների վերամշակման պայմանների մասին փաստաթուղթը ներքին սպառ­ման համար վերամշակման թույլտվությունն է:
2. Օտարերկրյա ապրանքների, վերամշակման արդյունքի, մնացորդների և թափոն­ների արժեքը հայտնի չլինելու դեպքում ներքին սպառման համար վերամշակման թույլտվու­թյան մեջ նշվում են համապատասխան արժեքային միջակայքեր:
3. Եթե վերամշակման թույտվության ստացման օրվա դրությամբ բացակայում են անձի կողմից ապրանքների նկատմամբ տիրապետման, օգտագործման և (կամ) տնօրին­ման իրավունքները, ապա այդպիսի տեղեկությունները ներառվում են վերամշակման թույլտ­վության մեջ՝ դրանում փոփոխություներ և (կամ) լրացումներ կատարելու միջոցով՝ ոչ ուշ, քան ապրանքների հայտարարագրումից 1 աշխատանքային օր առաջ:
4. «Վերամշակում՝ ներքին սպառման համար» մաքսային ընթացակարգով ձևակեր­պելու համար ապրանքների վերամշակման թույլտվության տրամադրման կարգը, ձևը, դրա լրացման կարգը, դրանում փոփոխություններ և (կամ) լրացումներ իրականացնելու, չեղարկ­ման, ինչպես նաև վերամ­շակ­ման փաստաթղթի գործո­ղու­­թյան կասեցման և վերսկսման կարգը սահմա­նում է Կառա­վարու­թյունը:

Ներքին սպառման համար ապրանքների վերամշակման էլեկտրոնային թույլտվու­թյան ձևաչափն ու կառուցվածքը սահմանում է վերադաս մաքսային մարմինը:

1. Կառավարությունը կարող է սահմանել «Վերամշակում՝ ներքին սպառման համար» մաք­սային ընթացակարգով ձևակերպված ապրանքների վերամշակման պայ­ման­ների մասին փաստաթղթի լրացման առանձնահատկություններ:

**Հոդված 136. Ներքին սպառման համար ապրանքների վերամշակման**

**թույլտվության տրամադրումը**

1. Ներքին սպառման համար ապրանքների վերամշակման թույլտվությունը կարող է ստանալ ցանկացած շահագրգիռ անձ, որը Միության մաքսային օրենսգրքի 83-րդ հոդ­վածին համապատասխան կարող է հանդես գալ որպես հայտարարատու:
2. Ներքին սպառման համար ապրանքների վերամշակման թույլտվություն ստա­նալու համար անձը էլեկտրոնային եղանակով կամ թղթային կրիչով ներկայացնում է դիմում՝ այն մաքսային մարմնին, որի տարածքում հաշվառված է որպես հարկ վճարող:
3. Ներքին սպառման համար ապրանքների վերամշակման թույլտվություն ստա­նալու նպատակով սույն հոդվածի 2-րդ մասին համապատասխան ներկայացվող դիմումի մեջ նշվում են հետևյալ տվյալները՝
   1. դիմումատուի (հայտարարտուի) անվանումը, գտնվելու վայրի հասցեն.
   2. ապրանքների վերամշակման գործառնություններն անմիջականորեն իրակա­նաց­նող անձանց անվանումը, գտնվելու վայրի հասցեն.
   3. վերամշակման ենթակա ապրանքների ինչպես նաև դրանցից ստացվող արդյունքների, մնացորդների և թափոնների անվանումը, ԱՏԳ ԱԱ ծածկագիրը, քանակը՝ հիմնական և լրացուցիչ չափման միավորներով, արժեքը կամ արժեքային միջակայքը.
   4. օտարերկրյա ապրանքների վերամշակման տեխնոլոգիական գործընթացն ապահովող՝ Միության ապրանքների անվանումը, ԱՏԳ ԱԱ ծած­կագիրը, քանակը.
   5. վերամշակման արտադրական գործընթացների իրականացման վայրի հասցեն.
   6. վերամշակման արդյունքի նվազագույն ելքերը.
   7. վերամշակման արդյունքում օտարերկրյա ապրանքների նույնականացման եղա­նակ­ները.
   8. ապրանքների վերամշակման ժամկետը.
   9. թափոնների՝ հետագա առևտրային նպատակներով օգտագործման հնարավորու­թյունը.
   10. օտարերկրյա ապրանքների նկատմամբ տիրապետման, օգտագործման և (կամ) տնօրինման իրավունքը հաստատող փաստաթղթերի տեսակը, համարը, ամսաթիվը:
4. Ներքին սպառման համար ապրանքների վերամշակման թույլտվություն ստա­նալու նպատակով սույն հոդվածի 2-րդ մասին համապատասխան ներկայացվող դիմումին կցվում են նաև դրանում ներկայացված տեղեկությունները հաստատող փաստաթղթերը:
5. Մաքսային մարմինը ուսումնասիրում է անձի կողմից ներկայացված դիմումը և փաստաթղթերը՝ մաքսային մարմնի կողմից սահմանված կարգով դրանց գրանցման օրվան հաջորդող 3 աշխատանքային օրվա ընթացքում: Մաքսային մարմինը իրավասու է ներքին սպառ­ման համար վերամշակման արդյունքի նվազագույն ելքերի չափաքա­նակ­ների վերա­բերյալ ներկայացված տեղեկությունների ստուգման նպատակով հարցում կատարել դիմումը ներ­կայացրած անձին կամ համապատասխան պետական լիազոր մարմիններին, որոնք պարտավոր են 5 աշխատանքային օրվա ընթացքում տրամադրել մաքսային մարմինների կողմից հայցվող տեղեկությունները:

Սույն մասին համապատասխան կատարված հարցման ժամանակահատվածում մաք­սային մարմինների կողմից անձի ներկայացրած դիմումի և փաստաթղթերի ուսում­նասիրու­թյան՝ սույն հոդվածով սահմանված ժամկետը կասեցվում է:

1. Մաքսային մարմինը կարող է մերժել ներքին սպառման համար ապրանքների վերամ­շակման թույլտվության տրամադրումը, եթե անձի կողմից չեն ներկայացվել սույն հոդ­վածով սահմանված փաստաթղթերը և տեղեկությունները, ինչպես նաև վերամշակ­ման արդյունքի նվազագույն ելքերի քանակները կամ վերամշակման ժամկետները մաք­սային մարմին­ների հետ չհամաձայնեցնելու դեպքում:
2. Մաքսային մարմնի կողմից ներքին սպառման համար ապրանքների վերամշակ­ման թույլտվության տրամադրման մերժումը էլեկտրոնային եղանակով կամ թղթային կրիչով ուղարկվում է անձին՝ մերժման դեպքում նշելով այդպիսի թույլտվության տրա­մադրման մերժ­­­ման հիմքերը:
3. Ներքին սպառման համար ապրանքների վերամշակման թույլտվություն ստա­նալու համար սույն հոդվածին համապատասխան ներկայացվող դիմումի ձևը սահմանում է Կառա­վա­րու­թյունը, իսկ դրա էլեկտրոնային կառուցվածքն ու ձևաչափը՝ վերադաս մաք­սային մարմինը:

**Հոդված 137. Ներքին սպառման համար ապրանքների վերամշակման**

**թույլտվության մեջ փոփոխություններ (լրացումներ) կատարելը**

1. Ներքին սպառման համար ապրանքների վերամշակման թույլտվության մեջ փոփո­խու­­­թյունների (լրացումների) անհրաժեշտության առաջացման դեպքում տրամադր­ված թույլտվու­թյան մեջ կարող են իրականացվել փոփոխություններ (լրացումներ)՝ վերամշակ­ման թույլտվությունը ստացած անձի կողմից վերամշակման թույլտվությունը տրամադրած մաքսային մարմին էլեկտրոնային եղանակով կամ թղթային կրիչով դիմում ներկա­յացնելու միջոցով:
2. Մաքսային մարմինը ուսումնասիորւմ է անձի կողմից առաջարկվող փոփոխու­թյուն­ները (լրացումները) 3 աշխատանքային օրվա ընթացքում և, համաձայնու­թյան դեպ­քում, վերամշակման թույլտվության մեջ կատարում է փոփոխություններ (լրացում­ներ):

Լրացուցիչ տեղեկատվության կամ հարցման անհրաժեշտության դեպքում սույն մասով սահմանված ժամկետը կասեցվում է՝ այդ տեղեկատվության կամ հարցման պատաս­խանի ստացման ժամկետով:

1. Ներքին սպառման համար ապրանքների վերամշակման թույլտվության մեջ փոփո­խությունների (լրացումների) իրականացումը մերժվում է սույն օրենքի 136-րդ հոդվածի 6-րդ մասով սահմանված հիմքերի առկայության դեպքում, որի մասին էլեկտրո­նային եղանակով կամ թղթային կրիչով տեղեկացնում է անձին՝ նշելով մերժման հիմ­քերը:

Ներքին սպառման համար ապրանքների վերամշակման թույլտվության մեջ փոփո­խությունների (լրացումների) իրականացման համար սույն հոդվածին համապատասխան ներկայացվող դիմումի ձևը, ինչպես նաև այն էլետրոնային ներկայացնելու դեպքում՝ կառուցվածքն ու ձևաչափը սահմանում է վերադաս մաքսային մարմինը:

**Հոդված 138. «Վերամշակում՝ ներքին սպառման համար» մաքսային**

**ընթացակարգով ապրանքների վերամշակման թույլտվության**

**հետկանչը (չեղարկումը)**

1. Ներքին սպառման համար ապրանքների վերամշակման թույլտվությունը կարող է հետ կանչվել (չեղարկվել) մաքսային մարմինների կողմից եթե՝
   1. հայտարարատուն չի պահպանում մաքսային ընթացակարգի պայմանները,
   2. մաքսային մարմիններին հայտնի են դարձել փաստեր, որոնք հավաստում են, որ ներքին սպառման համար ապրանքների վերամշակման թույլտվության ստացման համար մաքսային մարմիններին ներկայացվել են անարժանահավատ տեղեկություններ և որոնք ազդել են մաքսատուրքի, հարկերի և մաքսային մարմիններին վճարման ենթակա այլ վճարների մեծության վրա,
   3. ներքին սպառման համար ապրանքների վերամշակման թույլտվություն ստացած անձը թույլտվությունը ստանալուց հետո 2 տարվա ընթացքում չի իրականացրել վերամշակման ենթակա ապրանքների ներմուծում՝ «Վերամշակում՝ ներքին սպառման համար» մաքսային ընթացակարգով:
2. Մինչև ներքին սպառման համար ապրանքների վերամշակման թույլտվության՝ սույն հոդվածի 1-ին մասի 3-րդ կետի հիմքով հետ կանչը (չեղարկումը) մաքսային մարմինը թույլտվությունը ստացած անձին էլեկտրոնային եղանակով կամ թղթային կրիչով ուղարկում է ծանուցում՝ վերամշակման թույլտվությունը հետ կանչելու մտադրու­թյան վերաբերյալ:
3. Մաքսային մարմնի կողմից սույն հոդվածի 2-րդ մասով նախատեսված ծանու­ցումը ուղարկելուց հետո 10 աշխատանքային օրվա ընթացքում ներքին սպառման համար ապրանքների վերամշակման թույլտվություն ստացած անձի կողմից ապրանքների ներմուծ­մանն ուղղված որևէ գործողություն չիրականացնելու դեպքում մաքսային մարմնի կողմից վերամշակման թույլտվությունը հետ է կանչվում (չեղարկվում է):
4. Մաքսային մարմինների կողմից ներքին սպառման համար ապրանքների վերամշակ­ման թույլտվության հետկանչի (չեղարկման) վերաբերյալ որոշումը գործում է դրա ընդունման պահից, ընդ որում՝ հետ կանչված (չեղարկված) թույլտվության հիման վրա ապրանքների ներմուծումը «Վերամշակում՝ ներքին սպառման համար» մաքսային ընթացակարգով չի թույլատրվում:
5. Ներքին սպառման համար ապրանքների վերամշակման թույլտվության հետ­կանչի (չեղարկման) դեպքում հայտարարատուն պարտավոր է 10 աշխատանքային օրվա ընթացքում «Վերամշակում՝ ներքին սպառման համար» մաքսային ընթացակարգով ձևակերպված օտարերկրյա, վերամշակման չենթարկված ապրանքները վերահայտա­րա­րագրել «Բաց թողնում՝ ներքին սպառման համար» մաքսային ընթացակարգով:
6. «Վերամշակում՝ ներքին սպառման համար» մաքսային ընթացակարգով ձևակերպ­ված օտարերկրյա ապրանքների՝ վերամշակումից ստացված արդյունքը թույլատր­վում է ձևակերպել «Բաց թողնում՝ ներքին սպառման համար» մաքսային ընթա­ցակարգով՝ Միության մաքսային օրենսգրքի 26-րդ գլխով սահմանված կարգով:

7. Եթե մաքսային մարմինների կողմից ընդունված ներքին սպառման համար ապրանքների վերամշակման թույլտվության հետկանչի (չեղարկման) որոշումը վերա­դասու­թյան կարգով կամ գանգատարկման արդյունքում ճանաչվում է ոչ իրավաչափ, ապա այդ որոշման անվավեր ճանաչելու դեպքում վերամշակման թույլտվության գործողու­թյունը վերականգվում է մաքսային մարմինների կողմից սույն մասով սահմանված որոշումը անվավեր ճանաչվելու օրվանից:

**ԳԼՈՒԽ 24**

**«ԱԶԱՏ ՄԱՔՍԱՅԻՆ ԳՈՏԻ» ՄԱՔՍԱՅԻՆ ԸՆԹԱՑԱԿԱՐԳԸ**

**Հոդված 139. «Ազատ մաքսային գոտի» մաքսային ընթացակարգի**

**բովանդակությունը**

1. «Ազատ մաքսային գոտի» մաքսային ընթացակարգի բովանդակությունը և կիրառ­ման շրջանակները սահմանված են Միության մաքսային օրենսգրքի 27-րդ գլխով:
2. Միության մաքսային օրենսգրքի 27-րդ գլխին համապատասխան ստեղծված ազատ տնտե­սական գոտիներում գտնվող օտարերկրյա և Միության ապրանքները ազատ տնտե­սա­կան գոտու տարածք ներմուծվելիս ձևակերպվում են «Ազատ մաքսային գոտի» մաքսային ընթա­ցակարգով:
3. Կառավարությունը, Միության մաքսային օրենսգրքի 201-րդ հոդվածի 13-րդ մասին համա­պատասխան, կարող է սահմանել այն ապրանքների ցանկը կամ կատեգորիա­ները, որոնք Հայաստանի Հանրապետության տարածքում ստեղծված ազատ տնտեսական գոտու տարածք ներմուծելիս ենթակա չեն ձևակերպման «Ազատ մաքսային գոտի» մաքսային ընթա­ցակարգով:

**Հոդված 140. «Ազատ մաքսային գոտի» մաքսային ընթացակարգի**

**կիրառման առանձնահատկությունները**

1. Միության մաքսային օրենսգրքի 455-րդ հոդվածով սահմանված դրույթներին համա­պա­տասխան՝ ազատ տնտեսական գոտիներում թույլատրվում է «Ազատ մաքսային գոտի» մաք­սային ընթացակարգով ձևակերպված ապրանքների մանրածախ վաճառք՝ առանց նշված ընթացակարգը եզրափակելու:
2. Սույն հոդվածի 1-ին մասով սահմանված դեպքում «Ազատ մաքսային գոտի» մաք­սա­յին ընթացակարգով ձևակերպված ապրանքների մանրածախ վաճառք իրականացնող անձը եռամսյակային կտրվածքով մաքսային մարմիններ է ներկա­յաց­­նում հաշվետվու­թյուն՝ «Ազատ մաքսային գոտի» մաքսային ընթացակարգով ձևակերպ­ված ապրանքների իրաց­ման վերաբերյալ:
3. Սույն հոդվածի 2-րդ մասում նշված հաշվետվության ձևը և ներկայացման կարգը սահ­մանում է վերադաս մաքսային մարմինը:
4. Միության մաքսային օրենսգրքի 455-րդ հոդվածի 23-րդ մասով սահմանված արտո­նու­թյունների կիրառման նպատակով նշված կետով սահմանված անձինք իրենց կողմից տեղա­փոխվող ապրանքների և տրանսպորտային միջոցների հայտարարագրման նպատա­կով ներկայացնում են ուղևորային մաքսային հայտարարագիր՝ միաժամանակ, ներկա­յաց­նե­լով նաև նույն կետով սահմանված պայմանների պահպանումը հավաստող փաստա­թղթեր:
5. Միության մաքսային օրենսգրքի 204-րդ հոդվածի 3-րդ մասի 5-րդ կետին համա­պատասխան, Կառավարությունը կարող է սահմանել այն դեպքերը, երբ լոգիստիկ կամ նավահանգստային ազատ տնտեսական գոտիների տարածք մուտք գործող՝ «Արտա­հա­նում» կամ «Մաքսային տարանցում» մաքսային ընթացակարգերով ձևակերպ­ված ապրանք­ները, ինչպես նաև այլ ապրանքները չեն ձևակերպվում «Ազատ մաքսային գոտի» մաք­սային ընթացակարգով:
6. Վերադաս մաքսային մարմինը կարող է սահմանել Միության մաքսային օրենսգրքի 205-րդ հոդվածի 4-րդ մասի 3-րդ կետով սահմանված դեպքում մաքսային գործառ­նու­թյուն­ների իրականացման կարգը:
7. Միության մաքսային օրենսգրքի 205-րդ հոդվածի 6-րդ մասին համապա­տաս­խան, Միության մաքսային օրենսգրքի 205-րդ հոդվածի 4-րդ մասով նախատեսված թույլտվու­թյան տրամադրման կարգը սահմանում է վերադաս մաքսային մարմինը:
8. Միության մաքսային օրենսգրքի 205-րդ հոդվածի 8-րդ մասին համա­պա­տասխան, հայ­տարարատուի հիմնավորված դիմումի հիման վրա մաքսային մարմինը թույլա­տրում է «Ազատ մաքսային գոտի» մաքսային ընթացակարգով ձևակերպված ապրանք­ների փոխան­ցումը՝
   1. կապալառուին, այդ թվում՝ ազատ տնտեսական գոտու շահագործող չհանդիսա­ցող՝ ազատ տնտեսական գոտու տարածքում շինարարական, մոնտաժման և այլ աշխա­տանք­ների իրականացման համար,
   2. փոխադրողին՝ ապրանքների փոխադրում իրականացնելու համար:

Սույն մասին համապատասխան ապրանքների փոխանցման դեպքում կապալառուն և փոխա­դրողը մաքսատուրքի, հարկերի և մաքսային մարմիններին վճարման ենթակա այլ վճար­ների մասով համապարտ պարտավորություն են կրում Միության մաքսային օրենս­գր­քով և սույն օրենքով այդպիսի վճարների պարտավորության ծագման դեպքերում, եթե պար­տավորության ծագման օրվա դրությամբ փոխանցված ապրանքները չեն հանձնվել հայ­տարարատուին:

1. Կառավարությունը, Միության մաքսային օրենսգրքի 205-րդ հոդվածի 10-րդ մասին համա­պա­տասխան, կարող է սահմանել դեպքեր, երբ ազատ տնտեսական գոտու շահա­գոր­ծողի կողմից «Ազատ մաք­սային գոտի» մաքսային ընթացակարգով ձևակերպ­ված ապրանք­ները և (կամ) այդ ապրանք­ներից պատրաստված (ստացված) ապրանքները, առանց «Ազատ մաքսային գոտի» մաքսային ընթացակարգը եզրափակելու, տիրապետ­ման, օգտա­գործման և (կամ) տնօրինման իրավունքով կարող են փոխանցվել նույն ազատ տնտե­սա­կան գոտու մեկ այլ շահագոր­ծողի:

Սույն մասով նշված դեպ­քում Կառավարությունը սահմանում է նաև ապրանք­­ների փոխանցման կարգը և պայմանները:

Սույն մասի առաջին պարբերությամբ նախատեսված՝ Կառավարության կողմից սահ­ման­ված դեպքերում ապրանքների սեփականության իրավունքի փոխանցման պահից ապրանք­­ների նկատմամբ սեփականության իրավունքը ձեռք բերած անձը կրում է հայ­տա­րա­րատուի՝ Միության մաքսային օրենսգրքով և սույն օրենքով սահմանված պարտավորու­թյուն­ները, այդ թվում նաև՝ «Ազատ մաքսային գոտի» մաքսային ընթացա­կարգի գործողու­թյան եզրա­փակ­ման պարտավորությունը:

1. Կառավարությունը, Միության մաքսային օրենսգրքի 205-րդ հոդվածի 11-րդ մասին համապատասխան, կարող է սահմանել դեպքեր, երբ «Ազատ մաքսային գոտի» մաք­սա­յին ընթացակարգով ձևակերպված ապրանքներն, առանց նշված մաքսային ընթացա­կարգի գործողությունը եզրափակելու, սեփականության իրավունքով կարող են փոխանցվել այլ անձանց:

Սույն մասով նշված դեպ­քում ապրանք­­ների փոխանցման կարգը և պայմանները սահմանում է Կառավարությունը:

Սույն մասի առաջին պարբերությամբ նախատեսված՝ Կառավարության կողմից սահ­ման­ված դեպքերում ապրանքների նկատմամբ սեփականության իրավունքի փոխանց­ման պահից ապրանքների նկատմամբ սեփականության իրավունքը ձեռք բերած անձը կրում է հայտարարատուի՝ Միության մաքսային օրենսգրքով և սույն օրենքով սահ­մանված պարտա­վո­րու­թյունները, այդ թվում նաև՝ «Ազատ մաքսային գոտի» մաքսային ընթա­ցակարգի գոր­ծո­ղու­թյան եզրափակման պարտավորությունը:

1. Կառավարությունը, Միության մաքսային օրենսգրքի 205-րդ հոդվածի 13-րդ մասին համապատասխան, կարող է սահմանել այն գործողությունների (գործառնու­թյուն­ների) ցանկը, որոնք չի թույլատրվում իրականացնել «Ազատ մաքսային գոտի» մաքսային ընթա­­ցակարգով ձևակերպված ապրանքների նկատմամբ:

**Հոդված 141. «Ազատ մաքսային գոտի» մաքսային ընթացակարգով**

**ձևակերպված օտարերկրյա ապրանքների նույնականացումը**

1. «Ազատ մաքսային գոտի» մաքսային ընթացակարգով ձևակերպված օտարերկրյա ապրանք­ների նույնականացումը ազատ տնտեսական գոտում արտադրված ապրանք­ների մեջ իրականացվում է Միության մաքսային օրենսգրքի 206-րդ հոդվածով սահման­ված եղա­նակ­ներով:
2. Կառավարությունը, Միության մաքսային օրենսգրքի 206-րդ հոդվածի 2-րդ մասին համա­պատասխան, սահմանում է «Ազատ մաքսային գոտի» մաք­սային ընթացակարգով ձևակերպված օտարերկրյա ապրանքների՝ սույն հոդ­վածի 1-ին մասում նշված նույնականացման կարգը:

**Հոդված 142. Ազատ տնտեսական գոտու տարածքը**

1. Ազատ տնտեսական գոտու տարածքին ներկայացվող պահանջները և այնտեղ իրա­կա­նացվող մաքսային գործառնությունները սահմանված են Միության մաքսային օրենսգրքի 203-րդ հոդվածով:
2. Ազատ տնտեսական գոտուն ներկայացվող պահանջները սահմանում է Կառա­վարու­թյունը:
3. Միության մաքսային օրենսգրքի 203-րդ հոդվածի 4-րդ մասին համապա­տաս­խան, Կառավարությունը կարող է սահմանել ազատ տնտեսական գոտիներ ապրանք­ների ներ­մուծ­ման մասին մաքսային մարմիններին ներկայացվող ծանուցումների և մաքսային մար­մին­ների կողմից տրամադրվող թույտվությունների ձևերը, ինչպես նաև նշված ծանու­ցում­ների և թույլտվությունների տրամադրման կարգը:
4. Կառավարությունը, Միության մաքսային օրենսգրքի 203-րդ հոդվածի 6-րդ մասին համա­պա­տասխան, սահմանում է մաքսային մարմինների կողմից ազատ տնտեսա­կան գոտի­ների տարածք ներմուծվող ապրանքների նույնականացման կարգը:
5. Միության մաքսային օրենսգրքի 203-րդ հոդվածի 7-րդ մասին համապա­տաս­խան՝ ազատ տնտեսական գոտու կազմակերպիչը և շահագործողը վարում են «Ազատ մաքսային գոտի» մաքսային ընթացակարգով ձևակերպված ապրանքների և դրանց հետ իրակա­նաց­վող գործառնությունների հաշվառում և դրանք արտացոլում են իրենց կողմից վար­վող հաշվապահական, հարկային հաշվառման փաստաթղթերում:

Մաքսային մարմինների պահանջով ազատ տնտեսական գոտու կազմակերպիչը կամ շահագործողը ներկայացնում է հաշվետվություն՝ «Ազատ մաքսային գոտի» մաք­սային ընթա­ցակարգով ձևակերպված ապրանքների վերաբերյալ՝ վերադաս մաքսային մարմնի սահմանած կարգով և ժամկետներում:

**Հոդված 143. «Ազատ մաքսային գոտի» մաքսային ընթացակարգի գործողության**

**եզրափակումն ու դադարեցումը**

1. «Ազատ մաքսային գոտի» մաքսային ընթացակարգի գործողության եզրա­փա­կումն ու դադարեցումն իրականացվում են Միության մաքսային օրենսգրքի 207-րդ հոդ­վածին համապատասխան:
2. Կառավարությունը սահմանում է «Ազատ մաքսային գոտի» մաքսային ընթա­ցա­կարգի՝ առանց այլ մաքսային ընթացակարգերով ձևակերպելու գործողության եզրա­փակ­ման կարգը՝ Միության մաքսային օրենսգրքով սահմանված դեպքերում:
3. Միության մաքսային օրենսգրքի 207-րդ հոդվածի 10-րդ մասով սահմանված՝ «Ազատ մաքսային գոտի» մաքսային ընթացակարգով ձևակերպված ապրանքների վիճակի փոփոխության կամ բացակայության դեպքերում «Ազատ մաքսային գոտի» մաքսային ընթա­ցա­կարգի գործողությունը եզրափակվում է հայտարարատուի հիմնավորված դիմումի հիման վրա:

Սույն մասում նշված ապրանքները մաքսային մարմինների կողմից հանվում են հաշ­վա­ռու­մից՝ դրանց համար լիազորված մարմնի կողմից տրամադրված փաստաթղթի հիման վրա՝ մաքսային մարմինների կողմից կիրառվող էլեկտրոնային հայտա­րարագր­ման համա­կար­գում համապատասխան նշում իրականացնելով մաքսային հայտա­րա­րագրի վրա, իսկ մաքսային հայտարարագրումը թղթային եղանակով իրականացված լինելու դեպքում՝ մաք­սա­յին հայտարարագրի թղթային օրինակների վրա համա­պա­տասխան գրառում կատա­րե­լով և կնքելով:

1. Միության մաքսային օրենսգրքի 207-րդ հոդվածի 12-րդ և 13-րդ մասերով սահ­ման­ված դեպքերում այդ ազատ տնտեսական գոտու գործունեության համար «Ազատ մաքսային գոտի» մաքսային ընթացակագով ձևակերպված՝ սույն մասում նշված կետերում նախա­տես­ված ապրանքների նկատմամբ կիրառված «Ազատ մաքսային գոտի» մաքսային ընթա­ցա­կարգի գործողությունը եզրափակվում է մաքսային մարմիններին ազատ տնտեսական գոտու կազմակերպչի կողմից հիմնավորված դիմումի և ազատ տնտեսական գոտու գոր­ծու­նեու­թյան դադարեցումը կամ ազատ տնտեսական գոտու շահագործողի գործունեության դադա­րեցումը հաստատող փաստաթղթի ներկայացման դեպքում:

Սույն մասում նշված ապրանքները մաքսային մարմինների կողմից հանվում են հաշ­վա­ռու­մից՝ մաքսային մարմինների կողմից կիրառվող էլեկտրոնային հայտարարագրման համա­­կարգում համապատասխան նշում իրականացնելով մաքսային հայտարարագրի վրա, իսկ մաքսային հայտարարագրումը թղթային եղանակով իրականացված լինելու պարա­գա­յում՝ մաքսային հայտարարագրի թղթային օրինակների վրա համապատասխան գրառում կատա­րելով և կնքելով:

**Հոդված 144. «Ազատ մաքսային գոտի» մաքսային ընթացակարգի գործողության**

**եզրափակման առանձնահատկությունները ազատ տնտեսական**

**գոտու կազմակերպչի կամ շահագործողի լուծարման դեպքում**

1. Ազատ տնտեսական գոտու կազմակերպչի կամ շահագործողի՝ օրենքով սահման­ված կարգով լուծարման դեպքում «Ազատ մաքսային գոտի» մաքսային ընթացակարգի գոր­ծո­­ղության եզրափակումն իրականացվում է ազատ տնտեսական գոտում գտնվող ապրանք­ների համար Միության մաքսային օրենսգրքի 207-րդ հոդվածի 3-րդ, 4-րդ, 5-րդ և 6-րդ մասե­րով սահմանված դրույթներին համապատասխան՝ Միության մաքսային օրենսգրքով սահ­մանված մաքսային ընթացակարգերին (բացառությամբ «Մաքսային տարանցում» մաք­սա­յին ընթացակարգի) համապատասխան մաքսային հայտարարագիր ներկայացնելու միջո­ցով:
2. Սույն հոդվածի 1-ին մասով նախատեսված՝ «Ազատ մաքսային գոտի» մաքսային ընթացակարգի գործողությունը պետք է եզրափակվի մինչև Հայաստանի Հանրապետու­թյան օրենսդրությամբ սահմանված կարգով իրավաբանական անձի լուծարման ժամ­կետի ավարտը:
3. Սույն հոդվածով սահմանված կարգով «Ազատ մաքսային գոտի» մաքսային ընթա­ցա­կարգի գործողության եզրափակումը պետք է իրականացվի ազատ տնտեսական գոտու կազ­մակերպչի կամ շահագործողի լուծարման՝ Հայաստանի Հանրապետության օրենսդրու­թյամբ սահմանված ընթացակարգի մեկնարկի օրվանից 10 աշխատանքային օրվա ընթաց­քում:
4. Սույն հոդվածով սահմանված կարգով «Ազատ մաքսային գոտի» մաքսային ընթա­ցա­կարգի գործողությունը չեզրափակելու դեպքում մաքսային ընթացակարգի գործողու­թյունը դադարեցվում է, իսկ ապրանքները վերցվում են Միության մաքսային օրենսգրքի 51-րդ գլխով սահմանված կարգով: Ապրանքների հետագա տնօրինումն իրականացվում է Միության մաքսային օրենսգրքով և սույն օրենքով սահմանված դրույթներին համա­պա­տաս­խան:

**ԳԼՈՒԽ 25**

**«ԱԶԱՏ ՊԱՀԵՍՏ» ՄԱՔՍԱՅԻՆ ԸՆԹԱՑԱԿԱՐԳԸ**

**Հոդված 145. «Ազատ պահեստ» մաքսային ընթացակարգի բովանդակությունը**

1. «Ազատ պահեստ» մաքսային ընթացակարգի բովանդակությունը և կիրառման շրջա­նակները սահմանված են Միության մաքսային օրենսգրքի 28-րդ գլխով:
2. Կառավարությունը, Միության մաքսային օրենսգրքի 211-րդ հոդվածի 3-րդ մասին համա­պատասխան, կարող է սահմանել Միության ապրանքների այն կատեգորիաները, որոնք ազատ պահեստում տեղակայելու համար պարտադիր կարգով ձևակերպվում են «Ազատ պահեստ» մաքսային ընթացակարգով:
3. Կառավարությունը, Միության մաքսային օրենսգրքի 211-րդ հոդվածի 12-րդ մասին համա­պատասխան, կարող է սահմանել օտարերկրյա այն ապրանքների կյատեգորիա­ները և ցանկերը, որոնց նկատմամբ Հայաստանի Հանրապետության տարածքում չի կարող կիրառ­վել «Ազատ պահեստ» մաքսային ընթացակարգը:

**Հոդված 146. Ապրանքների՝ «Ազատ պահեստ» մաքսային ընթացակարգով**

**ձևակերպման պայմանները**

1. Ապրանքների՝ «Ազատ պահեստ» մաքսային ընթացակարգով ձևակերպման պայ­ման­­ները սահմանված են Միության մաքսային օրենսգրքի 212-րդ հոդվածով:
2. «Ազատ պահեստ» մաքսային ընթացակարգի գործողությունը եզրափակելու ժամա­նակ որպես հայտարարատու կարող է հանդես գալ այն անձը, որը հանդիսացել է «Ազատ պահեստ» մաքսային ընթացակարգի հայտարարատու, իսկ «Ազատ պահեստ» մաքսային ընթա­ցակարգով ձևակերպված ապրանքների, ինչպես նաև դրանց վերամշա­կումից ստաց­ված արդյունքների նկատմամբ Միության մաքսային օրենսգրքի 213-րդ հոդ­վածին համա­պա­տասխան սեփականության իրավունքի փոխանցում նախատեսող գործարք­ներ իրակա­նաց­նելու դեպքում՝ այդ գործարքի կողմ հանդիսացող անձը, որին անցել է սեփականության իրա­վունքը:
3. Կառավարությունը, Միության մաքսային օրենսգրքի 212-րդ հոդվածի 5-րդ մասին համա­պատասխան, կարող է սահմանել այն դեպքերը, երբ «Ազատ պահեստ» մաքսային ընթա­ցակարգով ձևակերպված ապրանքները կարող են տեղակայված լինել մի քանի ազատ պահեստ­ներում, որոնց համար որպես հայտարարատու հանդես եկող կազ­մա­կերպիչը մեկ իրա­վաբանական անձ է:

Սույն մասով սահմանված դեպքում վերադաս մաքսային մարմինը սահմանում է ազատ պահեստ­ների միջև ապրանքների փոխադրման, ինչպես նաև այդպիսի ապրանքների նկատ­մամբ իրականացվող մաքսային գործառնությունները և մաքսային հսկողության իրա­կա­նացման առանձնահատկությունները:

**Հոդված 147. «Ազատ պահեստ» մաքսային ընթացակարգով ձևակերպված**

**ապրանքների նկատմամբ իրականացվող գործողությունները**

1. «Ազատ պահեստ» մաքսային ընթացակարգով ձևակերպված ապրանքների նկատ­մամբ իրականացվող գործողությունները սահմանված են Միության մաքսային օրենսգրքի 213-րդ հոդվածով:
2. Կառավարությունը, Միության մաքսային օրենսգրքի 213-րդ հոդվածի 3-րդ մասին համա­պատասխան, կարող է ընդլայնել կամ կրճատել Միության մաքսային օրենսգրքի 213-րդ հոդվածի 1-ին մասով սահմանված գործառնությունները՝ կախված ազատ պահեստի ստեղծ­ման նպատակներից:
3. Միության մաքսային օրենսգրքի 213-րդ հոդվածի 4-րդ մասին համապատասխան, վերա­դաս մաքսային մարմնի թույլտվությամբ Միության մաքսային օրենսգրքի 213-րդ հոդ­վածի 1-ին մասի 1-ին, 3-րդ և 5-րդ կետերով նախատեսված գործառնու­թյուն­ները կարող են իրականացվել այն անձանց կողմից, որոնց սեփականության իրավունքով փոխանց­­վել են «Ազատ պահեստ» մաքսային ընթացակարգով ձևակերպված ապրանք­ները կամ դրանց վերամշակման արդյունքները՝ Միության մաքսային օրենսգրքի 213-րդ հոդ­վա­ծին համապատասխան:
4. Միության մաքսային օրենսգրքի 213-րդ հոդվածի 5-րդ մասի 3-րդ կետի կիրարկ­ման նպատակով նույն մասով նախատեսված թույլտվությունը տրամադրվում է վերա­դաս մաքսային մարմնի կողմից՝ թույլտվության մեջ նշելով մաքսային մարմնի այն ստո­րաբաժանումը, որի կողմից իրականացվում են «Ազատ պահեստ» մաքսային ընթա­ցա­կար­գով ձևակերպված ապրանքների և (կամ) այդ ապրանքներից ստացված (արտադր­ված) ապրանքների մաքսային ընթացակարգի եզրափակմանն ուղղված գոր­ծառ­նությունները:
5. «Ազատ պահեստ» մաքսային ընթացակարգով ձևակերպված ապրանքները և (կամ) դրան­ցից ստացված (արտադրված) ապրանքները կարող են առանց մաքսային ընթա­ցա­կարգի գործողությունը եզրափակելու դուրս բերվել ազատ պահեստի տարածքից Հայաս­տանի Հանրապետության այլ տարածք՝ մաքսային մարմնի կողմից նշված մաք­սային ընթա­ցա­կարգի գործողության եզրափակմանն ուղղված գործառնությունների իրա­կա­նացման նպա­տակով:

Սույն մասով նախատեսված ապրանքները ազատ պահեստի տարածքից դուրս բերելու համար Միության մաքսային օրենսգրքի 213-րդ հոդվածով սահմանված թույլտվու­թյունը ստա­նալու նպատակով հայտարարատուն էլեկտրոնային եղանակով կամ թղթային կրիչով ներ­կայացնում է հիմնավորված դիմում վերադաս մաքսային մարմին՝ ներկա­յացնելով առանց մաքսային ընթացակարգի գործողությունը եզրափակելու՝ ապրանք­­ների տեղա­փոխ­ման հիմնավորումը, ինչպես նաև նշելով մաքսային մարմնի այն նախընտրելի ստորա­բա­ժա­նումը, որտեղ պետք է իրականացվեն մաքսային ընթացա­կարգի գործողության եզրա­փակ­մանն ուղղված գործառնությունները, ապրանքների տեղափոխման և մաքսային մարմնի կող­մից գործառնությունների իրականացման նախընտրելի ժամկետները:

Դիմումին կից ներկայացվում են նաև «Ազատ պահեստ» մաքսային ընթացակարգով ձևակերպված մաքսային հայտարարագիրը և այդ մաքսային հայտարարագրում ներկա­յաց­ված տեղեկությունները հաստատող փաստաթղթերը:

Մաքսային մարմինը դիմումը ստանալուց հետո՝ 1 աշխատանքային օրվա ընթացքում, էլեկտրոնային եղանակով կամ թղթային կրիչով տրամադրում է ապրանքների տեղափոխ­ման թույլտվություն կամ մերժում է այդպիսի թույտվության տրամադրումը նշելով՝ մերժման հիմնավորումը:

**Հոդված 148. «Ազատ պահեստ» մաքսային ընթացակարգով ձևակերպված**

**օտարերկրյա ապրանքների նույնականացումը նշված**

**ապրանքներից ստացված (արտադրված) ապրանքների մեջ**

1. «Ազատ պահեստ» մաքսային ընթացակարգով ձևակերպված ապրանքներից ստաց­ված (արտադրված) ապրանքների մեջ այդ օտարերկրյա ապրանքների նույնականացման նպա­տակով կիրառվում են Միության մաքսային օրենսգրքի 214-րդ հոդվածով նախատես­ված նույնականացման եղանակները:
2. Սույն հոդվածի 1-ին մասում նշված ապրանքների՝ մաքսային մարմնի կող­մից նույնականացման կարգը սահմանում է Կառավարությունը:

**Հոդված 149. «Ազատ պահեստ» մաքսային ընթացակարգի գործողության**

**եզրափակումը**

1. «Ազատ պահեստ» մաքսային ընթացակարգի գործողությունը եզրափակվում է Միության մաքսային օրենսգրքի 215-րդ հոդվածով և սույն գլխով սահմանված դրույթ­ներին համա­պատասխան: Միության մաքսային օրենսգրքի 215-րդ հոդվածի 7-րդ կետով սահ­ման­ված հանգամանքներով պայմանավորված՝ «Ազատ պահեստ» մաքսային ընթա­ցա­կարգով ձևակերպված ապրանքների վիճակի փոփոխության կամ բացակայության դեպքում «Ազատ պահեստ» մաքսային ընթացակարգի գործողությունը եզրափակվում է հայտա­րա­րատուի հիմ­նավորված դիմումի հիման վրա՝ այդ ապրանքների համար լիազորված մարմնի կողմից տրա­մադրված փաստաթղթի հիմքով:

Սույն մասում նշված ապրանքները մաքսային մարմինների կողմից հանվում են հաշ­վա­ռու­մից՝ մաքսային մարմինների կող­մից կիրառվող էլեկտրոնային հայտարարագրման համակարգում համապատասխան նշում իրա­կանացնելով մաքսային հայտարարագրի վրա, իսկ մաքսային հայտարարագրումը թղթա­յին եղանակով իրականացված լինելու պարագայում՝ մաքսային հայտարարագրի թղթա­յին օրինակների վրա համապատասխան գրառում կատարելով և կնքելով:

1. Ազատ պահեստի գործունեության դադարեցման դեպքում այդ պահեստի գոր­ծու­նեության համար «Ազատ պահեստ» մաքսային ընթացակագով ձևակերպված՝ Միութ­յան մաքսային օրենսգրքի 215-րդ հոդվածի 9-րդ մասով նախատեսված ապրանք­ների նկատ­մամբ կիրառված «Ազատ պահեստ» մաքսային ընթացակարգի գործողու­թյունը եզրափակ­վում է մաքսային մարմիններին ազատ պահեստի կազմակերպչի կողմից հիմնավորված դիմումի և ազատ պահեստի գործունեության դադարեցումը հաստատող փաստաթղթի ներ­կա­յացման դեպքում:

Սույն մասում նշված ապրանքները ­­­­հանվում են հաշ­վա­ռումից՝ մաքսային մարմինների կողմից կիրառվող էլեկտրո­նային հայտարա­րագրման համա­կարգում համապատասխան նշում իրականացնելով մաք­սային հայտարա­րագրի վրա, իսկ մաքսային հայտարարագրումը թղթային եղա­նակով իրականացված լինելու պարա­գա­յում՝ մաքսային հայտարարագրի թղթային օրինակ­ների վրա համա­պատաս­խան գրառում կատա­րելով և կնքելով:

**Հոդված 150. Ազատ պահեստի լուծարման դեպքում «Ազատ պահեստ»**

**մաքսային ընթացակարգի գործողության եզրափակման**

**առանձնահատկությունները**

1. Ազատ պահեստի՝ օրենքով սահմանված կարգով լուծարման դեպքում «Ազատ պահեստ» մաքսային ընթացակարգի գործողության եզրափակումն իրականացվում է ազատ պահես­տում գտնվող ապրանքների համար, Միության մաքսային օրենսգրքի 215-րդ հոդ­վածի 4-րդ և 5-րդ մասերով սահմանված դրույթներին համապատասխան՝ Միու­թյան մաք­սա­յին օրենսգրքով սահմանված մաքսային ընթացակարգերին (բացառությամբ «Մաքսային տարանցում» մաքսային ընթացակարգի) համապատասխան մաքսային հայտա­րարագիր ներ­կայացնելու միջոցով:
2. Սույն հոդվածի 1-ին մասով նախատեսված՝ «Ազատ պահեստ» մաքսային ընթա­ցա­կարգի գործողությունը պետք է եզրափակվի մինչև Հայաստանի Հանրապետության օրենս­դրու­թյամբ սահմանված կարգով իրավաբանական անձի լուծարման ժամկետի ավարտը:
3. Սույն հոդվածով սահմանված կարգով «Ազատ պահեստ» մաքսային ընթացա­կարգի գոր­ծողության եզրափակումը պետք է իրականացվի ազատ պահեստի լուծարման՝ Հայաս­տանի Հանրապետության օրենսդրությամբ սահմանված ընթացակարգի մեկ­նարկի օրվա­նից 10 աշխատանքային օրվա ընթացքում:
4. Սույն հոդվածով սահմանված կարգով «Ազատ պահեստ» մաքսային ընթա­ցա­կարգի գոր­ծողությունը չեզրափակելու դեպքում մաքսային ընթացակարգի գործո­ղու­թյունը դադա­րեց­վում է, իսկ ապրանքները վերցվում են Միության մաքսային օրենսգրքի 51-րդ գլխով սահ­մանված կարգով: Ապրանքների հետագա տնօրինումն իրականացվում է Միության մաք­սային օրենսգրքով և սույն օրենքով սահմանված դրույթներին համա­պա­տասխան:

**ԳԼՈՒԽ 26**

**«ԺԱՄԱՆԱԿԱՎՈՐ ՆԵՐՄՈՒԾՈՒՄ» ՄԱՔՍԱՅԻՆ ԸՆԹԱՑԱԿԱՐԳԸ**

**Հոդված 151. Ապրանքների ձևակերպումը «Ժամանակավոր ներմուծում»**

**մաքսային ընթացակարգով**

1. Ապրանքները ձևակերպվում են «Ժամանակավոր ներմուծում» մաքսային ընթա­ցա­կար­գով Միության մաքսային օրենսգրքի 29-րդ գլխով և սույն գլխով սահմանված դրույթ­նե­րին համապատասխան:

**Հոդված 152. «Ժամանակավոր ներմուծում» մաքսային ընթացակարգով**

**բաց թողնված ապրանքների օգտագործումը և տնօրինումը**

1. «Ժամանակավոր ներմուծում» մաքսային ընթացակարգով բաց թողնված ապրանք­ների օգտագործումն ու տնօրինումն իրականացվում են Միության մաքսային օրենսգրքի 222-րդ հոդվածով սահմանված սահմանափակումներով։
2. «Ժամանակավոր ներմուծում» մաքսային ընթացակարգով բաց թողնված ապրանք­ները պետք է գտնվեն հայտարարատուի փաստացի տիրապետման և օգտագործման տակ, բացառությամբ Միության մաքսային օրենսգրքով սահմանված դեպքերի։

**Հոդված 153. Հայտարարատուի կողմից «Ժամանակավոր ներմուծում»**

**մաքսային ընթացակարգով բաց թողնված ապրանքների**

**փոխանցումն այլ անձի տիրապետմանը և օգտագործմանը` առանց**

**մաքսային մարմինների թույլտվության**

1. «Ժամանակավոր ներմուծում» մաքսային ընթացակարգով բաց թողնված ապրանք­ները հայտարարատուի կողմից առանց մաքսային մարմինների թույլտվության կարող են փոխանցվել այլ անձի տիրապետմանը և օգտագործմանը Միության մաքսային օրենսգրքի 222-րդ հոդվածի 3-րդ մասով սահմանված հիմքերով:
2. Անձը, որին տիրապետման և օգտագործման իրավունքով փոխանցվել են «Ժամա­նակավոր ներմուծում» մաքսային ընթացակարգով բաց թողնված ապրանքները, հայտարա­րա­տուի հետ համապարտ պարտավորություն է կրում վճարման ենթակա մաքսային վճար­ների վճարման համար:
3. Մաքսային մարմինը, Միության մաքսային օրենսգրքի 340-րդ հոդվածի համա­ձայն, իրավունք ունի պահանջել «Ժամանակավոր ներմուծում» մաքսային ընթացա­կարգով բաց թողնված ապրանքների փաստացի գտնվելու վայրի վերաբերյալ փաս­տաթղթեր և տեղեկու­թյուն­ներ և ապրանքներն այլ անձի փոխանցելու դեպքում՝ այդ անձի մասին տեղեկու­թյուն­ներ։

**Հոդված 154. Հայտարարատուի կողմից «Ժամանակավոր ներմուծում»**

**մաքսային ընթացակարգով բաց թողնված ապրանքների**

**փոխանցումն այլ անձի տիրապետմանը և օգտագործմանը՝**

**մաքսային մարմինների թույլտվությամբ**

1. «Ժամանակավոր ներմուծում» մաքսային ընթացակարգով բաց թողնված ապրանք­ների փոխանցումն այլ անձի տիրապետմանը և օգտագործմանը մաքսային մարմինների թույլտվությամբ իրականացվում է Միության մաքսային օրենսգրքի 222-րդ հոդվածի 4-րդ մասին համապատասխան։
2. Մաքսային մարմնի գրավոր թույլտվությամբ հայտարարատուի կողմից ժամա­նա­կա­վոր ներմուծված ապրանքներն այլ անձի տիրապետման և օգտագործման իրավունքով փոխան­­ցելու դեպքում այդ անձը ստանձնում է Միության մաքսային օրենսդրությամբ և Հայաս­տանի Հանրապետության մաքսային օրենսդրությամբ սահմանված պահանջները և պայ­մանները պահպանելու պարտավորությունը։
3. Հայտարարատուն պարտավոր է վճարել «Ժամանակավոր ներմուծում» մաքսային ընթա­ցակարգով բաց թողնված ապրանքների համար մաքսատուրքի և հարկերի գումար­ներն այն ժամանակահատվածի համար, որի ընթացքում օգտագործել է ապրանքները, եթե նշված մաքսային ընթացակարգով առաջացել է մաքսատուրքի և հարկերի վճարման պար­տա­վորություն:
4. Անձը, որին փոխանցվում են «Ժամանակավոր ներմուծում» մաքսային ընթա­ցա­կար­գով բաց թողնված ապրանքները, մաքսային մարմնի կողմից ժամանակավոր ներմուծ­ված ապրանք­ները փոխանցելու մասին որոշման կայացման օրվանից, Միության մաք­սային օրենս­գրքի 29-րդ գլխին համապատասխան, ունի իրավունքներ և կրում է պար­տավո­րու­թյուն­ներ։

**Հոդված 155. Ապրանքների ժամանակավոր ներմուծման ժամկետները**

* 1. «Ժամանակավոր ներմուծում» մաքսային ընթացակարգի գործողության ժամկետը սահմանված է Միության մաքսային օրենսգրքի 221-րդ հոդվածով:
  2. Ապրանքները «Ժամանակավոր ներմուծում» մաքսային ընթացակարգով կարող են ձևակերպվել հայտարարատուի խնդրարկած, սակայն Միության մաքսային օրենսգրքի 221-րդ հոդվածով սահմանված ժամկետը չգերազանցող ժամկետով: Ընդ որում, սկզբնապես խնդրարկված ժամկետը հայտարարատուի դիմումի հիման վրա կարող է երկարաձգվել՝ Միության մաքսային օրենսգրքի 221-րդ հոդվածով սահմանված առավելագույն ժամկետը չգերազանցող ժամկետով:

«Ժամանակավոր ներմուծում» մաքսային ընթացակարգի գործողության ժամկետի երկա­րաձգումն իրականացվում է Միության մաքսային օրենսգրքի 221-րդ հոդվածի 4-րդ մասին համապատասխան՝ Հանձնաժողովի որոշմամբ սահմանված կարգով հայտա­րա­րա­գրում փոփոխություններ կատարելու միջոցով:

* 1. Մաքսային մարմինն ուսումնասիրում է ժամանակավոր ներմուծման ժամ­կետի երկարաձգման մասին սույն հոդվածի 1-ին մասում նշված դիմումը 3 աշխա­տան­քային օրվա ընթացքում և հայտարարատուին տեղեկացնում է ժամանակավոր ներմուծման ժամկետի երկարաձգման մասին։
  2. Ժամանակավոր ներմուծման ժամկետի երկարաձգման մասին մաքսային մարմնի մերժման մեջ պետք է նշվեն մերժման հիմքերը։ Մաքսային մարմինը հայտա­րա­րա­տուին գրավոր ծանուցում է նշված մերժման մասին։
  3. Այն ապրանքների ժամանակավոր ներմուծման դեպքում, որոնց համար Հանձ­նա­ժողովի կողմից սահմանված են ժամանակավոր ներմուծման առավել կարճ կամ առավել երկար ժամկետներ, վերադաս մաքսային մարմինը սույն հոդվածի 1-ին մասում նշված երկա­րաձգումը կատարում է Հանձնաժողովի կողմից սահմանված ժամկետներում:

**Հոդված 156. «Ժամանակավոր ներմուծում» մաքսային ընթացակարգի**

**կիրառման սահմանափակումները**

1. Եթե ապրանքների ժամանակավոր ներմուծման նկատմամբ Հայաստանի Հանրա­պե­տու­թյան այլ պետական մարմինների կողմից կիրառվում են օրենքով նախատեսված ոչ սակա­գնային կարգավորման միջոցներ, ապա ապրանքների ժամանակավոր ներմուծումը չի կարող թույլատրվել (կամ ժամանակավոր ներմուծման թույլտվության ժամկետը չի կարող երկա­րաձգվել) ավելի երկար ժամկետներում, քան ոչ սակագնային կարգավորման այդ միջոց­ներով նախատեսված ժամկետներն են:

**ԳԼՈՒԽ 27**

**«ԺԱՄԱՆԱԿԱՎՈՐ ԱՐՏԱՀԱՆՈՒՄ» ՄԱՔՍԱՅԻՆ ԸՆԹԱՑԱԿԱՐԳԸ**

**Հոդված 157. «Ժամանակավոր արտահանում» մաքսային ընթացակարգը**

1. Ապրանքները «Ժամանակավոր արտահանում» մաքսային ընթացակարգով ձևա­կերպ­վում են Միության մաքսային օրենսգրքի 30-րդ գլխով և սույն գլխով սահմանված դրույթ­ներին համապատասխան:

**Հոդված 158. «Ժամանակավոր արտահանում» մաքսային ընթացակարգի**

**ժամկետները**

1. «Ժամանակավոր արտահանում» մաքսային ընթացակարգի գործողության ժամ­կետը սահմանված է Միության մաքսային օրենսգրքի 229-րդ հոդվածով:
2. Ժամանակավոր արտահանման նպատակներից և պայմաններից կախված՝ հայ­տա­­րա­րատուն ներկայացնում է «Ժամանակավոր արտահանում» մաքսային ընթա­ցա­կարգի ժամ­կետը, որը չի կարող գերազանցել այն գործարքի ժամկետը, որի համաձայն ապրանք­ները ժամանակավոր արտահանվում են Միության մաքսային տարածքից:

Եթե ապրանքների ժամանակավոր արտահանումն իրականացվում է այնպիսի գոր­ծարքի հիման վրա, որի համար ժամկետներ նախատեսված չեն, ապա այդպիսի ժամա­նա­կա­վոր արտահանման ժամկետը որոշվում և ներկայացվում է հայտարարատուի կող­մից:

1. «Ժամանակավոր արտահանում» մաքսային ընթացակարգի գործողության ժամ­կետի երկարաձգումն իրականացվում է Միության մաքսային օրենսգրքի 229-րդ հոդվածի 3-րդ մասին համապատասխան՝ Հանձնաժողովի որոշմամբ սահմանված կարգով հայտա­րա­րա­գրում փոփոխություններ կատարելու միջոցով:
2. Մաքսային մարմինն ուսումնասիրում է ժամանակավոր արտահանման ժամկետի երկա­րաձգման մասին դիմումը 3 աշխատանքային օրվա ընթացքում և հայտարա­րա­տուին տեղե­կացնում է ժամանակավոր արտահանման ժամկետի երկարաձգման մասին։
3. Ժամանակավոր արտահանման ժամկետի երկարաձգման մասին մաքսային մարմնի մերժ­ման մեջ պետք է նշվեն մերժման հիմքերը։ Մաքսային մարմինը հայտա­րա­րա­տուին գրա­վոր ծանուցում է նշված մերժման մասին։
4. Կառավարությունը, Միության մաքսային օրենսգրքի 229-րդ հոդվածի 1-ին մասին համա­­պատասխան, կարող է սահմանել առանձին տեսակի ապրանքների համար ժամա­նա­կա­վոր արտահանման վերջնաժամկետներ:

**Հոդված 159. «Ժամանակավոր արտահանում» մաքսային ընթացակարգի**

**կիրառման սահմանափակումները**

1. Եթե ապրանքների ժամանակավոր արտահանման նկատմամբ Հայաստանի Հան­րա­պետության պետական այլ մարմինների կողմից կիրառվում են օրենքով նախատեսված ոչ սակագնային կարգավորման միջոցներ, ապա ապրանքների ժամա­նա­կավոր արտա­հա­նումը չի կարող թույլատրվել (կամ ժամանակավոր արտահանման թույլտվության ժամկետը չի կարող երկարաձգվել) ավելի երկար ժամկետներում, քան ոչ սակագնային կարգավորման այդ միջոցներով նախատեսվածներն են:

**ԳԼՈՒԽ 28**

**«ՎԵՐԱՆԵՐՄՈՒԾՈՒՄ» ՄԱՔՍԱՅԻՆ ԸՆԹԱՑԱԿԱՐԳԸ**

**Հոդված 160. «Վերաներմուծում» մաքսային ընթացակարգը**

1. Ապրանքները «Վերաներմուծում» մաքսային ընթացակարգով ձևակերպվում են Միության մաքսային օրենսգրքի 31-րդ գլխին և սույն գլխին համապատասխան:

**Հոդված 161. Հարկերի, լրավճարների գումարների և այլ գումարների**

**վճարումը՝ ապրանքների «Վերաներմուծում» մաքսային**

**ընթացակարգով ձևակերպված լինելու դեպքում**

1. «Վերաներմուծում» մաքսային ընթացակարգով ապրանքների ձևակերպման ժամա­նակ այդ ապրանքների համար Միության մաքսային տարածքից արտահանման ժամանակ չվճար­ված և (կամ) վերադարձված հարկերի, դրանց նկատմամբ հաշվարկված տոկոսների, լրավճարների կամ ուղղակիորեն կամ անուղղակիորեն որպես վճար ստաց­ված այլ գումար­ների փոխհատուցումն իրականացվում է Հայաստանի Հանրա­պետու­թյան հարկային օրենս­գր­քով սահմանված կարգով:

**ԳԼՈՒԽ 29**

**«ՎԵՐԱԱՐՏԱՀԱՆՈՒՄ» ՄԱՔՍԱՅԻՆ ԸՆԹԱՑԱԿԱՐԳԸ**

**Հոդված 162. «Վերաարտահանում» մաքսային ընթացակարգը**

1. Ապրանքները «Վերաարտահանում» մաքսային ընթացակարգով ձևակերպվում են Միության մաքսային օրենսգրքի 32-րդ գլխին և սույն գլխին համապատասխան:

**Հոդված 163. Ներմուծման մաքսատուրքի, հարկերի գումարների վերադարձը**

**(հաշվանցումը)**

1. Նախկինում «Բաց թողնում՝ ներքին սպառման համար» մաքսային ընթա­ցա­կար­գով ձևա­կերպված ապրանքները, Միության մաքսային օրենսգրքի 238-րդ հոդվածի 2-րդ մասի 6-րդ և 7-րդ կետին համապատասխան, «Վերաարտահանում» մաքսային ընթա­ցա­կար­գով ձևակերպելու դեպքում ներմուծման մաքսատուրքի, հարկերի վճարված գումար­ները վերադարձվում (հաշվանցվում) են սույն օրենքի 10-րդ գլխով սահմանված կարգով, եթե այդ ապրանքները փաստացի արտահանվել են Միության տարածքից:

**ԳԼՈՒԽ 30**

**«ԱՆՄԱՔՍ ԱՌԵՎՏՈՒՐ» ՄԱՔՍԱՅԻՆ ԸՆԹԱՑԱԿԱՐԳԸ**

**Հոդված 164. «Անմաքս առևտուր» մաքսային ընթացակարգը**

1. Ապրանքները «Անմաքս առևտուր» մաքսային ընթացակարգով ձևա­կերպվում են Միության մաքսային օրենսգրքի 33-րդ գլխին և սույն գլխին համա­պա­տաս­խան։

**Հոդված 165. Անմաքս առևտրի խանութները**

1. Անմաքս առևտրի խանութի՝ հարմարություններով ապահովվածությանը, սար­քավոր­վա­ծությանը, տեղակայման վայրին և ապրանքների իրացման պայմաններին ներկա­յացվող պահանջները սահմանված են սույն օրենքի 286-րդ հոդվածով։
2. Անմաքս առևտրի խանութի կազմակերպիչը պարտավոր է հաշվառում իրակա­նաց­նել և հաշվետվություններ ներկայացնել այն ապրանքների մասին, որոնց նկատմամբ կիրառ­վել է «Անմաքս առևտուր» մաքսային ընթացակարգը՝ սույն օրենքի 197-րդ հոդ­վածի համաձայն։
3. Հայաստանի Հանրապետության տարածք Միության անդամ պետությունների անմաքս առևտրի խանութներից գնված ապրանքների ներմուծման դեպքում, եթե դրանց բնա­իրային և արժեքային չափերը գերազանցում են Միության օրենսդրությամբ ֆիզիկա­կան անձանց կողմից որպես ուղեկցող բեռ ներմուծվող ապրանքների համար սահման­ված բնա­իրա­յին և արժեքային չափերը, ներկայացվում է ուղևորային մաքսային հայտա­րարագիր՝ Միության օրենսդրությանը համապատասխան:
4. Անմաքս առևտրի խանութի առևտրի սրահներից ապրանքներ գնելու իրավունք ունեն՝
   1. Միության մաքսային օրենսգրքի 243-րդ հոդվածի 2-րդ մասում նշված անձինք.
   2. տվյալ անմաքս առևտրի տարածքով Հայաստանի Հանրապետությունից մեկնող օդա­նավերի անձնակազմի անդամները.
   3. տվյալ անմաքս առևտրի խանութի գործունեության վայրի մաքսային հսկողության գոտու տարածքով Հայաստանի Հանրապետությունից մեկնող օդանավերի հրամա­նա­տար­ները կամ այլ լիազորված անձինք` օդանավում ուղևորներին վաճառելու համար: Սույն կետով նախատեսված անձանց անմաքս առևտրի խանութներն ապրանքներ տրա­մա­դրում են ավիաընկերությունների հետ կնքված պայմանագրերի հիման վրա:
5. Միության մաքսային օրենսգրքի 243-րդ հոդվածի 4-րդ մասին համապա­տաս­խան, Միության մաքսային օրենսգրքի 243-րդ հոդվածի 2-րդ մասի 2-րդ կետում նշված անձանց ապրանքների իրացումն անմաքս առևտրի խանութներից թույլատր­վում է Հայաս­տանի Հանրապետության սահմանով ապրանքների տեղափոխ­ման բոլոր վայրերում:

**ԳԼՈՒԽ 31**

**«ՈՉՆՉԱՑՈՒՄ» ՄԱՔՍԱՅԻՆ ԸՆԹԱՑԱԿԱՐԳԸ**

**Հոդված 166. «Ոչնչացում» մաքսային ընթացակարգը**

1. Ապրանքների նկատմամբ «Ոչնչացում» մաքսային ընթացակարգը կիրառվում է Միության մաքսային օրենսգրքի 34-րդ գլխով և սույն գլխով սահմանված դրույթներին համապատասխան։

**Հոդված 167. Ապրանքների՝ «Ոչնչացում» մաքսային ընթացակարգով**

**ձևակերպման պայմանները**

1. Оտարերկրյա ապրանքների՝ «Ոչնչացում» մաքսային ընթացակարգով ձևակերպման մաք­սային հայ­տա­րարագրին զուգահեռ ներկայացվում է ապրանքները «Ոչնչացում» մաք­սա­յին ընթա­­ցա­կարգով ձևակերպելու համար իրավասու պետական մարմնի կողմից տրա­մա­դր­ված՝ ոչնչացման հնարավորության վերաբերյալ եզրակացությունը, որում նշվում են ապրանք­ների ոչնչացման վայրի, եղանակի և ժամկետի վերաբերյալ տեղեկություններ:
2. Ապրանքների ոչնչացումը պետք է իրականացվի այն անձանց կողմից, որոնք ունեն իրա­վասու մարմինների համապատասխան լիազորությունը հաստատող փաստա­թուղթը:
3. Որպես ապրանքների ոչնչացման հնարավորությունը հաստատող եզրա­կա­ցու­թյուն՝ կարող են օգտագործվել հետևյալ փաստաթղթերը.
   1. ժամանակավոր ներմուծված ապրանքների փորձարկումը, ստուգումները կամ հետա­զոտությունները կամ ապրանքների բնույթի կամ հատկությունների ցուցադրություն իրա­կանացնող կազմակերպության կողմից տրամադրված՝ ապրանքների ոչնչացման ակտը, եթե փորձարկման, ստուգումների կամ հետազոտությունների կամ ապրանքների բնույթի կամ հատկությունների ցուցադրության համար ժամանակավոր ներմուծված ապրանք­ները վնասվել կամ ոչնչացվել են.
   2. ոչնչացման, թափոնների վերածման համապատասխան թույլտվության վավերաց­ված պատճենը, որը տրամադրված է այն կազմակերպությանը, որի հետ հայտա­րա­րատուն կնքել է ոչնչացման պայմանագիրը:

Սույն մասին համապատասխան ապրանքների ոչնչացումից հետո հայտարարատուն պար­­տավոր է մաքսային մարմնին ներկայացնել ոչնչացման փաստը հաստատող փաս­տա­թղթերը:

**Հոդված 168. Ապրանքների ոչնչացումը**

* 1. «Ոչնչացում» մաքսային ընթացակարգով ձևակերպված ապրանքների ոչնչացումն իրա­կանացվում է մաքսային մարմինների կողմից սահմանված ժամկետում, որը որոշվում է՝ հաշվի առնելով հայտարարագրված ապրանքների փաստացի ոչնչացման ժամկետ­ները, ոչնչացման եղանակը և վայրը, ինչպես նաև իրավասու պետական մարմնի կողմից տրա­մա­դր­ված՝ ապրանքների ոչնչացման հնարավորության վերաբերյալ եզրակացության մեջ նշվող ժամ­կետը:
  2. Ապրանքների ոչնչացումն իրականացվում է հայտարարատուի միջոցների հաշվին:
  3. Ոչնչացումն իրականացվում է մաքսային մարմնի կողմից ստեղծված հանձնաժողովի հսկո­ղության ներքո՝ հանձնաժողովի անդամների ներկայությամբ: Անհրաժեշտության դեպ­քում մաքսային մարմինները կարող են հանձնաժողովում ընդգրկել այլ պետական մար­մին­ների մասնագետների և անկախ փորձագետների:
  4. Ոչնչացումն իրականացվում է հետևյալ եղանակներով.

1) ջերմային, քիմիական, մեխանիկական կամ այլ ազդեցության միջոցով (այրում, քայ­քայում, կոտրում, տեղադրում և այլն), որի արդյունքում ապրանքներն անդառնալի ոչնչացվում են: Ոչնչացման եղանակը պետք է ապահովի ապրանքների օգտագործման անհնա­րինությունը կամ դրանց՝ ըստ նշանակության օգտագործման համար նախնա­կան վիճակի վերականգնման անհնարինությունը.

2) ապամոնտաժման, քանդման, մեխանիկական վնասման (ներառյալ անցքեր առա­ջաց­նելը, պատռելը) և այլ եղանակներով վնասելը` պայմանով, որ այդպիսի վնասվածք­ներ հասց­նելը կբացառի ապրանքների հետագա վերականգնումը և օգտագործումը:

* 1. Այն ապրանքները, որոնք պահանջում են պահպանման հատուկ պայմաններ և տեխ­նո­լոգիական պատճառներով չեն կարող հանվել և օգտագործվել, համարվում են ոչնչաց­ված՝ սույն հոդվածի 3-րդ մասում նշված հանձնաժողովի կողմից տրամադրվող՝ ապրանք­ների պահպանման վայրերից հանման և օգտագործման անհնարինության մասին եզրակա­ցու­թյամբ:
  2. Ապրանքների փաստացի ոչնչացումից հետո կազմվում է ապրանքների ոչնչաց­ման ակտ՝ վերադաս մաքսային մարմնի սահմանած ձևով, որում նշվում են հետևյալ տեղե­կու­թյուն­ները.
  3. ապրանքների ոչնչացման վայրը և օրը (ամիսը, ամսաթիվը).
  4. մաքսային ընթացակարգի հայտարարատու հանդիսացող անձի մասին տեղեկու­թյուն­ներ.
  5. ոչնչացման ժամանակ ներկա գտնվող անձանց մասին տեղեկություններ.
  6. ոչնչացվող ապրանքների անվանումը, դրանց քանակը և չափման միավորը.
  7. ապրանքների ոչնչացման եղանակը.
  8. ոչնչացումից հետո թափոնների առկայությունը և դրանց քանակը, ինչպես նաև հետագա օգտագործման հնարավորությունը.
  9. ոչնչացման ակտի ձևում ընդգրկված այլ տեղեկություններ:
  10. Ոչնչացման ակտը ստորագրվում է սույն հոդվածի 3-րդ մասում նշված հանձ­նա­ժո­ղովի բոլոր անդամների և ներկա գտնվող անձանց կողմից և կազմվում է նվազագույնը հինգ օրի­նակից, որոնց բաշխման կարգը սահմանում է Կառավարությունը:
  11. Ապրանքների ոչնչացման փաստը պահպանվում է նաև տեսանկարահանումով կամ ֆոտոնկարահանումով, որոնք կցվում են ոչնչացման ակտին:
  12. «Ոչնչացում» մաքսային ընթացակարգը եզրափակվում է սույն հոդվածով սահ­ման­ված ակտի հիման վրա:
  13. Սույն հոդվածի 3-րդ մասում նշված հանձնաժողովի ձևավորման կարգը և աշխա­տա­կարգը սահմանում է Կառավարությունը:

**ԳԼՈՒԽ 32**

**«ՀՐԱԺԱՐՈՒՄ՝ ՀՕԳՈՒՏ ՊԵՏՈՒԹՅԱՆ» ՄԱՔՍԱՅԻՆ ԸՆԹԱՑԱԿԱՐԳԸ**

**Հոդված 169. «Հրաժարում՝ հօգուտ պետության» մաքսային ընթացակարգը**

1. Ապրանքների նկատմամբ «Հրաժարում՝ հօգուտ պետության» մաքսային ընթա­ցա­կարգը կիրառվում է Միության մաքսային օրենսգրքի 35-րդ գլխով և սույն գլխով սահ­ման­ված դրույթներին համապատասխան:

**Հոդված 170. «Հրաժարում՝ հօգուտ պետության» մաքսային ընթացակարգով**

**ապրանքները հայտարարագրելու կարգը**

1. «Հրաժարում՝ հօգուտ պետության» մաքսային ընթացակարգով ապրանքները հայտարարագրվում են մաքսային մարմնի թույլտվությամբ։
2. Թույլտվություն ստանալու համար հայտարարատուն գրավոր դիմում է մաքսային մարմին՝ դիմումում նշելով ապրանքների անվանումը, քանակը, արժեքը, գտնվելու վայրը, ԱՏԳ ԱԱ ծածկագրերը և ապրանքներից հօգուտ պետության հրաժարվելու պատճառների համառոտ նկարագրությունը։
3. Մաքսային մարմինը 5 աշխատանքային օրվա ընթացքում ուսումնասիրում է սույն հոդ­վածի 2-րդ մասում նշված դիմումը և որոշում է կայացնում՝ «Հրաժարում՝ հօգուտ պետու­թյան» մաքսային ընթացակարգով ապրանքների ձևակերպման թույլտվության տրա­մա­դր­ման մասին կամ Հանձնաժողովի որոշմամբ հաստատված ցանկում ներառված ապրանք­նե­րից, ինչպես նաև Միության մաքսային տարածք ներմուծման համար արգելված, Միության անդամ պետությունների տարածքում շրջանառության համար արգելված ապրանքներից հրա­ժարվելու դեպքում` թույլտվության տրամադրումը մերժելու մասին։
4. «Հրաժարում՝ հօգուտ պետության» մաքսային ընթացակարգով ապրանքները հայ­տա­րարագրելու համար հայտարարատուն «Հրաժարում՝ հօգուտ պետու­թյան» մաքսային ընթացակարգով ձևակերպված ապրանքների հետ զուգահեռ մաքսային մարմին է ներ­կա­յաց­նում նաև հիմնավորված հաշվարկ՝ Միության մաքսային օրենսգրքի 252-րդ հոդվածով սահմանված պահանջի պահպանվածության մասին:
5. Եթե «Հրաժարում՝ հօգուտ պետության» մաքսային ընթացակարգով ապրանք­ների բաց թողնումից հետո՝ 3 աշխատանքային օրվա ընթացքում, ապրանքները չեն հանձն­վում մաք­սային մարմիններին, ապա ապրանքների բաց թողնումը մաքսային մարմինների կող­մից անվավեր է ճանաչվում:
6. Մաքսային մարմինների կողմից «Հրաժարում՝ հօգուտ պետության» մաքսային ընթա­ցակարգով ձևակերպված ապրանքները հայտարարատուի կողմից հանձնվելուց հետո հանձն­վում են Կառավարության սահմանած լիազորված պետական մարմիններին՝ հետագա տնօրին­ման նպատակով:

Ապրանքների հանձման ժամանակ կազմվում է հանձնման և ընդունման ակտ, որի ձևը սահմանում է վերադաս մաքսային մարմինը:

**Հոդված 171. «Հրաժարում՝ հօգուտ պետության» մաքսային ընթացակարգ**

**կիրառելու համար պատասխանատվությունը**

1. Մաքսային մարմինները չեն փոխհատուցում «Հրաժարում՝ հօգուտ պետության» մաք­սային ընթացակարգով հայտարարագրված ապրանքների նկատմամբ լիազորու­թյուն­ներ ունեցող անձանց գույքային պահանջները։

**ԳԼՈՒԽ 33**

**ՀԱՏՈՒԿ ՄԱՔՍԱՅԻՆ ԸՆԹԱՑԱԿԱՐԳԸ**

**Հոդված 172. Հատուկ մաքսային ընթացակարգը**

1. Հատուկ մաքսային ընթացակարգը կիրառվում է Միության մաքսային օրենսգրքի 36-րդ գլխին համապատասխան:
2. Կառավարությունը սահմանում է հատուկ մաքսային ընթացակարգով առանձին ապրանք­ների ձևակերպման պայմանները և կարգը՝ Հանձնաժողովի որոշմամբ նախատես­ված դեպքերում:

**ԲԱԺԻՆ V**

**ԱՌԱՆՁԻՆ ԿԱՏԵԳՈՐԻԱՅԻ ԱՊՐԱՆՔՆԵՐԻ՝ ՄԱՔՍԱՅԻՆ ՍԱՀՄԱՆՈՎ ՏԵՂԱՓՈԽՄԱՆ ԿԱՐԳԻ ԵՎ ՊԱՅՄԱՆՆԵՐԻ ԱՌԱՆՁՆԱՀԱՏԿՈՒԹՅՈՒՆՆԵՐԸ**

**ԳԼՈՒԽ 34**

**ԱՆՁՆԱԿԱՆ ՕԳՏԱԳՈՐԾՄԱՆ ԱՊՐԱՆՔՆԵՐԻ ՏԵՂԱՓՈԽՄԱՆ ԿԱՐԳԻ ԵՎ ՊԱՅՄԱՆՆԵՐԻ ԱՌԱՆՁՆԱՀԱՏԿՈՒԹՅՈՒՆՆԵՐԸ**

**Հոդված 173. Միության մաքսային սահմանով անձնական օգտագործման**

**ապրանքների տեղափոխման ժամանակ կիրառվող երկուղային**

**համակարգը**

1. Ֆիզիկական անձանց կողմից անձնական օգտագործման ապրանքների՝ Հայաս­տանի Հանրապետության սահմանով տեղափոխման հետ կապված մաքսային ձևակեր­պում­ներն իրականացվում են Միության մաքսային օրենսգրքի 37-րդ գլխով սահմանված դրույթ­ներին և սույն օրենքով նախատեսված առանձնահատկություններին համա­պա­տաս­խան:
2. Միության մաքսային սահմանով անձնական օգտագործ­ման ապրանքների տեղա­փոխ­­ման ժամանակ երկուղային համակարգը կիրառ­վում է Միության մաքսային օրենսգրքի 257-րդ հոդվածին համապատասխան:
3. Կառավարությունը, Միության մաքսային օրենսգրքի 257-րդ հոդվածի 5-րդ մասին համա­­պա­տաս­խան, սահմանում է մաքսային սահմանով ապրանքների տեղափոխման այն վայրերի սահմանագծերը և դրանց ցանկը, որտեղ կիրառվում է մաքսային հսկողու­թյան երկու­­ղային համակարգը:

**Հոդված 174. Անձնական օգտագործման ապրանքների նկատմամբ**

**իրականացվող մաքսային գործառնությունները**

1. Անձնական օգտագործման ապրանքների նկատմամբ մաքսային գործառնու­թյուն­ներն իրականացվում են Միության մաքսային օրենսգրքի 258-րդ հոդվածին համա­պա­տաս­խան:
2. Երկաթուղային տրանսպորտով երթևեկող ուղևորների նկատմամբ մաքսային գոր­ծառ­նություններն իրականացվում են առանց տրանսպորտային միջոցը լքելու, բացա­ռու­թյամբ այն դեպքերի, երբ տրանսպորտային միջոցը լքելու նպատակը Միության և Հայաս­տանի Հանրապետության մաքսային օրենսդրության պահպանումն է:

Մաքսային գործառնությունների՝ առանց երկաթուղային տրանպորտային միջոցը լքելու իրականացման հերթականությունը սահմանում է Կառավարությունը:

1. Վերադաս մաքսային մարմինը, Միության մաքսային օրենսգրքի 258-րդ հոդվածի 6-րդ մասին համա­պա­տաս­խան, սահմանում է ֆիզիկական անձանց կողմից ժամա­նա­կավոր ներմուծված անձնական օգտագործման ապրանքների նկատմամբ մաքսային գործառ­նու­թյունների իրականացման, դրանց բաց թողնման և մաքսային հսկողությունից դուրս գտնվելու փաստը հաստատելու կարգը՝ Հանձնաժողովի որոշմամբ նախատեսված և չկար­գա­վոր­ված մասով:
2. Կառավարությունը սահմանում է անձնական օգտագործման ապրանքների ներմուծ­ման ժամանակ ֆիզիկական անձանց կողմից այդ ապրանքների՝ Հայաստանի Հանրապե­տու­թյան տարածքից արտահանված լինելու հանգամանքը հաստատելու կարգը:
3. Այն դեպքերում, երբ ֆիզիկական անձանց կողմից միջազգային փոստային կամ սուր­հանդակային առաքումներով կամ որպես ուղեկցող բեռ Հայաստանի Հանրա­պետու­թյուն ներմուծվող ապրանքների համար նախատեսվում է մաքսատուրքի և հարկերի վճա­րում միասնական դրույքաչափով կամ որպես համախառն մաքսային վճար, դրանց վճա­րումն իրականացվում է մաքսային մարմինների կողմից տրվող մաքսային մուտքի անդոր­րագրի հիման վրա, որի ձևը և լրացման կարգը հաստատում է Հանձնաժողովը:
4. Այն դեպքերում, երբ որպես ուղեկցող բեռ Հայաստանի Հանրապետություն ներ­մուծ­վող ապրանքների համար նախատեսվում է հարկերի վճարում, դրանց վճա­րումն իրա­կա­նացվում է Հայաստանի Հանրապետության հարկային օրենսգրքով սահ­ման­ված կար­գով:
5. Վերադաս մաքսային մարմինն ապահովում է ֆիզիկական անձանց կողմից ապրանք­ների տեղափոխման կանոնների մասին տեղեկատվության մատչելիությունը, այդ թվում՝ տրանսպորտային և զբոսաշրջային կազմակերպություններում հայերեն, ռուսերեն և օտար լեզուներով կազմված տեղեկատվական թերթիկների տարածման միջո­ցով, ինչպես նաև մաքսային գործառնությունների կատարման վայրերում ֆիզիկա­կան անձանց կողմից տեղափոխվող ապրանքների վերաբերյալ տեղեկատվական ցուցա­նակ­ների տեղադրման միջո­ցով:
6. Կառավարությունը, Միության մաքսային օրենսգրքի 266-րդ հոդվածի 8-րդ մասին համա­­պա­տասխան, կարող է սահմանել ֆիզիկական անձանց կողմից անձնական օգտա­գործ­­ման ապրանքների ներմուծման՝ Հանձնաժողովի կողմից սահմանված պայ­ման­ներից առա­վել խիստ կամ լրացուցիչ պայմաններ:
7. Միության մաքսային օրենսգրքի 266-րդ հոդվածի 26-րդ մասին համա­պա­տաս­խան, միաս­նական դրույքաչափերով գանձվող և համախառն մաքսային վճարի ձևով գանձվող մաք­սատուրքի և հարկերի հաշվարկի ձևը սահմանում է վերադաս մաքսային մարմինը:
8. Հայաստանի Հանրապետությունում օրենքով սահմանված կարգով անհատ ձեռ­նար­կատեր չհանդիսացող ֆիզիկական անձանց կողմից ապրանքների ներմուծումը դիտարկ­վում է որպես ձեռնարկատիրական գործունեության նպատակով իրականացվող ներ­մուծում, եթե ֆիզիկական անձանց կողմից և (կամ) նրանց հասցեով Հայաստանի Հան­րա­պետություն ներմուծվող ապրանքների չափաքանակները (այդ թվում` ըստ Միության անդամ հանդիսացող կամ չհանդիսացող երկրների) գերազանցում են Կառավարության սահ­մանած` Հայաստանի Հանրապետություն ներմուծվող ապրանքների ակնհայտ առևտ­րա­յին չափաքանակները:
9. Սույն հոդվածի 10-րդ, ինչպես նաև սույն օրենքի 181-րդ հոդվածի 10-րդ մասե­րով սահմանված չափաքանակները չեն տարածվում մշտական բնակության նպա­տակով Հայաս­տանի Հանրապետություն ժամանող անձանց կողմից ներմուծվող անձնական օգտա­գործ­ման գույքի վրա, որոնց բնաիրային չափերը սահմանում է Կառավարությունը, ինչպես նաև Հայաստանի Հանրապետություն ներմուծվող` ֆիզիկական անձանց անձնա­կան օգտա­գործ­ման իրերի վրա:
10. Ֆիզիկական անձանց կողմից Հայաստանի Հանրապետության տարածքից արտահանվող ապրանքների նկատ­մամբ կիրառվում է 0 տոկոս մաքսատուրքի դրույքաչափ:

**Հոդված 175.** **Անձնական օգտագործման ապրանքների ներմուծման**

**ժամանակ մաքսատուրքերի, հարկերի վճարման պարտավորության**

**ծագումը, հաշվարկումը, կատարումը, կատարման ապահովումը,**

**դադարեցումը և վճարման ժամկետը**

1. Անձնական օգտագործման ապրանքների ներմուծման ժամանակ մաքսա­տուր­քերի, հարկերի վճարման պարտավորության ծագումը, հաշվարկումը, դադարեցումը և վճար­ման ժամկետները սահմանվում են Միության մաքսային օրենսգրքի 268-րդ հոդ­վածին համա­պա­տաս­խան:
2. Կառավարությունը, Միության մաքսային օրենսգրքի 268-րդ հոդվածի 17-րդ մասին համա­պատասխան, կարող է սահմանել Հայաստանի Հանրապետություն մշտա­կան բնակու­թյան ժամանող, փախստականի կամ հարկադիր տեղահանվածի կարգավի­ճակ ստանալու նպա­տակ ունեցող օտարերկրյա ֆիզիկական անձի կողմից տեղափոխվող անձնական օգտա­գործ­ման ապրանքների համար մաքսատուրքերի, հարկերի վճարման գծով պարտա­վո­րությունների ծագման, դադարեցման և դրանց վճարման վերջ­­նաժամկետի այլ հանգամանքներդեպքեր:
3. Անձնական օգտագործման ապրանքների համար ներմուծման մաքսատուրքերի, հար­կերի վճարման գծով պարտավորությունը ֆիզիկական անձանց կողմից կատարվում է Միության մաքսային օրենսգրքի 266-րդ, 268-րդ և 269-րդ հոդվածներով սահմանված ժամ­կետ­­ներում:
4. Միության մաքսային օրենսգրքով սահմանված ժամկետներում հայտարարատուի կող­­մից մաքսատուրքերի, հարկերի գծով պարտավորությունը չկատարելու կամ ոչ պատշաճ կատա­րելու դեպքում մաքսային մարմինը մաքսատուրքերի, հարկերի վճարման վերջնաժամկետի օրվան հաջորդող աշխատանքային օրը մաք­սատուրքերի, հար­կերի վճարման անհրաժեշտության վերաբերյալ ծանուցում է ուղարկում Միության մաք­սա­յին օրենսգրքին և սույն օրենքին համապատասխան հայտարարատուի հետ համապարտ պար­տավորություն կրող անձանց:
5. Մաքսային մարմինների կողմից սույն հոդվածի 4-րդ մասին համապատասխան ուղարկ­վող ծանուցման ձևը պարունակում է տեղեկատվություն հայտարարատուի, հայտա­րա­րագրված ապրանքների, վճարման ենթակա մաքսատուրքերի, հարկերի չափի, մաք­սա­տուր­քերի, հարկերի՝ սահմանված ժամկետում չվճարելու համար վճարման ենթակա տույ­ժերի, չվճարված կամ թերի վճարված մաքսատուրքերի և հարկերի վճար­ման ժամկետի վերա­բերյալ և այլ անհրաժեշտ տեղեկատվություն:
6. Մաքսային մարմինների կողմից սույն հոդվածի 4-րդ մասին համապատասխան ուղարկ­վող ծանուցման ձևը, դրա լրացման և ուղարկման, ինչպես նաև փոփոխելու և չեղար­կելու կարգը սահմանում է վերադաս մաքսային մարմինը:
7. Կառավարությունը, Միության մաքսային օրենսգրքի 270-րդ հոդվածի 6-րդ մասին համա­­պա­տաս­խան, կարող է սահմանել Միության մաքսային օրենսգրքի 270-րդ հոդ­վածով սահ­մանված դեպքերից բացի այլ դեպքեր, երբ սույն հոդվածի 4-րդ մասով նախա­տեսված ծանու­ցումը չի ուղարկվում մաքսային մարմինների կողմից:
8. Անձնական օգտագործման ապրանքների ներմուծման համար մաքսատուրքերի, հար­կերի վճարման պարտավորության կատարման վաղեմության ժամկետը 5 տարի է, որը հաշվարկվում է Միության մաքսային օրենսդրությամբ և սույն օրենքով նախա­տես­ված փաս­տա­թղթերի հիման վրա այդպիսի պարտավորության կատարման՝ օրենքով սահման­ված ժամ­կետի ավարտի օրվան հաջորդող օրվանից:
9. Անձնական օգտագործման ապրանքների ներմուծման համար մաքսատուրքերի, հար­կերի վճարման պարտավորությունը չկատարելու կամ ոչ պատշաճ կատարելու դեպ­քում մաք­սային մարմինը կիրառում է դրանց բռնագանձմանն ուղղված միջոցներ՝ սույն օրենքին և Միության մաքսային օրենսգրքին համապատասխան: Մաքսային մարմինների կողմից մաք­սատուրքերի, հարկերի բռնագանձում տարածելու միջոցները չեն կիրառվում Կառավա­րու­թյան սահմանած դեպքերում:
10. Միության մաքսային օրենսգրքի 270-րդ հոդվածի 13-րդ մասին համա­պա­տաս­խան, անձնական օգտագործման ապրանքների ներմուծման համար մաքսատուրքերի, հար­կերի, մաքսային գործառնությունների իրականացման համար գանձվող պետական տուրքի, ինչպես նաև տույժերի գումարները, որոնց բռնա­գան­ձումը մաքսային մարմինների կողմից անհնար է, ճանաչվում են անհուսալի և դուրս են գրվում Կառավարության սահմանած հիմքերով և կարգով:
11. Անձնական օգտագործման ապրանքների համար մաքսատուրքի և հարկերի վճար­ման գծով պարտավորությունները կատարվում են Միության մաքսային օրենսգրքի 270-րդ հոդ­վածին և սույն հոդվածին համապատասխան:
12. Միության մաքսային օրենսգրքի 270-րդ հոդվածի 1-ին մասին համա­պա­տաս­խան, ֆիզիկական անձանց կողմից անձնական օգտագործման ապրանքների ներմուծ­ման ժամա­նակ մաքսատուրքի և հարկերի վճարման պարտավորությունը կարող է կատար­վել նաև նրանց կողմից լիազորված անձանց կողմից:
13. Միության մաքսային օրենսգրքի 270-րդ հոդվածի 2-րդ մասին համա­պա­տաս­խան, անգործունակ ճանաչված ֆիզիկական անձի՝ ներմուծման մաքսատուրքի և հար­կերի վճար­ման գծով պարտավորությունները կատարվում են խնամակալի կողմից, իսկ անհայտ բացա­կա­յող ճանաչված ֆիզիկական անձի դեպքում՝ անհայտ բացակայող ճանաչված անձի գույքի կառա­վարչի կողմից:
14. Միության մաքսային օրենսգրքի 270-րդ հոդվածի 10-րդ մասին համա­պա­տաս­խան, ֆիզի­կական անձանց կողմից մաքսատուրքի, հարկերի վճարման գծով չմարված պար­տա­վո­րությունների գանձման նպատակով մաքսային մարմինը դիմում է դատարան՝ Հայաս­տանի Հանրապետության քաղաքացիական օրենսդրությամբ սահմանված կարգով ապրանք­ների վրա բռնագանձում տարածելու հայցադիմումով:
15. Կառավարությունը, Միության մաքսային օրենսգրքի 271-րդ հոդվածի 2-րդ մասին համա­պա­տաս­խան, կարող է սահմանել Միության մաքսային օրենսգրքով նախա­տես­ված դեպ­քերից բացի լրացուցիչ դեպքեր, երբ Հայաստանի Հանրապետության տարած­­քում «Մաք­սային տարանցում» մաքսային ընթացակարգով անձնական օգտագործ­­ման ապրանք­ները ձևակերպվում են առանց մաքսատուրքի և հարկերի վճարման գծով պարտա­վո­րու­թյան կատարման ապահովում տրամադրելու:
16. Միության մաքսային օրենսգրքի 271-րդ հոդվածի 3-րդ մասին համա­պա­տաս­խան, մաք­սային ներկայացուցիչը կարող է իր ցանկությամբ օգտագործել իր կողմից ներկա­յաց­ված պարտավորությունների կատարման ապահովումը՝ ֆիզիկական անձի կողմից ներ­մուծ­վող անձնական օգտագործման ապրանքների համար վճարման ենթակա մաքսատուրքի և հարկերի վճարման գծով պարտավորության կատարումն ապահովելու նպատակով՝ սույն օրեն­քին համապատասխան:
17. Կառավարությունը, Միության մաքսային օրենսգրքի 271-րդ հոդվածի 6-րդ մասին համա­պատասխան, կարող է սահմանել անձնական օգտագործման ապրանքների առանձին տեսակների (կատեգորիաների) համար վճարման ենթակա մաքսատուրքի և հարկերի վճար­ման գծով պարտավորությունների կատարման ապահովման հաստա­տագր­ված չափեր:

**Հոդված 176. Անձնական օգտագործման ապրանքների մաքսային**

**հայտարարագրման ժամանակ ներկայացվող փաստաթղթերը և**

**անձնական օգտագործման տրանսպորտային միջոցների**

**ժամանակավոր ներմուծումը**

1. Անձնական օգտագործման ապրանքների մաքսային հայտարարագրման ժամա­նակ ներկայացվող փաստաթղթերը սահմանված են Միության մաքսային օրենսգրքի 261-րդ հոդ­վա­ծով:
2. Կառավարությունը սահմանում է այն փաստաթղթերի ցանկը, որոնք հաստատում են Միության մաքսային օրենսգրքի 261-րդ հոդվածի 1-ին մասի 5-րդ կետով նախա­տես­ված՝ օտարերկրյա ֆիզիկական անձանց որպես մշտական բնակության ժամանող ճանա­չելու կամ օրենսդրությամբ սահմանված կարգով որպես փախստական կամ հար­կադիր տեղա­հանված ճանաչելու հանգամանքը:
3. Անձնական օգտագործման տրանսպորտային միջոցները ժամանակավոր ներ­մուծ­վում են Միության մաքսային օրենսգրքի 264-րդ հոդվածին համապատասխան:
4. Միության մաքսային օրենսգրքի 264-րդ հոդվածի 2-րդ մասով նախատեսված արտո­նու­թյան կիրառման համար մաքսային մարմիններին ներկայացվում է պետական լիա­զոր մարմնի կողմից տրամադրված՝ անձի դիվանագիտական կարգավիճակը հաստա­­տող փաս­տաթուղթը:

**Հոդված 177. Մշտական բնակության ժամանող ֆիզիկական անձանց, այդ**

**թվում՝ հարկադիր տեղահանվածների կամ փախստականների**

**անձնական օգտագործման ապրանքների տեղափոխման**

**առանձնահատկությունները**

1. Միության մաքսային օրենսգրքի 259-րդ հոդվածի 2-րդ մասին համապատասխան, նշված կետով սահմանված անձանց անձնական օգտագործման ապրանքների ժամա­նա­կա­վոր պահպանումը կարող է իրականացվել ժամանակավոր պահպանման պահեստ­նե­րում կամ նշված անձանց կողմից նախանշված վայրում՝ մաքսային մարմինների թույլտ­վու­­թյամբ:

Սույն մասում նշված՝ ժամանակավոր պահպանման պահեստներից տարբերվող այլ վայրերին ներկայացվող պահանջները, ինչպես նաև Միության մաքսային օրենսգրքի 259-րդ հոդվածի 2-րդ մասում սահմանված անձանց անձնական օգտագործման ապրանքների ժամա­­նա­կավոր պահպանումը այդ վայրերում իրականացնելու համար մաքսային մարմնի թույլտ­վու­թյան և թույլտվությունը մերժելու դեպքերը սահմանում է վերադաս մաքսային մար­մինը:

1. Հայաստանի Հանրապետություն մշտական բնակության ժամանող անձ է ճանաչ­­վում Հայաստանի Հանրապետության օրենսդրության համաձայն Հայաստանի Հան­րա­պետության քաղաքացիություն ունեցող կամ հատուկ կամ մշտական կացության կար­գավիճակ ստացած օտարերկրյա ֆիզիկական անձը՝ սույն օրենքով և Հանձնաժողովի կող­մից սահմանված պայմանների ապահովման դեպքում:
2. Օտարերկրյա ֆիզիկական անձի մշտական բնակության ժամանման փաստի ճանա­­չումը հաստատող փաստաթղթի տրամադրման օր է հանդիսանում Հայաստանի Հան­րապետության տարածքում գտնվող բնակության վայրի (կացարանի) հասցեով Հայաս­տանի Հանրապետության օրենսդրությամբ սահմանված կարգով անձի հաշվառման օրը։
3. Հայաստանի Հանրապետություն անձի մշտական բնակության ժամանման փաստի ճանաչումը կամ փախստականի, հարկադիր տեղահանվածի կարգավիճակի ճանա­չումը հաստատող փաստաթղթերի տրամադրման օրվան նախորդող ժամանա­կա­հատ­վածը տվյալ օրվան նախորդած և չընդհատվող օրացուցային օրերը, ամիսները և տարիներն են:
4. Հայաստանի Հանրապետություն անձի մշտական բնակության ժամանման փաստի ճանաչումը կամ փախստականի, հարկադիր տեղահանվածի կարգավիճակի ճանա­չումը հաստատող փաստաթղթերի տրամադրման օրվան հաջորդող ժամա­նա­կա­հատ­վածը տվյալ օրվան հաջորդած և չընդհատվող օրացուցային օրերը, ամիսները և տարիներն են:
5. Հայաստանի Հանրապետություն մշտական բնակության ժամանման փաստի ճանաչումը, ինչպես նաև Հայաստանի Հանրապետության տարածքում մշտապես բնակվելու հանգամանքի և ժամանակահատվածի որոշումն իրականացնում է մաքսային մարմինը՝ Կառա­վարության լիազոր մարմինների կողմից մաքսային մարմնին պաշտոնապես տրա­մա­դրած` տվյալ ֆիզիկական անձի վերաբերյալ Հայաստանի Հանրապետության պետական սահ­մանը հատելու, ինչպես նաև ֆիզիկական անձի՝ Հայաստանի Հանրապետությունում մշտա­­կան բնակության վայրի (կացարանի) հասցեով հաշվառում ունենալու վերաբերյալ անձ­նական հաշվառման տվյալների տեղեկատվական համակարգում առկա տեղեկատ­վու­թյան հիման վրա:
6. Հայաստանի Հանրապետություն մշտական բնակության ժամանող օտարեր­կրյա ֆիզիկական անձանց, հարկադիր տեղահանվածների կամ փախստականների անձնա­կան օգտագործման գույքը կարող է ներմուծվել Հայաստանի Հանրապետության տարածք օտարերկրյա ֆիզիկական անձի մշտական բնակության ժամանման փաստի ճանաչումը կամ փախստականի, հարկադիր տեղահանվածի կարգավիճակի ճանաչումը հաստատող փաս­տաթղթի տրամադրման օրվանից ոչ ուշ, քան 18 ամսվա ընթացքում:
7. Սույն օրենքի իմաստով՝ Հայաստանի Հանրապետության տարածքից դուրս մշտա­պես բնակված է համարվում այն անձը, որը դիտարկվող ժամանակահատվածի յուրա­քանչ­յուր օրացուցային տարվա ընթացքում ընդհանուր առմամբ բնակվել է Հայաստանի Հան­րա­պետության տարածքից դուրս 184 օր և ավելի:
8. Սույն օրենքի իմաստով՝ Հայաստանի Հանրապետության տարածքում մշտա­պես բնակված է համարվում այն անձը, որը դիտարկվող ժամանակահատվածի յուրա­քանչ­յուր օրացուցային տարվա ընթացքում ընդհանուր առմամբ գտնվել է Հայաստանի Հանրա­պե­տության տարածքում 181 օր և ավելի:
9. Հայաստանի Հանրապետության հաշվառում չունեցող ֆիզիկական անձանց համար Հայաստանի Հանրապետություն մշտական բնակության ժամանման օր է համար­վում Հայաստանի Հանրապետություն մշտական բնակության նպատակով ժամանելուց հետո՝ 180 օրվա ընթացքում, Հայաստանի Հանրապետությունում հաշվառվելու օրը:
10. Հայաստանի Հանրապետություն մշտական բնակության ժամանելիս Հայաս­տանի Հանրապետության հաշվառում ունեցող ֆիզիկական անձանց համար Հայաստանի Հան­րա­պետություն մշտական բնակության ժամանման օր է համարվում Հայաստանի Հան­րա­պետություն մշտական բնակության նպատակով ժամանելու օրվան հաջորդող 180 օրվա ընթաց­քում մաքսային մարմին գրավոր դիմելու օրը:
11. Սույն օրենքի իմաստով դիտարկվող ժամանակահատվածի յուրաքանչյուր օրա­ցու­ցային տարվա ընթացքում ընդհանուր առմամբ Հայաստանի Հանրապետության տարած­քից դուրս 184 օր և ավելի բնակված անձը համարվում է Հայաստանի Հանրա­պետությունում մշտական բնակության վայր չունեցող ֆիզիկական անձ՝ անկախ Հայաս­տանի Հանրա­պե­տու­թյունում հաշվառում ունենալու հանգամանքից:
12. Հայաստանի Հանրապետություն մշտական բնակության ժամանելու օրվան նախոր­դող ժամանակահատվածը տվյալ օրվան նախորդած և չընդհատվող օրացուցային օրերը, ամիսները և տարիներն են:
13. Հայաստանի Հանրապետություն մշտական բնակության ժամանելու օրվան հաջոր­դող ժամանակահատվածը տվյալ օրվան հաջորդած և չընդհատվող օրացուցային օրերը, ամիսները և տարիներն են:
14. Հայաստանի Հանրապետության տարածքում բնակվելու հանգամանքը և ժամա­նակահատվածը ստուգելու, սույն հոդվածով սահմանված արտոնության կիրառման կարգը և լիազոր մարմինները սահմանում է Կառավարությունը:
15. Կառավարությունը սահմանում է մշտական բնակության ժամանող ֆիզիկական անձանց, հարկադիր տեղահանվածի կամ փախստականի կարգավիճակ ստանալու նպա­տակը հաստատող փաստաթղթերի ցանկը:

**Հոդված 178. Միության անդամ երկրների ռեզիդենտ ֆիզիկական անձանց**

**անձնական ավտոմեքենաների գտնվելը Հայաստանի**

**Հանրապետության տարածքում**

1. Միության անդամ երկրների ռեզիդենտ ֆիզիկական անձինք Միության անդամ այլ պետու­թյուններում հաշվառված անձնական օգտագործման ավտոմեքենաներով Հայաս­տանի Հանրապետության սահմանը հատելիս մաքսային մարմիններ են ներկա­յաց­նում անձը հաստատող և ավտոմեքենայի հաշվառմանփաստաթղթերը, որի հիման վրա մաք­սա­յին մարմինը ավտոմատ հայտարարագրման համակարգում հաշվառում է դրանց մուտքը Հայաստանի Հանրապետության տարածք:
2. Սույն հոդվածի 1-ին մասում նշված ավտոմեքենաները Հայաստանի Հանրա­պետու­թյան տարածքում կարող են գտնվել այդ ֆիզիկական անձանց՝ Հայաստանի Հանրա­պե­տու­թյու­նում գտնվելու՝ օրենքով սահմանված ժամկետը չգերազանցող ժամկետով:
3. Սույն հոդվածի 1-ին մասում նշված ավտոմեքենաները կարող են Հայաստանի Հան­րա­­պետության տարածքում օգտագործվել բացառապես ավտոմեքենան ներմուծող անձի կամ նրա կողմից լիազորված անձի կողմից և պետք է դուրս բերվեն Հայաստանի Հան­րա­պե­տությունից մինչև սույն հոդվածի 2-րդ մասով նախատեսված ժամկետի ավարտը:

**ԳԼՈՒԽ 35**

**ՄԻՋԱԶԳԱՅԻՆ ՓՈԽԱԴՐՈՒՄՆԵՐ ԻՐԱԿԱՆԱՑՆՈՂ ՏՐԱՆՍՊՈՐՏԱՅԻՆ ՄԻՋՈՑՆԵՐԻ ԵՎ ՊԱՇԱՐՆԵՐԻ ՏԵՂԱՓՈԽՄԱՆ ԿԱՐԳԻ ԵՎ ՊԱՅՄԱՆՆԵՐԻ ԱՌԱՆՁՆԱՀԱՏԿՈՒԹՅՈՒՆՆԵՐԸ**

**Հոդված 179. Միջազգային փոխադրումներ իրականացնող տրանսպորտային**

**միջոցների, դրանց պահեստամասերի և սարքավորումների՝**

**Հայաստանի Հանրապետության սահմանով տեղափոխումը**

1. Միջազգային փոխադրումներ իրականացնող տրանսպորտային միջոցների, դրանց պահեստամասերի և սարքավորումների՝ Հայաստանի Հանրապետության սահ­մանով տեղափոխ­ման հետ կապված մաքսային ձևակերպումներն իրականացվում են Միու­թյան մաքսային օրենսգրքի 38-րդ գլխով և սույն հոդվածով սահմանված դրույթ­ներին համ­ապա­տասխան:
2. Միության մաքսային օրենսգրքի 275-րդ հոդվածի 6-րդ մասին համա­պա­տաս­խան, Կառա­վարությունը կարող է սահմանել միջազգային փոխադրման երկաթուղային տրանսպոր­տային միջոցների և նշված տրանսպորտային միջոցներով տեղափոխվող կոնտեյներների՝ ներքին փոխադրումներում օգտագործման պարբերականության սահմա­նա­փակում:
3. Միության մաքսային օրենսգրքի 275-րդ հոդվածի 13-րդ մասին համա­պատաս­խան, Կառավարությունը սահմանում է երկաթուղային փոխադրումների ժամանակ օգտագործվող՝ ժամանակավոր ներմուծված երկաթուղային տրանսպորտի կամ կոն­տեյներ­ների մասին տեղեկությունների՝ մաքսային մարմիններին ներկայացման կարգը:
4. Միության մաքսային օրենսգրքի 278-րդ հոդվածի 2-րդ մասին համա­պա­տաս­խան, միջազգային փոխադրման տրանսպորտային միջոցների հայտարարագրման ժամա­­նակ որպես հայտարարատու կարող են հանդես գալ փոխադրողների կողմից լիազոր­ված անձինք:

**Հոդված 180. Պաշարների տեղափոխումը Միության մաքսային սահմանով**

1. Պաշարների՝ Միության մաքսային սահմանով տեղափոխման հետ կապված մաքսային ձևակերպումներն իրականացվում են Միության մաքսային օրենսգրքի 39-րդ գլխով և սույն հոդվածով սահմանված դրույթներին համապատասխան:
2. Միության մաքսային օրենսգրքի 281-րդ հոդվածի 5-րդ մասին համապատասխան, «Անմաքս առևտուր» մաքսային ընթացակարգով ձևակերպված ապրանքները կարող են հայտարարագրվել և բաց թողնվել որպես պաշարներ, եթե դրանք բեռնվում են երկաթու­ղային տրանսպորտի վրա անմիջապես մաքսային սամանով ապրանքների տեղափոխ­ման վայրերում տեղակայված անմաքս առևտրի խանութներից:
3. Կառավարությունը, Միության մաքսային օրենսգրքի 283-րդ հոդվածի 7-րդ մասին համա­պա­տաս­խան, կարող է սահմանել անմաքս առևտրի խանութից որպես պաշար­ներ ձևակերպված և երկաթուղային տրանսպորտի վրա բեռնվող ապրանքների օգտագործ­ման կարգ և պայմաններ:

**ԳԼՈՒԽ 36**

**ՄԻՋԱԶԳԱՅԻՆ ՓՈՍՏԱՅԻՆ ԱՌԱՔՈՒՄՆԵՐՈՎ ԵՎ ԱՌԱՆՁԻՆ ԿԱՏԵԳՈՐԻԱՆԵՐԻ ԱՆՁԱՆՑ ԿՈՂՄԻՑ ԱՊՐԱՆՔՆԵՐԻ ՏԵՂԱՓՈԽՄԱՆ ԱՌԱՆՁՆԱՀԱՏԿՈՒԹՅՈՒՆՆԵՐԸ**

**Հոդված 181. Միջազգային փոստային առաքումներով ապրանքների**

**տեղափոխումը**

1. Միջազգային փոստային առաքումներով ապրանքների՝ Հայաստանի Հանրապետու­թյան սահմանով տեղափոխման հետ կապված մաքսային ձևակերպումներն իրականացվում են Միության մաքսային օրենսգրքի 40-րդ գլխին, սույն գլխին և Միության անդամ պետություն­ների միջազգային պայմանագրերին համապատասխան:
2. Միջազգային փոստային առաքումներով տեղափոխվող ապրանքների մաքսային ձևակերպումներն իրականացվում են միջազգային փոստափոխանակման վայրերում կամ վերադաս մաքսային մարմնի սահմանած այլ վայրերում:
3. Կառավարությունը սահմանում է միջազգային փոստափոխանակման վայրերը, որտեղ միջազգային փոստային առաքում­ներով տեղափոխվող ապրանքների նկատմամբ իրականացվում են մաքսային գործառնություններ:
4. Փոստային կապի օպերատորի կողմից անձնական օգտագործման ապրանքների տեղափոխման դեպքում որպես հայտարարատու կարող է հանդես գալ փոստային կապի օպերատորը, որի դեպքում փոստային կապի օպերատորը կրում է Միության մաքսային օրենսգրքով հայտարարատուի համար սահմանված պարտավորությունները և օգտվում է իրավունքներից:
5. Միության մաքսային օրենսգրքի 285-րդ հոդվածի 3-րդ մասին համապատասխան, փոստային կապի ազգային օպերատորը Կառավարության սահմանած կարգով մաքսային մարմիններին տեղեկատվություն է ներկայացնում միջազգային փոստային առաքումներով տեղափոխվող անձնական օգտագործման ապրանքների ստացող հանդիսացող ֆիզիկական անձանց փաստաթղթերի մասին:
6. Միության մաքսային օրենսգրքի 286-րդ հոդվածի 10-րդ մասին համապատասխան, «Արտահանում» մաքսային ընթացակարգով միջազգային փոստային առաքումներով արտահանվող ապրանքների հայտարարագրման ժամանակ, որպես ապրանքների մասին հայտարարագիր, կարող են կիրառվել Համաշխարհային փոստային միության ակտերով նախատեսված փաստաթղթերը:
7. Միջազգային փոստային առաքումներով ներմուծված չպահանջված ապրանք­ների արտահանման ժամանակ, եթե ներմուծված ապրանքները չեն ենթարկվել փոփոխու­թյունների, բացառությամբ բնական մաշվածության կամ բնականոն պայման­ներում դրանց պահպանման հետևանքով առաջացած փոփոխությունների, ապա դրանք կարող են արտա­հանվել Հայաստանի Հանրապետության տարածքից «Արտահանում» մաքսային ընթացա­կար­գով՝ մաքսային մարմիններին ներկայացնելով Համաշխարհային փոստային միության ակտերով սահմանված՝ ապրանքների ներմուծման ժամանակ օգտագործված փաս­տաթղ­թերը:

Միջազգային փոստային առաքումներով արտահանված չպահանջված ապրանքների ներմուծման ժամանակ, եթե արտահանված ապրանքները չեն ենթարկվել փոփոխու­թյուն­ների, բացառությամբ բնական մաշվածության կամ բնականոն պայմաններում դրանց պահպան­ման հետևանքով առաջացած փոփոխությունների, ապա դրանք կարող են ներ­մուծ­վել Հայաստանի Հանրապետության տարածք «Վերաներմուծում» մաքսային ընթա­ցա­կարգով՝ պահպանելով նշված ընթացակարգի պայմանները և մաքսային մարմիններին ներ­կա­յացնելով Համաշխարհային փոստային միության ակտերով սահմանված՝ արտահանման ժամա­նակ օգտագործված փաստաթղթերը:

1. Միության մաքսային օրենսգրքի 286-րդ հոդվածի 11-րդ մասին համապա­տաս­խան, որպես մաքսային հայտարարագիր, Համաշխարհային փոստային միության ակտերով նախա­տեսված փաստաթղթերի մեջ պարունակվող տեղեկությունների օգտագործման ուղե­ցույցը հաստատում է վերադաս մաքսային մարմինը:
2. Միության մաքսային օրենսգրքի 266-րդ հոդվածի 18-րդ մասով սահմանված՝ միջազգային փոստային առաքումներով փոխադրվող անձնական օգտագործման ապրանք­ների նկատմամբ օտարերկրյա արժույթի վերահաշվարկն իրականացվում է այդ ապրանք­ների համար ներկայացվող մաքսային հայտարարագրի՝ մաքսային մարմինների կողմից գրանցման օրվա դրությամբ գործող՝ Հայաստանի Հանրապետության կենտրոնական բանկի հրապարակած փոխարժեքով:
3. Միության անդամ չհանդիսացող պետություններից ֆիզիկական անձանց կողմից միջազգային փոստային կամ սուրհանդակային առաքումներով Հայաստանի Հանրա­պետու­թյան տարածք ներմուծվող ապրանքների համար վճարվում են մաքսատուրք և հարկեր՝ հետևյալ միասնական դրույքաչափերով.
4. մինչև 2019 թվականի դեկտեմբերի 31-ը՝

ա) 0 տոկոս, եթե մեկ ամսվա ընթացքում տեղափոխվող ապրանքների ընդհանուր քաշը չի գերազանցում 30 կիլոգրամը, իսկ արժեքը չի գերազանցում 200 հազար դրամը.

բ) 22.5 տոկոս, եթե մեկ ամսվա ընթացքում Հայաստանի Հանրապետություն ներմուծվող ապրանքների ընդհանուր քաշը չի գերազանցում 30 կիլոգրամը, իսկ արժեքը գերազանցում է 200 հազար դրամը, սակայն չի գերազանցում 500 եվրոյին համարժեք դրամը.

գ) 30 տոկոս, բայց ոչ պակաս, քան 30 կիլոգրամը գերազանցող յուրաքանչյուր կիլոգրամի համար 4 եվրոյին համարժեք Հայաստանի Հանրապետության դրամը, եթե մեկ ամսվա ընթացքում Հայաստանի Հանրապետություն ներմուծվող ապրանք­­ների ընդհանուր քաշը գերազանցում է 30 կիլոգրամը, կամ եթե արժեքը գերազանցում է 500 եվրոյին համարժեք Հայաստանի Հանրապետության դրամը:

1. 2020 թվականի հունվարի 1-ից՝

ա) 0 տոկոս, եթե տեղափոխվող ապրանքների ընդհանուր քաշը չի գերազանցում 31 կիլոգրամը, իսկ արժեքը չի գերազանցում 200 եվրոյին համարժեք Հայաստանի Հանրա­պետու­թյան դրամը.

բ) 15 տոկոս, բայց ոչ պակաս, քան 31 կիլոգրամը գերազանցող յուրաքանչյուր կիլոգրամի համար 2 եվրոյին համարժեք Հայաստանի Հանրապետության դրամը, եթե Հայաստանի Հանրապետություն ներմուծվող ապրանքների ընդհանուր քաշը գերազանցում է 31 կիլոգրամը, կամ եթե արժեքը գերազանցում է 200 եվրոյին համարժեք Հայաստանի Հան­րապետության դրամը:

Սույն մասի 1-ին կետ «բ» ենթակետերով սահմանված միասնական դրույքա­չափերով մաքսային վճարները հաշվարկվում են ֆիզիկական անձանց կողմից ներմուծվող ապրանքների արժեքի և սույն մասի 1-ին կետերի «ա» ենթակետերով սահմանված արժեքի դրական տարբերության նկատմամբ:

**Հոդված 182. Առանձին կատեգորիաների անձանց կողմից ապրանքների**

**տեղափոխումը**

* 1. Օտարերկրյա պետությունների դիվանագիտական և հյուպատոսական ներկա­յա­ցուցչու­­թյուններին, միջազգային կազմակերպություններին, միջազգային կազ­մա­կեր­պու­­թյուն­ներին առընթեր օտարերկրյա պետությունների ներկայացուցչություններին, դրանց անձնա­կազմին, ինչպես նաև Հայաստանի Հանրապետության միջազգային պայ­մա­նագրերին համապատասխան արտոնություններից օգտվող օտարերկրյա անձանց պատ­կա­նող ապրանքների՝ Հայաստանի Հանրապետության սահմանով տեղափոխման հետ կապ­ված մաքսային ձևակերպումներն իրականացվում են Միության մաքսային օրենսգրքի 42-րդ գլխով և սույն հոդվածով սահմանված դրույթներին համապատասխան:
  2. Սույն հոդվածի 1-ին մասում նշված օտարերկրյա անձանց պատկանող ապրանքները Հայաստանի Հանրա­պետու­­թյան սահմանով տեղափոխելու համար Հայաստանի Հանրապետության միջազգային պայմանագրերով Միության մաքսային օրենսգրքի 42-րդ գլխով նախատեսված պայմաններից առավել արտոնյալ պայմաններ սահմանված լինելու դեպքում կիրառվում են Հայաստանի Հանրապետության միջազգային պայմանագրերով սահմանված պայմանները:
  3. Սույն հոդվածի 1-ին մասում նշված անձանց պատկանող ապրանքների տեղափոխ­ման համար արտոնությունները սահմանված են Միության մաքսային օրենսդրությամբ և Հայաստանի Հանրապետության միջազգային պայմանագրերով:
  4. Սույն հոդվածի 1-ին մասում նշված անձանց պատկանող ապրանքների՝ Հայաս­տանի Հանրապետության սահմանով տեղափոխման դեպքում մաքսային հայտա­րա­րագրումն իրականացվում է տվյալ կազմակերպության ղեկավարի կամ նրա լիազորած անձի կողմից մաքսային մարմին գրավոր դիմում ներկայացնելու միջոցով: Դիմումը ներկայացվում է երկու օրինակից և պարունակում է տեղեկատվություն ապրանք­ներն ուղարկողի և ստացողի անվան, գտնվելու վայրի, ապրանքի բնութագրի, քանակի (քաշի, ծավալի) վերաբերյալ:

Միության մաքսային օրենսգրքի 298-րդ հոդվածի 1-ին և 2-րդ, ինչպես նաև 299-րդ հոդվածի 1-ին և 2-րդ մասերին համապատասխան՝ տրանսպորտային միջոցների ներ­մուծ­ման դեպքում սույն մասում նախատեսված դիմումում նշվում է նաև տրանսպոր­տային միջոցների համար կիրառվող արտոնությունների ժամկետը:

* 1. Դիմումին կից ներկայացվում են հետևյալ փաստաթղթերը.

1) տրանսպորտային (փոխադրման) և առևտրային փաստաթղթերը.

2) սահմանափակումների պահպանումը հաստատող փաստաթղթերը (անհրա­ժեշտու­թյան դեպքում):

* 1. Սույն հոդվածի 1-ին մասում նշված անձանց պատկանող ապրանքներ տեղափոխող անձը մաքսային մարմին է ներկայացնում անձը հաստատող փաստաթուղթ, ինչպես նաև անձի կարգավիճակը հաստատող փաս­տա­թուղթ կամ լիազորագիր, որոնցում նշված գործո­ղու­­թյան ժամկետը հաստատում է տվյալ անձի՝ Միության մաքսային օրենսգրքով և Հայաս­տանի Հանրապետության միջազգային պայմանագրերով սահմանված արտո­նու­թյուն­ներից օգտ­վելու ժամկետը:
  2. Կառավարությունը, Միության մաքսային օրենսգրքի 301-րդ հոդվածի 6-րդ մասին համապատասխան, կարող է սահմանել այն պետությունների ցանկը, որոնց հետ նախատեսված է մաքսային զննումից ազատմամբ և առանց մաք­սատուր­քերի, հարկերի վճարման դիվանագիտական և հյուպատոսական սուրհանդակների կողմից անձնական օգտագործման ապրանքներ տեղափոխելու փոխադարձության սկզբունք, ինչպես նաև կարող է սահմանել սույն մասում նշված ապրանքների տեղափոխման կարգը:

**ԳԼՈՒԽ 37**

**ԽՈՂՈՎԱԿԱՇԱՐՈՎ ԵՎ ԷԼԵԿՏՐԱՀԱՂՈՐԴՄԱՆ ԳԾԵՐՈՎ ԱՊՐԱՆՔՆԵՐԻ ՏԵՂԱՓՈԽՄԱՆ ԱՌԱՆՁՆԱՀԱՏԿՈՒԹՅՈՒՆՆԵՐԸ**

**Հոդված 183. Խողովակաշարով ապրանքների տեղափոխման և**

**հայտարարագրման առանձնահատկությունները**

1. Հայաստանի Հանրապետության սահմանով խողովակաշարով ապրանքների տեղափոխման ժամանակ մաքսային ձևակերպումներն իրականացվում են Միության մաքսային օրենսգրքի 41-րդ գլխին համապատասխան:
2. Միության մաքսային օրենսգրքի 290-րդ հոդվածի 7-րդ կետին համա­պա­տաս­խան, մաքսային հսկողության ներքո գտնվող խողովակաշարային տրանսպորտով տեղա­փոխվող ապրանքների բեռնման, բեռնաթափման և վերաբեռնման գործառնություններն իրա­կանաց­վում են մաքսային մարմինների թույլտվությամբ:

Սույն մասով նախատեսված թույլտվության տրամադրման կարգը սահմանում է վերադաս մաքսային մարմինը:

1. Կառավարությունը, Միության մաքսային օրենսգրքի 290-րդ հոդվածի 9-րդ մասին համա­­պա­տասխան, կարող է սահմանել խողովակաշարային տրանսպորտով տեղափոխ­վող ապրանքների նկատմամբ իրականացվող մաքսային գործառնությունների և մաք­սային հսկողության առանձնահատկությունները:
2. Հայտարարատուն յուրաքանչյուր օրացուցային ամսվա ընթացքում իրականացված մատակարարումների համար «Մաքսային տարանցում» մաքսային ընթացակարգով խողովա­կաշարով տեղափոխ­վող ապրանքների վերաբերյալ ճշգրիտ տեղեկությունները տվյալ ամսվան հաջորդող ամսվա վերջին օրվանից ոչ ուշ ներկայացնում է մաքսային մարմիններին՝ վերադաս մաքսային մարմնի սահմանած ձևով:

**Հոդված 184. էլեկտրահաղորդման գծերով ապրանքների տեղափոխման և**

**հայտարարագրման առանձնահատկությունները**

1. Հայաստանի Հանրապետության սահմանով էլեկտրահաղորդման գծերով ապրանք­ների տեղափոխման ժամանակ մաքսային ձևակերպումներն իրականացվում են Միության մաքսային օրենսգրքի 41-րդ գլխին համապատասխան:
2. Կառավարությունը կարող է սահմանել Հայաստանի Հանրապետության սահ­մանով էլեկտրահաղորդման գծերով տեղափոխվող ապրանքների հայտարարագրման առանձնահատկություններ:
3. Վերադաս մաքսային մարմինը, էներգետիկայի ոլորտում լիազորված՝ Հայաստանի Հանրապետության պետական կառավարման մարմնի հետ համատեղ կարող է սահմանել Միության մաքսային օրենսգրքի 291-րդ հոդվածով սահմանված կարգով Հայաստանի Հանրապետության սահմանով էլեկտրա­հաղորդ­ման գծերով տեղափոխված էլեկտրաէներգ­իայի քանակի հաշվարկման՝ Միու­թյան օրենսգրքի 291-րդ հոդվածի 4-րդ մասով սահման­ված կարգից տարբերվող կարգ:
4. Կառավարությունը կարող է սահմանել էլեկտրահաղորդման գծերով էլեկտրա­էներ­գիայի տեղափոխման համար մաքսային հայտարարագրի ներկայացման՝ Միության մաք­սային օրենսգրքի 291-րդ հոդվածի 2-րդ կետով սահմանված ժամկետից տարբերվող ժամկետ:
5. Հայաստանի Հանրապետության և Միության անդամ պետությունների միջև Միու­թյան անդամ չհանդիսացող պետության տարածքով էլեկտրահաղորդման գծերով Միու­թյան ապրանքի կարգավիճակ ունեցող էլեկտրաէներգիայի տեղափոխման դեպքում Միու­թյան մաքսային օրենսգրքի 291-րդ հոդվածի 7-րդ մասով նախատեսված դիմումի ներկայացում չի պահանջվում:
6. Կառավարությունը կարող է սահմանել էլեկտրահաղորդման գծերով Միության մաք­սային տարածքով էլեկտրաէներգիայի տեղափոխման դեպքում փոխադրողի կողմից մաքսային մարմնին փաստացի տեղափոխված էլեկտրաէներգիայի ծավալի վերաբերյալ տեղեկությունների տրամադրման համար Միության մաքսային օրենսգրքի 291-րդ հոդ­վածի 10-րդ մասով սահմանված ժամկետից տարբերվող ժամկետ, ինչպես նաև մաք­սային մարմիններին ներկայացվող այլ տեղեկություններ:
7. Մաքսային մարմինը կարող է սահմանել էլեկտրահաղորդման գծերով Միության մաքսային տարածքով էլեկտրաէներգիայի տեղափոխման դեպքում մաքսային գործառնու­թյունների և մաքսային հսկողության իրականացման առանձնա­հատ­կու­թյուններ, ինչպես նաև Միության մաքսային օրենսգրքի 291-րդ հոդվածի 4-րդ մասով սահ­մանված փաս­տաթղթերի վրա մաքսային մարմինների կողմից նշումների կատարման կարգ:

**Հոդված 185. Խողովակաշարով և էլեկտրահաղորդման գծերով տեղափոխվող**

**ապրանքների հաշվառման սարքերի տեղակայումը**

1. Վերադաս մաքսային մարմինը, Հայաստանի Հանրապետության էներգետիկայի ոլոր­տում լիազորված՝ Հայաստանի Հանրապետության պետական կառավարման մարմնի հետ համատեղ, սահմանում է Հայաստանի Հանրապետության սահմանով խողովա­կա­շարով և էլեկտրահաղորդման գծերով տեղափոխվող ապրանքների հաշվառման սարքերի տեղա­կայման վայրերը:
2. Մաքսային մարմինները էներգետիկայի ոլորտում լիազորված՝ Հայաստանի Հանրա­պետության պետական կառավարման մարմնի հետ համատեղ իրականացնում են խողովա­կա­շարով և էլեկտրահաղորդման գծերով տեղափոխվող ապրանքների հաշվառ­ման սարքերի տվյալների հսկողություն՝ կիրառելով նույնականացման միջոցներ:
3. Վերադաս մաքսային մարմինը, էներգետիկայի ոլորտում լիազորված՝ Հայաս­տանի Հանրապետության պետական կառավարման մարմնի հետ համատեղ, կարող է սահ­մանել էլեկտրահաղորդման գծերով տեղափոխվող ապրանքների քանակի որոշման կարգ:
4. Էլեկտրահաղորդման գծերով կամ խողովակաշարով տեղափոխվող ապրանքների հաշվառման նպատակով կարող են օգտագործվել այդպիսի ապրանքների տեղափոխ­ման գործարքի պայմանագրերով նախատեսված հաշվառման սարքերը, որոնք կարող են տեղակայված լինել ինչպես ապրանքների արտահանման կամ ներմուծման երկրներում, այնպես էլ սահմանակից և (կամ) այլ պետությունների տարածքներում:
5. Վերադաս մաքսային մարմինը սահմանում է Էլեկտրահաղորդման գծերով կամ խողովակաշարով տեղափոխվող ապրանքների հաշվառման սարքերի վրա նույնա­կա­նաց­ման միջոցների տեղադրման և հանման մասին կազմվող արձանագրության ձևը:

**ԳԼՈՒԽ 38**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԵՎ ՄԻՈՒԹՅԱՆ ԱՅԼ ԱՆԴԱՄ ՊԵՏՈՒԹՅՈՒՆՆԵՐԻ ՄԻՋԵՎ ՄԻՈՒԹՅԱՆ ԱՆԴԱՄ ՉՀԱՆԴԻՍԱՑՈՂ ՊԵՏՈՒԹՅՈՒՆՆԵՐԻ ՏԱՐԱԾՔՈՎ ԱՊՐԱՆՔՆԵՐԻ ՏԵՂԱՓՈԽՄԱՆ ԱՌԱՆՁՆԱՀԱՏԿՈՒԹՅՈՒՆՆԵՐԸ**

**Հոդված 186. Միության անդամ չհանդիսացող պետությունների տարածքով**

**ապրանքների տեղափոխումը**

1. Հայաստանի Հանրապետության և Միության այլ անդամ պետությունների միջև Միության անդամ չհանդիսացող պետությունների տարածքով ապրանքների տեղափոխ­ման ժամանակ մաքսային գործառնություններն իրականացվում են Միության մաքսային օրենսգրքի 43-րդ գլխին համապատասխան:
2. Միության մաքսային օրենսգրքի 304-րդ հոդվածի 7-րդ մասին համապա­տաս­խան, երկաթուղային տրանսպորտով Հայաստանի Հանրապետության և Միության այլ անդամ պետությունների միջև Միության անդամ չհանդիսացող պետությունների տարածքով Միության ապրանքների տեղափոխման համար «Մաքսային տարանցում» մաք­սային ընթա­ցա­կարգով ձևակերպմանն ուղղված գործառնություններն իրակա­նաց­վում են վերադաս մաքսային մարմնի սահմանած ստորաբաժանումներում:
3. «Վերամշակում՝ մաքսային տարածքում», «Վերամշակում՝ ներքին սպառման համար» և «Ժամանակավոր ներմուծում» մաքսային ընթացակարգերով ձևակերպված օտարերկրյա ապրանքները Հայաստանի Հանրապետության տարածքից Միության այլ անդամ պետությունների տարածք առանց նշված մաքսային ընթացակարգերի գործո­ղու­թյունը եզրափակելու տեղափոխելու նպատակով կարող են ձևակերպվել «Մաքսային տարան­ցում» մաքսային ընթացակարգով հայտարարատուի ցանկությամբ՝ վերադաս մաք­սային մարմնի թույլտվության հիման վրա, որի մեջ նշվում է այն ստորաբաժանումը, որտեղ տվյալ ապրանքները պետք է ձևակերպվեն «Մաքսային տարանցում» մաքսային ընթա­ցա­կարգով:

**ԲԱԺԻՆ VI**

**ՄԱՔՍԱՅԻՆ ՀՍԿՈՂՈՒԹՅԱՆ ԻՐԱԿԱՆԱՑՈՒՄԸ**

**ԳԼՈՒԽ 39**

**ՄԱՔՍԱՅԻՆ ՀՍԿՈՂՈՒԹՅԱՆ ԻՐԱԿԱՆԱՑՄԱՆ ԸՆԴՀԱՆՈՒՐ ԴՐՈՒՅԹՆԵՐ**

**Հոդված 187. Մաքսային հսկողության իրականացումը**

1. Մաքսային մարմինների կողմից մաքսային հսկողությունն իրականացվում է Միության և Հայաստանի Հանրապետության մաքսային օրենսդրությանը համապա­տաս­խան:
2. Մաքսային հսկողության օբյեկտները սահմանված են Միության մաքսային օրենսգրքի 311-րդ հոդվածով, իսկ դրա իրականացման վայրը սահմանված է Միության մաքսային օրենսգրքի 310-րդ հոդվածով։
3. Միության մաքսային օրենսգրքի 310-րդ հոդվածի 6-րդ մասին համա­պա­տաս­խան, մաքսային հսկողությունն իրականացվում է մաքսային մարմինների կողմից, այդ թվում՝ տեղեկատվական համակարգերի կիրառմամբ:
4. Հայաստանի Հանրապետության մաքսային մարմինները համարվում են արժու­թային վերահսկողության գործակալներ և, Հայաստանի Հանրապետության արժութային օրենսդրությանը համապատասխան, արժութային հսկողություն են իրականացնում անձանց կողմից Հայաստանի Հանրապետության սահմանով արժութային արժեքների տեղափոխ­ման նկատմամբ:

Արժութային հսկողություն իրականացնելիս մաքսային մարմինների` սույն մասով նախատեսված գործառույթները և լիազորությունները որոշվում են Հայաստանի Հանրա­պետու­թյան կենտրոնական բանկի սահմանած կարգով:

Մաքսային մարմինների կողմից արժութային հսկողության արդյունքում բացա­հայտված՝ Հայաստանի Հանրապետության արժութային օրենսդրության խախտումների դեպ­քում խախտումներ կատարած անձինք օրենքով սահմանված կարգով կրում են պատաս­խանատվություն:

1. Մաքսային հսկողության իրականացման ժամանակ մաքսային մարմինները կիրա­ռում են ընտրողականության սկզբունքը և սահմանափակվում են Հայաստանի Հանրա­պետու­թյան և Միության մաքսային օրենսդրության դրույթների պահպանման համար բավա­րար մաքսային հսկողության ձևերով: Մաքսային հսկողության ձևերի և մաքսային հսկողության իրականացումն ապահովող միջոցների ընտրության ժամանակ մաքսային մարմինները կիրառում են մաքսային հսկողության տեխնիկական միջոցները և իրենց տրամադրության տակ առկա տեղեկատվության վերլուծությունը:
2. Մաքսային հսկողության արդյունավետության բարձրացման նպատակով մաքսային մարմինները համագործակցում են հսկողություն իրականացնող այլ պետական մարմինների և արտաքին տնտեսական գործունեություն իրականացնող անձանց հետ՝ Միության և Հայաստանի Հանրապետության օրենսդրությանը համապատասխան։
3. Միության մաքսային օրենսգրքի և սույն օրենքի համաձայն՝ մաքսային մարմին­ների կողմից մաքսային հսկողության առանձին ձևերի իրականացման ընթացքում կազմ­վող որոշումների, արձանագրությունների, ակտերի և ընթացակարգային այլ փաս­տաթղթերի ձևերը սահմանում է վերադաս մաքսային մարմինը` Միության մաքսային օրենսդրու­թյամբ դրանք սահմանված չլինելու դեպքում:
4. Միության մաքսային օրենսգրքի 310-րդ հոդվածի 3-րդ մասին համապա­տաս­խան, մաքսային հսկողության ձևերի և մաքսային հսկողության իրականացումն ապահո­վող միջոցների կիրառմամբ մաքսային հսկողության իրականացման կարգը սահմանում է Կառա­­վարությունը՝ Միության մաքսային օրենսգրքով նախատեսված և (կամ) չկար­գավոր­ված մասով:

Մաքսային հսկողության ձևերի և մաքսային հսկողության իրականացումն ապահովող միջոցների կիրառման տեխնոլոգիան (ուղեցույցը) հաստատում է վերադաս մաքսային մարմինը:

1. Միության մաքսային օրենսգրքի 310-րդ հոդվածի 5-րդ մասին համա­պա­տաս­խան, մաքսային մարմիններին օրենքով վերապահված՝ մաքսային կարգավորմանն առնչվող իրավասություններից բացի օրենքով սահմանված այլ իրավասությունների իրա­կա­նացման ժամանակ մաքսային մարմինները կարող են կիրառել Միության մաքսային օրենսգրքով սահմանված մաքսային հսկողության ձևերը և մաքսային հսկողության իրա­կա­նացումն ապահովող միջոցները:
2. Կառավարությունը, Միության մաքսային օրենսգրքի 318-րդ հոդվածի 1-ին մասին համա­պա­տաս­խան, սահմանում է Հայաստանի Հանրապետության մաքսային սահ­մանով ապրանքները հատելու ժամանակ մաքսային մարմինների և այլ պետական մարմինների կողմից իրականացվող հսկողության՝ մաքսային մարմինների կողմից համա­կարգման կարգը:

**Հոդված 188. Մաքսային հսկողության ընտրողականությունը և ռիսկերի**

**կառավարման համակարգը**

1. Մաքսային հսկողության ձևերի և մաքսային հսկողության միջոցների ընտրության ժամա­նակ կիրառվում է ռիսկերի կառավարման համակարգ:
2. Ռիսկերի կառավարման համակարգը հիմնված է մաքսային մարմինների ռեսուրս­ների արդյունավետ օգտագործման սկզբունքի վրա և կիրառվում է Միության մաքսային օրենսդրության և Հայաստանի Հանրապետության մաքսային օրենսդրության խախտում­ները կանխարգելելու և մաքսային մարմիններին վերապահված հսկողության այլ ձևերն իրականացնելիս այնպիսի խախտումներին հակազդելու նպատակով, որոնք՝
3. ունեն կրկնվող բնույթ.
4. կապված են զգալի չափերով մաքսատուրքերի, հարկերի վճարումից խուսափելու, ինչպես նաև օֆշորային գոտիների տարածքում գրանցված ռեզիդենտների հետ ֆինան­սա­կան գործառնությունների իրականացման հետ.
5. կապված են տնտեսական անվտանգության, տնտեսական շահերի և ներքին շուկայի պաշտպանվածության ապահովման հետ.
6. վտանգում են հայրենական ապրանք արտադրողների մրցունակությունը.
7. առնչվում են մաքսային մարմիններին վերապահված` Միության և Հայաստանի Հանրապետության այլ շահերին։
8. Ռիսկերի կառավարման համակարգը կիրառվում է Միության մաքսային օրենսգրքի 50-րդ գլխով սահմանված դրութներին և սույն օրենքին համապատասխան:
9. Կառավարությունը, Միության մաքսային օրենսգրքի 378-րդ հոդվածի 6-րդ մասին համա­պատասխան, սահմանում է մաքսային մարմինների կողմից ռիսկերի կառա­վար­ման համակարգի կիրառման ռազմավարությունը և մարտավարությունը, ինչպես նաև դրա գործողության կարգը, ռիսկերի գնահատման չափանիշների մեթոդաբանությունը, որի հիման վրա վերադաս մաքսային մարմինը հաստատում է ռիսկերի գնահատման աստիճանները:
10. Մաքսային հսկողության ձևերի, մաքսային հսկողության իրականացումն ապահովող միջոցների և մաքսային հսկողության ընտրողականության համակարգի կիրառման մեթոդա­բանությունը սահմանում է Կառավարությունը:

**Հոդված 189. Մաքսային հսկողության գոտիները**

1. Մաքսային հսկողության գոտիները սահմանվում են Միության մաքսային օրենսգրքի 319-րդ հոդվածով և Հայաստանի Հանրապետության օրենսդրությամբ։
2. Մաքսային հսկողության իրականացման նպատակով Հայաստանի Հանրա­պետու­թյան պետական սահմանի անցման կետերում, մաքսային ձևակերպումների վայրերում, մաք­սային մարմինների գտնվելու վայրերում Կառավարությունը կարող է ստեղծել մաքսային հսկողության գոտիներ:
3. Մաքսային հսկողության գոտու տարածքում առևտրային որևէ գործողության իրա­կա­նացում, ապրանքների, տրանսպորտային միջոցների որևէ տեղաշարժ, անձանց, ներառ­յալ` այլ պետական մարմինների պաշտոնատար անձանց կողմից իրենց իրավասու­թյան սահմաններում իրականացվող որևէ գործողություն (ներառյալ` մուտք գործելը և դուրս գալը) կարող է տեղի ունենալ միայն մաքսային մարմինների թույլտվությամբ և նրանց հսկո­ղության ներքո, բացառությամբ Միության և Հայաստանի Հանրապետության օրենսդրու­թյամբ սահմանված դեպքերի:
4. Սույն հոդվածի դրույթները չեն տարածվում լիազորված տնտեսական օպերատորի շինություններում, բաց հրապարակներում և այլ տարածքներում ստեղծվող մաքսային հսկողության գոտիների նկատմամբ։
5. Մաքսային հսկողության գոտիներին ներկայացվող տեխնիկական պահանջները սահմանում է վերադաս մաքսային մարմինը:

**Հոդված 190. Մաքսային հսկողության իրականացման ժամկետները**

1. Ապրանքների՝ մաքսային հսկողության ներքո գտնվելու ժամկետները սահմանված են Միության մաքսային օրենսգրքի 14-րդ հոդվածով:
2. Ապրանքների բաց թողնումից հետո մաքսային մարմինների կողմից մաքսային հսկողու­թյունը կարող է իրականացվել մաքսային հսկողության ներքո գտնվելու ավարտից հետո՝ երեք տարվա ընթացքում։
3. **Միության մաքսային օրենսգրքի 14-րդ հոդվածի 7-րդ** մաս**ի 5-րդ և 8-րդ կետերով, 9-րդ** մաս**ի 1-ին կետով և 11-րդ** մաս**ի 3-րդ կետով սահմանված հան­գա­մանքների առկայությունը հավաստվում է փաստաթղթերով, որոնք տրամադրում են Կառավարության սահմանած լիազոր մարմին­ները:**

**Հոդված 191. Մաքսային հսկողության ներքո գտնվող ապրանքների և**

**տրանսպորտային միջոցների նկատմամբ գործող**

**սահմանափակումները**

* 1. Արգելվում է մաքսային հսկողության ներքո գտնվող ապրանքներն ու տրանսպոր­տային միջոցներն առանց մաքսային մարմնի թույլտվության մասնակի կամ ամբողջությամբ հանձնելը, օտարելը կամ ոչնչացնելը, ինչպես նաև ապրանքների և տրանսպորտային միջոց­ների բեռնումը, բեռնաթափումը, փոխաբեռնումը, փաթեթների վնասվածքների վերա­ցումը, փաթեթների բացումը, փաթեթավորումը, վերափաթեթավորումը կամ այդ ապրանք­ների կամ դրանց ուղեկցող փաթեթների վրա դրված նույնականացման միջոցները փոխելը:
  2. Սույն հոդվածի 1-ին մասում նշված ապրանքները և տրանսպորտային միջոցները կորց­նելու դեպքում անձը կրում է սույն օրենքով սահմանված պատասխանատվություն:

**ԳԼՈՒԽ 40**

**ՄԱՔՍԱՅԻՆ ՀՍԿՈՂՈՒԹՅԱՆ ՁԵՎԵՐԸ ԵՎ ՄԱՔՍԱՅԻՆ ՀՍԿՈՂՈՒԹՅԱՆ ԻՐԱԿԱՆԱՑՈՒՄՆ ԱՊԱՀՈՎՈՂ ՄԻՋՈՑՆԵՐԸ**

**Հոդված 192. Մաքսային հսկողության իրականացումը**

1. Մաքսային հսկողությունն իրականացնում են մաքսային մարմինները՝ Միության մաքսային օրենսգրքի 45-րդ գլխով սահմանված՝ մաքսային հսկողության ձևերով և 46-րդ գլխով սահմանված՝ մաքսային հսկողության իրականացումն ապահովող միջոցներով՝ սույն օրենքով սահմանված առանձնահատկություններին համապատասխան։
2. Միության մաքսային օրենսգրքի 338-րդ հոդվածի 1-ին մասի 14-րդ կետին համա­­պատասխան, վերադաս մաքսային մարմինը կարող է սահմանել մաքսային հսկողու­թյան իրականացումն ապահովող լրացուցիչ միջոցներ, որոնք կիրառվում են մաքսային հսկողու­թյան նպատակներով:

**Հոդված 193. Մաքսային և այլ փաստաթղթերի և (կամ) տեղեկությունների**

**ստուգման առանձնահատկությունները**

1. Մաքսային և այլ փաստաթղթերի և (կամ) տեղեկությունների ստուգումն իրակա­նաց­վում է Միության մաքսային օրենսգրքի 324-326-րդ հոդվածներին համա­պա­տաս­խան:
2. Միության մաքսային օրենսգրքի 326-րդ հոդվածի 2-րդ մասին համապատասխան, մաք­սային և այլ փաստաթղթերի և (կամ) տեղեկությունների ստուգման արդյունքները ձևակերպ­վում են վերադաս մաքսային մարմնի սահմանած ձևով:

**Հոդված 194. Մաքսային զննման առանձնահատկությունները**

* 1. Մաքսային մարմինների կողմից մաքսային զննումն իրականացվում է Միության մաքսային օրենսգրքի 328-րդ հոդվածին համապատասխան:
  2. Կառավարությունը, Միության մաքսային օրենսգրքի 328-րդ հոդվածի 8-րդ մասին համա­պատասխան, սահմանում է այն դեպքերը, երբ մաքսային մարմինների կողմից իրակա­նացվող մաքսային զննման արդյունքները ձևակերպվում են փաստաթղթերը կնքելու և (կամ) փաստաթղթերում համապատասխան նշումներ իրականացնելու միջոցով:

**Հոդված 195. Տարածքների և շինությունների մաքսային տեսազննման**

**առանձնահատկությունները**

1. Տարածքների և շինությունների մաքսային տեսազննումն իրականացվում է Միու­թյան մաքսային օրենսգրքի 330-րդ հոդվածին և սույն օրենքին համապատասխան:
2. Միության մաքսային օրենսգրքի 330-րդ հոդվածի 5-րդ մասին համապատասխան, մաքսային մարմինների կողմից տարածքների և շինությունների մաքսային տեսազննումն իրա­կանացվում է մաքսային մարմնի ղեկավարի կարգադրագրի հիման վրա, որի ձևը սահմանում է վերադաս մաքսային մարմինը:
3. Միության մաքսային օրենսգրքի 330-րդ հոդվածի 4-րդ մասին համապատասխան, բնակելի վայրերում տարածքների և շինությունների մաքսային տեսազննումը թույլատրվում է օրենքով սահմանված կարգով՝ դատարանի օրինական ուժի մեջ մտած վճռի հիման վրա:
4. Միության մաքսային օրենսգրքի 330-րդ հոդվածի 6-րդ մասին համապատասխան, մաքսային մարմինները կարող են դիմադրությունը հաղթահարելով մուտք գործել ստուգվող անձի տարածքներ և շինություններ՝ օրենքով սահմանված կարգով:
5. Միության մաքսային օրենսգրքի 330-րդ հոդվածի 7-րդ մասին համապատասխան, Կառավարությունը սահմանում է առանձին օբյեկտների տարածք մաքսային մարմինների կողմից մուտքի հատուկ կարգ:
6. Միության մաքսային օրենսգրքի 330-րդ հոդվածի 8-րդ մասին համապատասխան, մաքսային մարմնի հիմնավորված որոշման հիման վրա տարածքների և շինությունների մաքսային տեսազննման ժամկետը կարող է երկարաձգվել առավելագույնը 2 աշխա­տան­քային օրով:

**Հոդված 196. Մաքսային հսկողության տակ գտնվող ապրանքների հաշվառումը**

1. Մաքսային հսկողության իրականացումն ապահովելու նպատակով մաքսային հսկո­ղու­թյան ներքո գտնվող ապրանքների հաշվառումն իրականացվում է Միության մաքսային օրենսգրքի 345-րդ հոդվածին համապատասխան:
2. Մաքսային հսկողության ներքո գտնվող ապրանքների հաշվառման կարգը և ձևը, ինչպես նաև դրանց նկատմամբ իրականացվող մաքսային գործառնությունների իրակա­նաց­ման կարգը սահմանում է վերադաս մաքսային մարմինը։
3. Միության մաքսային օրենսգրքի 345-րդ հոդվածի 3-րդ մասին համապատասխան, մաք­սային մարմինները կարող են իրականացնել հայտարարատուների առանձնացված հաշ­վառում:

Սույն մասով նախատեսված՝ հայտարարատուների հաշվառման նպատակա­հար­մա­րու­թյունը, դեպքերը, կարգը և ժամկետները որոշում է վերադաս մաքսային մարմնի ղեկա­վարն՝ ըստ անհրաժեշտության:

**Հոդված 197. Ապրանքների հաշվառման համակարգի և հաշվետվողականության**

**ստուգումը**

1. Միության մաքսային օրենսգրքի 350-րդ հոդվածի համաձայն՝ ապրանքների հաշ­վառ­ման համակարգի և հաշվետվողականության ստուգումը, որպես մաքսային հսկողու­թյան իրականացումն ապահովող միջոց, իրականացվում է մաքսային գործի բնագավառում գոր­ծու­նեություն իրականացնող անձանց, լիազորված տնտեսական օպերատորների նկատ­մամբ, ինչպես նաև «Ազատ մաքսային գոտի», «Ազատ պահեստ» մաքսային ընթա­ցա­կարգերով ձևակերպված ապրանքների նկատմամբ:
2. Ստուգման միևնույն ժամանակահատվածում կարող է իրականացվել ապրանքների հաշ­վառման համակարգի միայն մեկ ստուգում: Ստուգման արդյունքներն ամփոփվում են արձանագրությամբ, որի ձևը սահմանում է վերադաս մաքսային մարմինը:
3. Ապրանքների հաշվառման համակարգի ստուգումն իրականացվում է մաքսային մարմիններին ներկայացվող հաշվետվություններում և մաքսային մարմինների տրա­մադրության տակ առկա տեղեկությունների, ինչպես նաև հաշվապահական հաշվետվու­թյուն­ներում, մաքսային մարմիններին ներկայացվող սկզբնական փաստաթղթերում առկա տեղե­կությունների համադրման եղանակով:
4. Հաշվետվությունները կարող են մաքսային մարմիններին ներկայացվել էլեկտրո­նային եղանակով՝ էլեկտրոնային թվային ստորագրությամբ, կամ առանց էլեկտրոնային թվային ստորագրության, որը պետք է ուղեկցվի թղթային եղանակով կազմակերպության ղեկավարի, գլխավոր հաշվապահի կամ նրանց լիազորած անձանց ստորագրությամբ:
5. Մաքսային ներկայացուցիչները վերադաս մաքսային մարմնի սահմանած կարգով և ձևով յուրաքանչյուր վեց ամիսը մեկ՝ մինչև այդ ժամա­նակահատվածին հաջորդող ամսվա 15-րդ օրը ներառյալ, մաքսային մարմին­ներ են ներկայացնում հաշվետվություն իրենց գործունեության վերաբերյալ:
6. «Ազատ մաքսային գոտի» և «Ազատ պահեստ» մաքսային ընթացակարգերով ձևակերպված օտարերկրյա և Միության կարգավիճակ ունեցող ապրանքները տիրապետող և (կամ) **օգտագործող անձինք իրենց կողմից պահպանվող, փոխադրվող, իրացվող, վերամշակվող և (կամ) օգտագործվող ապրանքների, ինչպես նաև մաքսային գործառնու­թյուն­ների իրականացման վերաբերյալ հաշվետվությունը ներկայացնում են մաքսային մարմինների պահանջով՝ մաքսային մարմինների կողմից իրականացվող մաքսային հսկողու­թյան շրջանակներում:**

**Սույն մասի առաջին պարբերության մեջ նշված հաշվետվության ձևը, դրա լրացման և ներկա­յացման կարգը, ինչպես նաև ներկայացման ժամկետը սահմանում է վերադաս** մաք­սային մարմինը:

1. Լիազորված տնտեսական օպերատորների կողմից հաշվառման և հաշվետվու­թյունների ներկայացման կարգը սահմանվում է սույն օրենքի 294-րդ հոդվածով։
2. Ժամանակավոր պահպանման պահեստների, մաքսային պահեստների, անմաքս առևտրի խանութների կազմակերպիչների, մաքսային փոխադրողների կողմից մաքսային մարմիններ ներկայացվող հաշվետվությունների ձևը և ներկայացնելու կարգը սահմանում է վերադաս մաքսային մարմինը։
3. Սույն հոդվածով նախատեսված հաշվետվություններ չներկայացնելը կամ կեղծ տեղեկություններ ներկայացնելը առաջացնում է պատասխանատվություն` Հայաստանի Հանրա­պետության օրենքներին համապատասխան:
4. Միության մաքսային օրենսգրքի 350-րդ հոդվածի 2-րդ մասին համապատասխան, լիազորված տնտեսական օպերատորի կարգավիճակ ստանալուն հավակնող և լիազորված տնտեսական օպերատոր հանդիսացող անձանց, ինչպես նաև ազատ պահեստի կազ­մակերպի­չների ռեեստրում ներառվելուն հավակնող և ազատ պահեստի կազմակերպիչ հանդիսացող անձանց ապրանքների հաշվառման համակարգի՝ սահմանված պահանջ­ներին համապատասխանության ստուգման կարգը սահմանում է Կառավարությունը:

**Հոդված 198. Կամերալ և արտագնա մաքսային ստուգումները**

1. Կամերալ մաքսային ստուգումն իրականացվում է Միության մաքսային օրենսգրքին, սույն օրենքին և այլ իրավական ակտերին համապատասխան՝ առանց ստուգում սկսելու մասին որոշման (կարգադրագրի)՝ մաքսային մարմինների աշխատատեղերում, ինչպես նաև առանց ստուգվող անձին այցելության:
2. Արտագնա մաքսային ստուգումն իրականացվում է Միության մաքսային օրենսգր­քին, սույն օրենքին և այլ իրավական ակտերին համապատասխան՝ վերադաս մաք­սային մար­մնի ղեկավարի` արտագնա մաքսային ստուգում իրականացնելու մասին որոշման (կար­գադրագրի) հիման վրա, որի ձևը հաստատում է վերադաս մաքսային մարմինը: Արտագնա մաք­սային ստուգումը սկսելու վերաբերյալ ստուգվող անձին ծանուցման կարգը, դրա իրակա­նացման ժամկետները սահմանվում են Միության մաքսային օրենսգրքով:
3. Միության մաքսային օրենսգրքի 331-րդ հոդվածի 8-րդ մասին համապա­տաս­խան, մաքսային ստուգմանը մասնակցության նպատակով անհրաժեշտության դեպքում կարող են ներգրավվել փորձագետներ և (կամ) մասնագետներ այլ պետական մարմին­ներից, որոնց ներգրավումն իրականացվում է վերադաս մաքսային մարմնի որոշման հիման վրա:

Մաքսային ստուգման համար փորձագետների և (կամ) մասնագետների ներգրավման կարգը սահմանում է Կառավարությունը:

1. Արտագնա մաքսային ստուգումների տեսակները սահմանված են Միության մաք­սային օրենսգրքի 333-րդ հոդվածի 2-րդ մասով:
2. Կառավարությունը, Միության մաքսային օրենսգրքի 333-րդ հոդվածի 3-րդ մասին համապատասխան, կարող է սահմանել արտագնա մաքսային ստուգումների լրացուցիչ տեսակներ, դրանց իրականացման հիմքերը, ժամկետները և իրականացման կարգի առանձնա­հատկությունները:
3. Արտագնա մաքսային ստուգում իրականացնելու մասին որոշումը (կարգադրագիրը), բացի Միության մաքսային օրենսգրքի 333-րդ հոդվածի 6-րդ մասով նախատեսված տեղեկու­թյուններից, կարող է ընդգրկել նաև տվյալ արտագնա մաքսային ստուգմանն առնչվող այլ տեղեկություններ:
4. Միության մաքսային օրենսգրքի 333-րդ հոդվածի 8-րդ մասին համապատասխան, արտագնա մաքսային ստուգում իրականացնելու մասին որոշման (կարգադրագրի) մեջ Միության մաքսային օրենսգրքի 333-րդ հոդվածի 6-րդ մասի 5-9-րդ կետերով սահմանված տեղեկությունների մեջ փոփոխություններ և լրացումներ կատարելու կարգը սահմանում է վերադաս մաքսային մարմինը:
5. Արտագնա արտապլանային մաքսային ստուգումների նշանակման հիմքերը սահ­ման­ված են Միության մաքսային օրենսգրքի 333-րդ հոդվածի 16-րդ մասով:

Կառավարությունը, Միության մաքսային օրենսգրքի 333-րդ հոդվածի 16-րդ մասի 9-րդ կետին համա­պատասխան, կարող է սահմանել արտագնա արտապլանային մաքսային ստուգումների՝ Միության մաքսային օրենսգրքի 333-րդ հոդվածի 16-րդ մասով սահմանված հիմքերից բացի այլ լրացուցիչ հիմքեր:

1. Արտագնա մաքսային ստուգման իրականացման սկիզբ է համարվում արտագնա մաքսային ստուգում անցկացնելու մասին որոշումը (կարգադրագիրը) ստուգման ենթարկ­վող անձին առձեռն հանձնելու ամսաթիվը, իսկ եթե ստուգման ենթարկվող անձին արտագնա մաքսային ստուգում անցկացնելու մասին որոշումը (կարգադրագիրը) հանձն­վում է այդ անձի հասցեով հանձնման մասին ծանուցմամբ պատվիրված նամակով, ապա արտագնա մաքսային ստուգման իրականացման սկիզբ է համարվում ծանուցման մեջ նշված հանձնման ամսաթիվը: Այն դեպքում, երբ պատվիրված նամակը վերադարձվում է հասցեատիրոջը այն չհանձնելու պատճառների մասին նշումով, ապա արտագնա մաքսային ստուգման իրականացման սկիզբ է համարվում պատվիրված նամակի վերադարձի օրը:
2. Կամերալ մաքսային ստուգման իրականացման ընթացքում մաքսային մարմինները ծանուցում են ստուգվող անձանց իրենց իրավունքների և պարտականությունների մասին հետևյալ դեպքերում.
   1. երբ կամերալ մաքսային ստուգման շրջանակներում անհրաժեշտություն է առաջա­նում ստուգվող անձանցից պահանջելու լրացուցիչ փաստաթղթեր և (կամ) տեղեկություններ.
   2. երբ կամերալ մաքսային ստուգման արդյունքներով նախատեսվում է կազմել կամերալ մաքսային ստուգման ակտ, որով ստուգվող անձին առաջադրվում են պար­տավորու­թյուններ, եթե նախքան սույն կետով սահմանված գործողությունների իրակա­նացումը սույն մասի 1-ին կետով սահմանված դեպքով ծանուցում չի ուղարկվել ստուգվող անձին:

Սույն մասին համապատասխան, կամերալ մաքսային ստուգման արդյունքների վերա­բերյալ ստուգվող անձանց ծանուցման կարգը և այդպիսի ծանուցումների ձևը սահմանում է վերադաս մաքսային մարմինը:

**Հոդված 199. Արտագնա մաքսային ստուգման կասեցման ժամկետը և կարգը**

* 1. Արտագնա մաքսային ստուգման ժամկետը կարող է կասեցվել Միության մաքսային օրենսգրքի 333-րդ հոդվածի 24-րդ մասով սահմանված հիմքերով՝ մաքսային ստուգում իրակա­նացնող անձի (անձանց) հաշվետվության հիման վրա՝ վերադաս մաքսային մարմնի ղեկավարի որոշմամբ:
  2. Արտագնա մաքսային ստուգման ժամկետը կարող է կասեցվել 9 ամսից ավելի ժամկետով, եթե մաքսային մարմինների կողմից չեն ստացվել այնպիսի տվյալներ, որոնք կարող են ազդեցություն ունենալ արտագնա մաքսային ստուգման վերջնական արդյունքի վրա, բայց ոչ ավելի, քան 12 ամսով:
  3. Վերադաս մաքսային մարմինը կարող է սահմանել արտագնա մաքսային ստուգման ժամկետի կասեցման՝ Միության մաքսային օրենսգրքի 333-րդ հոդվածի 24-րդ մասով սահմանված հիմքերից բացի այլ լրացուցիչ հիմքեր:
  4. Արտագնա մաքսային ստուգման կասեցումը և վերսկսումը ձևակերպվում են վերա­դաս մաքսային մարմնի ղեկավարի որոշմամբ: Այդ որոշման մասին մաքսային մարմինը գրավոր տեղեկացնում է ստուգվող անձին նշված որոշումն ընդունելուց հետո՝ 1 աշխա­տանքային օրվա ընթացքում:
  5. Հայաստանի Հանրապետության միջազգային պայմանագրերի շրջանակներում Միութ­յան անդամ պետությունների կամ օտարերկրյա պետությունների իրավասու մարմին­ներ հարցումներ կատարելու դեպքում` արտագնա մաքսային ստուգման ժամկետը կասեց­վում է մինչև հարցման պատասխանը ստանալու օրը, բայց ոչ ավել քան սույն հոդվածի 2-րդ մասով սահմանված ժամկետը։

**Հոդված 200. Արտագնա մաքսային ստուգման անցկացման նպատակով մաքսային**

**մարմնի պաշտոնատար անձանց մուտքը ստուգվող անձի օբյեկտ**

1. Ստուգվող անձն իրավունք ունի մերժել մաքսային մարմինների պաշտոնատար անձանց՝ մուտք գործել իր օբյեկտներ Միության մաքսային օրենսգրքի 334-րդ հոդվածի 3-րդ մասով սահմանված դեպքերում:
2. Միության մաքսային օրենսգրքի 334-րդ հոդվածի 4-րդ մասին համապատասխան, ստուգման ենթարկվող անձի կողմից ստուգվող անձի օբյեկտ արտագնա մաքսային ստու­գում իրականացնող մաքսային մարմնի պաշտոնատար անձանց և արտագնա մաքսային ստուգ­մանը մասնակցող այլ պաշտոնատար անձանց մուտքն առանց հիմնավորման մերժելու դեպքում կազմվում է արձանագրություն՝ վերադաս մաքսային մարմնի սահմանած ձևով:
3. Սույն հոդվածի 2-րդ մասում նշված արձանագրությունը ստորագրում են մաքսային ստուգում անցկացնող մաքսային մարմնի պաշտոնատար անձինք, ստուգվող անձը կամ նրա ներկայացուցիչը, և դրա պատճենը հանձնվում է ստուգվող անձին կամ նրա ներ­կայացուցչին։
4. Ստուգվող անձի կամ նրա ներկայացուցչի կողմից սույն հոդվածի 2-րդ մասում նշված արձանագրությունը ստորագրելուց հրաժարվելու դեպքում ստուգում իրականացնող մաք­սային մարմնի պաշտոնատար անձը համապատասխան գրառում է կատարում արձանագրության մեջ։ Ստուգվող անձն իրավունք ունի արձանագրությունը ստորագրելուց հրաժարվելու վերաբերյալ տալ գրավոր բացատրություն։
5. Ստուգվող անձի կողմից վերջինիս օբյեկտ մաքսային մարմինների պաշտոնատար անձանց և արտագնա մաքսային ստուգմանը մասնակցող այլ պաշտոնատար անձանց մուտքն առանց հիմնավորման մերժելու դեպքում մաքսային մարմինների պաշտոնատար անձինք և արտագնա մաքսային ստուգմանը մասնակցող այլ պաշտոնատար անձինք կարող են մուտք գործել այդպիսի օբյեկտներ՝ դիմադրությունը հաղթահարելով և կողպված շինությունները բացելով՝ բացառությամբ այն դեպքերի, երբ Հայաստանի Հանրա­պետու­թյան օրենսդրությամբ առանձին օբյեկտներ մուտք գործելու համար սահմանված է պետա­կան մարմինների պաշտոնատար անձանց մուտքի այլ կարգ:
6. Մաքսային մարմինների պաշտոնատար անձանց և արտագնա մաքսային ստուգ­մանը մասնակցող այլ պաշտոնատար անձանց կողմից սույն հոդվածի 5-րդ մասով նախա­տեսված գործողությունների իրականացման դեպքում ստուգվող անձի օբյեկտ մուտք գոր­ծելու բոլոր դեպքերի մասին վերադաս մաքսային մարմնի ղեկավարը այդպիսի գործո­ղու­թյունների իրականացումից հետո 24 ժամվա ընթացքում գրավոր տեսքով տեղեկացնում է տարածքային այն դատախազին, որի գործունեության գոտում գտնվում է ստուգվող օբյեկտը:

**Հոդված 201. Արտագնա մաքսային ստուգման ժամանակ ապրանքների վրա**

**արգելանք դնելու, ապրանքները և փաստաթղթերը առգրավելու**

**կարգը**

1. Ապրանքների վրա արգելանք դնելը և ապրանքների առգրավումն իրականացվում են Միության մաքսային օրենսգրքի 335-րդ հոդվածի 2-րդ մասի 6-րդ կետով նախա­տեսված նպատակներով։
2. Արտագնա մաքսային ստուգման ժամանակ ապրանքների վրա արգելանք դնելու հիմքերն են՝
   1. հատուկ դրոշմանիշներ, նույնականացման նշաններ կամ այլ եղանակներով կատար­ված նշագրում չունեցող ապրանքների տեղափոխումը, եթե ապրանքների դրոշ­մանիշները, նույնականացման նշանները, նշագրումը նախատեսված են Հայաստանի Հան­րապետության կամ Միության մաքսային օրենսդրությամբ, կամ կեղծված դրոշմանիշներով կամ նույնականացման միջոցներով ապրանքների հայտնաբերումը.
   2. ստուգվող անձի առևտրային փաստաթղթերում ապրանքների մաքսային հայտա­րա­րագրման և (կամ) բաց թողնման փաստերը հաստատող տեղեկությունների բացա­կա­յու­թյունը, եթե Հայաստանի Հանրապետության կամ Միության մաքսային օրենսդրության համա­ձայն, առևտրային փաստաթղթերում այդ տեղեկությունների նշումը պարտադիր է, ինչպես նաև ոչ հավաստի տեղեկությունների բացահայտումը կամ Հայաստանի Հանրա­պետու­թյան կամ Միության մաքսային օրենսդրությամբ նախատեսված փաստաթղթերի բացա­կայությունը.
   3. պայմանական բաց թողնված ապրանքների` նպատակից տարբերվող նպատակով օգտագործելու փաստերի բացահայտումը.
   4. մաքսատուրքի, հարկերի վճարման համար սահմանված արտոնությունների տրամադրման պայմանների և (կամ) կարգի չպահպանման մասին փաստերի բացա­հայ­տումը.
   5. մաքսային ընթացակարգի պայմանների և պահանջների խախտումներով ապրանք­ների օգտագործման մասին վկայող փաստերի բացահայտումը։
3. Ապրանքների վրա արգելանքը դրանց տնօրինման և օգտագործման արգելքն է։ Արգելանքի տակ գտնվող ապրանքները փոխանցվում են դրանց տիրապետողին կամ այդ ապրանքների նկատմամբ լիազորություններ ունեցող այլ անձի պահպանմանը։

Արգելանքի տակ դրված ապրանքների օգտագործումը կարող է թույլատրվել արտագնա մաքսային ստուգումն իրականացնող մաքսային մարմնի ղեկավարի կամ նրա լիազորած՝ մաքսային մարմնի պաշտոնատար անձի կողմից՝ այդպիսի ապրանքների նկատ­մամբ լիազորություններ ունեցող անձի դիմումի հիման վրա։

Արգելանքի տակ գտնվող ապրանքների փոխանցումն այլ անձանց, դրանց օտարումը կամ այլ կերպ տնօրինումը արգելվում է։

1. Ստուգվող ապրանքները կարող են առգրավվել, եթե բացահայտվել է, որ դրանց ներմու­ծումը Միության մաքսային տարածք կամ Հայաստանի Հանրապետության տարածք արգել­ված է, ինչպես նաև, եթե բավարար հիմքեր կան ենթադրելու, որ ապրանքների արգելանքը դրանց պահպանման համար բավարար միջոց չէ։

Առգրավված ապրանքները տեղավորվում են ժամանակավոր պահպանման պահեստ­ներում՝ սույն օրենքով սահմանված կարգով։

1. Արտագնա մաքսային ստուգման ժամանակ փաստաթղթերի պատճենների ներկա­յացումն անբավարար համարվելու դեպքում, եթե հիմքեր կան ենթադրելու, որ փաս­տաթղթերի բնօրինակները կարող են ոչնչացվել, թաքցվել, ուղղվել կամ փոփոխվել, ապա մաքսային մարմնի պաշտոնատար անձն իրավունք ունի առգրավելու փաստաթղթերի բնօրի­նակները։

Փաստաթղթերի բնօրինակների առգրավման ժամանակ կազմվում է փաստաթղթերի բնօրինակների առգրավման արձանագրություն՝ երկու օրինակից։

Սույն մասով սահմանված արձանագրության մի օրինակը՝ առգրավված փաս­տաթղթերի պատճենների հետ, փոխանցվում է ստուգվող անձին։ Փաստաթղթերի պատճեն­ների վրա նշվում է փաստաթղթերի բնօրինակների առգրավման արձանագրության համարն ու ամսաթիվը: Փաստաթղթերի պատճենները ստորագրվում են դրանք առգրավող պաշտոնատար անձի կողմից։

1. Ապրանքների, փաստաթղթերի առգրավումը և ապրանքների վրա արգելանք դնելն իրականացվում են արտագնա մաքսային ստուգում անցկացնող պաշտոնատար անձի հիմնավորված որոշման հիման վրա՝ ստուգվող անձի և առնվազն երկու ընթերակաների ներկայությամբ։
2. Բոլոր առգրավվող ապրանքները, փաստաթղթերը կամ ապրանքները, որոնց վրա արգելանք է դրվում, ներկայացվում են ընթերականերին, սույն օրենքով նախատեսված` առգրավման գործողություններին մասնակցող այլ անձանց, որից հետո, ըստ անհրաժեշտու­թյան, փաթեթավորվում, կնքվում կամ կապարակնքվում են։

Առգրավված փաստաթղթերը պետք է համարակալի և ստորագրի ստուգվող անձը կամ նրա կողմից լիազորված անձը։

Առգրավվող փաստաթղթերը ստուգվող անձի կամ նրա կողմից լիազորված անձի կողմից ստորագրելուց հրաժարվելու դեպքում փաստաթղթերի առգրավման արձա­նագրության մեջ այդ մասին արտագնա մաքսային ստուգում անցկացնող պաշտոնատար անձը կատարում է համապատասխան նշում։

1. Ապրանքների, փաստաթղթերի առգրավումը, ապրանքների վրա արգելանք դնելը ձևակերպվում են արձանագրությամբ, որի մեջ մանրամասն նկարագրվում են առգրավված ապրանքները, փաստաթղթերը կամ այն ապրանքները, որոնց վրա արգելանք է դրվել՝ դրանց անվանումների, քանակի և անհատական հատկանիշների նշումով։ Նշված արձա­նագրությունը ստորագրում են առգրավումը կամ արգելանքը իրականացրած պաշտոնա­տար անձը և ստուգվող անձը, ինչպես նաև ընթերակաները։

Սույն մասի համաձայն կազմվող արձանագրության պատճենը հանձնվում է ստուգվող անձին կամ նրա լիազորած անձին։

1. Առգրավված ապրանքների, փաստաթղթերի վերադարձը և դրված արգելանքի հանումն իրականացվում են արտագնա մաքսային ստուգման ավարտի օրվանից ոչ ուշ, բացառությամբ այն դեպքերի, երբ ապրանքները ենթակա են վերցման՝ սույն օրենքին համապատասխան, կամ այն դեպքում, երբ ապրանքները, փաստաթղթերը ենթակա են արգելանքի վերցման կամ առգրավման՝ Հայաստանի Հանրապետության վարչա­կան իրա­վա­խախտումների վերաբերյալ օրենսգրքին կամ Հայաստանի Հանրա­պետու­թյան քրեական դատավարության օրենսգրքին համապատասխան։

Սույն հոդվածին համապատասխան, առգրավված ապրանքների, փաստաթղթերի վերա­դարձը և դրված արգելանքի հանումն իրականացվում են մաքսային մարմնի՝ արտագնա մաքսային ստուգումն անցկացրած պաշտոնատար անձի որոշման հիման վրա։

1. Առգրավված ապրանքների, փաստաթղթերի վերադարձի, դրված արգելանքի հանումը ձևակերպվում է մաքսային մարմնի պաշտոնատար անձի և ստուգված անձի կողմից ստորագրված արձանագրությամբ, որը կազմվում է 2 օրինակից:

Սույն մասով նախատեսված արձանագրության մեկ օրինակը հանձվում է ստուգված անձին, իսկ մյուսը պահպանվում է մաքսային մարմնում:

1. Առգրավված ապրանքների պահպանման ծախսերը կրում է առգրավված ապրանք­ների նկատմամբ տնօրինման, տիրապետման, օգտագործման իրավունք ունեցող անձը:

Ստուգման արդյունքներով ստուգվող ապրանքների տեղափոխման հետ կապված` մաք­սային գործին վերաբերող օրենսդրության դրույթների խախտում չհայտնաբերվելու դեպքում առգրավված ապրանքների պահպանման ծախսերը փոխհատուցվում են Հայաս­տանի Հանրապետության պետական բյուջեից` Կառավարության սահմանած կարգով։

1. Այն դեպքերում, երբ առգրավված ապրանքները, փաստաթղթերը սույն հոդվածի 9-րդ մասին համապատասխան վերադարձման ենթակա չեն, դրանք արտագնա մաքսային ստուգման ավարտի օրվանից համարվում են՝
   1. սույն օրենքի 248-րդ հոդվածով նախատեսված հիմքերով արգելանքի վերցված, կամ
   2. վարչական իրավախախտման վերաբերյալ գործի վարույթի շրջանակում վերցված կամ
   3. քրեական գործի վարույթի շրջանակում առգրավված:

Սույն մասում նշված դեպքերում արտագնա մաքսային ստուգման ակտի մեջ նշվում է այն արձանագրության համարը, որի հիման վրա ապրանքները և փաստաթղթերն առգրավվել են:

1. Արտագնա մաքսային ստուգման ավարտի օրվան հաջորդող երկու ամսվա ընթաց­քում չպահանջված՝ առգրավված ապրանքները հանձնվում են Հայաստանի Հանրապետու­թյանը` դատական ակտի համաձայն։

Ապրանքների առգրավման հիմքերը և (կամ) դրանց պահպանման անհ­րաժեշ­տու­թյունը վերանալուց հետո այդ ապրանքները 1 աշխատանքային օրվա ընթաց­քում վերա­դարձ­վում են տնտեսավարող սուբյեկտին:

**Հոդված 202. Մաքսային մարմինների պաշտոնատար անձանց իրավունքները և**

**պարտականությունները մաքսային ստուգում անցկացնելիս**

1. Մաքսային ստուգում անցկացնելիս մաքսային մարմինների պաշտոնատար անձանց իրավունքներն ու պարտականությունները սահմանվում են Միության մաքսային օրենսգրքի 335-րդ հոդվածով և սույն օրենքով:
2. Կառավարությունը, Միության մաքսային օրենսգրքի 335-րդ հոդվածի 2-րդ մասի 12-րդ կետին համապատասխան, արտագնա մաքսային ստուգման ժամանակ մաքսային մարմինների պաշտոնատար անձանց համար Միության մաքսային օրենսգրքով սահմանված իրավունքներից բացի կարող է սահմանել լրացուցիչ իրավունքները, որոնք մաքսային մարմինների կողմից կարող են իրականացվել արտագնա մաքսային ստուգման ժամանակ:

**Հոդված 203. Ստուգվող անձի իրավունքներն ու պարտականությունները**

**մաքսային ստուգման ժամանակ**

1. Մաքսային ստուգման ժամանակ ստուգվող անձանց իրավունքներն ու պարտա­կա­նությունները սահմանվում են Միության մաքսային օրենսգրքի 336-րդ հոդվածով և սույն օրենքով:

**Հոդված 204. Մաքսային ստուգման արդյունքների ամփոփումը և դրանց**

**հիման վրա որոշումների ընդունումը**

1. Մաքսային մարմինների կողմից իրականացված ստուգումների արդյունքներն ամփոփվում են ՝
   1. կամերալ մաքսային ստուգման ակտով՝ կամերալ մաքսային ստուգում իրականաց­նելու դեպքում.
   2. արտագնա մաքսային ստուգման ակտով՝ արտագնա մաքսային ստուգում իրակա­նաց­նելու դեպքում։
2. Մաքսային ստուգման ակտը կազմվում է երկու օրինակից և ստորագրվում է մաք­սային ստուգումն իրականացրած՝ մաքսային մարմնի պաշտոնատար անձանց կողմից։
3. Մաքսային ստուգման ակտը պետք է պարունակի՝
   1. տեղեկություններ ստուգվող անձի մասին.
   2. տեղեկություններ մաքսային ստուգումն իրականացրած՝ մաքսային մարմինների պաշտո­նատար անձանց մասին (պաշտոնը, անունը, ազգանունը).
   3. Միության և (կամ) Հայաստանի Հանրապետության մաքսային օրենսդրության խախտ­ման բացահայտված փաստերի (հատկանիշների) դասակարգված նկարագրությունը՝ այն իրավական ակտերին հղումով, որոնց պահանջները խախտվել են, կամ տեղեկու­թյուններ խախտումների (հատկանիշների) բացահայտված փաստերի բացակայության վերա­բերյալ.
   4. բացահայտված խախտումների և (կամ) դրանց հետևանքների վերացման վերա­բերյալ եզրակացություններ, ինչպես նաև լրացուցիչ հաշվարկման և գանձման ենթակա մաք­սային վճարների և մաքսային մարմիններին վճարման ենթակա այլ վճարների և Հայաստանի Հանրապետության օրենսդրությանը համապատասխան դրանց նկատմամբ հաշվարկված տույժերի գումարների վերաբերյալ առաջարկություններ.
   5. Միության մաքսային օրենսգրքի 333-րդ հոդվածի 28-րդ մասով սահմանված այլ տեղեկություններ:
4. Մաքսային ստուգման ավարտի ամսաթիվ է համարվում մաքսային ստուգման ակտը կազմելու ամսաթիվը։

Մաքսային ստուգման ակտը հաստատում է մաքսային ստուգումն իրականացրած մաքսային մարմնի ղեկավարը (ղեկավարի տեղակալը):

1. Մաքսատուրքի, հարկերի, հատուկ, հակագնագցման և փոխհատուցման տուրքերի և Հայաստանի Հանրապետության օրենքներով մաքսային մարմիններին վճարման ենթակա այլ վճարների չվճարման կամ ոչ լրիվ վճարման բացահայտման դեպքում մաքսային ստուգման ակտի հիման վրա ստուգումն իրականացրած մաքսային մարմնի ղեկավարը կամ նրա լիազորած անձն ընդունում է Միության մաքսային օրենսգրքի 331-րդ հոդվածի 10-րդ մասով նախատեսված համապատասխան որոշում (որոշումներ):

Մաքսային ստուգման ակտի և որոշման (որոշումների) առաջին օրինակները կցվում են մաքսային ստուգման նյութերին, իսկ երկրորդ օրինակները մաքսային ստուգման ավարտից հետո՝ 5 աշխատանքային օրվա ընթացքում, առձեռն հանձնվում են ստուգվող անձին և (կամ) մաքսատուրք, հարկեր, հատուկ, հակագնագցման և փոխհատուցման տուրքեր և մաք­սային մարմիններին վճարման ենթակա այլ վճարներ վճարողին, որոնցում նշվում են ստացման ամսաթիվը, ստացողի անունը, ազգանունը, հայրանունը, և ստորագրվում են ստացողի կողմից:

Ստուգման ակտի ստացումից հրաժարվելու դեպքում ստացողը դրա վերաբերյալ նշում է կատարում ստուգման ակտի վրա, իսկ ստացողը ստուգման ակտի վերաբերյալ պատշաճ ծանուցված է համարվում ստուգման ակտի ստացումից հրաժարվելու օրվանից:

Եթե ստուգման ակտը և որոշումը (որոշումները) ուղարկվում են ստուգվող անձի և (կամ) մաքսատուրք, հարկեր, հատուկ, հակագնագցման և փոխհատուցման տուրքեր և մաք­սային մարմիններին վճարման ենթակա այլ վճարներ վճարողի հասցեով հանձնման մասին ծանուցմամբ պատվիրված նամակով, ապա ստացման օր է համարվում ծանուցման մեջ նշված հանձնման ամսաթիվը: Այն դեպքում, երբ պատվիրված նամակը վերադարձվում է հասցեատիրոջը այն չհանձնելու պատճառների մասին նշումով, ապա ստացման օր է համարվում պատվիրված նամակի վերադարձի օրը:

Ակտի և մաքսային մարմնի ընդունած որոշման (որոշումների) պատճենները մաքսային ստուգման ավարտից հետո՝ 5 աշխատանքային օրվա ընթացքում, ուղարկվում են ապրանք­ների բաց թողնումն իրականացրած մաքսային մարմին (մարմիններ):

1. Միության մաքսային օրենսգրքի 331-րդ հոդվածի 10-րդ մասին համապատասխան, մաքսային ստուգման արդյունքում մաքսային մարմնի կողմից որոշումների ընդունման կարգը սահմանում է վերադաս մաքսային մարմինը:
2. Սույն հոդվածի 5-րդ մասով սահմանված դեպքերում ստուգվող անձը մաքսային ստուգ­ման ակտը և սույն հոդվածի 5-րդ մասով նախատեսված որոշումը (որոշումները) ստանալուց հետո՝ 10 աշխատանքային օրվա ընթացքում, պարտավոր է իրականացնել նշված ակտով և որոշմամբ (որոշումներով) առաջադրված գումարների վճարումը և օրենսդրու­­թյամբ սահմանված այլ պահանջներ: Սույն մասով սահմանված ժամկետում նշված գումարները վճարելու դեպքում օրենքով սահմանված տույժերն այդ ժամկետի համար չեն հաշվարկվում: Մաքսային ստուգման արդյունքներով վարչական կամ քրեական իրավա­խախտման փաստեր հայտնաբերելու դեպքում դրանց հետագա ընթացքն ապահովվում է Հայաստանի Հանրապետության օրենսդրությամբ սահմանված կարգով:
3. Միության մաքսային օրենսգրքի 331-337-րդ հոդվածներով և սույն օրենքով սահմանված դրույթների կիրառման ժամանակ մաքսային ստուգման ընթացքում մաքսային մարմինների պաշտոնատար անձանց կողմից իրականացվող գործողությունների ընթացա­կարգը, մաքսային ստուգման արդյունքների ձևակերպման կարգը, ինչպես նաև մաքսային ստուգման ընթացքում կազմվող որոշումների, արձանագրությունների և ընթացակարգային այլ փաստաթղթերի ձևերը սահմանում է վերադաս մաքսային մարմինը:
4. Միության մաքսային օրենսգրքի 333-րդ հոդվածի 27-րդ մասին համապատասխան, վերադաս մաքսային մարմինը կարող է սահմանել ստուգվող անձանց՝ արտագնա մաք­սային ստուգման նախնական արդյունքների հետ ծանոթացման և առկայության պարա­գայում դրանց վերաբերյալ առարկությունների ներկայացման կարգը:

**Հոդված 205. Մաքսային հսկողության իրականացման համար անհրաժեշտ**

**փաստաթղթերի և տեղեկությունների տրամադրումը**

1. Հայտարարատուն, մաքսային գործի բնագավառում գործունեություն իրականացնող անձինք և շահագրգիռ այլ անձինք պարտավոր են մաքսային հսկողության իրականացման համար անհրաժեշտ փաստաթղթերը և տեղեկությունները մաքսային մարմիններին տրամադրել Միության մաքսային օրենսգրքի 340-րդ հոդվածին համապատասխան։
2. Հայաստանի Հանրապետության սահմանով մաքսային հսկողության ներքո ապրանք­ներ և տրանսպորտային միջոցներ տեղափոխող կամ այլ գործունեություն իրակա­նացնող անձինք պարտավոր են մաքսային մարմիններ ներկայացնել մաքսային հսկողու­թյուն իրականացնելու համար անհրաժեշտ փաստաթղթեր և տեղեկություններ, որոնց ցանկը և տրամադրման կարգը սահմանում է Կառավարությունը:
3. Հայտարարատուն պարտավոր է սույն հոդվածում նշված փաստաթղթերը և տեղեկու­թյունները, ինչպես նաև ապրանքները և տրանսպորտային միջոցները մաքսային հայտարարագրի հետ ներկայացնել մաքսային հսկողության, բացառությամբ Հայաստանի Հանրապետության օրենսդրությամբ և Միության մաքսային օրենսգրքով սահմանված դեպքերի:

**Հոդված 206. Մաքսային հսկողություն իրականացնելու համար անհրաժեշտ**

**փաստաթղթերի և տեղեկությունների տրամադրումը բանկերի**

**կողմից**

1. Մաքսային մարմիններն իրավունք ունեն հարցում կատարելու բանկերին և բան­կային գործունեություն իրականացնող կազմակերպություններին մաքսային հսկողության ենթակա անձանց արտաքին տնտեսական գործունեությանը վերաբերող՝ մաքսային հսկողու­թյուն իրականացնելու համար դրամական հոսքերի վերաբերյալ փաստաթղթեր և տեղեկություններ ստանալու նպատակով:

Բանկային գաղտնիք կազմող տեղեկությունների տրամադրումն իրականացվում է «Բանկային գաղտնիքի մասին» Հայաստանի Հանրապետության օրենքով սահմանված կարգով:

1. Բանկը և բանկային գործարքներ իրականացնող կազմակերպությունները, ստա­նալով սույն հոդվածի 1-ին մասում նշված հարցումը, 10 աշխատանքային օրվա ընթացքում մաքսային մարմիններին են տրամադրում համապատասխան փաստաթղթերը և տեղեկու­թյունները կամ նույն ժամանակահատվածում տեղեկացնում են մաքսային մարմիններին՝ այդպիսի փաստաթղթերին և տեղեկություններին չտիրապետելու վերաբերյալ:
2. Մաքսային մարմինների կողմից սույն հոդվածի 1-ին մասում նշված հարցման ձևը և փաստաթղթերի ու տեղեկությունների ցանկը սահմանում է Կառավարությունը:

**Հոդված 207. Մաքսային հսկողության իրականացման ժամանակ տեխնիկական**

**միջոցների կիրառումը**

1. Մաքսային հսկողության իրականացման ժամանակ տեխնիկական միջոցները կիրառ­­վում են Միության մաքսային օրենսգրքի 342-րդ հոդվածին համապատասխան:
2. Մաքսային հսկողության համար պահանջվող ժամանակահատվածի կրճատման և մաքսային հսկողության արդյունավետության բարձրացման նպատակով մաքսային մարմին­ների կողմից կիրառվող մաքսային հսկողության տեխնիկական միջոցների ցանկը և օգտա­գործ­­ման կարգը սահմանում է վերադաս մաքսային մարմինը:

**Հոդված 208. Նույնականացման միջոցները և դրանց կիրառումը**

1. Մաքսային մարմինների կողմից կիրառվող նույնականացման միջոցները և դրանց կիրառման կարգը սահմանվում են Միության մաքսային օրենսգրքի 341-րդ հոդվածով:
2. Միության մաքսային օրենսգրքի 341-րդ հոդվածի 2-րդ մասին համապատասխան, նույնականացման միջոցներին ներկայացվող պահանջները և դրանց կիրառման կարգը սահ­մանում է վերադաս մաքսային մարմինը:
3. Միության մաքսային օրենսգրքի 341-րդ հոդվածի 3-րդ մասին համապատասխան, վերադաս մաքսային մարմինը սահմանում է մաքսային մարմինների կողմից օգտագործվող նույնականացման մեթոդների կիրառման կարգը:

**Հոդված 209. Ապրանքների փոխադրման երթուղին և մաքսային ուղեկցումը**

1. Մաքսային հսկողության իրականացումն ապահովելու նպատակով ապրանքների փոխա­դրման երթուղու սահմանումը մաքսային մարմինների կողմից իրականացվում է Միության մաքսային օրենսգրքի 344-րդ հոդվածին համապատասխան՝ հաշվի առնելով սույն հոդվածով սահմանված առանձնահատկությունները:
2. Միության մաքսային օրենսգրքի 344-րդ հոդվածի 7-րդ մասին համապատասխան, առանց «Մաքսային տարանցում» մաքսային ընթացակարգով ձևակերպման Հայաստանի Հան­րապետության տարածքով տեղափոխվող մաքսային հսկողության ներքո գտնվող ապրանք­ների նկատմամբ փոխադրման երթուղու սահմանմանը, փոփոխությանը և պահ­պան­­մանն առնչվող մաքսային գործառնությունների իրականացման կարգը սահմանում է վերա­դաս մաքսային մարմինը:
3. Մաքսային ուղեկցումն իրականացվում է Միության մաքսային օրենսգրքի 343-րդ հոդ­վածին և սույն հոդվածին համապատասխան:
4. Կառավարությունը կարող է սահմանել այն կազմակերպություններին առաջադրվող պահանջները, որոնք կարող են իրականացնել մաքսային ուղեկցում և որոնց կողմից իրա­կա­նացված ուղեկցման արդյունքներն ընդունում են մաքսային մարմինները:

**Հոդված 210. Մաքսային հսկողության իրականացման ժամանակ մասնագետի**

**մասնակցությունը**

1. Մաքսային հսկողության իրականացումն ապահովելու նպատակով մասնագետների ներգրավումն իրականացվում է Միության մաքսային օրենսգրքի 346-րդ հոդվածին համա­պա­տասխան:
2. Միության մաքսային օրենսգրքի 346-րդ հոդվածի 1-ին մասին համապատասխան, մաք­սային մարմնինների կողմից իրականացվող մաքսային հսկողության նպատակով տվյալ ոլոր­տում հատուկ գիտելիքների և հմտությունների տիրապետող մասնագետների ներ­գրա­վումն իրականացվում է վերադաս մաքսային մարմնի որոշման հիման վրա:

Սույն մասում նշված որոշման ձևը սահմանում է վերադաս մաքսային մարմինը:

**Հոդված 211. Մաքսային հսկողության իրականացմանն այլ պետական**

**մարմինների մասնագետների և փորձագետների ներգրավումը**

1. Մաքսային հսկողության իրականացումն ապահովելու նպատակով մաքսային հսկո­ղու­­թյան իրականացմանն այլ պետական մարմինների մասնագետների և փոր­ձագետ­ների ներգրավումն իրականացվում է Միության մաքսային օրենսգրքի 347-րդ հոդվածին համա­­պա­տասխան:
2. Միության մաքսային օրենսգրքի 347-րդ հոդվածի 1-ին մասին համապատասխան, մաք­սային մարմնինների կողմից մաքսային հսկողության իրականացման նպատակով այլ պետա­կան մարմիններից մասնագետների և փորձագետների ներգրավումն իրականացվում է վերադաս մաքսային մարմնի որոշման հիման վրա:

Սույն մասում նշված որոշման ձևը սահմանում է վերադաս մաքսային մարմինը:

**ԲԱԺԻՆ VII**

**ՄԱՔՍԱՅԻՆ ՄԱՐՄԻՆՆԵՐԸ**

**ԳԼՈՒԽ 41**

**ՄԱՔՍԱՅԻՆ ՄԱՐՄԻՆՆԵՐԸ, ՆՐԱՆՑ ԳՈՐԾԱՌՈՒՅԹՆԵՐԸ ԵՎ ՏԵՂԱԿԱՅՄԱՆ ՎԱՅՐԵՐԸ**

**Հոդված 212. Մաքսային մարմինները**

1. Հայաստանի Հանրապետությունում մաքսային գործն իրականացնում են մաքսային մարմինները, որոնք հանդիսանում են իրավապահ մարմիններ:
2. Հայաստանի Հանրապետության մաքսային մարմիններն են`
   1. վերադաս մաքսային մարմինը.
   2. վերադաս մաքսային մարմնի մաքսատուն-վարչությունները.
   3. վերադաս մաքսային մարմնի մաքսային կետ-բաժինները:
3. Մաքսային մարմինները ստեղծվում, վերակազմավորվում և լուծարվում են Հայաս­տանի Հանրապետության օրենքով սահմանված կարգով:
4. Մաքսային մարմինները տեղակայվում են Կառավարության սահմանած վայրերում:
5. Կառավարությունը կարող է ստեղծել մասնագիտացված մաքսային մարմիններ, որոնց իրավասությունները սահմանափակվում են Հայաստանի Հանրապետության օրենքով մաք­սային մարմինների վրա դրված առանձին գործառույթների և (կամ) մաքսային սահ­մա­նով տեղափոխվող առանձին ապրանքատեսակների, այդ թվում՝ որոշակի տեսակի տրանս­պոր­տային միջոցներով տեղափոխվող ապրանքների մաքսային ձևակերպումների իրակա­նաց­ման լիազորություններով, ինչպես նաև տարածաշրջանային մաքսային մարմին­ներ, որոնք գործում են Կառավարության սահմանած տարածաշրջաններում:
6. Կառավարությունը սահմանում է մաքսային մարմինների տեղակայման վայրերում, մաք­սային գործառնությունների և մաքսային հսկողության իրականացման այլ վայրերում մաք­սային ենթակառուցվածքներին և տեխնիկական հագեցվածությանը ներկայացվող պահանջ­ները:
7. Միության մաքսային օրենսգրքի 351-րդ հոդվածի 5-րդ մասին համապատասխան, այն դեպքում, երբ Միության մաքսային օրենսգրքի 310-րդ հոդվածի 8-րդ մասին համապա­տաս­խան մաքսային մարմիններին հայտնի է դառնում, որ ապրանքները Հայաս­­տանի Հանրապետության տարածքում են գտնվում մաքսային ոլորտի իրավական ակտերի և միջազ­գային պայմանագրերի խախտմամբ, ապա դրանց նկատմամբ մաքսային հսկո­ղու­թյան իրականացումը կարող է վերապահվել այլ պետական մարմիններին կամ կարող է իրականացվել այլ պետական մարմինների ներգրավմամբ:

**Հոդված 213. Մաքսային լաբորատորիաները, ուսումնական**

**հաստատությունները և մաքսային գործի իրականացման**

**նպատակով ստեղծվող այլ կազմակերպությունները**

1. Մաքսային գործի իրականացման նպատակներով ապրանքների փորձաքննության և հետազոտության համար Կառավարությունը կարող է ստեղծել մաքսային լաբորա­տորիա­ներ, գիտահետազոտական հիմնարկներ, տվյալների մշակման կենտրոններ և այլ կազ­մա­կեր­պու­թյուններ:
2. Մաքսային գործի բնագավառում գիտահետազոտական գործունեության իրակա­նաց­­ման, կադրերի պատրաստման և վերապատրաստման նպատակով Կառավարությունը կարող է ստեղծել մասնագիտացված ուսումնական հաստատություններ:

**Հոդված 214. Մաքսային մարմինների գործունեության սկզբունքները**

1. Մաքսային մարմիններն իրենց գործունեությունն իրականացնելիս պետք է առաջ­նորդ­­վեն հետևյալ սկզբունքներով.
   1. օրինականության և օրենքի առաջ անձանց հավասարության, նրանց իրավունքների ու ազատությունների պահպանման անհրաժեշտությամբ.
   2. մաքսային գործի միասնական կառավարման և մաքսային մարմինների պաշտո­նա­տար անձանց մասնագիտական կարողությունների ապահովման անհրաժեշտու­թյամբ.
   3. մաքսային մարմինների պաշտոնատար անձանց գործողությունների հրապա­րա­կայ­նու­թյան, մաքսային հսկողության և մաքսային ձևակերպումների իրականացման նպա­տա­կով մաքսային մարմինների ներկայացրած պահանջների հստակության, Հայաստանի Հան­րա­­պետության և Միության մաքսային օրենսդրության և արտաքին տնտեսական գործու­նեու­թյան իրականացման կանոնների վերաբերյալ տեղեկատվության հասանելիու­թյան ապա­հով­ման անհրաժեշտությամբ.
   4. մաքսային հսկողության և մաքսային ձևակերպումների իրականացման ընթացքում օրենս­դրությամբ սահմանված դրույթների միատեսակ կիրառման անհրաժեշտությամբ.
   5. մաքսային գործի կատարելագործման անհրաժեշտությամբ` հիմք ընդունելով ժամա­նա­կակից տեղեկատվական տեխնոլոգիաների կիրառման միջոցով մաքսային վարչա­րա­րու­թյան մեթոդների ներդրումը և մաքսային գործի բնագավառում համընդհանուր ճանաչում ունե­ցող միջազգային ստանդարտները։

**Հոդված 215. Մաքսային մարմինների գործառույթները**

1. Մաքսային մարմինները պարտավոր են՝
   1. ապահովել մաքսային հսկողության և մաքսային ձևակերպումների իրականացումը.
   2. օժանդակել Հայաստանի Հանրապետության արտաքին առևտրի, արտաքին տնտե­սա­­կան կապերի զարգացմանը.
   3. վարել արտաքին առևտրի մաքսային վիճակագրություն, փոխադարձ առևտրի մաք­սա­յին վիճակագրություն և հատուկ մաքսային վիճակագրություն.
   4. ապահովել և վերահսկել մաքսատուրքի, հարկերի, հատուկ, հակագնագցման, փոխ­հա­­տուցման տուրքերի, մաքսային գործառնությունների իրականացման համար գանձվող պետական տուրքի և մաքսային մարմիններին վճար­վող այլ վճար­ների հաշվարկման ճշտությունը և ժամանակին վճարումը, միջոցներ ձեռ­նար­կել չվճարված մաքսային վճարների և մաքսային մարմիններին վճարվող այլ վճարների վճա­­րումն օրենսդրությամբ սահմանված կարգով ապահովելու համար.
   5. Հայաստանի Հանրապետության տարածքում ապահովել ապրանքներն ու տրանս­պոր­­տային միջոցները Հայաստանի Հանրապետության և Միության մաքսային սահմանով տեղա­փոխելու՝ օրենսդրությամբ սահմանված կարգի պահպանումը.
   6. ապահովել Միության և Հայաստանի Հանրապետության մաքսային օրենսդրությամբ սահ­մանված արգելքների ու սահմանափակումների պահպանումը.
   7. ապահովել մաքսային մարմինների կողմից անձանց մտավոր սեփականության իրա­վունք­ների պաշտպանությանն օժանդակությունը.
   8. բացահայտել, կանխարգելել և կասեցնել այն հանցագործություններն ու վարչական իրա­վախախտումները, որոնց նկատմամբ հսկողությունը Հայաստանի Հանրապետության օրեն­քով վերապահված է մաքսային մարմինների իրավասությանը, կատարել անհե­տա­ձգելի քննչական գործողություններ և իրականացնել նախնական քննություն նշված հան­ցա­գոր­ծությունների վերաբերյալ քրեական գործերի հետաքննության ձևով, մաքսային գործի բնա­գավառում վարչական իրավախախտումների (մաքսային կանոնների խախ­տում­ների) գոր­ծերով իրականացնել վարչական վարույթ, աջակցություն ցուցաբերել կոռու­պցիայի և միջազ­գային ահաբեկչության դեմ պայքարի հարցում, հակազդել Միության մաք­սային սահ­մա­նով և (կամ) Հայաստանի Հանրապետության սահմանով տեղափոխվող մտավոր սեփա­կա­նության օբյեկտների, թմրանյութերի, հոգեմետ նյութերի, դրանց պրեկուրսոր­ների, զենքի ու զինամթերքի, մշակութային արժեքների և այլ առարկաների անօրինական շրջանառու­թյանը.
   9. աջակցել պետական անվտանգության ապահովման, հասարակական կարգի պահ­պա­նության, մարդու, կյանքի ու առողջության, կենդանիների ու բույսերի պահպանման, շրջակա միջավայրի պաշտպանության, Հայաստանի Հանրապետություն ներմուծվող ապրանք­­ների սպառողների շահերի պաշտպանության համար ձեռնարկվող միջոցների իրա­կանացմանը.
   10. հսկողություն իրականացնել Միության մաքսային սահմանով ապրանքների տեղա­փոխ­ման, ինչպես նաև Հայաստանի Հանրապետություն ապրանքների ներմուծման և Հայաս­տանի Հանրապետությունից դրանց արտահանման հետ կապված արժութային գոր­ծարք­­ների նկատմամբ՝ Միության անդամ պետությունների միջազգային պայմա­նագրերին, Հայաս­տանի Հանրապետության արժութային օրենսդրությանը և դրանց համա­պա­տաս­խան՝ արժութային կարգավորման հարցերով մարմինների կողմից ընդունված նորմատիվ իրա­վական ակտերին համապատասխան.
   11. մաքսային կարգավորման միջոցների օգնությամբ պաշտպանել հայրենական ապրանք արտադրողների շահերը, ապահովել մաքսային մարմինների ռեսուրսների օպտի­մալ օգտագործումը.
   12. ապահովել Միության մաքսային սահմանով Միության անդամ պետությունների արժույթի, արժեթղթերի և (կամ) արժութային արժեքների, ճանապարհային չեկերի տեղա­փոխ­­ման նկատմամբ հսկողության իրականացման ժամանակ հանցավոր ճանա­պարհով ստաց­ված եկամուտների օրինականացման (լվացման) և ահաբեկչության ֆինանսավորման դեմ հակազդեցության միջոցներ` Միության անդամ պետությունների միջազգային պայմա­նա­գրերին համապատասխան.
   13. պարզաբանել մաքսային իրավահարաբերությունների բնագավառում անձանց իրա­վունքներն ու պարտականությունները, օժանդակել արտաքին տնտեսական գործունեու­թյան մասնակիցներին ապրանքների և միջազգային փոխադրումներ իրականացնող տրանս­պոր­տային միջոցների հետ կապված մաքսային ձևակերպումների իրականացման գոր­ծում.
   14. ապահովել Հայաստանի Հանրապետության՝ մաքսային գործին առնչվող միջազ­գա­յին պարտավորությունների կատարումը, համագործակցել օտարերկրյա պետու­թյունների մաք­սային և այլ իրավասու մարմինների, մաքսային գործի հարցերով զբաղվող միջազգային կազ­մակերպությունների հետ.
   15. մաքսային գործի բնագավառում իրականացնել տեղեկատվական ու պարզաբանման գործառույթներ, պետական մարմիններին, կազմակերպություններին ու անձանց տրա­մա­դրել տեղեկություններ մաքսային գործին առնչվող հարցերի վերաբերյալ:
2. Հայաստանի Հանրապետության օրենքներով մաքսային մարմիններին կարող են վերա­պահվել այլ պարտականություններ։
3. Կառավարությունը, Միության մաքսային օրենսգրքի 351-րդ հոդվածի 3-րդ մասին համա­­պատասխան, կարող է սահմանել պետական սահմանի անցման կետերում պետական հսկո­ղություն իրականացնող այլ պետական մարմինների գործառույթները մաքսային մար­մին­­ներին պատվիրակելու կարգը:
4. Կառավարությունը, Միության մաքսային օրենսգրքի 351-րդ հոդվածի 4-րդ և 5-րդ մասե­րին համապատասխան, կարող է սահմանել մաքսային մարմինների կողմից մաքսային հսկո­ղության որոշ ձևերի և մաքսային հսկողության իրականացումն ապահովող որոշ միջոց­ների՝ պետական սահմանի անցման կետերում հսկողություն իրականացնող պետական կառա­­վարման այլ մարմիններին պատվիրակման կարգը:
5. Միության մաքսային օրենսգրքի 359-րդ հոդվածի 4-րդ մասին համապատասխան, մաք­սային մարմինները կարող են ընդունել ապրանքների դասակարգման, ծագման երկրի, մաք­սային արժեքի որոշման մեթոդի վերաբերյալ նախնական որոշումներ՝ Կառավարության սահ­մանած կարգով:
6. Մա**քսային գործառնությունների իրականացման ժամանակահատվածի կրճատման, ինչ­պես նաև մաքսային հայտարարագրման գործընթացում անձանց օժանդակելու նպա­տա­կով մաքսային մարմինները կարող են Կառավարության սահմանած կարգով իրականացնել մաքսային հայտարարագրերի լրա­ցում՝ հայտարարատուի կողմից ներկայացված դիմումի և փաս­տաթղթերի հիման վրա:**

**Հոդված 216. Մաքսային մարմինների իրավունքները**

1. Մաքսային մարմիններն իրենց վերապահված գործառույթների կատարման համար իրավունք ունեն՝
   1. մաքսային մարմիններին վերապահված` Հայաստանի Հանրապետության և Միութ­յան մաքսային օրենսդրությամբ և այլ իրավական ակտերով նախատեսված դրույթ­ների` անձանց կողմից պահպանումն ապահովելու նպատակով ձեռնարկել միջոցներ.
   2. Հայաստանի Հանրապետության և Միության մաքսային օրենսդրությամբ և այլ իրա­վա­կան ակտերով նախատեսված դեպքերում պահանջել փաստաթղթեր, տեղեկու­թյուններ.
   3. ստուգել մաքսային ձևակերպումներին մասնակցող անձանց անձը հաստատող փաս­տաթղթերը.
   4. անձանցից պահանջել մաքսային գործի բնագավառում օրենքով սահմանված գոր­ծո­ղու­թյունների իրականացման լիազորությունները հաստատող փաստաթղթեր.
   5. Հայաստանի Հանրապետության օրենսդրությանը համապատասխան՝ իրակա­նաց­նել օպերատիվ հետախուզական գործունեություն, կատարել անհետաձգելի քննչական գոր­ծո­ղություններ և իրականացնել հետաքննություն իրենց իրավասության շրջանակ­ներում, անձանց ենթարկել վարչական պատասխանատվության.
   6. իրականացնել Հայաստանի Հանրապետության պետական սահմանով տեղափոխ­վող, մաքսային հսկողության ներքո գտնվող ապրանքների ժամանակավոր պահպանման, բեռնման կամ այլ գործողությունների տեսագրում և ձայնագրում, կինոնկարահանում և լուսանկարահանում.
   7. պետական մարմիններից, կազմակերպություններից և անձանցից ստանալ իրենց գոր­ծառույթների իրականացման համար անհրաժեշտ տեղեկություններ՝ Միության և Հայաս­­տանի Հանրապետության օրենսդրությանը համապատասխան.
   8. օրենքով սահմանված դեպքերում և կարգով համապատասխան պետական մարմին­ներին ներկայացնել հայտեր՝

ա. մաքսատուրքի, հարկերի, հատուկ, հակագնագցման և փոխհատուցման տուրքերի, մաքսային գործառնությունների իրականացման համար գանձվող պետական տուրքի, տոկոսների և տույժերի բռնագանձման վերաբերյալ,

բ. մաքսատուրքի, հարկերի, հատուկ, հակագնագցման և փոխհատուցման տուրքերի, մաքսային գործառնությունների իրականացման համար գանձվող պետական տուրքի, տոկոսների և տույժերի վճարման նպատակով գույքի վրա բռնագանձում տարածելու վերաբերյալ,

գ. ապրանքները տիրազուրկ ճանաչելու վերաբերյալ,

դ. Միության մաքսային օրենսդրությամբ, Հայաստանի Հանրապետության մաքսային օրենսդրությամբ և այլ օրենսդրական ակտերով նախատեսված այլ դեպքերում.

* 1. մշակել, ստեղծել և գործարկել տեղեկատվական համակարգեր, կապի համա­կարգեր և տվյալների փոխանակման համակարգեր, մաքսային հսկողության տեխնիկական միջոցներ, ինչպես նաև տեղեկատվության պաշտպանության միջոցներ, ներառյալ՝ գաղտ­նագրային պաշտպանության միջոցները՝ Հայաստանի Հանրապետության օրենսդրությանը համա­պատասխան.
  2. կանգնեցնել մաքսային հսկողության ենթակա տրանսպորտային միջոցը և իրա­կա­նացնել ապրանքների և տրանսպորտային միջոցի զննում, եթե կասկածներ ունեն, որ այդ տրանսպորտային միջոցով կարող են իրականացվել ապրանքների ապօրինի փոխա­դրում­­ներ.
  3. իրականացնել սույն օրենքով և այլ օրենքներով մաքսային մարմինների համար նախատեսված այլ իրավունքներ։

1. Սույն հոդվածի 1-ին մասով նախատեսված իրավունքները մաքսային մարմնի կող­մից օգտագործվում են բացառապես մաքսային գործի բնագավառում գործառույթներ իրա­կա­­նացնելիս։

**Հոդված 217. Մաքսային մարմինների տարբերանշանը**

1. Մաքսային մարմինները, դրանց տրանսպորտային միջոցներն ունեն տարբերան­շան, որը սահմանում է Կառավարությունը:

**Հոդված 218. Մաքսային մարմինների գտնվելու վայրերը և աշխատանքային**

**ժամերը**

1. Մաքսային մարմինները գտնվում են Հայաստանի Հանրապետության պետական սահ­մանի անցման կետերում։ Մաքսային մարմինների տեղակայման վայրեր են համարվում նաև Հայաստանի Հանրապետության վերադաս մաքսային մարմնի կառուցվածքային ստո­րա­բաժանում հանդիսացող` մաքսային ձևակերպման վայրերը և մաքսային մարմին­ների պաշ­տոնատար անձանց համար նախատեսված վայրերը:
2. Մաքսային գործի բնագավառում գործունեություն իրականացնող անձանց, ապրանք­­ների կանոնավոր մատակարարում իրականացնող՝ արտաքին տնտեսական գոր­ծու­­նեու­թյան մասնակիցների, տրանսպորտային և բեռնափոխադրումներ իրականացնող կազ­մակերպությունների և Հայաստանի Հանրապետության փոստային կապի կազ­մակեր­պու­­­թյունների նախաձեռնությամբ մաքսային կետերն ու մաքսատների կառուց­ված­քային ստո­րաբաժանումները կարող են գտնվել նշված անձանց պատկանող շինություն­ներում` Կառավարության որոշմամբ։
3. Մաքսային ձևակերպումն իրականացվում է դրա համար վերադաս մաքսային մարմնի որոշած վայրերում` մաքսային մարմինների աշխատանքային ժամերի ընթացքում:
4. Մաքսային մարմինների աշխատանքային ժամերը սահմանում է վերադաս մաքսա­յին մարմինը:
5. Հայտարարատուի խնդրանքով և վերջինիս հաշվին ապրանքների նկատ­մամբ մաքսային գործառնություններ կատարող մաքսային մարմինը Կառավարության սահմանած կարգով մաքսային գործառնությունները կարող է իրականացնել այլ վայրում և մաքսային մարմնի աշխատանքային ժամերից դուրս:

**Հոդված 219. Մաքսային մարմինների պաշտոնատար անձինք, նրանց**

**իրավունքներն ու պարտականությունները**

1. Մաքսային մարմինների պաշտոնատար անձինք են համարվում Հայասատանի Հանրապետության օրենքով սահմանված կարգով Հայաստանի Հանրապետության մաք­սա­յին մարմինների աշխատողներն ու մաքսային ծառայության պաշտոններ զբաղեց­նող՝ Հայաս­տանի Հանրապետության քաղաքացիները։
2. Մաքսային մարմինների պաշտոնատար անձանց իրավունքները, պարտա­կանու­թյուն­ները և պատասխանատվությունը սահմանվում են Միության մաքսային օրենսդրու­թյամբ, սույն օրենքով և Հայաստանի Հանրապետության այլ օրենքներով:
3. Մաքսային մարմինները և դրանց պաշտոնատար անձինք ընդունում են որոշումներ, կատա­րում են գործողություններ իրենց իրավասությունների սահմաններում՝ Միության մաք­սային օրենսդրությանը և Հայաստանի Հանրապետության օրենսդրությանը համապա­տաս­խան։

**Հոդված 220. Մաքսային մարմինների և դրանց պաշտոնատար անձանց**

**պահանջների պարտադիր կատարումը**

1. Մաքսային մարմինների և դրանց պաշտոնատար անձանց օրինական պահանջներն իրենց գործունեությամբ մաքսային գործին առնչվող անձանց կողմից ենթակա են պար­տա­դիր կատարման։
2. Մաքսային մարմինների կողմից մաքսային ձևակերպումների և հսկողության կամ մաք­սային այլ ընթացակարգերի իրականացման ժամանակ ներկայացվող պահանջները չեն կարող խոչընդոտ դառնալ ապրանքների ներմուծման, արտահանման, բաց թողնման կամ մաք­սային գործի բնագավառում այլ գործունեության իրականացման համար, եթե դրանք ուղղ­ված չեն Միության և Հայաստանի Հանրապետության օրենսդրությամբ սահմանված պահանջ­ների պահպանման համար անհրաժեշտ նվազագույն հսկողության իրակա­նաց­մանը:
3. Մաքսային մարմինների և դրանց պաշտոնատար անձանց օրինական պահանջները չկա­տարելը հանգեցնում է Հայաստանի Հանրապետության օրենքով սահմանված պատաս­խա­­նատվության։

**Հոդված 221. Մաքսային մարմինների համագործակցությունը պետական այլ**

**մարմինների հետ**

1. Պետական մարմինները և դրանց պաշտոնատար անձինք պարտավոր են իրենց իրավասության շրջանակներում օժանդակել մաքսային մարմիններին նրանց առջև դրված խնդիրների լուծման գործում:
2. Մաքսային մարմինները մաքսային գործի և օրենքով ու այլ իրավական ակտերով իրենց վերապահված այլ լիազորությունների իրականացման նպատակով համագործակցում են այլ անձանց հետ: Մաքսային մարմինները պարտավոր են հետախուզման մեջ գտնվող, ինչպես նաև շարժիչի կամ նույնացման համարի վրա դաջված կամ ջնջված համարներով կամ հափշտակության այլ հատկանիշների առկայությամբ արտաքին տնտեսական գործու­նեու­թյան ապրանքային անվանացանկի 8702, 8703, 8704, 8705 ապրանքային դիրքերին դաս­վող ապրանքներ և (կամ) տրանսպորտային միջոցներ Հայաստանի Հանրապետություն ներ­մուծելու դեպքում այդ մասին անհապաղ հայտնել Հայաստանի Հանրապետության ոստի­կանություն:
3. Մաքսային մարմինների կողմից հանցագործության և (կամ) վարչական իրավա­խախ­տում­ների մասին վկայող փաստերի հայտնաբերման դեպքում, որոնց գործերով վարույթը Հայաստանի Հանրապետության օրենսդրությանը համապատասխան վերա­պահ­ված է պետա­կան այլ մարմինների իրավասությանը, մաքսային մարմինները պարտավոր են դրանց մասին տեղեկություններն անհապաղ տրամադրել համապատասխան պետական մար­մին­ներին։

**Հոդված 222. Մաքսային մարմինների գործունեության գերատեսչական**

**վերահսկողությունը**

1. Օրենքով այլ բան նախատեսված չլինելու դեպքում վերադաս մաքսային մարմինը կամ մաքսային մարմնի վերադաս պաշտոնատար անձը ցանկացած ժամանակ իրավունք ունի վերադաս մաքսային մարմնի գերատեսչական վերահսկողության կարգով չեղյալ ճանա­չել կամ փոփոխել մաքսային գործի բնագավառում այլ մաքսային մարմնի կամ մաք­սային մարմնի այլ` ավելի ցածր պաշտոնատար դիրք գրավող պաշտոնատար անձի` Միության և Հայաստանի Հանրապետության օրենսդրության պահանջներին չհամապա­տաս­խանող որոշումը, ինչպես նաև ձեռնարկել Միության մաքսային օրենսդրությամբ և մաք­սային գործի վերաբերյալ Հայաստանի Հանրապետության օրենսդրությամբ նախա­տես­ված միջոցներ` ոչ իրավաչափ որոշում կայացրած մաքսային մարմնի կամ պաշտոնատար անձի ոչ իրավաչափ գործողությունների (անգործության) նկատմամբ։
2. Այն դեպքում, երբ սույն հոդվածի 1-ին մասով նախատեսված` մաքսային մարմնի կամ պաշտոնատար անձի որոշումը գերատեսչական վերահսկողության կարգով չեղյալ ճանա­չելուց (փոփոխելուց) հետո պահանջվում է մաքսային գործի բնագավառում նոր որոշ­ման ընդունում, այդպիսի որոշումն ընդունում է վերադաս մաքսային մարմնի կողմից լիա­զոր­ված մաքսային մարմինը` Միության մաքսային օրենսդրությանը և մաքսային գործի վերա­բերյալ Հայաստանի Հանրապետության օրենսդրությանը համապատասխան` մաքսա­յին հսկողության անցկացման համար սահմանված ժամկետներում։

**Հոդված 223. Մաքսային մարմինների և դրանց պաշտոնատար անձանց**

**ընդունած որոշումների, գործողությունների և անգործության**

**բողոքարկումը**

1. Մաքսային մարմինների և դրանց պաշտոնատար անձանց կողմից որոշումների ընդուն­ման, գործողությունների և անգործության բողոքարկումն իրականացվում է Միության մաք­սային օրենսդրությանը և «Մաքսային ծառայության մասին» Հայաստանի Հանրա­պե­տու­­թյան օրենքին համապատասխան:

**գլուխ 42**

**ՄԱՔՍԱՅԻՆ ՎԻՃԱԿԱԳՐՈՒԹՅՈՒՆԸ**

**Հոդված 224. Արտաքին և փոխադարձ առևտրի մաքսային վիճակագրությունը**

1. Հայաստանի Հանրապետության արտաքին և Միության անդամ երկրների հետ փոխա­դարձ առևտրի վիճակագրության վարման, ինչպես նաև տնտեսության վիճակի վեր­լու­­ծության նպատակներով մաքսային մարմինները Կառավարության սահ­մանած կարգով իրականացնում են Հայաստանի Հանրապետության սահմանով կամ վիճա­­կագրական տարածքով փոխադրվող ապրանքների մասին տվյալների հավաքում և մշա­կում:
2. Մաքսային քաղաքականության իրականացման նպատակով մաքսային մարմինները Հանձնաժողովի կողմից սահմանված մեթոդաբանությամբ վարում են մաքսային վիճակա­գրու­թյուն:
3. Կառավարությունը, Միության մաքսային օրենսգրքի 360-րդ հոդվածի 3-րդ մասին համա­պատասխան, սահմանում է ապրանքների արտաքին առևտրի վիճակագրության վար­ման կարգը:
4. Կառավարությունը, Միության մաքսային օրենսգրքի 360-րդ հոդվածի 5-րդ մասին համա­պատասխան, սահմանում է մաքսային վիճակագրության վարման հատուկ կարգը, որն օգտագործվում է միայն մաքսային նպատակների համար:

**Հոդված 225. Վիճակագրական նպատակներով օգտագործվող փաստաթղթերն**

**ու տեղեկությունները**

1. Մաքսային վիճակագրության վարման համար օգտագործվում են Կառավարության սահ­­մանած կարգով մաքսային մարմիններին տրամադրված տեղեկությունները, ինչպես նաև մաքսային հսկողության իրականացման նպատակով օգտագործվող փաստաթղթերը և տեղե­կությունները:
2. Մաքսային վիճակագրության նպատակներով հավաքված տեղեկությունները մաք­սա­յին մարմինները չեն կարող օգտագործել այլ նպատակներով, բացառությամբ օրենքով նախա­տեսված դեպքերի:
3. Պետական, բանկային, ապահովագրական, առևտրական, ծառայողական գաղտնիք կազ­մող տեղեկությունները մաքսային մարմինները կամ դրանց պաշտոնատար անձինք չեն կարող հրապարակել, օգտագործել անձնական նպատակների համար, տրամադրել երրորդ անձանց, այդ թվում` պետական մարմինների, բացառությամբ օրենքով նախատեսված դեպ­քերի:
4. Հայաստանի Հանրապետության և Միության անդամ պետությունների միջև փոխա­դարձ առևտրի վերաբերյալ Կառավարության սահմանած վիճակագրական տեղե­կատ­վու­թյունը ներկայացվում է մաքսային մարմին՝ Կառավարության սահմանած կարգով և ժամ­կետ­­­ներում:
5. **Հայաստանի Հանրապետության և Միության անդամ պետությունների միջև փոխա­դարձ առևտրի վիճակագրության վարման կանոնները, փոխադրվող ապրանքների վերա­բեր­յալ տեղեկությունների տրամադրման վիճակագրական ձևը և դրա լրացման կարգը սահ­մա­նում է Կառավարությունը:**

**ԳԼՈՒԽ 43**

**ԻՐԱԶԵԿՈՒՄԸ ԵՎ ՊԱՐԶԱԲԱՆՈՒՄՆԵՐԸ**

**Հոդված 226. Մաքսային օրենսդրության, մաքսային գործի և մաքսային**

**մարմինների իրավասությանն առնչվող հարցերի վերաբերյալ**

**իրազեկումը: Պաշտոնական պարզաբանումը**

1. Մաքսային մարմիններն ապահովում են՝
   1. Միության մաքսային օրենսդրության և Հայաստանի Հանրապետության մաքսային օրենսդրության ազատ, անվճար հասանելիությունը և հրապարակայնությունը, այդ թվում՝ նաև տեղեկատվական տեխնոլոգիաների միջոցով.
   2. իրենց պաշտոնական կայքերում Հայաստանի Հանրապետության մաքսային օրենս­դրու­­թյան և Միության մաքսային օրենսդրությանն առնչվող իրավական ակտերի, ինչպես նաև դրանց նախա­գծերի վերաբերյալ տեղե­կատ­վու­թյան տեղադրումը, բացառությամբ այն դեպքերի, երբ այդպիսի հրապարակումը կարող է հանգեցնել մաքսային հսկողության իրականացման արդյունավետության նվազեց­մանը կամ խոչընդոտել դրա իրականացմանը:
2. Մաքսային մարմիններն անձանց տրամադրում են իրազեկումներ Միության մաք­սային օրենսդրությանը և Հայաստանի Հանրապետության մաքսային օրենսդրությանն առնչ­վող հարցերի վերաբերյալ:
3. Մաքսային մարմինների կողմից իրազեկումն իրականացվում է անվճար հիմունքներով` բանավոր կամ գրավոր։ Անձի կողմից գրավոր հարցման դեպքում մաքսային մարմինը պարտավոր է տեղեկությունները ներկայացնել գրավոր:
4. Մաքսային մարմինը պատասխանատվություն չի կրում իր հրապարակած իրա­վա­կան ակտերի կամ իրազեկման ձևերով տրամադրած տեղեկատվության խեղաթյուր­ման արդյունքների կամ առանց մաքսային մարմնի գիտության և հսկողության՝ հրապարակ­ված իրա­վական ակտերի համար:
5. Մաքսային մարմինը կարող է սահմանել անձանց իրազեկումներ տրամադրելու կարգը և ժամկետները:
6. Հայստանի Հանրապետության կառավարության կողմից լիազորված` ֆինան­սա­կան բնագավառում պետա­կան կարգավորում իրականացնող պետական մարմինը՝ ­­իր սահ­մանած կարգով, տրա­մա­դրում է Միության մաքսային օրենսգրքով նախա­տեսված դրույթ­ների կիրառության նպատակով ընդունված՝ մաքսային հարա­բերու­թյունները կարգա­վո­րող Հայաստանի Հանրապետության օրենսդրությամբ սահմանված դրույթների վերա­բեր­յալ պաշտոնական պարզա­բա­նումներ:

**Հոդված 227. Մաքսային մարմնի կողմից ընդունված որոշման, իրականացված**

**գործողության (անգործության) վերաբերյալ տեղեկատվության**

**ստացումը**

1. Անձինք իրավունք ունեն մաքսային մարմնի կամ դրա պաշտոնատար անձի կողմից ընդունված որոշման կամ իրականացված գործողության (անգործության) պատճառների վերա­բերյալ հարցում կատարել մաքսային մարմին, եթե այդ որոշումը, գործողությունը կամ անգործությունն առնչվում է նշված անձանց իրավունքներին ու օրինական շահերին:
2. Հարցումը պետք է կատարվի ընդունված որոշման կամ իրականացված գործո­ղու­թյան (անգործության) մասին անձին հայտնի դառնալուց հետո՝ վեց ամսվա ընթացքում։
3. Անձը կարող է տեղեկատվությունը ստանալու հարցումը ներկայացնել ինչպես բանա­վոր, այնպես էլ թղթային կամ էլեկտրոնային եղանակով՝ օրենքով սահմանված կար­գով։

**ԳԼՈՒԽ 44**

**ՏԵՂԵԿԱՏՎԱԿԱՆ ՀԱՄԱԿԱՐԳԵՐԸ ԵՎ ՏԵՂԵԿԱՏՎԱԿԱՆ ՏԵԽՆՈԼՈԳԻԱՆԵՐԸ**

**Հոդված 228. Մաքսային մարմինների կողմից կիրառվող տեղեկատվական**

**համակարգերը, տեղեկատվական տեխնոլոգիաները և դրանց**

**ապահովման միջոցները**

1. Մաքսային մարմինները տեղեկատվական համակարգերը և տեղեկատվական տեխ­նո­լոգիաները կիրառում են մաքսային մարմինների գործառույթների իրականացման ապա­հով­ման, այդ թվում՝ պետական կառավարման մարմինների հետ տեղեկատվության փոխա­նակ­ման, բնակչությանը պետական ծառայությունների մատուցման, արտաքին տնտե­սա­կան գործունեություն իրականացնողների կողմից տեղեկատվության էլեկտրոնային եղանա­կով ներկայացման ծառայությունների տրամադրման նպատակով:
2. Տեղեկատվական համակարգերի, տեղեկատվական տեխնոլոգիաների և դրանց ապա­հովման միջոցների ստեղծումն ու ներդրումն իրականացվում են մաքսային մարմին­ների նախաձեռնությամբ` Հայաստանի Հանրապետության օրենսդրությամբ սահմանված կար­գով:
3. Մաքսային գործում տեղեկատվական համակարգերի կիրառման կարգը սահմանում է վերադաս մաքսային մարմինը:
4. Տեղեկատվական համակարգերը, տեղեկատվական տեխնոլոգիաները և դրանց ապա­հովման միջոցները, որոնք կիրառվում են երրորդ անձանց կողմից մաքսային մար­մին­նե­րին սույն օրենքով նախատեսված փաստաթղթերը և տեղե­կատվությունը էլեկտրոնային եղա­նակով տրամադրելու նպատակով, պետք է համա­պա­տասխանեն Հայաստանի Հանրապետության օրենքով սահմանված պահանջներին:

**Հոդված 229. Մաքսային մարմինների տեղեկատվական ռեսուրսները**

1. Մաքսային մարմինների տեղեկատվական ռեսուրսները իրենցից ներկայացնում են փաս­տաթղթավորված տեղեկատվության և տվյալների համախումբ, որը ներառում է մաք­սա­յին մարմիններում ստեղծվող, մշակվող և հավաքվող տվյալների շտեմարաններ, այդ թվում՝
   1. Միության մաքսային օրենսդրության և Հայաստանի Հանրապետության օրենսդրու­թյան համաձայն՝ մաքսային մարմինների հետ գործողությունների իրականացման ընթաց­քում անձանց կողմից ներկայացվող տեղեկատվություն.
   2. միջգերատեսչական տեղեկատվության փոխանակման շրջանակներում պետական մար­մինների կողմից տրամադրվող տեղեկատվություն.
   3. մաքսային մարմինների հարցումների հիման վրա և (կամ) միջազգային տեղեկա­տվու­թյան փոխանակման շրջանակներում օտարերկրյա պետությունների պետա­կան գերա­տես­չությունների կողմից տրամադրվող տեղեկատվություն:
2. Մաքսային մարմինների տեղեկատվական ռեսուրսների ձևավորման և կիրառման կարգը, տեղեկատվության և տվյալների, այդ թվում՝ էլեկտրոնային եղանակով ներկայաց­ված, փաստաթղթավորման պահանջները սահմանում է վերադաս մաքսային մարմինը:
3. Անձանց կողմից մաքսային մարմնի տեղեկատվական ռեսուրսներում առկա սահմա­նա­փակ հասանելիություն ունեցող տեղեկատվության ստացման կարգը սահմանվում է Հայաս­տանի Հանրապետության օրենսդրությամբ:
4. Կառավարությունը, Միության մաքսային օրենսգրքի 366-րդ հոդվածի 2-րդ մասին համա­պատասխան, սահմանում է մաքսային մարմինների տեղեկատվական ռեսուրսների ձևա­վորման և դրանց հասանելիության կարգը:

**Հոդված 230. Մաքսային մարմինների կողմից տեղեկատվության**

**պաշտպանության ապահովումը**

1. Տեղեկատվության պաշտպանության ծրագրային, ապարատային, ինչպես նաև այլ միջոց­­ների ստեղծումն իրականացվում է Հայաստանի Հանրապետության մաքսային մարմնի նախաձեռնությամբ` Հայաստանի Հանրապետության օրենսդրությամբ սահմանված կար­գով: Տեղեկատվության պաշտպանության ծրագրային, ապարատային, ինչպես նաև այլ միջոցների կիրառման կարգը սահմանում է վերադաս մաքսային մարմինը:
2. Տեղեկատվության պաշտպանության միջոցների կիրառման պահանջների ապահով­ման վերահսկողությունն իրականացնում է վերադաս մաքսային մարմինը:

**ԳԼՈՒԽ 45**

**ՄԱՔՍԱՅԻՆ ՄԱՐՄԻՆՆԵՐԻ ԿՈՂՄԻՑ ՄՏԱՎՈՐ ՍԵՓԱԿԱՆՈՒԹՅԱՆ ԻՐԱՎՈՒՆՔԻ  ՊԱՇՏՊԱՆՈՒԹՅՈՒՆԸ**

**Հոդված 231. Մաքսային մարմինների օժանդակությունը մտավոր**

**սեփականության իրավունքի պաշտպանությանը**

1. Մաքսային մարմիններն իրականացնում են մտավոր սեփականության իրավունքի պաշտ­պանություն Միության մաքսային օրենսգրքի 124-րդ հոդվածին և 52-րդ գլխին համա­պա­տասխան՝ հաշվի առնելով սույն գլխով սահմանված առանձնահատկությունները։
2. Մտավոր սեփականության իրավունքի պաշտպանության նպատակով մաքսային մար­մինների կողմից իրականացվող միջոցառումները վերաբերում են այն ապրանքներին, որոնք պարունակում են մտավոր սեփականության օբյեկտներ և իրավատիրոջ դիմումի հիման վրա ներառված են մտավոր սեփականության օբյեկտների մաքսային ռեեստրներում:
3. Մաքսային մարմինները մտավոր սեփականության օբյեկտներ պարունակող ապրանք­ների նկատմամբ հսկողություն են իրականացնում իրավատիրոջ կամ նրա կողմից լիա­զորված անձի կողմից մաքսային մարմին ներկայացված հիմնավորված դիմումի հիման վրա: Նշված դիմումի հետ զուգահեռ ներկայացվում են նաև հետևյալ տեղեկությունները.

1) իրավատիրոջ վերաբերալ տվյալներ, այդ թվում՝ տվյաներ, որոնք հաստատում են իրավատիրոջ ձեռք բերած իրավունքները, իսկ լիազորված անձի կողմից ներկայացնելու դեպքում՝ նաև տվյալներ լիազորված անձի վերաբերյալ.

2) մտավոր սեփականության օբյեկտ պարունակող ապրանքի վերաբերյալ.

3) այն առաքման վերաբերյալ, որն իր կարծիքով կարող է հանգեցնել իրավատիրոջ իրավունքների խախտմանը.

4) այն ժամկետի վերաբերյալ, որի ընթացքում մաքսային մարմինները պետք է իրակա­նաց­նեն մտավոր սեփականության օբյեկտի նկատմամբ հսկողությունը:

Սույն մասով սահմանված դիմումին կցվում են դիմումի մեջ լրացված տվյալները հաս­տա­տող փաստաթղթերը, ինչպես նաև հայտարարատուին նյութական վնաս պատճառելու դեպքում այդպիսի վնասի փոխհատուցման պարտավորագիրը:

Սույն մասում նշված դիմումը վերադաս մաքսային մարմնի կողմից ընդունելու համար գանձվում է պետական տուրք` օրենքով սահմանված կարգով:

1. Սույն հոդվածի 3-րդ մասով սահմանված դիմումը կարող է ներկայացվել էլեկտրո­նա­յին եղանակով կամ թղթային կրիչով:

Իրավատիրոջ կամ նրա լիազորած անձի կողմից կարող են սույն հոդվածի 2-րդ մասում նշված դիմումի հետ ներկայացվել այն ապրանքների նմուշները, որոնք կարող են հադիսանալ իրավատիրոջ իրավունքների խախտման ապացույցը:

1. Մաքսային մարմինների կողմից մտավոր սեփականության օբյեկտ պարու­նա­կող ապրանքների նկատմամբ հսկողությունն իրականացվում է դրանց՝ մաքսային մարմին­ների կողմից վարվող մտավոր սեփականության օբյեկտ պարունակող ապրանքների մաք­սային ռեեստրում գտնվելու՝ Միության մաքսային օրենսգրքով և (կամ) սույն օրենքով սահ­ման­ված ժամկետով:

**Հոդված 232. Մտավոր սեփականության օբյեկտ պարունակող ապրանքների**

**ռեեստրի վարումը**

1. Վերադաս մաքսային մարմինն իրականացնում է մտավոր սեփականության օբյեկտ­ներ պարունակող ապրանքների մաքսային ռեեստրի վարումը:
2. Սույն հոդվածի 1-ին մասում նշված ռեեստրում ներառման ենթակա մտավոր սեփա­կա­նության օբյեկտների տեսակները, ռեեստրի վարման և հրապարակման կարգը սահ­մա­նում է վերադաս մաքսային մարմինը:
3. Սույն օրենքի 231-րդ հոդվածի 3-րդ մասում նշված դիմումը ներկայացնելուց հետո՝ 10 աշխատանքային օրվա ընթացքում, մաքսային մարմինն ուսումնասիրում է սույն հոդվա­ծին համապատասխան ներկայացվող փաստաթղթերը և որոշում է կայացնում մաքսային մարմինների կողմից վարվող մտավոր սեփականության օբյեկտների մաքսային ռեեստրում գրանցելու կամ գրանցումը մերժելու մասին:
4. Սույն հոդվածի 3-րդ մասում նշված որոշումների կայացումից հետո՝ 1 աշխա­տան­քային օրվա ընթացքում, դրանք ուղարկվում են իրավատիրոջը կամ նրա լիազորած անձին՝ էլեկտրոնային եղանակով կամ թղթային կրիչով:
5. Իրավատիրոջ կամ նրա լիազորած անձի կողմից ներկայացված փաաստաթղթերը համապատասխան որոշում կայացնելու համար բավարար չլինելու դեպքում մաքսային մար­մինը կարող է պահանջել լրացուցիչ փաստաթղթեր: Լրացուցիչ փաստաթղթերի ներկայաց­ման վերաբերյալ մաքսային մարմնի կողմից պահանջի ներկայացման դեպքում սույն օրենքի 231-րդ հոդվածի 3-րդ մասում նշված դիմումի ուսումնասիրության ժամկետը կասեցվում է մինչև իրավատիրոջ կամ նրա լիազորած անձի կողմից փաստաթղթերի ներկայացումը:
6. Իրավատիրոջ կամ նրա լիազորած անձի կողմից ներկայացված տեղեկություների ստուգման նպատակով մաքսային մարմինը կարող է հարցում ուղարկել այլ անձանց՝ համապատասխան տեղեկատվություն ստանալու նպատակով, որի դեպքում սույն օրենքի 231-րդ հոդվածի 3-րդ մասում նշված դիմումի ուսումնասիրության ժամկետը կասեցվում է:
7. Սույն հոդվածի 6-րդ մասին համապատասխան հարցում ուղարկելու դեպքում մաք­սա­յին մարմինը իրավատիրոջը կամ նրա լիազորած անձին տեղեկացնում է հարցման հիմ­քով դիմումի ուսումնասիրության ժամկետի կասեցման վերաբերյալ:
8. Իրավատերը կամ նրա լիազորած անձը պետք է մաքսային մարմնին ներ­կա­յացնի ոչ պակաս, քան 10 հազար եվրոյին համարժեք գումարի չափով քաղաքացիական պատասխանատվության ապահովագրություն, որի հաշվին պետք է փոխհատուցվի հայտա­րա­րատուին պատճառված վնասը՝ այդպիսի վնասի առաջացման դեպքում:
9. Մաքսային մարմինների կողմից վարվող մտավոր սեփականության օբյեկտների մաք­սային ռեեստր մտավոր սեփականության օբյեկտ պարունակող ապրանքների ներա­ռումն իրականացվում է հայտարարատուի խնդրարկած ժամկետով, բայց ոչ ավելի, քան մեկ տարով: Իրավատերը յուրաքանչյուր տարի կարող է երկարաձգել մտավոր սեփա­կա­նության օբյեկտ պարունակող ապրանքերի մաքսային ռեեստրում գտնվելու ժամկետը՝ իր խնդրարկած ժամկետով, որը չի կարող գերազանցել մեկ տարին:
10. Իրավատիրոջ կամ նրա լիազորած անձի դիմումը մերժվում է, եթե նրանց կողմից չեն ներկայացվել սույն հոդվածով սահմանված փաստաթղթերը կամ ապացուցվում է դրան­ցում ներկայացված տեղեկությունների անարժանահավատ լինելը:
11. Մտավոր սեփականության օբյեկտ պարունակող ապրանքների մաքսային ռեեստրում ներառված ապրանքների վերաբերյալ տվյալների փոփոխության դեպքում իրա­վա­տերը կամ նրա լիազորած անձը պարտավոր է այդպիսի փոփոխությունների առա­ջաց­ման օրվան հաջորդող աշխատանքային օրը մաքսային մարմիններին ներկայացնել դիմում՝ մտավոր սեփականության օբյեկտ պարունակող ապրանքների մաքսային ռեեստրում համա­պա­տասխան փոփոխությունների իրականացման նպատակով:
12. Մտավոր սեփականության օբյեկտների մաքսային ռեեստրում կարող են իրա­կա­նաց­վել փոփոխություններ՝ իրավատիրոջ կամ նրա լիազորած անձի դիմումի և դիմումի հետ միասին ներկայացված տեղեկությունների հիման վրա, ինչպես նաև պետական կառավար­ման լիազոր մարմիններից ստացված տեղեկությունների հիման վրա: Այդպիսի փոփոխու­թյուն­ները իրականացվում են մաքսային մարմինների կողմից տեղեկությունները ստանալու օրվան հաջորդող 10 աշխատանքային օրվա ընթացքում: Նախքան փոփոխությունների իրա­կանացումը մաքսային մարմինը կարող է իրականացնել ստացված տեղեկությունների արժանահավատության վերաբերյալ ստուգում, այդ թվում՝ նաև հարցում իրականացնելու միջոցով, որի դեպքում սույն մասով սահմանված ստուգման ժամկետը կասեցվում է մինչև հարցման պատասխանը ստանալու օրը: Այլ պետական կամ իրավապահ մարմիններից ստացված տեղեկությունների հիման վրա մտավոր սեփականության օբյեկտ պարունակող ապրանքների մաքսային ռեեստրում փոփոխություն իրականացնելու դեպքում մաքսային մարմիններն այդ փոփոխությունները կատարելուց հետո՝ 5 աշխատանքային օրվա ընթաց­քում, էլեկտրոնային եղանակով կամ թղթային կրիչով տեղեկացնում են իրավատիրոջը կամ նրա լիազորած անձին փոփոխությունների և այդպիսի փոփոխություններն իրա­կա­նաց­նելու հիմքերի մասին: Իրավատիրոջ կամ նրա լիազորած անձի դիմումի հիման վրա մաքսային մարմինների կողմից մտավոր սեփականության օբյեկտների ռեեստրում փոփոխություններ կատարելու դեպքում ինչպես նաև այդ փոփոխությունների կատա­րումը մերժելու մասին մաքսային մարմինը տեղեկացնում է իրավատիրոջը կամ նրա լիազորած անձին էլեկտրոնային եղանակով կամ թղթային կրիչով՝ մերժման դեպ­քում նշելով նաև փոփոխությունների իրականացումը մերժելու պատճառները:
13. Մաքսային մարմինների կողմից վարվող մտավոր սեփականության օբյեկտ պարու­նա­կող ապրանքների՝ համապատասխան ռեեստրից հանելու պատճառներն են.

1) իրավատիրոջ կամ նրա լիազորած անձի դիմումը կամ մտավոր սեփա­կա­նու­թյան օբյեկտ պարունակող ապրանքի հսկողության ժամկետի ավարտը, եթե իրավա­տի­րոջ կամ նրա լիազորած անձի կողմից հսողության ժամկետի երկարաձգման մասին դիմում չի ներկայացվել.

2) օրենսդրությամբ սահմանված կարգով մտավոր սեփականության օբյեկտ պարունա­կող ապրանքի նկատմամբ հսկողության դադարեցումը.

3) իրավատիրոջ կամ նրա լիազորած անձի կողմից սույն հոդվածով նախա­տես­ված՝ քաղաքացիական պատասխանատվության ապահովագրությունը մաքսային մար­մին չներկայացնելը,

4) իրավատիրոջ կամ նրա լիազորած անձի կողմից մաքսային մարմիններին անարժանահավատ տեղեկություններ տրամադրված լինելու վերաբերյալ փաստի բացահայ­տումը,

5) մտավոր սեփականության օբյեկտ պարունակող ապրանքների մասին տվյալների փոփոխությունների վերաբերյալ սույն հոդվածին համապատասխան տեղեկությունները մաք­սային մարմիններին չներկայացնելը:

1. Մաքսային մարմինների կողմից վարվող՝ մտավոր սեփականության օբյեկտ պարունակող ապրանքների մաքսային ռեեստրում ներառվում են Միության մաքսային օրենսգրքի 385-րդ հոդվածի 3-րդ մասով սահմանված մտավոր սեփականության օբյեկտներ պարունակող ապրանքները:
2. Սույն հոդվածով նախատեսված՝ իրավատիրոջ կամ նրա լիազորած անձի կողմից ներկայացվող դիմումների, ինչպես նաև մաքսային մարմնի կողմից կայացվող որո­շում­ների և ուղարկվող ծանուցումների ձևերը սահմանում է վերադաս մաքսային մարմինը:
3. Մտավոր սեփականության օբյեկտներ պարունակող ապրանքների մաքսային ռեեստրը վարում է վերադաս մաքսային մարմինը՝ իր սահմանած ձևով:
4. Վերադաս մաքսային մարմինն ապահովում է սույն հոդվածի 14-րդ մասում նշված ռեեստրի տեղակայումը իր պաշտոնական կայքում և պարբերական արդիականացումը:
5. Եթե իրավատիրոջ դիմումի հիման վրա մաքսային մարմինների կողմից մտա­վոր սեփականության օբյեկտ պարունակող ապրանքների բաց թողնման կասեցումը հան­գեց­նում է այդ ապրանքների գծով հայտարարատուին վնաս պատճառելուն, ապա իրա­վա­տերը պարտավոր է փոխհատուցել այն վնասը, որը պատճառել է հայտարարատուին, եթե չի ապացուցվել, որ հայտարարատուն իր գործողություններով խախտել է իրավատիրոջ իրա­վունքները:

**Հոդված 233. Մաքսային մարմնի կողմից տրամադրվող տեղեկատվությունը**

1. Առանց խախտելու պետական, ծառայողական, առևտրային և օրենքով պահպանվող այլ գաղտնիքի մասին օրենսդրության պահանջները, մաքսային մարմինն իրավունք ունի իրավատիրոջը և հայտարարատուին տրամադրել տեղեկատվություն, որն անհրաժեշտ է մտավոր սեփականության իրավունքի պաշտպանության հարցը լուծելու համար:
2. Սույն հոդվածի 1-ին մասում նշված տեղեկատվությունն իրավատերը և հայտարարատուն չեն կարող փոխանցել երրորդ անձանց, բացառությամբ օրենքով նախա­տեսված դեպքերի, և պետք է օգտագործվի բացառապես այն նպատակով, որի համար տրամադրվել է:
3. Մաքսային մարմնի թույլտվությամբ և նրա պաշտոնատար անձի ներկայությամբ իրավատերն ու հայտարարատուն իրավունք ունեն այն ապրանքներից, որոնց բաց թողնումը կասեցված է, վերցնել նմուշներ և փորձանմուշներ, ինչպես նաև դրանք ներ­կա­յացնել փորձաքննության:

**Հոդված 234. Մաքսային մարմինների պատասխանատվություն չկրելը**

* 1. Անկախ սույն օրենքի 231-րդ հոդվածի համաձայն դիմում ստանալու կամ չստա­նալու հանգամանքից` մաքսային մարմինները պատասխանատվություն չեն կրում`
  2. մտավոր սեփականության իրավունքները խախտող ապրանքների բացահայտման որևէ անհաջողության համար.
  3. սույն հոդվածի 1-ին մասի 1-ին կետում նշված ապրանքների բաց թողնումը կասեցնելու մասին օրինական որոշումների կայացման և դրանց իրագործման համար.
  4. սույն օրենքի 232-րդ հոդվածում և Միության մաքսային օրենսգրքի 385-րդ հոդ­վածում նշված ռեեստրներում չգրանցված մտավոր սեփականության օբյեկտներ պարու­նակող ապրանքների բաց թողնման համար.
  5. իրավատիրոջ կողմից սույն գլխին և Միության մաքսային օրենսգրքին համապա­տաս­խան իր պարտավորությունները չկատարելու դեպքում` ապրանքների բաց թողնման համար:

**գլուխ 46**

**մԱՔՍԱՅԻՆ ՄԱՐՄԻՆՆԵՐԻ ԿՈՂՄԻՑ ԱՊՐԱՆՔՆԵՐ ԵՎ ՓԱՍՏԱԹՂԹԵՐ ՎԵՐՑՆԵԼԸ**

**Հոդված 235. Մաքսային մարմինների կողմից ապրանքներ և փաստաթղթեր**

**վերցնելու առանձնահատկությունները**

1. Մաքսային մարմինների կողմից ապրանքները և փաստաթղթերը վերցնելու հիմքերն ու կարգը սահմանված են Միության մաքսային օրենսգրքի 51-րդ գլխով:
2. Միության մաքսային օրենսգրքի 380-րդ հոդվածի 4-րդ մասին համապատասխան, Միության մաքսային օրենսգրքի 380-րդ հոդվածի կիրառման նպատակներով Կառավարու­թյունը սահմանում է շուտ փչացող ապրանքների ցանկը:
3. Մաքսային մարմինների կողմից վերցված ապրանքները վերադարձնելու ժամանակ հայտարարատուն կամ այն անձը, որին վերադարձվում են ապրանքները, փոխհատուցում է վերցված ապրանքների փոխադրման (տեղափոխման), վերաբեռնման (բեռնման, բեռնա­թափ­ման) և պահպանման ծախսերը՝ Կառավարության սահմանած կարգով:
4. Այն դեպքում, երբ վերցված ապրանքների փոխադրման (տեղափոխման), վերա­բեռն­­ման (բեռնման, բեռնաթափման) և պահպանման ծախսերը կամ իրացման համար այդ ապրանքների նախապատրաստման կամ իրացման ծախսերը գերազանցում են այդ ապրանք­ների արժեքը, այդպիսի ապրանքների տնօրինումն իրականացվում է սույն օրենքին և Կառավարության սահմանած կարգին համապատասխան:
5. Մաքսային մարմինների կողմից վերցված ապրանքների տնօրինումը, այդ թվում՝ դրանց իրացումը, օգտագործումը կամ ոչնչացումը, ինչպես նաև այդ ապրանքների փոխա­դր­­ման (տեղափոխման), վերաբեռնման (բեռնման, բեռնաթափման), պահպանման և իրաց­ման կամ իրացման համար նախապատրաստման ծախսերի հաշվարկն իրականաց­վում է սույն օրենքով և Կառավարության սահմանած կարգով:
6. Մաքսային մարմինների կողմից վերցված՝ Միության մաքսային օրենսգրքով սահ­ման­­ված ժամկետում չպահանջված ապրանքների փոխադրման (տեղափոխման), վերա­բեռն­ման (բեռնման, բեռնաթափման), պահպանման և իրացման կամ իրացման համար նախա­պատրաստման ծախսերը փոխհատուցվում են դրանց իրացումից ստացված գումար­ների հաշվին՝ Կառավարության սահմանած կարգով:
7. Կառա­վարությունը, Միության մաքսային օրենսգրքի 383-րդ հոդվածի 2-րդ մասին համապատասխան, սահմանում է մաքսային մարմինների կողմից վերցված ապրանքների իրացման և իրացմանն ուղղված աշխատանքների իրականացման, այդ թվում՝ բեռնման, բեռնաթափման, տեղափոխման, պահպանման և այլ ծախսերի փոխհատուցման կարգը՝ դրանց իրացումից ստացված միջոցների հաշվին:
8. Մաքսային մարմինների կողմից վերցված ապրանքների իրացումից ստացված միջոց­ները, Միության մաքսային օրենսգրքի 382-րդ հոդվածով և 383-րդ հոդվածի 1-ին մասով սահմանված ծախսերի փոխհատուցումից հետո, Միության մաքսային օրենսգրքի 383-րդ հոդվածով սահմանված ժամկետում վերադարձվում են հայտարարատուին՝ Կառա­վա­րության սահմանած կարգով:

**ԳԼՈՒԽ 47**

**ՄԱՔՍԱՅԻՆ ՄԱՐՄԻՆՆԵՐԻ ԿՈՂՄԻՑ ՆՇԱՆԱԿՎՈՂ ՄԱՔՍԱՅԻՆ ՓՈՐՁԱՔՆՆՈՒԹՅՈՒՆԸ**

**Հոդված 236. Մաքսային մարմինների կողմից նշանակվող մաքսային**

**փորձաքննությունը**

1. Մաքսային մարմինների կողմից մաքսային փորձաքննության նշանակման հիմքերը և կարգը սահմանված են Միության մաքսային օրենսգրքի 53-րդ գլխով:
2. Միության մաքսային օրենսգրքի 388-րդ հոդվածի իմաստով լիազոր մաքսային մարմինը մաքսային փորձաքննություն իրականացնելու իրավասություն ունեցող՝ վերադաս մաքսային մարմնի ստորաբաժանումն է:
3. Մինչև մաքսային մարմինների կողմից սույն հոդվածի 2-րդ մասին համապա­տաս­խան, մաքսային փորձաքննություն իրականացնելու իրավասություն ունեցող մաքսային մար­մին հիմնելը, մաքսային փորձաքննությունն իրականացվում է վերադաս մաքսային մարմնի ղեկավարի և փորձաքննություն իրականացնող համապատասխան կազմակերպու­թյունների միջև վերադաս մաքսային մարմնի սահմանած ձևով կնքվող պայմանագրի հիման վրա՝ վերադաս մաքսային մարմնի կողմից հավատարմագրված մաքսային փորձա­քն­­նու­թյուն իրականացնող կազմակերպություն­ների կողմից:
4. Միության մաքսային օրենսգրքի 389-րդ հոդվածի 2-րդ մասին համապատասխան, մաքսային մարմինների կողմից մաքսային փորձաքննության իրականացման անհնարինու­­թյան կամ համապատասխան պայմաններ և միջոցներ չունենալու դեպքում մաքսային մարմնի կողմից նշանակված մաքսային փորձաքննությունը կարող է իրականացվել այն փոր­ձագիտա­կան կազմակերպությունում, որի արդյունքներն ընդունում են մաք­սային մարմին­ները:

Սույն մասով նախատեսված դեպքում մաքսային մարմինը մաքսային փորձաքննու­թյունը նշանակում է՝ առաջնորդվելով Միության մաքսային օրենսգրքի 389-րդ հոդվածի 1- 5-րդ մասերով սահմանված դրույթներով:

1. Մաքսային մարմնի պաշտոնատար անձի կողմից մաքսային փորձաքննություն նշա­նա­կելու մասին որոշումը ձևակերպվում է էլեկտրոնային եղանակով կամ թղթային կրիչով:

Սույն մասով նախատեսված որոշման ձևը սահմանում է վերադաս մաքսային մարմինը:

1. Միության մաքսային օրենսգրքի 389-րդ հոդվածի 10-րդ մասին համապատասխան, Կառավարությունը կարող է նախատեսել մաքսային մարմիների կողմից մաքսային փորձա­քն­նու­­թյունից տարբերվող փորձաքննություն իրականացնելու դեպքերը և կարգը:
2. Հայաստանի Հանրապետության տարածքից մետաղների խտանյութի արտահան­ման համար մաքսային մարմիններին ներկայացվում է մետաղների խտանյութի փորձաքն­նության վերաբերյալ եզրակացություն, որում ներկայացվող տեղեկությունների ցանկը սահ­մա­­նում է վերադաս մաքսային մարմինը:
3. Մաքսային փորձաքննության իրականացման համար Միության մաքսային օրենս­գր­քով նախատեսված 20 աշխատանքային օր ժամկետը կարող է երկարաձգվել մաքսային փորձաքննություն իրականացնող մաքսային մարմնի ղեկավարի հիմնավորված գրավոր որոշմամբ, բացառությամբ սույն օրենքով նախատեսված այն դեպքերի, երբ ապրանքների բաց թողնումը չի կարող իրականացվել փորձաքննության արդյունքների ստացումից առաջ, որի դեպքում փորձաքննությունն իրականացվում է ապրանքների բաց թողնման ժամկետը չգերազանցող ժամկետներում:
4. Մաքսային փորձաքննությունն այլ կազմակերպությունում իրականացնելու դեպքում մաքսային փորձաքննության իրականացման ժամկետը կարող է երկարաձգվել հայտարա­րա­տուի դիմումի հիմքով՝ մաքսային մարմնի ղեկավարի գրավոր որոշմամբ, բացառությամբ սույն օրենքով սահմանված այն դեպքերի, երբ բաց թողնումը չի իրականացվում մինչև փորձաքննության արդյունքների ստացումը, որի դեպքում փորձաքննությունն իրականաց­վում է ապրանքների բաց թողնման ժամկետը չգերազանցող ժամկետներում:
5. Վերադաս մաքսային մարմնի ղեկավարը մինչև փորձաքննության արդյունքների ստա­ցումը կարող է երկարաձգել երկու և ավելի օբյեկտների փորձաքննության ժամ­կետը, եթե այդ արդյունքների ստացման համար կիրառվում են փորձաքննության համեմա­տակա­նու­թյան (համադրման) մեթոդը և գիտատեխնիկական այնպիսի միջոցներ, որոնց միջոցով փորձաքննության արդյունքների ստացումը երկար ժամանակ է պահան­ջում:
6. Մաքսային փորձաքննության իրականացման ժամկետը կարող է կասեցվել ոչ ավելի, քան 10 աշխատանքային օր տևողությամբ`
   1. մաքսային փորձաքննության նշանակման մասին որոշման մեջ ներկայացված ցանկի և փորձաքննության ներկայացված ապրանքների անհամապատասխանության դեպքում.
   2. մաքսային փորձաքննության իրականացման նպատակով մաքսային փորձագետի լրացուցիչ նյութերի կամ նմուշների ստացման անհրաժեշտության առաջացման դեպքում.
   3. փորձաքննության նպատակով ապրանքների ոչնչացման կամ վնասման վերաբերյալ (եթե փորձաքննության նպատակով կարող է տեղի ունենալ ապրանքների վնասում կամ ոչնչացում) վերադաս մաքսային մարմնից թույլտվություն ստանալու համար,
   4. մաքսային մարմնի որոշման հիման վրա:
7. Մաքսային փորձաքննության իրականացումը կարող է մերժվել Միության մաք­սա­յին օրենսգրքի 389-րդ հոդվածի 6-րդ մասով նախատեսված դեպքերում, ինչպես նաև մաք­­սա­յին փորձաքննություն իրականացնող մաքսային մարմնում կամ այլ լիազորված կազ­մա­կեր­­պությունում պահանջվող՝ որակավորում ունեցող մաքսային փորձագետի բացա­կայու­թյան դեպքում:

**Հոդված 237. Մաքսային փորձաքննության իրականացումը**

* 1. Մաքսային փորձաքննության իրականացման նպատակով ապրանքներից փորձա­նմուշ­ներ և նմուշներ վերցնելու կարգը սահմանում է վերադաս մաքսային մարմինը՝ Միու­թյան մաքսային օրենսգրքի 393-րդ հոդվածով նախատեսված դրույթների հիման վրա։
  2. Մաքսային փորձաքննության եզրակացությունների ձևերը սահմանում է վերադաս մաքսային մարմինը։ Մաքսային փորձաքննության եզրակացության բոլոր էջերը ստորա­գրում է փորձագետը, և դրանք վավերացվում են մաքսային փորձաքննությունն իրակա­նաց­նող մարմնի կնիքով։
  3. Միության մաքսային օրենսգրքի 393-րդ հոդվածի 10-րդ մասին համապատասխան, մաքսային փորձաքննության համար մաքսային, տրանսպորտային (փոխադրման), առևտ­րային և այլ փաստաթղթերը և նույնականացման միջոցները վերցնելու վերաբերյալ արձա­նագրու­թյան ձևը սահմանում է վերադաս մաքսային մարմինը:
  4. Միության մաքսային օրենսգրքին համապատասխան մաքսային փորձաքննության համար մասնագետների և փորձագետների ծառայությունների դիմաց վարձատրությունն իրականացվում է Հայաստանի Հանրապետության պետական բյուջեի միջոցներից` Կառա­վարու­թյան սահմանած կարգով։
  5. Լիազոր մաքսային մարմինների կողմից մաքսային փորձաքննություն անցկացնելու կարգը սահմանում է Կառավարությունը:

**Հոդված 238. Լիազորված այլ կազմակերպության փորձագետի ներգրավումը**

**մաքսային փորձաքննության իրականացման գործընթացում**

1. Լիազորված այլ կազմակերպության փորձագետներին մաքսային փորձաքննությունը հանձնարարվում է միայն այն դեպքում, երբ այդպիսի փորձաքննության իրականացումն անհնար է մաքսային փորձագետների կողմից։
2. Լիազորված այլ կազմակերպության փորձագետը մաքսային փորձաքննության իրա­կա­նացման գործընթացում ներգրավվում է պայմանագրային հիմունքներով։
3. Մաքսային փորձաքննության իրականացումը մաքսային մարմնի լիազորած այլ կազմակերպության փորձագետին հանձնարարվելու դեպքում փորձագետը պետք է փոր­ձա­քննություն նշանակած մաքսային մարմին ներկայացնի իր՝ անհրաժեշտ մասնագիտա­կան գիտելիքները հաստատող փաստաթղթերը։
4. Լիազորված այլ կազմակերպության փորձագետի իրավունքներն ու պարտակա­նու­թյունները սահմանվում են Միության մաքսային օրենսգրքի 53-րդ գլխում։
5. Մաքսային փորձաքննության իրականացման գործընթացում լիազորված այլ կազ­մա­կերպության փորձագետի ներգրավման կարգը սահմանում է վերադաս մաքսային մար­մինը։

**ԳԼՈՒԽ 48**

**ՄԱՔՍԱՆԵՆԳՈՒԹՅՈՒՆԸ, ՆԱԽԱՔՆՆՈՒԹՅՈՒՆԸ, ՀԵՏԱՔՆՆՈՒԹՅՈՒՆԸ ԵՎ ՄԱՔՍԱՅԻՆ ՄԱՐՄԻՆՆԵՐԻ ՕՊԵՐԱՏԻՎ-ՀԵՏԱԽՈՒԶԱԿԱՆ ԳՈՐԾՈՒՆԵՈՒԹՅՈՒՆԸ**

**Հոդված 239. Մաքսանենգությունը**

1. Մաքսանենգություն է համարվում 10 հազար ԱՄՆ դոլարին համարժեք գումարի չափը գերազանցող գումարով կանխիկ դրամական միջոցների և (կամ) վճարային գործիք­ների, Կառավարության հաստատած ցանկում ընդգրկված ռազմավարական տեսակե­տից կարևոր հումքային ապրանքների կամ մշակութային արժեքների՝ օրենքով սահմանված խոշոր չափերով, ինչպես նաև, անկախ չափերից, թմրամիջոցների, հոգեմետ (հոգեներգոր­ծուն) նյութերի և (կամ) դրանց պրեկուրսորների, խիստ ներգործող, թունավոր, պայթուցիկ, ռադիոակտիվ նյութերի, ճառագայթման աղբյուրների, միջուկային նյութերի, հրազենի կամ նրա բաղկացուցիչ մասերի, բացի ողորկափող որսորդական հրազենից և դրա փամփուշտ­ներից, պայթուցիկ սարքերի, ռազմամթերքի, զանգվածային ոչնչացման զենքի, դրա տեղա­փոխ­ման միջոցների, այլ զինամթերքի, ռազմական տեխնիկայի, զանգվածային ոչնչաց­ման զենք կամ դրա փոխադրման հրթիռային համակարգեր ստեղծելու համար օգտագործ­վող այլ նյութերի կամ սարքավորումների, միջուկային, քիմիական, կենսաբա­նական կամ զանգվա­ծա­յին ոչնչացման այլ զենքի կամ երկակի նշանակության ապրանք­ների՝ Միության մաքսա­յին սահմանով կամ Հայաստանի Հանրապետության պետական սահ­մանով ապօրինի տեղա­փոխումը, որը կատարվել է առանց մաքսային հսկողության կամ դրանից թաքցնելով, կամ դրանց մասին հավաստի տեղեկությունները սահմանված կարգով չհայտարարագրելու կամ ոչ իր անվամբ հայտարարագրելու, կամ դրանց տեղափոխման համար սահմանված կանոն­ները, այդ թվում՝ արգելքներն ու սահմանափակումները խախ­տելու, կամ մաքսային կամ այլ փաստաթղթերը խաբեությամբ օգտագործելու միջոցով:
2. Մաքսանենգությունը, որպես քրեորեն պատժելի արարք, նախատեսված է Հայաս­տանի Հանրապետության քրեական օրենսգրքով:

**Հոդված 240. Մաքսային մարմինները՝ որպես հետաքննության և**

**նախաքննության մարմիններ**

1. Մաքսային մարմինները համարվում են հետաքննության և նախաքննության մար­մին­ներ` մաքսանենգության գործերով և քրեական դատավարության օրենսգրքով նախա­տես­ված այն հանցագործությունների գործերով, որոնց հետաքննության և նախաքննության վարույթի իրականացումը մտնում է մաքսային մարմինների լիազորությունների մեջ:

**Հոդված 241. Մաքսային մարմինների՝ հետաքննության և նախաքննության**

**վարույթ իրականացնելը**

1. Մաքսանենգության և մաքսային գործի հետ կապված այլ հանցագործությունների հատկանիշների դեպքերում հետաքննության և նախաքննության վարույթն իրականացնում են Հայաստանի Հանրապետության մաքսային մարմինները:
2. Մաքսային մարմինը քրեական գործ է հարուցում՝ ղեկավարվելով Հայաստանի Հան­րա­պետության քրեական դատավարության օրենսդրության դրույթներով, կատարում է անհե­տաձգելի քննչական գործողություններ` իրավախախտման հետքերը բացահայտելու ու ամրապնդելու և իրավախախտում կատարած անձանց հայտնաբերելու նպատակով:

**Հոդված 242. Մաքսային մարմինների օպերատիվ-հետախուզական**

**գործունեությունը**

1. Մաքսային մարմիններն իրականացնում են օպերատիվ-հետախուզական գործու­նեու­թյուն` Հայաստանի Հանրապետության օրենքներին և այլ իրավական ակտերին համա­պա­տասխան:

**Հոդված 243. Թմրամիջոցների և հոգեմետ (հոգեներգործուն)** **նյութերի**

**վերահսկելի մատակարարումները**

1. Թմրամիջոցների և հոգեմետ (հոգեներ­գոր­ծուն) նյութերի միջազգային ապօրինի շրջանառությունը կասեցնելու և դրան մասնակցող անձանց բացահայտելու նպատակով մաքսային մարմինները յուրաքանչյուր առանձին դեպ­քում, օտարերկրյա պետությունների մաքսային և այլ իրավասու մարմինների հետ ունեցած պայմանավորվածությանը համապատասխան կամ Հայաստանի Հանրապետության միջազ­գա­յին պայմանագրերի հիման վրա օգտագործում են «վերահսկելի մատակարարման» մեթոդը, այսինքն` թույլատրում են իրենց հսկողության ներքո ապօրինի շրջանառության մեջ մտցված թմրամիջոցների ու հոգեմետ (հոգեներ­գոր­ծուն)նյութերի ներմուծում Հայաստանի Հանրապետություն, արտահանում Հայաստանի Հանրապետությունից կամ տարանցիկ փոխադրում դրա տարածքով:
2. «Վերահսկելի մատակարարման» մեթոդի օգտագործման վերաբերյալ որոշում ընդու­նելու դեպքում քրեական գործ չի հարուցվում այն անձի նկատմամբ, որն իրակա­նաց­նում է թմրամիջոցների և հոգեմետ (հոգեներ­գոր­ծուն) նյութերի միջազգային ապօրինի շրջանառությունը, իսկ ընդունած որոշման մասին մաքսային մարմիններն անհապաղ տեղյակ են պահում Հայաստանի Հանրապետության գլխավոր դատախազին:
3. «Վերահսկելի մատակարարման» մեթոդը կարող է կիրառվել նաև այն ապրանքների նկատմամբ, որոնք հանցագործության համար հանդիսացել են միջոց կամ գործիք, ձեռք են բերվել հանցավոր ճանապարհով և ենթակա են վերցման` օրենքով սահմանված դեպքե­րում:

**Հոդված 244. «Վերահսկելի մատակարարման» մեթոդի կիրառմամբ**

**բռնագրավված գույքի և դրամական միջոցների տնօրինումը**

1. Դրամական միջոցները, որոնք Հայաստանի Հանրապետության և այլ պետություն­ների դատարանները բռնագրավել են այն հանցագործությունների գործերով, որոնց բացա­հայտ­ման կամ կանխման ժամանակ օգտագործվել է «վերահսկելի մատակարարման» մեթոդը, ինչպես նաև ստացվել են բռնագրավված գույքի իրացումից, բաշխվում են այն պետու­թյունների միջև, որոնց մաքսային և այլ իրավասու մարմինները մասնակցել են այդ մեթոդի կիրառմանը` Հայաստանի Հանրապետության պետական իրավասու մարմինների և օտարերկրյա պետությունների իրավասու գերատեսչությունների միջև եղած պայմանավոր­վա­ծության համաձայն:

**ԳԼՈՒԽ 49**

**ՊԵՏՈՒԹՅԱՆԸ ՀԱՆՁՆՎԱԾ ԱՊՐԱՆՔՆԵՐԻ ԵՎ ԱՐԳԵԼԱՆՔԻ ՎԵՐՑՎԱԾ՝ ՎԱՐՉԱԿԱՆ ԻՐԱՎԱԽԱԽՏՈՒՄՆԵՐԻ ԿԱՄ ՀԱՆՑԱԳՈՐԾՈՒԹՅՈՒՆՆԵՐԻ ԱՌԱՐԿԱ ՉՀԱՆԴԻՍԱՑՈՂ ԱՊՐԱՆՔՆԵՐԻ ՏՆՕՐԻՆՄԱՆ ՀԻՄՔԵՐԸ ԵՎ ԿԱՐԳԸ**

**Հոդված 245. Ապրանքների հանձնումը պետությանը**

1. Ապրանքները հանձնվում են պետությանը`
   1. քրեական գործով կամ վարչական իրավախախտման գործով դատական ակտի հիման վրա՝ մաքսային մարմինների կողմից գույքի բռնագրավման կիրառման դեպքում.
   2. մաքսային մարմնի կամ այլ լիազոր մարմնի հայցի հիմքով կայացված՝ գույքը տիրա­զուրկ ճանաչելու կամ առգրավված ապրանքները պետությանը հանձնելու մասին դատա­կան ակտի հիման վրա.
   3. ապրանքները «Հրաժարում՝ հօգուտ պետության» մաքսային ընթացակարգով ձևա­կեր­­պելու դեպքում:
2. Միության մաքսային օրենսգրքի 16-րդ հոդվածին համապատասխան, դատարանի որոշման հիման վրա մաքսատուրքերի, հարկերի, հատուկ, հակագնագցման և փոխհա­տուց­­ման տուրքերի գծով պարտավորությունների մարման համար մաքսային մարմինների կող­մից ապրանքների նկատմամբ բռնագանձում տարածելու դեպքում նշված ապրանքները ձեռք են բերում Միության ապրանքի կարգավիճակ, իսկ դրանց համար մաքսատուրքերի, հար­կերի, հատուկ, հակագնագցման և փոխհա­տուց­ման տուրքերի վճարման պարտավորու­թյունը դադարում է:
3. Սույն հոդվածի 2-րդ մասով սահմանված դատարանի որոշման, ինչպես նաև մաք­սա­տուրքերի, հարկերի, հատուկ, հակագնագցման և փոխհա­տուց­ման տուրքերի վճարման **պար­տավորու­թյան դադարման վերաբերյալ մաքսային մարմինների կողմից համապա­տաս­խան նշում է կատարվում մաքսային հայտարարագրի կամ մաքսային մարմին ներկա­յաց­ված՝ նշված ապրանքներին վերաբերող այլ փաստաթղթերում:**

**Հոդված 246. Տնօրինման ենթակա ապրանքները և տնօրինման կարգը**

1. Սույն օրենքի 245-րդ հոդվածով սահմանված դեպքերում պետությանը հանձված ապրանք­ները ենթակա են տնօրինման մաքսային մարմինների կողմից:
2. «Հրաժարում՝ հօգուտ պետության» մաքսային ընթացակարգով ձևակերպված ապրանք­ները փոխանցվում են Կառավարության լիազորած՝ պետությանը հանձնված գույքի իրաց­ման, ոչնչացման կամ վերամշակման գործընթացն իրականացնող պետական մարմին, բացառությամբ այն ապրանքների, որոնց նկատմամբ օրենքով սահմանված է տնօրինման հատուկ կարգ։
3. Տնօրինման գործողություններ են համարվում`
   1. ապրանքների տեղափոխումը և պահեստավորումը` դրանց համար հատուկ հարմա­րեց­ված վայրերում.
   2. ապրանքների իրացման նպատակով իրականացվող գործողությունները, այդ թվում` դրանց առանձին խմբաքանակների մասնատումը, փաթեթավորումը, վերափաթեթավո­րումը և այլն.
   3. ապրանքների իրացումը:
4. Սույն հոդվածով սահմանված կարգով ապրանքները կարող են իրացվել աճուրդային կարգով կամ ուղղակի վաճառքով` վերադաս մաքսային մարմնի ղեկավարի հրամանով ստեղծ­ված հատուկ իրացման կետում:
5. Ապրանքների ուղղակի վաճառքի դեպքում դրանց իրացման գները որոշում են մաք­սա­յին մարմինները և համաձայնեցնում հայտարարատուի կամ ապրանքների օգտագործման, տնօրինման կամ տիրապետման իրավունքներ ունեցող անձի կամ նրա լիազո­րած անձի հետ: Ընդ որում, ապրանքների իրացման գները չեն կարող էականորեն ցածր լինել այդ ապրանքների համար Հայաստանի Հանրապետությունում գործող մանրածախ գնե­րից` հաշվի առնելով դրանց պահպանվածության աստիճանը:
6. Իրացման կետում ապրանքների պահպանման, իրացման նախապատրաստման և վաճառքի կազմակերպման ծախսերը կատարվում են ապրանքների վաճառքից գոյացած գումարների հինգ տոկոսի հաշվին:

**Հոդված 247. Պետությանը հանձնված ապրանքների անհատույց փոխանցումը**

**վերադաս մաքսային մարմնի կողմից**

1. Վերադաս մաքսային մարմինն իրավունք ունի պետական սեփականությանը փոխանց­ված ապրանքները անհատույց փոխանցել շահագրգիռ պետական մարմիններին և կազմակերպություններին` Կառավարության որոշման հիման վրա: Սույն մասին համա­պա­տաս­խան, անհատույց փոխանցված ապրանքները չեն կարող օգտագործվել առևտրային նպատակներով:

2. Սույն հոդվածի 1-ին մասում նշված պետական մարմինները և կազ­մակեր­պու­թյուն­ները պետությանը հանձնված ապրանքների անհատույց փոխանցման նպա­տակով գրավոր դիմումը (նշելով Կառավարության համապատասխան որոշման ընդունման ամսաթիվը և որոշ­ման համարը) ներկայացնում են վերադաս մաքսային մարմին, որի հիման վրա վերա­դաս մաքսային մարմինը դիմումը ստանալուց հետո՝ 5 աշխատանքային օրվա ընթացքում, որոշում է կայացնում պետությանը հանձնված ապրանքների անհատույց փոխանց­ման վերա­­բերյալ: Սույն մասով նախատեսված որոշման հիման վրա պետությանը հանձնված ապրանք­ները մաքսային մարմինների կողմից 30 աշխատանքային օրվա ընթաց­քում անհա­տույց փոխանցվում են Կառավարության որոշմամբ նախատեսված պետա­կան մարմին կամ կազ­մակերպություն:

Պետությանը հանձնված ապրանքների անհատույց փոխանցումը ձևակերպվում է վերա­դաս մաքսային մարմնի և ապրանքներն անհատույց ստացող պետական մարմնի կամ կազմակերպության ղեկավարների ստորագրած արձանագրությամբ, որում մանրամասն նկարագրվում են անհատույց փոխանցվող ապրանքները:

**Հոդված 248. Վարչական իրավախախտումների կամ հանցագործությունների**

**առարկա չհանդիսացող ապրանքները և դրանց վերաբերյալ**

**փաստաթղթերը արգելանքի վերցնելը**

1. Մաքսային մարմինը վարչական իրավախախտումների կամ հանցագործությունների առարկա չհանդիսացող ապրանքները և դրանց վերաբերյալ փաստաթղթերը արգելանքի է վերցնում Միության մաքսային օրենսգրքի 379-րդ հոդվածի 1-ին մասով նախատեսված հիմքերով։
2. Վարչական իրավախախտումների կամ հանցագործությունների առարկա չհանդի­սա­ցող ապրանքները և այդ ապրանքների վերաբերյալ փաստաթղթերը արգե­լանքի վերց­նելու դեպքում կազմվում է արձանագրություն Հանձնաժողովի սահման­ած ձևով:
3. Վերցված ապրանքները և այդ ապրանքների վերաբերյալ փաստաթղթերը վերա­դարձ­­վում են միայն Միության մաքսային օրենսգրքի 381-րդ հոդվածով սահմանված դեպ­քե­րում։
4. Մաքսային մարմինների կողմից ապրանքներն ու փաս­տաթղթերն արգելանքի վերց­նելու հետ կապված հարաբերությունները կարգավորվում են սույն հոդվածով նախա­տեսված իրավական ակտերով և Վարչական իրավախախտում­ների վերաբերյալ Հայաս­տանի Հան­րա­պետության օրենսգրքով սահմանված՝ մաքսային կանոնների խախտման անմիջա­կան օբյեկտ համարվող ապրանքները վերցնելու կարգի՝ սույն հոդվածում նշված իրավական ակտերին չհակասող դրույթներով:

**ԲԱԺԻՆ VIII**

**ՄԱՔՍԱՅԻՆ ԳՈՐԾԻ ԲՆԱԳԱՎԱՌՈՒՄ ԳՈՐԾՈՒՆԵՈՒԹՅՈՒՆԸ: ԼԻԱԶՈՐՎԱԾ ՏՆՏԵՍԱԿԱՆ ՕՊԵՐԱՏՈՐ**

**ԳԼՈՒԽ 50**

**ՄԱՔՍԱՅԻՆ ԳՈՐԾԻ ԲՆԱԳԱՎԱՌՈՒՄ ԳՈՐԾՈՒՆԵՈՒԹՅԱՆ ԸՆԴՀԱՆՈՒՐ ԴՐՈՒՅԹՆԵՐ**

**Հոդված 249. Մաքսային գործի բնագավառում գործունեություն իրականացնող**

**անձանց ռեեստրում իրավաբանական անձանց հաշվառումը**

1. Մաքսային գործի բնագավառում գործունեություն իրականացնող անձանց ռեեստ­րում (այսուհետ՝ Ռեեստր) իրավաբանական անձանց հաշվառումն իրականացվում է Միու­թյան մաքսային օրենսգրքի 54-60-րդ գլուխներով, սույն գլխով և սույն օրենքի 51-57-րդ գլուխներով սահմանված դրույթներին համապատասխան:
2. Ռեեստրում հաշվառվելու համար իրավաբանական անձը թղթային կամ էլեկտրո­նային եղանակով դիմում է վերադաս մաքսային մարմին՝ կցելով սույն օրենքով նախատես­ված փաստաթղթերը:
3. Ժամանակավոր պահպանման պահեստների կազմակերպիչների, մաքսային պահեստ­­­ների, ազատ պահեստների կազմակերպիչների և անմաքս առևտրի խանութների կազմակերպիչների ռեեստրներում հաշվառվելու համար իրավաբանական անձը որպես ժամա­նակավոր պահպանման պահեստ, մաքսային պահեստ, ազատ պահեստ կամ անմաքս առևտրի խանութի առևտրի սրահ օգտագործվող առանձնացված յուրաքանչյուր շինու­թյան և (կամ) բաց հրապարակի վերաբերյալ դիմում է ներկայացնում մաքսային մար­մին։
4. Սույն հոդվածի 2-րդ և 3-րդ մասերով նախատեսված դեպքերում մաքսային մարմին­ներին կարող են ներկայացվել փաստաթղթերի բնօրինակները կամ դրանց ստորագրված պատճենները, բացառությամբ մաքսատուրքի և հարկերի վճարման ապահովումը հաստա­տող փաստաթղթերի, որոնց դեպքում մաքսային մարմիններին ներկայացվում է փաս­տաթղթի բնօրինակը: Պատճենները ներկայացնելու դեպքում մաքսային մարմինը կարող է ստուգել դրանց համապատասխանությունը բնօրինակների հետ, որից հետո բնօրինակները վերադարձվում են դրանք ներկայացրած անձին:
5. Մաքսային մարմինը ռեեստրում հաշվառելու համար ներկայացված դիմումը ուսում­նասիրում է այն ստանալուց հետո՝ 30 աշխատանքային օրվա ընթացքում (բացառությամբ սույն հոդվածի 6-րդ և 9-րդ մասերում նշված դեպքերի), և որոշում է կայացնում ռեեստրում իրավաբանական անձին հաշվառելու կամ հաշվառումը մերժելու մասին։
6. Ռեեստրում հաշվառվելու դիմումի հետ պարտավորությունների կատարման ապա­հո­վումը հաստատող փաստաթղթերը մաքսային մարմին ներկայացված չլինելու դեպ­քում, եթե պահպանվել են ռեեստրում հաշվառվելու համար օրենքով սահման­ված մյուս պայ­մանները, ապա մաքսային մարմինը նախնական որոշում է կայացնում ռեեստրում հաշ­վառելու համար պահանջվող պայմանների բավարար լինելու մասին:

Մաքսային մարմինը ռեեստրում հաշվառվելու համար պահանջվող պայմանների պահ­պան­­ման մասին նախնական որոշման ընդունումից հետո՝ 2 աշխատանքային օրվա ընթացքում, օրենքով սահմանված կարգով ծանուցում է դիմումը ներկայացրած իրավա­բանական անձին նախնական որոշման, ինչպես նաև պարտավորու­թյունների կատարման ապահովումը հաստատող փաստաթղթերը ներկայացնելու անհրա­ժեշ­տության մասին:

Պարտավորությունների կատարման ապահովումը հաստատող փաստաթղթերը մաք­սային մարմին են ներկայացվում ծանուցումից հետո՝ 10 աշխատանքային օրվա ընթացքում:

Մաքսային մարմինը պարտավորությունների կատարման ապահովումը հաստատող փաս­տաթղթերը ստանալու օրվան հաջորդող 5 աշխատանքային օրվա ընթացքում դիմումը ներկայացրած իրավաբանական անձին հաշվառում է Ռեեստրում։

1. Մաքսային մարմիններն իրականացնում են որպես ժամանակավոր պահպանման պահեստ, մաքսային պահեստ, ազատ պահեստ կամ անմաքս առևտրի խանութ օգտագործ­վող շինությունների և տարածքների զննում` սույն օրենքով սահմանված պահանջներին և պայմաններին դրանց համապատասխանությունը ստուգելու նպատակով:
2. Իրավաբանական անձի ներկայացրած փաստաթղթերն օրենքով սահմանված պահանջ­­ներին չհամապատասխանելու դեպքում մաքսային մարմինը, նշելով այդ փաս­տաթղթերի՝ օրենքով սահմանված պահանջներին չհամապատասխանելու հիմ­քերը, իրա­վունք ունի պահանջել իրավաբանական անձի ներկայացրած տվյալները հաստատող այլ փաստաթղթեր:
3. Սույն հոդվածի 8-րդ մասով նախատեսված դեպքում Ռեեստրում հաշվառելու մասին դիմումի ուսումնասիրությունը կասեցվում է մինչև դիմում ներկայացրած իրավաբանական անձի կողմից մաքսային մարմնի պահանջած փաստաթղթերը ներկայացնելը: Դիմում ներկայացրած իրավաբանական անձը մաքսային մարմնի պահանջած փաստա­թղթերը կարող է ներկայացնել 10 աշխատանքային օրվա ընթացքում:
4. Ռեեստրում իրավաբանական անձի հաշվառումը հաստատվում է նրան ռեեստրում հաշվառելու մասին վկայական տալու միջոցով:

Ռեեստրում հաշվառված լինելու վերաբերյալ վկայականը ստորագրում է մաքսային մարմնի ղեկավարը կամ նրա տեղակալը և վավերացնում է կնիքով։

1. Մաքսային մարմինները, ուսումնասիրելով ռեեստրում հաշվառելու մասին իրավա­բա­նական անձի դիմումը, կարող են սույն հոդվածի 5-րդ մասում նշված ժամկետը չգերա­զանցող ժամկետում դիմումը մերժելու մասին որոշում կայացնել: Ռեեստրում հաշվառումը մեր­ժելու վերաբերյալ որոշման մասին իրավաբանական անձի ղեկավարը կամ այլ լիազոր ներկայացուցիչը իրազեկվում է գրավոր՝ նման որոշումն ընդունելուց հետո՝ 2 աշխա­տան­քային օրվա ընթացքում։
2. Մաքսային մարմինը Ռեեստրում հաշվառելու դիմումը մերժում է, եթե՝
   1. մաքսային մարմիններ ներկայացված փաստաթղթերի համաձայն՝ իրավաբանական անձը չի համապատասխանում Միության մաքսային օրենսգրքով սահմանված պահանջ­նե­րին.
   2. չեն ներկայացվել սույն օրենքով նախատեսված փաստաթղթերը.
   3. իրավաբանական անձի կողմից դիմումի հետ ներկայացված փաստաթղթերի տվյալ­ները չեն համապատասխանում նրա ներկայացրած տվյալներին:
3. Ռեեստրների ձևերը, ռեեստրներում իրավաբանական անձանց հաշվառելու, հաշ­վա­­ռումից հանելու, փոփոխություններ կատարելու, ինչպես նաև մաքսային ներկա­յա­ցու­ցիչ­ների, ժամանակավոր պահպանման պահեստների կազմակերպիչների, մաքսային պահեստ­ների կազմակերպիչների, ազատ պահեստների կազմակերպիչների, անմաքս առևտրի խանութների կազմակերպիչների ռեեստրներում հաշվառման մասին վկայա­կան­ների ձևերը և դրանց լրացման կարգը սահմանում է վերադաս մաքսային մարմինը։ Մաք­սա­յին փոխադրողի կարգավիճակը հաստատող փաստաթղթի ձևը, Միության մաք­սային օրենս­գրքի 406-րդ հոդվածի 2-րդ մասին համապատասխան, սահմանում է Հանձնա­ժողովը։
4. Մաքսային գործի բնագավառում գործունեություն իրականացնող անձանց ռեեստր­նե­­րում հաշվառման մասին դիմումների ուսումնասիրության և հաշվառման համար վճար չի գանձվում։
5. Միության մաքսային օրենսգրքի 399-րդ հոդվածի 12-րդ մասին համա­պա­տաս­խան, եթե մաքսային գործի բնագավառում գործունեություն իրականացնող անձի կողմից ներ­կայացվող՝ պարտավորությունների կատարման ապահովումն իրականացվում է ապա­հո­­վագրա­կան կազմակերպության կողմից տրամադրված երաշխիք ներկայացնելու միջո­ցով, ապա օտարերկրյա արժույթի վերահաշվարկն իրականացվում է համապա­տաս­խան ապա­հովման ներկայացման օրվա դրությամբ Կենտրոնական բանկի սահմանած արտար­ժույթի փոխարժեքին համապատասխան:
6. Միության մաքսային օրենսգրքի 399-րդ հոդվածի 14-րդ մասին համա­պա­տաս­խան, մաքսային գործի բնագավառում իրականացվող գործունեության տեսակներով զբաղ­վող իրավաբանական անձանց պարտավորությունների կատարման ապահովումների վերա­դարձ­ման կարգը սահմանում է Կառավարությունը:
7. Մաքսային գործի բնագավառում իրականացվող գործունեության տեսակներին առնչ­վող գործունեություն իրականացնելու համար իրավաբանական անձանց կողմից ներ­կա­յացված՝ մաքսատուրքի, հարկերի, հատուկ, հակագնագցման և փոխհատուցման տուր­քերի գծով պարտավորությունների կատարման ապահովումները ներկայացվում են Միու­թյան մաքսային օրենսդրությամբ և սույն օրենքով սահմանված չափերով՝ վերա­հաշ­վարկ­ված Հայաստանի Հանրապետության արժույթով:

Սույն օրենքով սահմանված եղանակներից մի քանիսի կիրառմամբ մաքսային գործի բնա­գավառում գործունեություն իրականացնող իրավաբանական անձանց կողմից մաք­սա­տուրքի, հարկերի, հատուկ, հակագնագցման և փոխհատուցման տուրքերի գծով պար­տա­վո­րու­թյունների կատարման ապահովման դեպքում, դրանց օգտագործման հերթա­կա­նու­թյունը և կարգը սահմանում է վերադաս մաքսային մարմինը:

1. Միության մաքսային օրենսդրությանը և սույն օրենքին համապատասխան մաք­սա­յին գործի բնագավառում գործունեություն իրականացնող իրավաբանական անձանց կող­մից տրամադրված՝ մաքսատուրքի, հարկերի, հատուկ, հակագնագցման և փոխհա­տուց­ման տուր­քերի գծով պարտավորությունների կատարման ապահովումը վերադարձվում է այդ իրա­վաբանական անձին սույն օրենքով սահմանված պայմանների պահպանման դեպքում՝ ՀՀ կառավարության սահմանած կարգով՝ հետևյալ դեպքերում.
   1. իրավաբանական անձին՝ մաքսային գործի բնագավառում գործունեության տեսա­կով զբաղվող անձանց ռեեստրում գրանցումը մերժելու դեպքում,
   2. մաքսային գործի բնագավառում գործունեություն իրականացնողների կողմից պար­տավորությունների կատարման ապահովման մի ձևը մյուսով փոխարինելու դեպքում,
   3. մաքսային գործի բնագավառում գործունեություն իրականացնողների պար­տավորու­թյունների կատարման ապահովման՝ օրենսդրությամբ սահմանված չափը նվազեցնելու դեպ­­քում,
   4. մաքսային գործի բնագավառում գործունեություն իրականացնող անձին այդպիսի գործունեություն իրականացնող անձանց ռեեստրից հանելու դեպքում,
   5. Միության մաքսային օրենսգրքով սահմանված դեպքերում:

**Հոդված 250. Մաքսային գործի բնագավառում գործունեություն իրականացնող**

**անձանց ռեեստրներից մեկում հաշվառման մասին դիմումի հետ**

**ներկայացված տվյալների փոփոխությունը**

1. Ռեեստրում հաշվառման մասին դիմումի հետ ներկայացված՝ սույն օրենքով նախա­տես­ված տվյալների փոփոխության դեպքում իրավաբանական անձը (իրավա­բանա­կան անձի վերակազմավորման դեպքում՝ նրա իրավահաջորդը) պարտավոր է մաքսային մարմ­նին թղթային կամ էլեկտրոնային եղանակով ծանուցել այդ փոփոխությունների մասին՝ տվյալ­ների փոփոխությունների օրվանից հետո՝ 5 աշխատանքային օրվա ընթացքում, և ներկայացնել դրանք հաստատող փաստաթղթերը։
2. Սույն հոդվածի 1-ին մասում նշված տեղեկություններն ստանալուց հետո՝ 15 աշխա­տան­քային օրվա ընթացքում, մաքսային մարմինը ստուգում է նշված տվյալների համա­պա­տասխանությունը Ռեեստրում իրավաբանական անձին հաշվառելու համար օրենքով սահ­ման­ված պայմաններին և Ռեեստրում համապատասխան փոփոխություններ է իրակա­նաց­նում: Ռեեստրում անձանց հաշվառման մասին վկայականում (մաքսային փոխադրողի կար­գա­վիճակը հաստատող փաստաթղթում) նշված տվյալների փոփոխության դեպքում մաք­սա­յին մարմինը տրամադրում է նոր վկայական (մաքսային փոխադրողի կարգավիճակը հաս­տա­տող փաստաթուղթ)` 1 աշխատանքային օրվա ընթացքում:
3. Սույն հոդվածին համապատասխան ներկայացված փաստաթղթերը կցվում են համա­­պատասխան ռեեստրում հաշվառման ժամանակ իրավաբանական անձի ներկա­յաց­րած փաստաթղթերի փաթեթին։

**Հոդված 251. Մաքսային գործի բնագավառում գործունեություն իրականացնող**

**անձի գործունեության կասեցումը և վերսկսումը**

1. Ռեեստրներում հաշվառված իրավաբանական անձանց՝ որպես մաքսային ներկա­յա­ցու­ցիչների, ժամանակավոր պահպանման պահեստների կազմակերպիչների, մաքսային պահեստ­ների կազմակերպիչների, ազատ պահեստների կազմակերպիչների և անմաքս առևտրի խանութների կազմակերպիչների գործունեությունը կասեցվում է՝
   1. իրավաբանական անձի կողմից իր գործունեության կասեցման մասին դիմումի ներ­կա­­յացման դեպքում` դիմումը ներկայացնելու հաջորդ օրվանից.
   2. իրավաբանական անձի նկատմամբ սնանկության վարույթի հարուցման դեպքում իրա­վա­բանական անձի կողմից դիմումի ներկայացման դեպքում` դիմումը ներկայացնելու հաջորդ օրվանից.
   3. դատարանի կամ լիազոր մարմնի կողմից իրավաբանական անձի գործունեության կասեց­ման մասին որոշման ընդունման դեպքում` մաքսային մարմիններին կասեցման մասին որոշումը հայտնի դառնալու օրվանից.
   4. Հայաստանի Հանրապետության օրենսդրությամբ տվյալ գործունեությամբ զբաղ­վելու համար նախատեսված փաստաթղթի գործողության կասեցման և (կամ) դադարեց­ման դեպքում, եթե Հայաստանի Հանրապետության օրենսդրությամբ այդպիսի փաս­տաթղթի առկա­յությունը նախատեսված է՝ մաքսային մարմիններին կասեցման կամ դադարեցման փաստը հայտնի դառնալու օրվանից:
2. Ռեեստրներում հաշվառված իրավաբանական անձանց գործունեության կասեցման վերաբերյալ մաքսային մարմնի որոշումը 1 աշխատանքային օրվա ընթացքում ուղարկվում է իրավաբանական անձի ղեկավարին կամ նրա լիազորած ներկայացուցչին:
3. Մաքսային գործի բնագավառում գործունեություն իրականացնող անձի գործու­նեու­թյան կասեցման օրվանից մաքսային ձևակերպումների իրականացումը, ժամանակավոր պահ­պանման, մաքսային և ազատ պահեստներում պահպանման համար ապրանքների ընդունումը, ինչպես նաև անմաքս առևտրի խանութներում ապրանքների իրացումը չեն թույլատրվում։ Ժամանակավոր պահպանման պահեստի կազմակերպչի գործունեությունը մեկ ամսից ավելի ժամկետով կասեցվելու դեպքում ժամանակավոր պահպանման պահես­տում պահպանվող ապրանքները պետք է ժամանակավոր պահպանման պահեստի կազ­մա­կերպչի միջոցների հաշվին կասեցմանը հաջորդող օրվանից մեկ ամսվա ընթացքում հանձն­վեն ժամանակավոր պահպանման այլ պահեստ։
4. Ռեեստրում հաշվառված մաքսային ներկայացուցիչների, ժամանակավոր պահ­պան­ման պահեստների կազմակերպիչների, մաքսային պահեստների կազմակերպիչների, ազատ պահեստների կազմակերպիչների և անմաքս առևտրի խանութների կազ­մա­կերպիչ­ների գործունեությունը վերսկսվում է այդ գործունեության կասեցման համար հիմք հանդի­սա­­ցող՝ սույն հոդվածի 1-ին մասում նշված հանգամանքների վերացումը հաստատող փաս­տա­թղթերն իրավաբանական անձի կողմից ներկայացվելու օրվան հաջորդող օրվանից, որի վերաբերյալ մաքսային մարմինը 1 աշխատանքային օրվա ընթացքում ծանուցում է իրա­վա­բա­նական անձի ղեկավարին կամ նրա լիազորված ներկայացուցչին։

**Հոդված 252. Մաքսային գործի բնագավառում գործունեություն իրականացնող**

**անձանց ռեեստրից իրավաբանական անձին հանելը**

1. Իրավաբանական անձը Ռեեստրից հանվում է Միության մաքսային օրենսգրքի 403-րդ, 408-րդ, 413-րդ, 418-րդ, 423-րդ և 428-րդ հոդվածներով նախատեսված հիմքերով։ Ռեեստ­րում հաշվառված իրավաբանական անձի վերակազմավորումը հիմք չի համարվում իրավաբանական անձին ռեեստրից հանելու համար։
2. Ռեեստրից իրավաբանական անձին հանելու մասին որոշումն ընդունում է մաքսային մարմինը գրավոր ձևով` պատճառաբանված հիմնավորմամբ և դրա ընդունման օրվան հաջոր­­դող օրը ծանուցում է իրավաբանական անձին։ Ռեեստրից իրավաբանական անձին հանելու մասին որոշումն իրավաբանական անձի լիազորված ներկայացուցչին է հանձնվում առձեռն կամ ուղարկվում է իրավաբանական անձին` փոստով կամ էլեկտրոնային եղա­նա­կով՝ նշելով հանձնման փաստը և ամսաթիվը։
3. Ռեեստրից իրավաբանական անձին հանելու մասին որոշումն ուժի մեջ է մտնում դրա ընդունման օրվանից և ենթակա է իրականացման իրավաբանական անձի կողմից ծանուց­վելու օրվանից:

Անկախ սույն մասով սահմանված դրույթից` ժամանակավոր պահպանման պահեստի կազ­մակերպիչները, մաքսային պահեստի կազմակերպիչները և ազատ պահեստի կազ­մա­կեր­պիչները կարող են մինչև Ռեեստրից հանվելու օրը իրենց կնքած պայմանագրերի հիման վրա իրականացնել գործունեություն` սույն մասով նախատեսված ծանուցումն ստա­նալուց հետո՝ մեկ ամսվա ընթացքում, բացառությամբ այն դեպքերի, երբ Ռեեստրից հանելու հիմքը մաք­սային կանոնների խախտում արձանագրելն է:

1. Լուծարման կամ վերակազմակերպման արդյունքում գործունեության դադարեցման (բացառությամբ իրավաբանական անձի վերակազմավորման) դեպքում մաքսային մարմին­ներն իրավաբանական անձանց Ռեեստրից հանում են լուծարման կամ գործունեության դադա­րեցման վերաբերյալ տեղեկատվությունն ստանալու օրվան հաջորդող օրը` դրա վերա­­բերյալ գրառում կատարելու միջոցով:
2. Ռեեստրից իրավաբանական անձին հանելը չի ազատում նրան (նրա իրա­վա­հա­ջոր­դին) մինչև Ռեեստրից հանվելը կնքված պայմանագրերի հիման վրա մաքսային հսկո­ղու­թյան ներքո գտնվող ապրանքների փոխադրման կամ պահպանման հետ կապված ձևակեր­պում­ներն ավարտելու կամ այլ գործողություններ կատարելու պարտականությունից:
3. Ռեեստրից անմաքս առևտրի խանութի կազմակերպչին հանելու մասին որոշումն ուժի մեջ մտնելու օրվան հաջորդող օրվանից 15 աշխատանքային օրվա ընթացքում «Անմաքս առևտուր» մաքսային ընթացակարգով ձևակերպված ապրանքները ենթակա են ձևա­կերպ­ման այլ մաքսային ընթացակարգով, բացառությամբ այն դեպքի, երբ ապրանք­ները փոխանցվում են անմաքս առևտրի այլ խանութում դրանք իրացնելու համար։

Սույն մասով նախատեսված դեպքում, երբ անմաքս առևտրի խանութից ապրանքները տեղափոխվում են միևնույն մաքսային մարմնի հսկողության ներքո գտնվող անմաքս առևտրի այլ խանութ, հսկողությունն իրականացնում է այդ մաքսային մարմինը: Սույն հոդ­վա­ծով նախատեսված ապրանքների տեղափոխումն այլ մաքսային մարմնի հսկողու­թյան ներքո գտնվող անմաքս առևտրի խանութ իրականացվում է «Մաքսային տարանցում» մաք­սա­յին ընթացակարգին համապատասխան:

1. Ռեեստրից անմաքս առևտրի խանութի կազմակերպչին հանելու մասին որոշումն ուժի մեջ մտնելու օրվան հաջորդող օրվանից «Անմաքս առևտուր» մաքսային ընթա­ցա­կար­գով ձևակերպված ապրանքները մաքսային նպատակներով դիտարկվում են որպես ժամա­նա­կավոր պահպանման հանձնված ապրանքներ։ Այդ ապրանքների վաճառքը, ինչպես նաև այլ ապրանքներ անմաքս առևտրի խանութ հանձնելը չի թույլատրվում։
2. Ռեեստրից իրավաբանական անձին հանելու դեպքում այդ ռեեստրում հաշվառվելու համար անձի տրամադրած՝ պարտավորությունների կատարման ապահովման վերադարձը (գործողության դադարեցումը) իրականացվում է սույն օրենքի 10-րդ գլխին համա­պա­տաս­խան։

**Հոդված 253. Մաքսային գործի բնագավառում գործունեություն իրականացնող**

**անձանց ռեեստրի վարումը**

1. Ռեեստրը վարում է վերադաս մաքսային մարմինը՝ էլեկտրոնային եղանակով։
2. Ռեեստրների ձևերը և դրանց վարման կարգը հաստատում է վերադաս մաքսային մարմինը:
3. Ռեեստրները ձևավորում են մաքսային մարմինները իրավաբանական անձանց այդ ռեեստրներում հաշվառելու, փոփոխություններ կատարելու և հանելու մասին որոշումների, ինչպես նաև ռեեստրներում հաշվառված մաքսային ներկայացուցիչների, ժամանակավոր պահ­պանման պահեստների կազմակերպիչների, մաքսային պահեստների կազմակերպիչ­ների, ազատ պահեստների կազմակերպիչների և անմաքս առևտրի խանութների կազ­մա­կեր­պիչների գործունեության կասեցման և վերսկսման մասին որոշումների հիման վրա։ Ռեեստրներում փոփոխությունները կատարվում են մաքսային մարմնի կողմից այդ մասին որո­շումն ընդունվելուց հետո՝ 1 աշխատանքային օրվա ընթացքում։
4. Ռեեստրները հրապարակվում են մաքսային մարմինների պաշտոնական կայքում՝ մինչև յուրաքանչյուր ամսվա 15-րդ օրը ներառյալ:

**Հոդված 254. Մաքսային գործի բնագավառում գործունեություն իրականացնող**

**անձանց՝ հաշվառում վարելը և հաշվետվություններ ներկայացնելը**

1. Ապրանքների և տնտեսական գործարքների հաշվառումը մաքսային փոխադրողը, ժամանակավոր պահպանման պահեստի կազմակերպիչը, մաքսային պահեստի կազ­մակերպիչը, ազատ պահեստի կազմակերպիչը, անմաքս առևտրի խանութի կազմակերպիչն իրա­կանացնում են Հայաստանի Հանրապետության օրենսդրության համաձայն։
2. Մաքսային գործի բնագավառում գործունեություն իրականացնող անձինք հաշ­վետ­վու­­թյունները ներկայացնում են սույն օրենքին համապատասխան։

**ԳԼՈՒԽ 51**

**ՄԱՔՍԱՅԻՆ ՆԵՐԿԱՅԱՑՈՒՑԻՉԸ**

**Հոդված 255. Մաքսային ներկայացուցիչը**

1. Մաքսային ներկայացուցիչը հայտարարատուի կամ նրա լիազորած անձի հանձնա­րա­րությամբ և նրա անունից Միության մաքսային օրենսդրությամբ սահմանված մաքսային գործառնություններ իրականացնող` Միության մաքսային օրենսգրքի 401-րդ հոդվածով սահ­ման­ված իրավաբանական անձն է։
2. Մաքսային ներկայացուցչի և հայտարարատուի կամ նրա լիազորած անձի միջև հարա­բերությունները կարգավորվում են նրանց միջև կնքված պայմանագրերով:
3. Մաքսային ներկայացուցիչը կրում է համապատասխան մաքսային ընթացակարգով հայ­տա­րարագրման ժամանակ նախատեսված մաքսատուրքը, հարկերը, հատուկ, հակա­գնագցման և փոխհատուցման տուրքերը և մաքսային մարմիններին վճարման ենթակա այլ վճարները վճարելու պարտավորությունը, եթե մաքսային ներկայացուցչի և հայտա­րա­րա­տուի կամ նրա լիազորած անձի միջև կնքված պայմանագրով այլ բան նախատեսված չէ:

**Հոդված 256. Իրավաբանական անձին մաքսային ներկայացուցիչների**

**ռեեստրում հաշվառելու պայմանները**

1. Իրավաբանական անձի` մաքսային ներկայացուցիչների ռեեստրում հաշվառելու պայ­մանները սահմանված են Միության մաքսային օրենսգրքի 402-րդ հոդվածով։
2. Միության մաքսային օրենսգրքի 402-րդ հոդվածի 2-րդ մասին համապատասխան՝ իրավաբանական անձին մաքսային ներկայացուցիչների ռեեստրում հաշվառելու պայ­ման է հանդիսանում նաև իր աշխատակազմում սույն օրենքով սահմանված կարգով մաքսային ձևակերպումների մասնագետի որակա­վո­րում ստացած՝ առնվազն երկու աշխատակցի առկայությունը:
3. Միության մաքսային օրենսգրքի 402-րդ հոդվածի 1-ին մասի 1-ին կետով նախատեսված քաղաքացիական պատասխանատվության ռիսկի ապահովագրության գումարի չափը որոշվում է մաքսային ներկայացուցչի և ապահովագրական կազ­մակեր­պու­թյուն­ների միջև կնքված պայմանագրերով:
4. Մաքսային ներկայացուցիչների ռեեստրում չեն կարող հաշվառվել պետական կառա­վարչական հիմնարկները, համայնքները, պետական ոչ առևտրային կազ­մա­կեր­պու­թյուն­ները, համայնքային ոչ առևտրային կազմակերպությունները, ինչպես նաև պետական մաս­նակցությամբ կազմավորված այլ իրավաբանական անձինք:
5. Մաքսային ներկայացուցիչների ռեեստրում հաշվառման մասին վկայականը պարու­նա­կում է մաքսային ներկայացուցչի անվանումը, գտնվելու վայրը, հարկ վճարողի հաշ­վառ­ման համարը, վկայականը տրամադրող մաքսային մարմնի անվանումը, վկայականի տրա­մադրման ամսաթիվը և դրա համարը:
6. Միայն արտահանման գործարքներ իրականացնող մաքսային ներկայացուցիչները ազատվում են պարտավորությունների կատարման ապահովման ներկայացումից:

**Հոդված 257. Մաքսային ներկայացուցիչների ռեեստրում հաշվառման համար**

**դիմումը**

1. Մաքսային ներկայացուցիչների ռեեստրում հաշվառվելու նպատակով ներկայացվող դիմումը պետք է պարունակի՝
   1. տեղեկություններ մաքսային ներկայացուցչի անվանման, գտնվելու վայրի մասին (փոս­տային հասցեն և (կամ) այլ կոնտակտային տվյալներ).
   2. դիմումը ներկայացնելու օրվա դրությամբ իրավաբանական անձի անձնակազմում վերա­դաս մաքսային մարմնի սահմանած կարգով մաքսային ձևակերպումների մասնագետի որակավորում ստացած անձանց առկայության մասին տեղեկություններ.
   3. Միության մաքսային օրենսգրքի 402-րդ հոդվածի 1-ին մասի 2-րդ կետին համա­պատասխան պարտավորությունների կատարման ապահովումը հաստատող փաս­տա­­թուղթը ներկայացված լինելու վերաբերյալ տեղեկություններ՝ բացառությամբ սույն օրենքի 256-րդ հոդվածի 5-րդ մասով սահմանված դեպքի.
   4. սույն օրենքով նախատեսված քաղաքացիական պատասխանատվության ռիսկի ապա­հովագրության պայմանագրի (պայմանագրերի) վերաբերյալ տեղեկություններ։
2. Մաքսային ներկայացուցիչների ռեեստրում հաշվառման համար դիմումին կցվում են սույն հոդվածի 1-ին մասով ներկայացված տեղեկությունները հաստատող փաստաթղթերի բնօրինակները կամ դրանց ստորագրված պատճենները, որոնք ուսումնասիրությունից հետո վերադարձվում են: Մաքսային մարմիններին ներկայացվում է պարտավորությունների կատարման` Միության մաքսային օրենսգրքով նախատեսված ապահովումը հաստատող փաս­տաթղթի բնօրինակը:

**Հոդված 258. Մաքսային ձևակերպումների մասնագետը**

1. Մաքսային ներկայացուցչի անունից մաքսային ձևակերպումներ կարող է իրակա­նաց­նել միայն մաքսային ներկայացուցչի հետ աշխատանքային կամ քաղաքացիաիրա­վա­կան պայմանագրային հարաբերությունների մեջ գտնվող կամ նրա լիազորած` վերադաս մաք­սային մարմնի սահմանած կարգով մաքսային ձևակերպումների մասնագետի որակա­վո­րում ստացած Հայաստանի Հանրապետության քաղաքացին:
2. Մաքսային ձևակերպումների մասնագետի որակավորման վկայական ստանալու պար­տադիր պայմաններ են`
   1. բարձրագույն կրթությունը.
   2. հայերենին տիրապետելը.
   3. մաքսային օրենսդրությանը տիրապետելը.
   4. մաքսային հայտարարագրման ավտոմատ համակարգչային ծրագրից օգտվելու իմա­ցու­թյունը:
3. Մաքսային ձևակերպումների որակավորման քննությունների ծրագրերը և դրանց անց­կացման կարգը սահմանում է վերադաս մաքսային մարմինը: Մաքսային ձևակերպում­ների որակավորման քննություններն ընդունում է վերադաս մաքսային մարմնի ստեղծած հանձնաժողովը: Մաքսային ձևակերպումների որակավորման քննությունը դրական հանձ­նած անձանց քննությունը հանձնելուն հաջորդող աշխատանքային օրը տրվում է մաքսային ձևակերպումների մասնագետի որակավորման վկայական, ինչպես նաև մաքսային հայտա­րա­րագրման ավտոմատ համակարգ մուտք գործելու հնարավորություն:
4. Մաքսային ձևակերպումների որակավորման վկայական ստացած մասնագետը առնվազն 3 տարին մեկ անգամ վերապատրաստվում է մաքսային մամինների կողմից` վերա­դաս մաքսային մարմնի սահմանած ծրագրով և կարգով:

**Հոդված 259. Մաքսային ձևակերպումների մասնագետի որակավորման**

**վկայականի գործողության դադարեցման հիմքերը և կարգը**

1. Մաքսային ձևակերպումների մասնագետի որակավորման վկայականի գործողու­թյունը դադարեցվում է, եթե`
   1. հաստատվում է մաքսային ձևակերպումների մասնագետի` կեղծ փաստաթղթեր օգտա­գործելու միջոցով որակավորման վկայական ստացած լինելու փաստը.
   2. օրինական ուժի մեջ է մտնում մաքսային ձևակերպումների մասնագետի գործունեու­թյամբ զբաղվելու իրավունքից զրկելու վերաբերյալ դատական ակտը.
   3. մաքսային ձևակերպումների մասնագետը ի շահ իրեն կամ երրորդ անձանց օգտա­գոր­ծում, հրապարակում կամ երրորդ անձանց է տրամադրում իր ներկայացրած անձանց վերա­բերող պետական, առևտրային, բանկային, ծառայողական կամ ապահո­վագրա­կան գաղտ­նիք պարունակող տեղեկությունները, բացառությամբ օրենքով սահ­մանված դեպքերի.
   4. մաքսային ձևակերպումների մասնագետը մեկ տարվա ընթացքում երեք և ավելի անգամ ենթարկվել է պատասխանատվության` մաքսային վճարների և մաքսային մարմին­նե­րին վճարման ենթակա այլ վճարների թերի հաշվարկմանը և (կամ) վճարմանը և (կամ) ոչ սակագնային կարգավորման միջոցների կիրառմանը հանգեցնող մաքսային կանոնների խախտ­ման համար.
   5. մաքսային ձևակերպումների մասնագետը դատապարտվել է մաքսանենգության, խարդախության կամ զեղծարարության համար, և դատվածությունը սահմանված կարգով հանված կամ մարված չէ.
   6. մաքսային ձևակերպումների մասնագետն արձանագրել է սույն օրենքի 258-րդ հոդվածով նախատեսված վերապատրաստման բացասական արդյունք:
2. Մաքսային ձևակերպումների մասնագետի որակավորման վկայականի գործո­ղու­թյունը դադարեցնելու վերաբերյալ որոշումն ընդունում է վերադաս մաքսային մարմնի համա­­պատասխան պաշտոնատար անձը։ Նշված որոշման պատճենը տրամադրվում է այն անձին, որի առնչությամբ ընդունվել է այդ որոշումը, այն ընդունելուց հետո՝ 3 աշխա­տան­քա­յին օրվա ընթացքում։
3. Մաքսային ձևակերպումների մասնագետի որակավորման վկայականի գործո­ղու­թյան դադարեցման արդյունքում մաքսային ձևակերպումների մասնագետի գործու­նեու­թյունը դադարեցնելու վերաբերյալ որոշումը կարող է բողոքարկել մաքսային ձևակեր­պում­ների մասնագետը` վերադասության կարգով կամ դատարան:

**Հոդված 260. Մաքսային մարմինների տեղեկատվական համակարգերի**

**հասանելիությունը մաքսային ներկայացուցիչների համար**

1. Մաքսային մարմինների կողմից մաքսային նպատակներով տեղեկատվության ավտո­մատացված մշակման և տվյալների էլեկտրոնային փոխանցման համար օգտագործ­վող տեղեկատվական համակարգերի հասանելիությունը մաքսային ներկայացուցիչների, ինչ­պես նաև սույն օրենքի 77-րդ հոդվածի 2-րդ մասով սահմանված այլ անձանց համար ապա­հովում է վերադաս մաքսային մարմինը՝ Կառավարության սահմանած կարգով:

**Հոդված 261. Մաքսային ներկայացուցիչների ռեեստրից մաքսային**

**ներկայացուցչին հանելու հիմքերը**

1. Մաքսային ներկայացուցիչների ռեեստրից մաքսային ներկայացուցչին հանելու հիմ­քերը սահմանված են Միության մաքսային օրենսգրքի 403-րդ հոդվածով:
2. Միության մաքսային օրենսգրքի 403-րդ հոդվածի 1-ին մասի 5-րդ կետով սահ­մանված հիմքով մաքսային ներկայացուցիչը չի հանվում մաքսային ներկայացուցիչների ռեեստրից այն դեպքերում, երբ վերակազմավորումը տեղի է ունեցել Հայաստանի Հանրա­պետու­թյան քաղաքացիական օրենսգրքի 64-րդ հոդվածի 1-ին կամ 5-րդ մասերով սահ­մանված եղանակով և չի հանգեցրել ստեղծված իրավաբանական անձի՝ որպես մաքսային ներկայացուցիչ գրանցվելու համար ապահովված պայմանների բացակայությանը:
3. Կառավարությունը, Միության մաքսային օրենսգրքի 403-րդ հոդվածի 2-րդ մասին համա­պատասխան, կարող է սահմանել իրավաբանական անձին մաքսային ներկ­այա­ցուցիչ­ների ռեեստրից հանելու՝ Միության մաքսային օրենսգրքի 403-րդ հոդվածի 1-ին մասով սահ­մանված հիմքերից բացի այլ լրացուցիչ հիմքեր:

**Հոդված 262. Մաքսային ներկայացուցչի իրավունքները և**

**պարտականությունները**

1. Մաքսային ներկայացուցիչների իրավունքները սահմանված են Միության մաքսային օրենսգրքի 404-րդ հոդվածով:
2. Միության մաքսային օրենսգրքի 404-րդ հոդվածի 3-րդ մասին համապատասխան, մաքսային ներկայացուցիչը կարող է սահմանափակել իր կողմից իրականացվող գործու­նեու­թյունը՝ առանձին կատեգորիաների ապրանքների նկատմամբ մաքսային գործառնու­թյուն­ների իրականացման, առանձին մաքսային գործառնությունների իրականացման կամ առանձին տարածաշրջաններում գործունեություն ծավալելու նպատակներով:
3. Մաքսային ներկայացուցիչների պարտականությունները սահմանված են Միության մաքսային օրենսգրքի 405-րդ հոդվածով:
4. Միության մաքսային օրենսգրքի 405-րդ հոդվածի 6-րդ մասին համապատասխան, մաք­սային ներկայացուցչի կողմից մաքսատուրքի, հարկերի, հատուկ, հակագնագցման և փոխհատուցման տուրքերի գծով պարտավորությունների կատարման՝ մաքսային մարմնի կողմից պահանջը չի առաջադրվում կամ արդեն իսկ առաջադրված պահանջը համարվում է կասեցված, դատարանի օրինական ուժի մեջ մտած այն վճռի առկայության պարագայում, որի համաձայն մաքսային ներկայացուցիչը չպետք է կրի այդպիսի վճարների կատարման պար­տավորություն:

**Հոդված 263. Մաքսային ներկայացուցչի և նրա անձնակազմի կողմից**

**հանձնարարողից ստացած տեղեկության օգտագործումը**

1. Հանձնարարությունը կատարելու նպատակով հանձնարարողից ստացած տեղեկու­թյունը մաքսային ներկայացուցիչը և դրա աշխատողները կարող են օգտագործել բացա­ռապես մաքսային նպատակներով:
2. Պետական, բանկային, առևտրային, ծառայողական գաղտնիք պարունակող տեղե­կու­թյունները հրապարակման ենթակա չեն և չեն կարող օգտագործվել մաքսային ներկա­յա­ցուցչի կամ դրա աշխատողների կողմից` ի շահ իրենց կամ երրորդ անձանց, տրամադրվել երրորդ անձանց, այդ թվում` պետական մարմիններին, բացառությամբ օրենքով նախա­տես­ված դեպքերի:

**ԳԼՈՒԽ 52**

**ՄԱՔՍԱՅԻՆ ՓՈԽԱԴՐՈՂԸ**

**Հոդված 264. Մաքսային փոխադրողը**

1. Մաքսային փոխադրողը Միության մաքսային օրենսգրքի 406-րդ հոդվածով սահ­ման­ված իրավաբանական անձն է:
2. Իրավաբանական անձի` մաքսային փոխադրողների ռեեստրում հաշվառելու պայ­ման­ները սահմանված են Միության մաքսային օրենսգրքի 407-րդ հոդվածով:
3. Մաքսային փոխադրողների կարգավիճակը հավաստվում է վերադաս մաքսային մարմնի տրամադրած փաստաթղթով, որի ձևը և կիրառման կարգը սահմանում է Հանձնաժո­ղովը:
4. Մաքսային փոխադրողի և ապրանք առաքողների միջև հարաբերությունները կար­գավորվում են նրանց միջև կնքված պայմանագրերով:
5. Մաքսային փոխադրողը կատարում է Միության մաքսային օրենսգրքի 409-րդ հոդ­վածով սահմանված պարտականությունները:

**Հոդված 265. Մաքսային փոխադրողների ռեեստրում հաշվառման համար**

**դիմումը**

1. Մաքսային փոխադրողների ռեեստրում հաշվառման համար դիմումը պարունակում է՝
   1. մաքսային փոխադրողների անվանման, գտնվելու և գործու­նեու­թյան իրականացման վայրերի (փոստային հասցեն և (կամ) այլ կոնտակտային տվյալներ) վերաբերյալ տեղեկություններ.
   2. միջազգային փոխադրումների համար նախատեսված` մաքսային ապահովումների կիրառման հնարավորություն ունեցող տրանսպորտային միջոցների սեփա­կանության, վար­ձա­կալության կամ օգտագործման իրավունքի վերաբերյալ տեղեկու­թյուն­ներ.
   3. Միության մաքսային օրենսգրքի 407-րդ հոդվածի 1-ին մասի 2-րդ ­կետին համա­պատասխան պարտավորությունների կատարման ապահովումը հաստա­տող փաս­տա­թուղթը ներկայացված լինելու վերաբերյալ տեղեկություններ։
2. Մաքսային փոխադրողի ռեեստրում հաշվառման համար դիմումին կցվում են սույն հոդվածի 1-ին մասով ներկայացված տեղեկությունները հաստատող փաստաթղթերի բնօրի­նա­կները, որոնք ուսումնասիրությունից հետո վերադարձվում են: Սույն մասով նախա­տես­ված փաստաթղթերի հետ ներկայացվում են նաև մաքսային փոխադրողին պատկանող կամ վար­ձակալված կամ օգտագործման հանձնված` մաքսային փոխադրումների համար նախա­տես­ված տրանսպորտային միջոցների ցանկը և տեխնիկական անձնագրերի պատ­ճեն­­ները:

**Հոդված 266. Մաքսային փոխադրողների ռեեստրից մաքսային փոխադրողին**

**հանելու հիմքերը**

1. Մաքսային փոխադրողների ռեեստրից մաքսային փոխադրողին հանելու հիմքերը սահ­մանված են Միության մաքսային օրենսգրքի 408-րդ հոդվածով:
2. Միության մաքսային օրենսգրքի 408-րդ հոդվածի 1-ին մասի 4-րդ կետով սահ­ման­­ված հիմքով մաքսային փոխադրողը չի հանվում մաքսային փոխադրողների ռեեստրից այն դեպքերում, երբ վերակազմավորումը տեղի է ունեցել Հայաստանի Հանրապետության քաղաքացիական օրենսգրքի 64-րդ հոդվածի 1-ին կամ 5-րդ մասերով սահմանված եղա­նակով և չի հանգեցրել ստեղծված իրավաբանական անձի՝ որպես մաքսային փոխադրող գրանց­վելու համար ապահովված պայմանների բացակայությանը:
3. Կառավարությունը, Միության մաքսային օրենսգրքի 408-րդ հոդվածի 2-րդ մասին համապատասխան, կարող է սահմանել իրավաբանական անձին մաքսային փոխադրող­ների ռեեստրից հանելու՝ Միության մաքսային օրենսգրքի 408-րդ հոդվածի 1-ին մասով սահ­­մանված հիմքերից բացի լրացուցիչ այլ հիմքեր:

**Հոդված 267. Մաքսային փոխադրողի և նրա անձնակազմի կողմից**

**հանձնարարողից ստացած տեղեկության օգտագործումը**

1. Հանձնարարությունը կատարելու նպատակով հանձնարարողից ստացած տեղեկու­թյունը մաքսային փոխադրողը և դրա աշխատողները կարող են օգտագործել բացառապես մաք­­սային նպատակներով:
2. Պետական, բանկային, ապահովագրական, առևտրային, ծառայողական գաղտնիք պարունակող տեղեկությունները հրապարակման ենթակա չեն և չեն կարող օգտագործվել մաքսային փոխադրողի կամ դրա աշխատողների կողմից` ի շահ իրենց կամ երրորդ անձանց, տրամադրվել երրորդ անձանց, այդ թվում` պետական մարմիններին, բացա­ռու­թյամբ օրենքով նախատեսված դեպքերի:

**ԳԼՈՒԽ 53**

**ԺԱՄԱՆԱԿԱՎՈՐ ՊԱՀՊԱՆՄԱՆ ՊԱՀԵՍՏԻ ԿԱԶՄԱԿԵՐՊԻՉԸ**

**Հոդված 268. Ժամանակավոր պահպանման պահեստի կազմակերպիչը**

1. Ժամանակավոր պահպանման պահեստի կազմակերպիչը Միության մաքսային օրենս­գրքի 410-րդ հոդվածով սահմանված իրավաբանական անձն է:
2. Ժամանակավոր պահպանման պահեստը կարող է լինել բաց կամ փակ տեսակի։ Ժամանակավոր պահպանման բաց պահեստները նախատեսված են ցանկացած անձի օգտագործման համար։ Ժամանակավոր պահպանման փակ պահեստները նախատեսված են տվյալ պահեստի կազմակերպչի կողմից ապրանքների պահպանության և (կամ) որոշակի տեսակի ապրանքների պահպանության համար, այդ թվում՝ այնպիսի ապրանքների, որոնց շրջանառությունը սահմանափակված է Հայաստանի Հանրապետության և Միության օրենս­դրությամբ և (կամ) որոնք ունեն պահպանման հատուկ պայմաններ։
3. Ապրանքները պահպանության հանձնող անձանց և ժամանակավոր պահպանման պահեստների կազմակերպչի միջև հարաբերությունները կարգավորվում են նրանց միջև կնքված պայմանագրերով:
4. Ժամանակավոր պահպանման պահեստների կազմակերպիչը կատարում է Միու­թյան մաքսային օրենսգրքի 414-րդ հոդվածով նախատեսված պարտականությունները։

**Հոդված 269. Իրավաբանական անձին ժամանակավոր պահպանման**

**պահեստների կազմակերպիչների ռեեստրում հաշվառման**

**պայմանները**

1. Իրավաբանական անձին ժամանակավոր պահպանման պահեստների կազմակեր­պիչ­ների ռեեստրում հաշվառելու պայմանները սահմանվում են Միության մաքսային օրենս­գրքի 412-րդ հոդվածով։
2. Ժամանակավոր պահպանման պահեստների կազմակերպիչների ռեեստրում հաշ­վառ­ման մասին վկայականը պարունակում է՝
   1. ժամանակավոր պահպանման պահեստների կազմակերպչի անվանումը, նշում գտնվելու և գործունեության իրականացման վայրի մասին, հարկ վճարողի հաշվառման համարը.
   2. ժամանակավոր պահպանման պահեստի տեսակը.
   3. ժամանակավոր պահպանման պահեստի շինության և (կամ) բաց հրապարակի գտնվելու վայրի մասին տեղեկություններ.
   4. վկայական տրամադրող մաքսային մարմնի անվանումը.
   5. վկայականի տրամադրման ամսաթիվը և դրա համարը։

**Հոդված 270. Ժամանակավոր պահպանման պահեստներին ներկայացվող**

**պահանջները**

* 1. Ժամանակավոր պահպանման պահեստների շինությունները և (կամ) բաց հրա­պա­րակ­ները պետք է սարքավորված լինեն այնպես, որ ապահովվի ապրանքների պահպա­նումը, բացառվի կողմնակի անձանց մուտքը, ինչպես նաև ապահովվի ապրանքների նկատ­մամբ մաքսային հսկողության իրականացման հնարավորությունը։
  2. Ժամանակավոր պահպանման պահեստներին ներկայացվում են հետևյալ պահանջ­ները.
  3. ժամանակավոր պահպանման պահեստների սանիտարահիգիենիկ պայմանները, շինու­թյունների պահպանության պահնորդաազդանշանային և հրդեհային անվտանգության պահանջ­ները.
  4. անվտանգության ծառայության (սեփական կամ վարձված) առկայությունը` ժամա­նա­կավոր պահպանման պահեստների տարածքի պաշտպանությունն իրականացնելու համար.
  5. ժամանակավոր պահպանման պահեստների համար նախատեսված շենքերի և հրա­պա­րակների առանձնացումը, պարսպապատումը կամ ցանկապատումը, ինչպես նաև ժամա­­նակավոր պահպանման պահեստների կառուցումն այնպես, որ ժամանակավոր պահ­պան­ման պահեստների և հրապարակների տարածքում իրականացվի միայն մաքսային հսկո­­ղության ներքո ապրանքների պահպանության գործունեություն, բացառվեն այլ գործու­նեության իրականացումը, մաքսային հսկողությունից դուրս ապրանքների ստացման և ժամա­­նակավոր պահպանման պահեստներից դրանց դուրսբերման հնարավորությունը, ժամանակավոր պահպանման պահեստներում գտնվող ապրանքները վնասելը.
  6. ապրանքների պահպանության համար նյութատեխնիկական սարքավորումների առկա­­յությունը, այդ թվում` բեռնման-բեռնաթափման և տրանսպորտային միջոցների, պահես­տային տնտեսության համար անհրաժեշտ սարքավորումների (կշռող, տեղադրող, տեղա­փոխող, օդափոխիչ), կապի և այլ միջոցների առկայությունը, տեխնիկական պահանջ­նե­րին դրանց համապատասխանությունը.
  7. մաքսային մարմինների համար համապատասխան տարածքներ և պայմաններ` մաք­սային հսկողություն իրականացնելու, մաքսային ձևակերպումներ կատարելու նպա­տա­կով.
  8. պահպանման առանձնահատուկ պայմաններ պահանջող (շուտ փչացող և կոտրվող, խոնավության և ջերմաստիճանի որոշակի ռեժիմ պահանջող, դյուրավառ, շրջակա միջա­վայ­րին վնաս պատճառող) ապրանքների համար հատուկ առանձնացված և հարմարեցված շինու­թյունների կամ սարքավորումների առկայությունը.
  9. ապրանքների հաշվառման և մաքսային մարմիններին հաշվետվությունների տրա­մա­դրման ավտոմատացված համակարգերի առկայությունը.
  10. հսկիչ անցագրային կետերի առկայություն` բաց տեսակի ժամանակավոր պահպա­նու­­թյան պահեստների համար:
  11. Որպես ժամանակավոր պահպանման պահեստներ օգտագործվող կամ օգտագործ­ման համար նախատեսվող շինությունների, տարածքների (տարածքների մասերի) և (կամ) բաց հրապարակների տեղակայմանը, սարքավորվածությանը ներկայացվող այլ պահանջ­ները, ինչպես նաև դրանց հիմնման և գործունեության կարգը սահմանում է Կառա­վա­րու­թյունը:

**Հոդված 271. Ժամանակավոր պահպանման պահեստների կազմակերպիչների**

**ռեեստրում հաշվառման դիմումը**

1. Ժամանակավոր պահպանման պահեստների կազմակերպիչների ռեեստրում հաշ­վառ­ման համար թղթային կամ էլեկտրոնային եղանակով ներկայացվող դիմումը պետք է պարու­նակի՝
   1. ժամանակավոր պահպանման պահեստների կազմակերպիչների անվանման, գտնվելու վայրի վերաբերյալ տեղեկություններ.
   2. ժամանակավոր պահպանման պահեստների կազմակերպիչների տիրապետության տակ գտնվող և որպես ժամանակավոր պահպանման պահեստ օգտագործվելու համար նախա­­տեսված շինությունների և (կամ) բաց հրապարակների, դրանց գտնվելու վայրի, հար­մա­րություններով ապահովվածության, սարքավորվածության և նյութատեխնիկական հագեց­­վա­ծու­թյան վերաբերյալ տեղեկություններ.
   3. քաղաքացիական պատասխանատվության ռիսկի ապահովագրության մասին պայ­մա­նագրի (պայմանագրերի) վերաբերյալ տեղեկություններ:
2. Ժամանակավոր պահպանման պահեստների կազմակերպիչների ռեեստրում հաշ­վառ­ման համար դիմումին կցվում են ներկայացված տեղեկությունները հաստատող փաս­տա­թղթերի և համապատասխան պետական լիազոր մարմինների կողմից տրամադրված եզրա­կացությունների բնօրինակները կամ դրանց ստորագրված պատճենները, որոնք ուսում­նասիրությունից հետո վերադարձվում են ժամանակավոր պահպանման պահեստի կազ­մակերպչին:
3. Ժամանակավոր պահպանման պահեստների կազմակերպիչների կողմից ներկա­յաց­վող քաղաքացիական պատասխանատվության ռիսկի ապահովագրական գումարի չափը որոշվում է ժամանակավոր պահպանման պահեստի և ապահովագրական կազմակերպու­թյան միջև կնքված պայմանագրով:

**Հոդված 272. Ժամանակավոր պահպանման պահեստի կազմակերպիչների**

**ռեեստրից ժամանակավոր պահպանման պահեստի կազմակերպչին**

**հանելու հիմքերը**

1. Ժամանակավոր պահպանման պահեստի կազմակերպիչների ռեեստրից ժամա­նա­կավոր պահպանման պահեստի կազմակերպչին հանելու հիմքերը սահմանված են Միու­թյան մաքսային օրենսգրքի 413-րդ հոդվածով:
2. Միության մաքսային օրենսգրքի 413-րդ հոդվածի 1-ին մասի 4-րդ կետով սահմանված հիմքով ժամանակավոր պահպանման պահեստի կազմակերպիչը չի հանվում ժամա­նակավոր պահպանման պահեստների կազմակերպիչների ռեեստրից այն դեպքերում, երբ վերակազմավորումը տեղի է ունեցել Հայաստանի Հանրապետության քաղաքացիական օրենսգրքի 64-րդ հոդվածի 1-ին կամ 5-րդ մասերով սահմանված եղանակով և չի հանգեցրել ստեղծված իրավաբանական անձի՝ որպես ժամանակավոր պահպան­ման պահեստի կազմակերպիչ գրանցվելու համար ապահովված պայմանների բացակայու­թյանը:
3. Կառավարությունը, Միության մաքսային օրենսգրքի 413-րդ հոդվածի 2-րդ մասին համա­պատասխան, կարող է սահմանել իրավաբանական անձին ժամանակավոր պահպան­ման պահեստի կազմակերպիչների ռեեստրից հանելու՝ Միության մաքսային օրենսգրքի 413-րդ հոդվածի 1-ին մասով սահմանված հիմքերից բացի այլ լրացուցիչ հիմքեր:

**ԳԼՈՒԽ 54**

**ՄԱՔՍԱՅԻՆ ՊԱՀԵՍՏԻ ԿԱԶՄԱԿԵՐՊԻՉԸ**

**Հոդված 273. Մաքսային պահեստի կազմակերպիչը**

1. Մաքսային պահեստի կազմակերպիչը Միության մաքսային օրենսգրքի 415-րդ հոդ­վա­ծով սահմանված իրավաբանական անձն է:
2. Մաքսային պահեստների տեսակները սահմանվում են Միության մաքսային օրենս­գր­քով:
3. Մաքսային պահեստի կազմակերպիչների և հայտարարատուների կամ այլ անձանց միջև հարաբերությունները կարգավորվում են նրանց միջև կնքված պայմանագրերով:
4. Մաքսային պահեստի կազմակերպիչը կատարում է Միության մաքսային օրենսգրքի 419-րդ հոդվածով նախատեսված պարտականությունները։
5. Միության մաքսային օրենսգրքի 416-րդ հոդվածի 1-ին մասին համապատասխան, մաք­սային պահեստում թույլատրվում է պահպանել «Արտահանում» մաքսային ընթացակար­գով ձևակերպված Միության ապրանքները՝ մինչև Միության մաքսային տարածքից դրանց արտա­հանումը:
6. Կառավարությունը կարող է սահմանել Միության մաքսային օրենսգրքով և սույն օրեն­քով սահմանված ապրանքներից տարբերվող ապրանքների ցանկը, որոնք թույլատր­վում է պահպանել մաքսային պահեստներում և այդ ապրանքների պահպանման կարգը:

**Հոդված 274. Իրավաբանական անձին մաքսային պահեստների**

**կազմակերպիչների ռեեստրում հաշվառելու պայմանները**

1. Իրավաբանական անձին մաքսային պահեստների կազմակերպիչների ռեեստրում հաշ­վառելու պայմանները սահմանվում են Միության մաքսային օրենսգրքի 417-րդ հոդվա­ծով։
2. Մաքսային պահեստների կազմակերպիչների ռեեստրում հաշվառման մասին վկա­յա­կանը պետք է պարունակի՝
   1. մաքսային պահեստի կազմակերպչի անվանումը, գտնվելու վայրը, հարկ վճարողի հաշ­վառման համարը.
   2. մաքսային պահեստի տեսակը.
   3. մաքսային պահեստի շինությունների և (կամ) բաց հրապարակների գտնվելու վայրը.
   4. վկայականը տրամադրող մաքսային մարմնի անվանումը.
   5. վկայականի տրամադրման ամսաթիվը և դրա համարը։

**Հոդված 275. Մաքսային պահեստների կազմակերպիչների ռեեստրում**

**հաշվառման համար դիմումը**

* 1. Մաքսային պահեստների կազմակերպիչների ռեեստրում հաշվառման մասին դիմումը պետք է պարունակի՝
  2. մաքսային պահեստների կազմակերպիչների անվանման, գտնվելու վայրի վերա­բեր­յալ տեղեկություններ.
  3. մաքսային պահեստի տեսակի մասին տեղեկություններ (փակ տեսակի պահեստի դեպ­քում՝ նաև այդ տեսակի պահեստ ընտրելու անհրաժեշտության և նպա­տակահար­մարու­թյան հիմնավորում).
  4. մաքսային պահեստների կազմակերպիչների տիրապետման տակ գտնվող և որպես մաքսային պահեստ օգտագործվելու համար նախատեսված շինությունների և (կամ) բաց հրա­պարակների, դրանց գտնվելու վայրի, հարմարություններով ապահովվածության, սար­քավորվածության և նյութատեխնիկական հագեցվածության վերաբերյալ տեղեկու­թյուններ.
  5. բաց մաքսային պահեստների կազմակերպիչների քաղաքացիական պատասխա­նատ­վու­թյան ռիսկի ապահովագրության մասին պայմանագրի (պայմանագրերի) վերա­բեր­յալ տեղեկություններ:
  6. Մաքսային պահեստների կազմակերպիչների ռեեստրում հաշվառման համար ներ­կա­յացվող դիմումին կցվում են սույն հոդվածի 1-ին մասով նախատեսված տեղեկությունները հաստատող փաստաթղթերի և համապատասխան պետական լիազոր մարմինների կողմից տրա­մադրված եզրակացությունների բնօրինակները կամ դրանց ստորագրված պատճեն­ները, որոնք ուսումնասիրությունից հետո վերադարձվում են:
  7. Մաքսային պահեստների կազմակերպիչների քաղաքացիական պատասխա­նատվու­թյան ռիսկի ապահովագրական գումարը որոշվում է մաքսային պահեստի կազմակերպչի և ապա­հովագրական կազմակերպության միջև կնքված պայմանագրով:

**Հոդված 276. Մաքսային պահեստներին ներկայացվող պահանջները**

1. Մաքսային պահեստների շինությունները, տարածքները (տարածքների մասերը) և (կամ) բաց հրապարակները պետք է սարքավորված լինեն այնպես, որ ապահովվի ապրանք­­ների պահպանվածությունը, բացառվի կողմնակի անձանց մուտքը, ինչպես նաև ապա­հովվի ապրանքների նկատմամբ մաքսային հսկողության իրականացման հնարա­վո­րու­­­թյունը։
2. Մաքսային պահեստներին ներկայացվում են հետևյալ պահանջները.
   1. մաքսային պահեստների սանիտարահիգիենիկ պայմանները, շինությունների պահ­պա­նության պահնորդաազդանշանային և հրդեհային անվտանգության պահանջները.
   2. անվտանգության ծառայության (սեփական կամ վարձված) առկայությունը` մաք­սա­յին պահեստների տարածքի պաշտպանությունն իրականացնելու համար.
   3. մաքսային պահեստների համար նախատեսված շենքերի և հրապարակների առանձ­նացումը, պարսպապատումը կամ ցանկապատումը, ինչպես նաև մաքսային պահեստ­­­ների կառուցումն այնպես, որ մաքսային պահեստների և հրապարակների տարած­քում իրականացվի միայն մաքսային հսկողության ներքո ապրանքների պահպանության գոր­ծունեություն, բացառվեն այլ գործունեության իրականացումը, մաքսային հսկողությունից դուրս ապրանքների ստացման և մաքսային պահեստներից դրանց դուրսբերման հնա­րավո­րու­թյունը, մաքսային պահեստներում գտնվող ապրանքները վնասելը.
   4. ապրանքների պահպանության համար նյութատեխնիկական սարքավորումների առկա­­յությունը, այդ թվում` բեռնման-բեռնաթափման և տրանսպորտային միջոցների, պահես­­տային տնտեսության համար անհրաժեշտ սարքավորումների (կշռող, տեղադրող, տեղա­փոխող, օդափոխիչ), կապի և այլ միջոցների առկայությունը, տեխնիկական պահանջ­նե­րին դրանց համապատասխանությունը.
   5. մաքսային մարմինների համար համապատասխան տարածքներ և պայմաններ` մաք­սային հսկողություն իրականացնելու և մաքսային ձևակերպումներ կատարելու նպա­տա­կով.
   6. պահպանման առանձնահատուկ պայմաններ պահանջող (շուտ փչացող և կոտրվող, խոնավության և ջերմաստիճանի որոշակի ռեժիմ պահանջող, դյուրավառ, շրջակա միջա­վայ­րին վնաս պատճառող) ապրանքների համար հատուկ առանձնացված և հարմարեցված շինու­­թյունների կամ սարքավորումների առկայությունը.
   7. ապրանքների հաշվառման և մաքսային մարմիններին հաշվետվությունների տրա­մա­դրման ավտոմատացված համակարգերի առկայությունը.
   8. հսկիչ անցագրային կետերի առկայությունը` բաց տեսակի մաքսային պահեստների համար:
3. Կառավարությունը կարող է սահմանել որպես մաքսային պահեստներ օգտագործ­վող կամ օգտագործման համար նախատեսվող տարածքների (տարածքների մասերի) և (կամ) բաց հրապարակների տեղակայմանը, սարքավորվածությանը ներկայացվող այլ պահանջ­­ներ:
4. Մաքսային պահեստների հիմնման և գործունեության կարգը սահմանում է Կառա­վա­րու­թյունը:

**Հոդված 277.** **Մաքսային պահեստի կազմակերպիչների ռեեստրից մաքսային պահեստի կազմակերպչին հանելու հիմքերը**

1. Մաքսային պահեստի կազմակերպիչների ռեեստրից մաքսային պահեստի կազ­մա­կերպ­չին հանելու հիմքերը սահմանված են Միության մաքսային օրենսգրքի 418-րդ հոդ­վա­ծով:
2. Միության մաքսային օրենսգրքի 418-րդ հոդվածի 1-ին մասի 4-րդ կետով սահ­ման­ված հիմքով մաքսային պահեստը չի հանվում մաքսային պահեստի կազմակերպիչների ռեեստրից այն դեպքերում, երբ վերակազմավորումը տեղի է ունեցել Հայաստանի Հանրա­պետության քաղաքացիական օրենսգրքի 64-րդ հոդվածի 1-ին կամ 5-րդ մասերով սահ­ման­ված եղանակով և չի հանգեցրել ստեղծված իրավաբանական անձի՝ որպես մաքսային պահեստ գրանցվելու համար ապահովված պայմանների բացակայությանը:
3. Կառավարությունը, Միության մաքսային օրենսգրքի 418-րդ հոդվածի 2-րդ մասին համապատասխան, կարող է սահմանել իրավաբանական անձին մաքսային պահեստի կազմակերպիչների ռեեստրից հանելու՝ Միության մաքսային օրենսգրքի 418-րդ հոդվածի 1-ին մասով սահմանված հիմքերից բացի լրացուցիչ այլ հիմքեր:

**ԳԼՈՒԽ 55**

**ԱԶԱՏ ՊԱՀԵՍՏԻ ԿԱԶՄԱԿԵՐՊԻՉԸ**

**Հոդված 278. Ազատ պահեստի կազմակերպիչը**

1. Ազատ պահեստի կազմակերպիչը Միության մաքսային օրենսգրքի 419-րդ հոդ­վա­ծին համապատասխան գործունեություն իրականացնող իրավաբանական անձն է:
2. Միության մաքսային օրենսգրքի 420-րդ հոդվածի 2-րդ մասին համապատասխան, ազատ պահեստի տարածքում կարող է իրականացվել ձեռնարկատիրական գործու­նեու­թյուն:
3. Կառավարությունը, Միության մաքսային օրենսգրքի 420-րդ հոդվածի 3-րդ մասին համապատասխան, կարող է սահմանել գործունեության այն տեսակները, որոնց իրակա­նա­ցումն արգելված է ազատ պահեստներում:
4. Ազատ պահեստի կազմակերպիչը կատարում է Միության մաքսային օրենսգրքի 424-րդ հոդվածով նախատեսված պարտականությունները։

**Հոդված 279. Իրավաբանական անձին ազատ պահեստների**

**կազմակերպիչների ռեեստրում հաշվառելու պայմանները**

1. Իրավաբանական անձին ազատ պահեստների կազմակերպիչների ռեեստրում հաշ­վա­ռելու պայմանները սահմանվում են Միության մաքսային օրենսգրքի 422-րդ հոդվածով։
2. Միության մաքսային օրենսգրքի 422-րդ հոդվածին համապատասխան, ազատ պահեստի կազմակերպիչների ռեեստրում իրավաբանական անձին հաշվառելու պայման հան­դիսացող՝ ապրանքների հաշվառման համակարգին ներկայացվող պահանջները սահ­մա­նում է վերադաս մաքսային մարմինը:
3. Ազատ պահեստների կազմակերպիչների ռեեստրում հաշվառման մասին վկա­յա­կանը պետք է պարունակի՝
   1. ազատ պահեստի կազմակերպչի անվանումը, գտնվելու վայրը, հարկ վճարողի հաշ­վառման համարը.
   2. ազատ պահեստի շինությունների և (կամ) բաց հրապարակների գտնվելու վայրը.
   3. վկայականը տրամադրող մաքսային մարմնի անվանումը.
   4. վկայականի տրամադրման ամսաթիվը և դրա համարը։

**Հոդված 280. Ազատ պահեստների կազմակերպիչների ռեեստրում հաշվառման**

**համար դիմումը**

* 1. Ազատ պահեստների կազմակերպիչների ռեեստրում հաշվառման մասին դիմումը պետք է պարունակի՝
  2. ազատ պահեստների կազմակերպիչների անվանման, գտնվելու վայրի վերաբերյալ տեղեկություններ.
  3. ազատ պահեստների կազմակերպիչների տիրապետման տակ գտնվող և որպես ազատ պահեստ օգտագործվելու համար նախատեսված շինությունների, տարածքների և (կամ) բաց հրապարակների, դրանց գտնվելու վայրի, հարմարություններով ապահովվա­ծու­թյան, սարքավորվածության և նյութատեխնիկական հագեցվածության վերաբերյալ տեղե­կու­թյուններ:
  4. Ազատ պահեստների կազմակերպիչների ռեեստրում հաշվառման համար ներկա­յաց­վող դիմումին կցվում են սույն հոդվածի 1-ին մասով նախատեսված տեղեկությունները հաս­տատող փաստաթղթերի և համապատասխան պետական լիազոր մարմինների կողմից տրամադրված եզրակացությունների բնօրինակները կամ դրանց ստորագրված պատճեն­ները, որոնք ուսումնասիրությունից հետո վերադարձվում են:

**Հոդված 281. Ազատ պահեստներին ներկայացվող պահանջները**

1. Ազատ պահեստների շինությունները, տարածքները (տարածքների մասերը) և (կամ) բաց հրապարակները պետք է սարքավորված լինեն այնպես, որ ապահովվի ապրանքների պահպանվածությունը, բացառվի կողմնակի անձանց մուտքը, ինչպես նաև ապահովվի ապրանք­ների նկատմամբ մաքսային հսկողության իրականացման հնարավորությունը։
2. Ազատ պահեստներին ներկայացվում են հետևյալ պահանջները.
   1. ազատ պահեստների սանիտարահիգիենիկ պայմանները, շինությունների պահպա­նու­թյան պահնորդաազդանշանային և հրդեհային անվտանգության պահանջները.
   2. անվտանգության ծառայության (սեփական կամ վարձված) առկայությունը` ազատ պահեստների տարածքի պաշտպանությունն իրականացնելու համար.
   3. ազատ պահեստների համար նախատեսված շենքերի, տարածքների և հրա­պա­րակ­ների առանձնացումը, պարսպապատումը կամ ցանկապատումը, ինչպես նաև ազատ պահեստ­­ների կառուցումն այնպես, որ ապահովվի մաքսային մարմինների կողմից ազատ պահեստ­ների տարածքում իրականացվող գործունեության նկատմամբ մաքսային հսկողու­թյան իրականացումը, բացառվեն մաքսային հսկողությունից դուրս ապրանքների ստացման և ազատ պահեստներից դրանց դուրսբերման հնարավորությունը.
   4. ապրանքների պահպանության համար նյութատեխնիկական սարքավորումների առկա­­յությունը, այդ թվում` բեռնման-բեռնաթափման և տրանսպորտային միջոցների, պահես­­տային տնտեսության համար անհրաժեշտ սարքավորումների (կշռող, տեղադրող, տեղա­փոխող, օդափոխիչ), կապի և այլ միջոցների առկայությունը, տեխնիկական պահանջ­նե­րին դրանց համապատասխանությունը.
   5. մաքսային մարմինների համար համապատասխան տարածքներ և պայմաններ` մաք­­սային հսկողություն իրականացնելու և մաքսային ձևակերպումներ կատարելու նպա­տա­կով.
   6. պահպանման առանձնահատուկ պայմաններ պահանջող (շուտ փչացող և կոտրվող, խոնա­վության և ջերմաստիճանի որոշակի ռեժիմ պահանջող, դյուրավառ, շրջակա միջա­վայ­րին վնաս պատճառող) ապրանքների համար հատուկ առանձնացված և հարմարեցված շինու­թյունների կամ սարքավորումների առկայությունը.
   7. ապրանքների հաշվառման և մաքսային մարմիններին հաշվետվությունների տրա­մա­դրման ավտոմատացված համակարգերի առկայությունը.
   8. հսկիչ անցագրային կետերի առկայությունը:
3. Կառավարությունը կարող է սահմանել որպես ազատ պահեստներ օգտագործվող կամ օգտագործման համար նախատեսվող շինությունների, տարածքների (տարածքների մասերի) և (կամ) բաց հրապարակների տեղակայմանը, սարքավորվածությանը ներկա­յաց­վող այլ պահանջներ:
4. Ազատ պահեստների հիմնման և գործունեության կարգը սահմանում է Կառա­վարու­թյունը:

**Հոդված 282.** **Ազատ պահեստի կազմակերպիչների ռեեստրից ազատ**

**պահեստի կազմակերպչին հանելու հիմքերը**

1. Ազատ պահեստի կազմակերպիչների ռեեստրից իրավաբանական անձին հանելու հիմքերը սահմանված են Միության մաքսային օրենսգրքի 423-րդ հոդվածով:
2. Միության մաքսային օրենսգրքի 423-րդ հոդվածի 1-ին մասի 4-րդ կետով սահ­ման­­ված հիմքով ազատ պահեստը չի հանվում ազատ պահեստի կազմակերպիչների ռեեստ­րից այն դեպքերում, երբ վերակազմավորումը տեղի է ունեցել Հայաստանի Հան­րա­պե­տության քաղաքացիական օրենսգրքի 64-րդ հոդվածի 1-ին կամ 5-րդ մասերով սահ­մանված եղանակով և չի հանգեցրել ստեղծված իրավաբանական անձի՝ որպես ազատ պահեստ գրանցվելու համար ապահովված պայմանների բացակայությանը:
3. Կառավարությունը, Միության մաքսային օրենսգրքի 423-րդ հոդվածի 2-րդ մասին համա­պատասխան, կարող է սահմանել իրավաբանական անձին ազատ պահեստի կազ­մակերպիչների ռեեստրից հանելու՝ Միության մաքսային օրենսգրքի 423-րդ հոդվածի 1-ին մասով սահմանված հիմքերից բացի լրացուցիչ այլ հիմքեր:

**ԳԼՈՒԽ 56**

**ԱՆՄԱՔՍ ԱՌԵՎՏՐԻ ԽԱՆՈՒԹԻ ԿԱԶՄԱԿԵՐՊԻՉԸ**

**Հոդված 283. Անմաքս առևտրի խանութի կազմակերպիչը**

1. Անմաքս առևտրի խանութի կազմակերպիչը Միության մաքսային օրենսգրքի 425-րդ հոդվածով սահմանված իրավաբանական անձն է։
2. Անմաքս առևտրի խանութի կազմակերպիչը կատարում է Միության մաքսային օրենս­գրքի 429-րդ հոդվածով նախատեսված պարտականությունները։

**Հոդված 284. Իրավաբանական անձին անմաքս առևտրի խանութի**

**կազմակերպիչների ռեեստրում հաշվառելու պայմանները**

1. Իրավաբանական անձին անմաքս առևտրի խանութների կազմակերպիչների ռեեստ­րում հաշվառելու պայմանները սահմանված են Միության մաքսային օրենսգրքի 427-րդ հոդվածով։
2. Անմաքս առևտրի խանութների կազմակերպիչների ռեեստրում հաշվառման համար անհրա­ժեշտ է ապահովել օրենքով նախատեսված` անմաքս առևտրի խանութի կազ­մա­կերպ­­ման գործունեությամբ զբաղվելու իրավունքը հաստատող փաստաթղթի առկայու­թյունը:
3. Անմաքս առևտրի խանութների կազմակերպիչների ռեեստրում հաշվառման վկա­յա­կանը պարունակում է՝
   1. անմաքս առևտրի խանութի կազմակերպչի անվանումը, գտնվելու վայրը, հարկ վճա­րողի հաշվառման համարը.
   2. անմաքս առևտրի խանութի առևտրի սրահի գտնվելու վայրը.
   3. անմաքս առևտրի խանութի պահեստի գտնվելու վայրը.
   4. վկայականը տրամադրող մաքսային մարմնի անվանումը.
   5. վկայականի տրամադրման ամսաթիվը և դրա համարը։

**Հոդված 285. Անմաքս առևտրի խանութների կազմակերպիչների ռեեստրում**

**հաշվառման համար դիմումը**

* 1. Անմաքս առևտրի խանութների կազմակերպիչների ռեեստրում հաշվառման համար թղթային կամ էլեկտրոնային եղանակով ներկայացված դիմումը պետք է պարունակի՝
  2. անմաքս առևտրի խանութի անվանման, գտնվելու վայրի վերաբերյալ տեղեկու­թյուններ.
  3. անմաքս առևտրի խանութների կազմակերպիչների տիրապետման տակ գտնվող և որպես անմաքս առևտրի խանութ օգտագործվելու համար նախատեսված շինությունների, դրանց գտնվելու վայրի, հարմարություններով ապահովվածության, սարքավորվածության և նյութատեխնիկական հագեցվածության վերաբերյալ տեղեկություններ:
  4. Անմաքս առևտրի խանութների կազմակերպիչների ռեեստրում հաշվառման դիմու­մին կցվում են ներկայացված տեղեկությունները հաստատող փաստաթղթերի և համա­­պա­տաս­խան պետական լիազոր մարմինների կողմից տրամադրված եզրա­կացու­թյունների բնօրի­­նակները կամ դրանց ստորագրված պատճենները, որոնք ուսում­նասիրությունից հետո վերադարձվում են:

**Հոդված 286. Անմաքս առևտրի խանութի՝ հարմարություններով**

**ապահովվածությանը, սարքավորվածությանը, տեղակայման վայրին և**

**ապրանքների իրացման պայմաններին ներկայացվող պահանջները**

1. Անմաքս առևտրի խանութները մաքսային հսկողության գոտում առանձնացված տարածքներ են, որտեղ թույլատրվում է իրացնել (պահպանել) բացառապես «Անմաքս առևտուր» մաքսային ընթացակարգով բաց թողնված ապրանքները։
2. Անմաքս առևտրի խանութի տարածքը կարող է ներառել վաճառքի մեկից ավելի սրահներ, պահեստային տարածքներ և օժանդակ տարածքներ:
3. Անմաքս առևտրի խանութի՝ հարմարություններով ապահովվածությանը, սար­քավոր­վա­­ծությանը և տեղակայման վայրին ներկայացվող պահանջներն են`
   1. անմաքս առևտրի խանութը պետք է ունենա առևտրի սրահ և պահեստային տարածք, որոնք պետք է գտնվեն մաքսային հսկողության գոտում.
   2. անմաքս առևտրի խանութի տարածքը պետք է սարքավորված լինի այնպես, որ ապրանքների վաճառքն իրականացվի բացառապես անմաքս առևտրի խանութի վաճառքի սրահում, և ապահովվեն ապրանքների պահպանությունն ու մաքսային հսկողության իրա­կանացման հնարավորությունը.
   3. անմաքս առևտրի խանութի պահեստները և օժանդակ տարածքները պետք է հար­մարեցված և սարքավորված լինեն այնպես, որ բացառվի կողմնակի անձանց (անմաքս առևտրի խանութի աշխատակիցներ չհանդիսացող և (կամ) անմաքս առևտրի խանութում գտնվող ապրանքների նկատմամբ իրավունքներ չունեցող անձանց) մուտքը, ինչպես նաև ապահովված լինի շինությունների վրա մաքսային նույնականացման միջոցների կիրառման հնարավորությունը.
   4. անմաքս առևտրի խանութը չի կարող ներառել խանութի գործունեությանը չառնչվող օբյեկտներ.
   5. անմաքս առևտրի խանութի պահեստը տեղակայվում է միայն փակ շինությունում և նախատեսվում է բացառապես անմաքս առևտրի խանութի գործունեությունն ապահովող գոր­ծողություններ իրականացնելու համար.
   6. անմաքս առևտրի խանութի առևտրի սրահները պետք է տեղակայված լինեն այն­պես, որ բացառվի անմաքս առևտրի խանութ մուտքագրված ապրանքների դուրսբե­րումն առանց մաքսային հսկողության, բացառությամբ մանրածախ վաճառված ապրանք­ների.
   7. անմաքս առևտրի խանութի առևտրի սրահները պետք է գտնվեն Հայաստանի Հան­րա­պետությունից մեկնող ուղևորներին սպասարկելու նպատակով նախատեսված սրահնե­րում՝ Հայաստանի Հանրապետության սահմանը հատող քաղաքացիների անմիջա­կան մաք­սա­յին հսկողության համար սահմանված վայրից հետո և Հայաստանի Հանրա­պե­տության տարածք ժամանող ուղևորներին սպասարկելու նպատակով նախատեսված սրահ­ներում՝ մինչև Հայաստանի Հանրապետության սահմանը հատող քաղաքացիների անմիջա­կան մաք­սային հսկողության համար սահմանված վայրը.
   8. անմաքս առևտրի խանութների տարածքի սանիտարահիգիենիկ պայմանները, շինու­­թյունների պահպանության պահնորդաազդանշանային և հրդեհային անվտանգության պահանջները.
   9. անվտանգության ծառայության (սեփական կամ վարձված) առկայությունը` անմաքս առևտրի խանութների տարածքի պաշտպանությունն իրականացնելու համար:
4. Անմաքս առևտրի խանութում ապրանքների իրացմանը ներկայացվող պահանջներն են՝
   1. «Անմաքս առևտուր» մաքսային ընթացակարգով բաց թողնված ապրանքները անմաքս առևտրի խանութի սրահ կամ պահեստ, ինչպես նաև պահեստից մինչև անմաքս առևտրի խանութի սրահ տեղափոխվում են մաքսային մարմինների հսկողությամբ.
   2. ապրանքների վաճառքը պետք է իրականացվի բացառապես անմաքս առևտրի խանութի առևտրի սրահից.
   3. անմաքս առևտրի խանութում ապրանքների վաճառքն իրականացվում է հսկիչ-դրամարկղային մեքենաներով.
   4. անմաքս առևտրի խանութում ապրանքների առևտուրը կարող է իրականացվել Հայաս­տանի Հանրապետության արժույթով և Հայաստանի Հանրապետությունում ազատ փոխար­կելի օտարերկրյա արժույթով` կանխիկ դրամով, չեկերով, վճարային քարտերով և այլ վճարման միջոցներով:
5. Անմաքս առևտրի խանութներից գնումներ կատարող անձը պարտավոր է ներկա­յաց­նել անմաքս առևտրի խանութից առևտուր կատարելու իրավունքը հավաստող փաս­տա­թուղթ:
6. Անմաքս առևտրի խանութ ապրանքների մուտքագրման և դրանց իրացման հաշ­վառ­ման, ինչպես նաև մաքսային մարմիններին այդ ապրանքների վերաբերյալ հաշ­վետ­վու­թյուն­ներ ներկայացնելու կարգը սահմանում է Կառավարությունը, իսկ պահեստի և վաճառքի սրահների ապրանքների շարժի հաշվառումը և հսկողությունը կատարվում են վերա­­դաս մաքսային մարմնի սահմանած կարգով:
7. Պահեստային տարածք հանձնված ապրանքների նկատմամբ մաքսային մարմնի թույլտվությամբ կարող են իրականացվել ապրանքների նախապատրաստում՝ հետագա առաք­ման և վաճառքի համար, խմբաքանակների բաժանում, տեսակավորում, փաթե­թավո­րում, վերափաթեթավորում, մակնշում, բեռնում, բեռնաթափում, դրոշմավորում և ցան­կա­ցած այլ գործողություն, որը չի հանգեցնում ապրանքի հատկանիշների և նպատակային նշա­նակության փոփոխության:
8. Վաճառքի սրահների, օժանդակ տարածքների և անմաքս առևտրի խանութի պահեստի օգտագործումը «Անմաքս առևտուր» մաքսային ընթացակարգով չձևակերպված ապրանքների պահպանման և իրացման նպատակով չի թույլատրվում:
9. Կառավարությունը կարող է սահմանել անմաքս առևտրի խանութներին ներկա­յաց­վող այլ պահանջներ:

**Հոդված 287. Անմաքս առևտրի խանութի կազմակերպիչների ռեեստրից**

**անմաքս առևտրի խանութի կազմակերպչին հանելու հիմքերը**

1. Անմաքս առևտրի խանութի կազմակերպիչների ռեեստրից անմաքս առևտրի խանութի կազմակերպչին հանելու հիմքերը սահմանված են Միության մաքսային օրենս­գրքի 428-րդ հոդվածով:
2. Միության մաքսային օրենսգրքի 428-րդ հոդվածի 1-ին մասի 4-րդ կետով սահ­ման­ված հիմքով անմաքս առևտրի խանութի կազմակերպիչը չի հանվում անմաքս առևտրի խանութի կազմակերպիչների ռեեստրից այն դեպքերում, երբ վերակազմավորումը տեղի է ունեցել Հայաստանի Հանրապետության քաղաքացիական օրենսգրքի 64-րդ հոդվածի 1-ին կամ 5-րդ մասերով սահմանված եղանակով և չի հանգեցրել ստեղծված իրավաբանական անձի՝ որպես անմաքս առևտրի խանութ գրանցվելու համար ապահովված պայմանների բացա­կայությանը:
3. Կառավարությունը, Միության մաքսային օրենսգրքի 428-րդ հոդվածի 2-րդ մասին համա­պատասխան, կարող է սահմանել իրավաբանական անձին անմաքս առևտրի խանութի կազմակերպիչների ռեեստրից հանելու՝ Միության մաքսային օրենսգրքի 428-րդ հոդ­վածի 1-ին մասով սահմանված հիմքերից բացի այլ լրացուցիչ հիմքեր:

**ԳԼՈՒԽ 57**

**ԼԻԱԶՈՐՎԱԾ ՏՆՏԵՍԱԿԱՆ ՕՊԵՐԱՏՈՐԸ**

**Հոդված 288. Լիազորված տնտեսական օպերատորը**

1. Լիազորված տնտեսական օպերատորն օրենքով սահմանված կարգով հիմնադրված` արտաքին տնտեսական գործունեություն իրականացնող իրավաբանական անձն է, որը համապատասխանում է Միության մաքսային օրենսգրքով և սույն օրենքով սահմանված չափանիշներին:
2. Իրավաբանական անձին լիազորված տնտեսական օպերատորների ռեեստրում հաշ­վա­ռելու, ռեեստրից հանելու, լիազորված տնտեսական օպերատորների ռեեստրում հաշ­վառ­ման մասին վկայականի գործողության կասեցման և վերականգնման կարգը Միության մաք­սային օենսգրքով չկարգավորված մասով կարող է սահմանել Կառավա­րությունը:

**Հոդված 289. Լիազորված տնտեսական օպերատորների ռեեստրում**

**հաշվառելու պայմանները**

1. Լիազորված տնտեսական օպերատորների ռեեստրում հաշվառելու պայ­ման­ները սահմանված են Միության մաքսային օրենսգրքի 433-րդ հոդվածով:
2. Միության մաքսային օրենսգրքի 433-րդ հոդվածի 1-ին մասի 1-ին կետի 2-րդ պարբերությանը համապատասխան, լիազորված տնտեսական օպերատորի 1-ին տեսակի վկա­յականի տրամադրմամբ լիազորված տնտեսական օպերատորների ռեեստրում հաշ­վա­ռելու պայման է հանդիսանում արտաքին տնտեսական գործունեություն իրակա­նաց­նող անձանց կողմից (բացառությամբ ապրանքների փոխադրման ծառա­յու­թյուն­ների մատուց­ման) յուրաքանչյուր տարվա ընթացքում ապրանքների մասին ոչ պակաս, քան 10 հայ­տարարագրի ներկայացումը կամ Միության մաքսային սահմանով յուրաքանչյուր տարվա ընթացքում ոչ պակաս, քան 500.000 եվրոյին համարժեք ընդհանուր արժեքով ապրանք­ների տեղափոխումը՝ հաշվարկված մաքսային մարմնի կողմից դիմումի գրանցման օրվա դրությամբ գործող փոխարժեքով:
3. Միության մաքսային օրենսգրքի 433-րդ հոդվածի 1-ին մասի 1-ին կետի չոր­րորդ պարբերությանը համապատասխան, լիազորված տնտեսական օպերատորի 1-ին տեսակի վկայականի տրամադրմամբ լիազորված տնտեսական օպերատորների ռեեստրում հաշ­վառման պայման է հանդիսանում որպես մաքսային ներկայացուցիչ մաք­սա­յին գործի ոլորտում գործունեություն իրականացնող անձանց կողմից յուրաքանչյուր տարվա ընթացքում ոչ պակաս, քան 200 մաքսային հայտարարագրերի ներկայացումը կամ նրանց կող­մից ներկայացված մաքսային հայտարարագրերում յուրաքանչյուր տարվա ընթաց­քում ոչ պակաս, քան 500.000 եվրոյին համարժեք ընդհանուր արժեքով ապրանք­ների հայտարա­րա­գրումը՝ հաշվարկված մաքսային մարմնի կողմից դիմումի գրանցման օրվա դրությամբ գոր­ծող փոխարժեքով:
4. Միության մաքսային օրենսգրքի 433-րդ հոդվածի 1-ին մասի 1-ին կետի հինգե­րորդ պարբերությանը համապատասխան, լիազորված տնտեսական օպերատորի 1-ին տեսակի վկայականի տրամադրմամբ լիազորված տնտեսական օպերատորների ռեեստրում հաշ­վառման պայման է հանդիսանում որպես մաքսային պահեստ­ների և ժամա­նա­կավոր պահպանման պահեստների կազմակերպիչներ մաքսային գործի ոլորտում գոր­ծու­նեություն իրականացնող անձանց կողմից յուրաքանչյուր տարվա ընթաց­քում ոչ պակաս, քան 500.000 եվրոյին համարժեք ընդհանուր արժեքով ապրանքների պահ­պանության իրա­կա­նացումը՝ հաշվարկված մաքսային մարմնի կողմից դիմումի գրանցման օրվա դրությամբ գոր­ծող փոխարժեքով:
5. Սույն օրենքով, Վարչական և քրեական իրավախախտումների վերաբերյալ Հայաս­տանի Հանրապետության օրենսդրությամբ սահմանված այն իրավախախտումների ցանկը, որոնք հիմք են հանդիսանում լիազորված տնտեսական օպերատորների ռեեստրում իրա­վա­բա­նական անձին չհաշվառելուհամար, սահմանում է Կառավարությունը:
6. Միության մաքսային օրենսգրքի 433-րդ հոդվածի 1-ին մասի 7-րդ կետին համա­­պատասխան, լիազորված տնտեսական օպերատորների ապրանքների հաշվառման համա­կարգին ներկայացվող պահանջները սահմանում է վերադաս մաքսային մարմինը:
7. Միության մաքսային օրենսգրքի 433-րդ հոդվածի 4-րդ մասին համապատասխան, այն դեպքում, երբ ապրանքների արտադրության և (կամ) արտահանման գործունեություն իրա­կանացնող իավաբանական անձի ֆինանսական կայունությունը չի համապատաս­խա­նում Միության մաքսային օրենսգրքի 433-րդ հոդվածի 7-րդ մասով սահմանված կարգով որոշ­վող ցուցանիշին, 2-րդ տեսակի վկայականի տրամադրմամբ լիազորված տնտեսական օպե­րատորների ռեեստրում հաշվառման պայման է հանդիսանում լիազորված տնտե­սական օպերատորի պարտավորությունների կատարման ապահովման տրա­մադ­րումը ոչ պակաս, քան 150.000 եվրոյին համարժեք չափով՝ հաշվարկված մաքսային մարմնի կողմից դիմումի գրանցման օրվա դրությամբ գործող փոխարժեքով:
8. Կառավարությունը, Միության մաքսային օրենսգրքի 433-րդ հոդվածի 6-րդ մասին համա­պատասխան, կարող է սահմանվել լիազորված տնտեսական օպերատորների ռեեստ­րում իրավաբանական անձի հաշվառման լրացուցիչ չափանիշներ:
9. Կառավարությունը, Միության մաքսային օրենսգրքի 433-րդ հոդվածի 7-րդ մասին համա­­պատասխան, կարող է սահմանել լիազորված տնտեսական օպերատորների ռեեստ­րում հաշվառելու համար հավակնող իրավաբանական անձանց ֆինան­սա­կան կայունության որոշման կարգը՝ Հանձնաժողովի կողմից նախատեսված դեպքերում:

**Հոդված 290. Լիազորված տնտեսական օպերատորի շինություններում,**

**տարածքներում և (կամ) բաց հրապարակներում ապրանքների**

**ժամանակավոր պահպանման առանձնահատկությունները**

1. Լիազորված տնտեսական օպերատորի շինություններում, տարածքներում և (կամ) բաց հրապարակներում ապրանքների ժամանակավոր պահպանումն իրականացվում է Միության մաքսային օրենսգրքի 439-րդ հոդվածին համապատասխան:
2. Լիազորված տնտեսական օպերատորի շինություններում, տարածքներում և (կամ) բաց հրապարակներում ժամանակավոր պահպանվող ապրանքների և այլ ապրանքների պահ­պանության առանձնահատկությունները սահմանում է Կառավարությունը:

**Հոդված 291. Լիազորված տնտեսական օպերատորների ռեեստրում**

**հաշվառման նպատակով ներկայացվող դիմումը**

1. Լիազորված տնտեսական օպերատորների ռեեստրում հաշվառման նպա­տա­կով իրավաբանական անձը վերադաս մաքսային մարմին էլեկտրոնային կամ թղթային եղա­նակով պետք է ներկայացնի դիմում, որի ձևը, լրացման կարգը, ինչպես նաև նշված դիմումի մեջ ներառված տեղեկությունները հավաստող փաստաթղթերի ցանկը սահ­մա­նում է Հանձնաժողովը:
2. Իրավաբանական անձը սույն հոդվածի 1-ին մասով նախատեսված դիմումի հետ ներ­կայացնում է Միության մաքսային օրենսգրքով նախատեսված՝ լիազորված տնտեսական օպերատորի պարտավորությունների կատարման ապահովումը հավաստող փաստաթղթի բնօրինակները, որոնք ուսումնասիրվելուց հետո վերադարձվում են:
3. Լիազորված տնտեսական օպերատորների ռեեստրում հաշվառման նպա­տա­կով իրավաբանական անձի կողմից սույն հոդվածի 1-ին մասին համապատասխան ներ­կա­յացված դիմումը մաքսային մարմինների կողմից ուսումնասիրվում է հնարավորինս կարճ ժամ­կետում, որը չի կարող գերազանցել 60 օրացուցային օրը:

**Հոդված 292. Լիազորված տնտեսական օպերատորների ռեեստրի վարումը և**

**լիազորված տնտեսական օպերատորների ռեեստրում հաշվառելու**

**վկայականը**

1. Վերադաս մաքսային մարմինն իրականացնում է լիազորված տնտեսական օպե­րա­տոր­ների էլեկտրոնային ռեեստրի վարումը և ապահովում է դրա պարբերական հրապա­րա­կումը տեղեկատվական համակարգերի միջոցով՝ Միության մաքսային օրենսգրքի 431-րդ հոդ­վածին համապատասխան:
2. Լիազորված տնտեսական օպերատորի կարգավիճակը իրավաբանական անձին տրա­մադրում է վերադաս մաքսային մարմինը՝ լիազորված տնտեսական օպերատորների ռեեստրում հաշվառելու մասին վկայական տալու միջոցով։
3. Վերադաս մաքսային մարմինը 5 աշխատանքային օրվա ընթացքում ստուգում է լիա­զորված տնտեսական օպերատորի կողմից Միության մաքսային օրենսգրքի 442-րդ հոդ­վածի 1-ին մասի 3-րդ կետին համապատասխան ներկայացրած տեղեկատվության արժա­նահավատությունը և անհրաժեշտության դեպքում փոփոխում է լիազորված տնտեսա­կան օպերատորի ռեեստրում հաշվառելու մասին վկայականը կամ տրամադրում է նոր վկայական:

**Հոդված 293. Լիազորված տնտեսական օպերատորի վկայականի**

**գործողության կասեցումը և լիազորված տնտեսական օպերատորների**

**ռեեստրից իրավաբանական անձին հանելու հիմքերը**

1. Լիազորված տնտեսական օպերատորի վկայականի գործողության կասեցման հիմ­քերը սահմանված են Միության մաքսային օրենսգրքի 435-րդ հոդվածի 1-ին մասով:
2. Միության մաքսային օրենսգրքի 435-րդ հոդվածի 1-ին մասով սահմանված դեպ­քե­րում լիազորված տնտեսական օպերատորի վկայականի գործողության կասեցման համար հիմք հանդիսացող՝ սույն օրենքով, վարչական և քրեական իրավախախտումների վերա­բեր­յալ Հայաստանի հանրապետության օրենսդրությամբ սահմանված իրավախախտ­տում­ների ցանկը սահմանում է Կառավարությունը:
3. Կառավարությունը, Միության մաքսային օրենսգրքի 435-րդ հոդվածի 2-րդ մասին համա­պատասխան, կարող է սահմանել լիազորված տնտեսական օպերատորի վկայականի գոր­ծողության կասեցման լրացուցիչ հիմքեր:
4. Լիազորված տնտեսական օպերատորների ռեեստրից իրավաբանական անձին հանելու հիմքերը սահմանված են Միության մաքսային օրենսգրքի 435-րդ հոդվածի 8-րդ մասով:
5. Միության մաքսային օրենսգրքի 435-րդ հոդվածի 8-րդ մասի 3-րդ կետին համա­­պատասխան, իրավաբանական անձի վերակազմակերպումը հիմք չէ իրավա­բանա­կան անձին լիազորված տնտեսական օպերատորների ռեեստրից հանելու համար այն դեպ­քում, երբ վերակազմակերպումը տեղի է ունեցել Հայաստանի Հանրապետության քաղա­քա­ց­իա­կան օրենսգրքի 64-րդ հոդվածի 1-ին կամ 5-րդ մասերով սահմանված եղանակներով և չի հանգեցրել վերակազմակերպված իրավաբանական անձի՝ լիազորված տնտեսական օպե­րա­տորների ռեեստրում հաշվառելու համար Միության մաքսային օրենսգր­քով և սույն օրենքով սահմանված պայմանների պահպանվածության բացակայությանը:
6. Միության մաքսային օրենսգրքի 435-րդ հոդվածի 8-րդ մասով սահմանված դեպ­քե­րում իրավաբանական անձին լիազորված տնտեսական օպերատորների ռեեստրից հանելու համար հիմք հանդիսացող՝ սույն օրենքով, վարչական և քրեական իրավա­խախտու­մ­ների վերաբերյալ Հայաստանի հանրապետության օրենսդրությամբ սահմանված իրավախախ­տում­ների ցանկը սահմանում է Կառավարությունը:
7. Կառավարությունը, Միության մաքսային օրենսգրքի 435-րդ հոդվածի 9-րդ մասին համա­պատասխան, կարող է սահմանել իրավաբանական անձին լիազորված տնտեսական օպե­րատորների ռեեստրից հանելու լրացուցիչ հիմքեր:

Սույն օրենքի 58-րդ գլխով սահմանված՝ մաքսային ոլորտում իրավախախտում հայտ­նա­բերելու դեպքում Միության մաքսային օրենսգրքի 435-րդ հոդվածի 1-ին մասի 11-րդ կե­տով ամրագրված հիմքով լիազորված տնտեսական օպերատորի վկայականի գոր­ծո­­ղությունը չի կասեցվում, եթե մաքսային ոլորտում իրավախախտման հայտնաբերման օրն ընդգրկող տարվա ընթացքում լիազորված տնտեսական օպերատորի նկատմամբ մաք­սային ոլոր­տում իրավախախտման համար վարույթ հարուցվում է առաջին անգամ:

**Հոդված 294. Լիազորված տնտեսական օպերատորի հաշվառման համակարգի**

**և հաշվետվությունների ներկայացման կարգը**

1. Լիազորված տնտեսական օպերատորը պարտավոր է իր կողմից ներմուծվող և արտահանվող ապրանքների համար իրականացնել առանձնացված հաշվառում՝ ապահո­վե­լով Հայաստանի Հանրապետության օրենսդրությանը համապատասխան մաքսային հսկո­ղու­թյան ենթակա ապրանքների և դրանց շարժի վերաբերյալ ամբողջական և ճշգրիտ ձևա­վոր­ված հաշվապահական և հարկային հաշվառում:
2. Լիազորված տնտեսական օպերատորը պարտավոր է յուրաքանչյուր եռամսյակ՝ մինչև եռամսյակին հաջորդող ամսվա 10-ը ներառյալ, մաքսային մարմիններ ներկայացնել հաշ­վետ­վություն՝ հատուկ պարզեցումներով տեղափոխվող ապրանքների վերաբերյալ:
3. Հատուկ պարզեցումներով տեղափոխվող ապրանքների վերաբերյալ հաշվետ­վու­թյունը պետք է ներառի տեղեկատվություն՝ ապրանքները ժամանակավոր պահպան­ման հանձ­նելու ամսաթվի, դրանց նկատմամբ կիրառված հատուկ պարզեցումների, մաք­սային հայտարարագրի համարի, ԱՏԳ ԱԱ ծածկագրի, ապրանքի զուտ և համախառն քաշի, մաք­սային արժեքի, մաքսային ձևակերպման արդյունքում հաշվարկված մաքսային վճար­ների վերա­բերյալ, ինչպես նաև այն անձի վերաբերյալ, որի անունից իրականացվում են մաք­սային ձևակերպումները, ինչպես նաև մաքսային հսկողության համար անհրաժեշտ այլ տեղեկություններ:
4. Հաշվետվությունները մաքսային մարմիններ են ներկայացվում թղթային կամ էլեկտ­րո­նային եղանակով՝ իրավաբանական անձի ղեկավարի ստորագրությամբ (էլեկտրո­նային եղա­նակի դեպքում՝ էլեկտրոնային թվային ստորագրությամբ):
5. Հաշվետվությունները չներկայացնելու կամ ոչ ժամանակին ներկայացնելու կամ ժամա­նակին, սակայն ոչ հավաստի տեղեկություններով ներկայացնելու դեպքերում լիազոր­ված տնտեսական օպերատորը պատասխանատվություն է կրում սույն օրենքով սահմանված կար­գով:
6. Լիազորված տնտեսական օպերատորի կողմից սույն հոդվածով սահմանված կար­գով ներկայացված հաշվետվության ձևը սահմանում է վերադաս մաքսային մարմինը:

**Հոդված 295. Լիազորված տնտեսական օպերատորի պարտավորությունների**

**կատարման ապահովումը**

1. Լիազորված տնտեսական օպերատորի պարտավորությունների կատարման ապա­հո­վումն իրականացվում է Միության մաքսային օրենսգրքի 436-րդ հոդվածով և սույն հոդ­վա­ծով սահմանված դրույթներին համապատասխան:
2. Լիազորված տնտեսական օպերատորի պարտավորությունների կատարման ապա­հո­վումն իրականացվում է Միության մաքսային օրենսգրքի 63-րդ հոդվածի 1-ին մասով սահ­մանված և Միության մաքսային օրենսգրքի 63-րդ հոդվածի 2-րդ մասին համա­պա­տաս­խան սույն օրենքով սահմանված մաքսատուրքերի, հարկերի, հատուկ, հակագնագցման և փոխ­հատուցման տուրքերի վճարման գծով պարտավորությունների կատարման ապահով­ման եղանակներից ցանկացածով կամ դրանցից մի քանիսի զուգակցմամբ:
3. Լիազորված տնտեսական օպերատորի կողմից Միության մաքսային օրենսգրքի 436-րդ հոդվածով սահմանված՝ լիազորված տնտեսական օպերատորի պարտավորություն­ների կատարման ապահովումը տրամադրվում է Հայաստանի Հանրապետության արժույ­թով՝ հաշվարկված Միության մաքսային օրենսգրքի 436-րդ հոդվածի 11-րդ մասին համա­պա­տասխան:
4. Լիազորված տնտեսական օպերատորի կողմից տրամադրված պարտավորություն­ների կատարման ապահովման եղանակի փոխարինումն իրականացվում է Միության մաք­սա­յին օրենսգրքի 436-րդ հոդվածի 8-րդ մասով սահմանված պայմանի պահպանման պարա­գայում:
5. Լիազորված տնտեսական օպերատորի կողմից տրամադրված պարտավորու­թյուն­ների կատարման ապահովման եղանակի փոխարինման համար վերադաս մաքսային մար­մին ներկայացվում է դիմում:
6. Սույն հոդվածի 5-րդ մասում նշված դիմումը ներկայացվում է ընտրված եղանակով լիազորված տնտեսական օպերատորի պարտավորությունների կատարման ապահովումը հավաստող փաստաթղթի հետ միասին՝ էլեկտրոնային եղանակով կամ թղթային կրիչով՝ դիմումի մեջ նշելով լիազորված տնտեսական օպերատորի պարտավորությունների կատար­ման ապահովումը կամ դրա մասը, որը նախատեսվում է փոխարինել:
7. Վերադաս մաքսային մարմինը 5 աշխատանքային օրվա ընթացքում ուսումնասիրում է սույն հոդվածի 5-րդ մասում նշված դիմումը և կից ներկայացվող փաստաթղթերը, որի բավա­րարման պարագայում վերադաս մաքսային մարմինը փոխարինում է լիազորված տնտե­սական օպերատորի պարտավորությունների կատարման ապահովումը նոր ապահով­մամբ՝ վերադարձնելով նախկինում տրամադրված ապահովումը:
8. Լիազորված տնտեսական օպերատորի կողմից սույն հոդվածին համապատասխան ներկայացված պարտավորությունների կատարման ապահովումը ընդունելի չլինելու դեպ­քում վերադաս մաքսային մարմինը 5 աշխատանքային օրվա ընթացքում վերա­դարձ­նում է այն՝ գրավոր ծանուցելով դիմումի մերժման և դրա պատճառների մասին:
9. Լիազորված տնտեսական օպերատորի պարտավորությունների կատարման ապա­հով­­­ման չափի նվազեցումն իրականացվում է Միության մաքսային օրենսգրքի 436-րդ հոդ­վածի 12-22-րդ մասերով սահմանված պայմաններին համապատասխան՝ լիազորված տնտե­սա­կան օպերատորի կողմից վերադաս մաքսային մարմին ներկայացվող դիմումի հիման վրա:
10. Սույն հոդվածի 9-րդ մասում նշված դիմումը ներկայացվում է էլեկտրոնային եղա­նա­­կով կամ թղթային կրիչով:
11. Վերադաս մաքսային մարմինը սույն հոդվածի 9-րդ մասում նշված դիմումը ստա­նա­լուց հետո՝ 5 աշխատանքային օրվա ընթացքում, ստուգում է լիազորված տնտեսական օպերա­տորի գործունեության վերաբերյալ իր տրամադրության տակ առկա տեղեկատ­վու­թյունը, ինչպես նաև Միության մաքսային օրենսգրքի 436-րդ հոդվածի 12-22-րդ մասերով սահմանված պայմանների պահպանումը և սահմանված պայմաններին բավա­րար­ման պարագայում կայացնում է լիազորված տնտեսական օպերատորի կողմից ներ­կա­յաց­վող պարտավորությունների կատարման ապահովման չափի նվազեցման վերաբերյալ որո­շում, որի մասին տեղեկացնում է լիազորված տնտեսական օպերատորին՝ էլեկտրոնային եղա­­նակով կամ թղթային կրիչով:

Լիազորված տնտեսական օպերատորի գործունեությունը սույն մասով սահմանված պայ­մաններին չբավարարելու դեպքում վերադաս մաքսային մարմինը սույն հոդվածի 9-րդ մասում նշված դիմումը ստանալուց հետո՝ 5 աշխատանքային օրվա ընթացքում, էլեկտրո­նա­յին եղանակով կամ թղթային կրիչով տեղեկացնում է լիազորված տնտեսական օպերա­տո­րին՝ նրա կողմից ներկայացված պարտավորությունների կատարման ապահով­ման չափի նվա­զեցումը մերժելու մասին:

1. Լիազորված տնտեսական օպերատորների կողմից տրամադրված պարտավորու­թյուն­­ների կատարման ապահովումը վերադարձվում է նրա կողմից էլեկտրոնային եղա­նա­կով կամ թղթային կրիչով ներկայացվող դիմումի հիման վրա՝ դիմումի ներկայացման օրվան հաջորդող աշխատանքային օրը՝ Միության մաքսային օրենսգրքի 436-րդ հոդվածի 23-րդ և 25-րդ մասերով սահմանված պայմանների պահպանվածության պարագայում:
2. Կառավարությունը, Միության մաքսային օրենսգրքի 436-րդ 25-րդ մասին համա­պա­­տասխան, կարող է սահմանվել լրացուցիչ պահանջներ, որոնց պահպանման պարա­գա­յում վերադաս մաքսային մարմինն իրականացվում է լիազորված տնտեսական օպերա­տորի պարտավորությունների կատար­ման ապահովման վերադարձ:

**Հոդված 296. Լիազորված տնտեսական օպերատորներին տրամադրվող**

**հատուկ պարզեցումները**

1. Լիազորված տնտեսական օպերատորներին տրամադրվող հատուկ պարզեցումները սահ­մանված են Միության մաքսային օրենսգրքի 437-րդ հոդվածով:
2. Միության մաքսային օրենսգրքի 437-րդ հոդվածի 3-րդ մասի 2-րդ կետին համա­­պատասխան, 2-րդ տեսակի վկայական ունեցող լիազորված տնտեսական օպերա­տոր­­­ներն իրենց տարածքներում (տարածքների մասերում), շինություննե­րում և (կամ) բաց հրապարակներում (բաց հրապարակների մասերում) կարող են ժամա­նա­կա­վոր պահ­պա­նման վերցնել լիազորված տնտեսական օպերատորի կարգավիճակ չունե­ցող անձանց ապրանք­ները:
3. Վերադաս մաքսային մարմինը սահմանվում է այն պահանջները, որոնց պահպան­ման պարագայում լիազորված տնտեսական օպերատորները կարող են կիրառել սույն հոդ­վածի 2-րդ մասում նշված հատուկ պարզեցումը:

**Հոդված 297. Լիազորված տնտեսական օպերատորների շինություններում,**

**տարածքներում և (կամ) բաց հրապարակներում ստեղծված**

**մաքսային հսկողության գոտիներում «Մաքսային տարանցում»**

**մաքսային ընթացակարգի եզրափակումը**

1. Լիազորված տնտեսական օպերատորի շինություններում, տարածքներում (տարածք­­­ների մասերում) և (կամ) բաց հրապարակներում (բաց հրապարակների մասերում) ստեղծ­ված մաքսային հսկողության գոտիներում «Մաքսային տարանցում» մաքսային ընթա­ցա­կարգի եզրափակման առանձնահատկությունները սահմանված են Միության մաքսային օրենս­գրքի 440-րդ հոդվածով:
2. Միության մաքսային օրենսգրքի 440-րդ հոդվածի 4-րդ մասի 1-ին պարբե­րությանը համա­պատասխան, լիազորված տնտեսական օպերատորի կողմից փոխադրողից ապրանք­ների ընդունման ժամանակ կազմվում է ապրանքների հանձնման և ընդունման արձա­նա­գրու­թյուն՝ 3 օրինակից, որոնք վավերացվում են փոխադրողի և լիազորված տնտեսական օպե­րատորի կողմից:
3. Սույն հոդվածի 2-րդ մասում նշված արձանագրության ձևը, ինչպես նաև արձա­նա­գրու­թյան օրինակների բաշխման կարգը սահմանում է վերադաս մաքսային մարմինը:
4. Կառավարությունը, Միության մաքսային օրենսգրքի 440-րդ հոդվածի 9-րդ մասին համա­պատասխան, կարող է սահմանել լիազորված տնտեսական օպերատորի շինու­թյուն­նե­րում, տարածքներում (տարածքների մասերում) և (կամ) բաց հրապարակներում (բաց հրա­­պարակների մասերում) ստեղծված մաքսային հսկողության գոտիներում երկաթուղային տրանսպորտով տեղափոխվող ապրանքների համար կիրառված՝ «Մաքսային տարանցում» մաքսային ընթացակարգի եզրափակման առանձնահատկություններ:

**Հոդված 298. Լիազորված տնտեսական օպերատորի կողմից հայտարարագրվող**

**ապրանքների՝ մինչև ապրանքների մասին հայտարարագրի**

**ներկայացումը բաց թողնման առանձնահատկությունները**

1. Լիազորված տնտեսական օպերատորի կողմից հայտարարագրվող ապրանքների՝ մինչև ապրանքների մասին հայտարարագրի ներկայացումը բաց թողնման առանձնա­հատ­կու­­թյունները սահմանված են Միության մաքսային օրենսգրքի 441-րդ հոդվածով:
2. Միության մաքսային օրենսգրքի 441-րդ հոդվածի 3-րդ մասին համապատասխան, վերա­դաս մաքսային մարմինը սահմանում է այն դեպքերը, երբ մինչև ապրանքների մասին հայ­տարարագրի ներկայացումը ապրանքների բաց թողնման մասին լիազորված տնտեսա­կան օպերատորի կողմից ներկայացվող դիմումը մաքսային մարմիններին է ներկայացվում թղթա­յին կրիչով:

**Հոդված 299. Լիազորված տնտեսական օպերատորի պարտականությունները**

1. Լիազորված տնտեսական օպերատորի պարտականությունները սահմանված են Միու­­թյան մաքսային օրենսգրքի 442-րդ հոդվածով:
2. Լիազորված տնտեսական օպերատորը, Միության մաքսային օրենսգրքի 442-րդ հոդ­վածի 1-ին մասի 5-րդ կետին համապատասխան, պարտավոր է մաքսային մար­մին­­ներ ներկայացնել հաշվետվություն՝ սույն օրենքի 294-րդ հոդվածով սահմանված կար­գով:

**Հոդված 300. Մաքսային մարմինների և լիազորված տնտեսական**

**օպերատորների փոխգործակցությունը**

1. Միության մաքսային օրենսգրքի 443-րդ հոդվածի 1-ին մասին համապատասխան, մաք­սային մարմինների և լիազորված տնտեսական օպերատորների միջև կնքվում է համա­գոր­­ծակցության հուշագիր (պայմանագիր):
2. Կառավարությունը կարող է սահմանել մաքսային մարմինների և լիազորված տնտե­սա­­կան օպերատորների փոխգործակցության կարգը:

**ԲԱԺԻՆ IX**

**ՄԱՔՍԱՅԻՆ ՈԼՈՐՏՈՒՄ ԻՐԱՎԱԽԱԽՏՈՒՄՆԵՐԻ ՎԵՐԱԲԵՐՅԱԼ ՎԱՐՈՒՅԹԸ ԵՎ ՊԱՏԱՍԽԱՆԱՏՎՈՒԹՅՈՒՆԸ ՄԱՔՍԱՅԻՆ ՈԼՈՐՏՈՒՄ ԻՐԱՎԱԽԱԽՏՈՒՄՆԵՐԻ ՀԱՄԱՐ**

**ԳԼՈՒԽ 58**

**ՄԱՔՍԱՅԻՆ ՈԼՈՐՏՈՒՄ ԻՐԱՎԱԽԱԽՏՈՒՄՆԵՐԸ ԵՎ ՊԱՏԱՍԽԱՆԱՏՎՈՒԹՅՈՒՆԸ ԴՐԱՆՑ ՀԱՄԱՐ**

**Հոդված 301. Մաքսային ոլորտում իրավախախտումները**

1. Մաքսային ոլորտում իրավախախտում է համարվում անձի կողմից կատարված անօրի­նական գործողությունը կամ անգործությունը, որն ուղղված է Միության և Հայաս­տանի Հանրապետության մաքսային օրենսդրությամբ և մաքսային ոլորտին առնչվող՝ Հայաս­­տանի Հանրապետության միջազգային պայմանագրերով Հայաստանի Հանրապե­տու­թյան սահմանով ապրանքների և տրանսպորտային միջոցների տեղափոխման սահման­ված կարգի դեմ, և որի համար Միության մաքսային օրենսգրքով և սույն օրենքով նախա­տես­ված է պատասխանատվություն:
2. Անձինք Միության և Հայաստանի Հանրապետության օրենսդրության դրույթները դիտա­վորյալ կամ անզգուշորեն խախտելու համար կրում են պատասխանատվություն:
3. Սույն գլխով նախատեսված՝ մաքսային ոլորտում իրավախախտումների համար պատաս­խանատվությունը կրում են Միության մաքսային օրենսգրքով նախատեսված անձինք:
4. Սույն գլխով սահմանված՝ մաքսային ոլորտում իրավախախտումներին առնչվող դրույթները չեն տարածվում Հայաստանի Հանրապետության քրեական օրենսգրքով մաք­սա­յին ոլորտում սահմանված իրավախախտումների նկատմամբ:

**Հոդված 302. Հայաստանի Հանրապետության պետական սահմանը հատելու**

**ժամանակ տրանսպորտային միջոցը չկանգնեցնելը**

1. Հայաստանի Հանրապետության պետական սահմանը փաստացի հատելու ժամա­նակ տրանսպորտային միջոցը մաքսային մարմնի սահմանած վայրում չկանգնեցնելը`

առաջացնում է տուգանք` 100 հազար դրամի չափով:

**Հոդված 303. Մաքսային հսկողության ներքո գտնվող տրանսպորտային միջոցի**

**մեկնումն առանց թույլտվության**

1. Մաքսային հսկողության ներքո գտնվող տրանսպորտային միջոցի (այդ թվում՝ ապրանք հանդիսացող) մեկնումն առանց մաքսային մարմնի թույլտվության`

առաջացնում է տուգանք` 100 հազար դրամի չափով:

**Հոդված 304. Մաքսային հսկողության ներքո գտնվող ապրանքներին և**

**տրանսպորտային միջոցներին մաքսային մարմնի պաշտոնատար**

**անձի մոտենալուն խոչընդոտելը**

1. Պաշտոնական լիազորություններն իրականացնելու համար մաքսային հսկողության ներքո գտնվող ապրանքներին կամ տրանսպորտային միջոցներին մաքսային հսկողություն իրականացնող մաքսային մարմնի պաշտոնատար անձի մոտենալուն խոչընդոտելը`

առաջացնում է տուգանք` 50 հազար դրամի չափով:

**Հոդված 305. Մաքսային հսկողություն իրականացնելու համար սահմանված**

**փաստաթղթեր և տեղեկություններ մաքսային մարմնին**

**չներկայացնելը**

1. Մաքսային հսկողության իրականացման համար սահմանված փաստաթղթերը կամ տեղեկությունները Միության մաքսային օրենսգրքով սահմանված ժամկետում մաքսային մարմիններին չներկայացնելը` անկախ մաքսային հայտարարագիր ներկայացնելուց`

առաջացնում է տուգանք` 50 հազար դրամի չափով:

**Հոդված 306. Մաքսային մարմին ապրանքները, տրանսպորտային միջոցները և**

**ուղեկցող փաստաթղթերը չհասցնելը**

1. Հայաստանի Հանրապետության մեկ մաքսային մարմնից մյուս մաքսային մարմին կամ Միության մաքսային օրենսգրքով նախատեսված այլ նշանակման վայր, Միության մաք­սային օրենսգրքի 150-րդ հոդվածում նշված անձանց կողմից «Մաքսային տարանցում» մաք­սային ընթացակարգով ձևակերպված, ինչպես նաև մաքսային հսկողության ներքո գտնվող ապրանքները կամ տրանսպորտային միջոցները և դրանք ուղեկցող փաստա­թղթերը սահմանված ժամկետում կամ սահմանված երթուղով չհասցնելը, բացառությամբ այն դեպքերի երբ սույն մասով նախատեսված գործողությունները չեն հանգեցնում Միու­թյան և Հաաստանի Հանրապետության մաքսային օրենսդրությամբ սահմանված դրույթ­ների խախտումների`

առաջացնում է տուգանք` այդ ապրանքների մաքսային արժեքի 50 տոկոսի, բայց ոչ ավելի քան 150 հազար դրամի չափով:

**Հոդված 307. Մաքսային նույնականացման միջոցները վնասելը, կորցնելը կամ**

**փոխելը**

1. Մաքսային մարմինների կողմից կիրառվող` օրենքով սահմանված մաքսային նույ­նա­կանացման միջոցները վնասելը, կորցնելը կամ առանց մաքսային մարմինների թույլ­տվու­թյան փոխելը`

առաջացնում է տուգանք` 100 հազար դրամի չափով:

**Հոդված 308. Առանց մաքսային մարմնի թույլտվության կատարվող բեռնային և**

**այլ գործառնությունները**

1. Առանց մաքսային մարմնի թույլտվության մաքսային հսկողության ներքո գտնվող ապրանք­ների բեռնումը, բեռնաթափումը, փոխաբեռնումը, փաթեթների վնասվածքների վերա­ցումը, փաթեթների բացումը, փաթեթավորումը կամ վերափաթեթավորումը`

առաջացնում է տուգանք` ապրանքների մաքսային արժեքի 50 տոկոսի, բայց ոչ ավելի, քան 1 միլիոն դրամի չափով:

**Հոդված 309. Առանց մաքսային մարմնի թույլտվության ապրանքները և**

**տրանսպորտային միջոցները հանձնելը, օտարելը և ոչնչացնելը,**

**ինչպես նաև մաքսային հսկողության ներքո գտնվող ապրանքների ու**

**տրանսպորտային միջոցների պահպանության կանոնների**

**խախտմամբ դրանք վնասելը կամ կորցնելը**

1. Առանց մաքսային մարմնի թույլտվության մաքսային հսկողության ներքո գտնվող ապրանքները կամ տրանսպորտային միջոցները մասնակի կամ ամբողջությամբ հանձնելը, օտարելը, ոչնչացնելը, վնասելը կամ կորցնելը, բացառությամբ Միության մաքսային օրենս­գր­քով սահմանված վթարի կամ անհաղթահարելի ուժի ազդեցության դեպքում դրանց ոչնչացման, վնասման կամ կորստի, ինչպես նաև պահպանման և տեղափոխման բնակա­նոն պայմաններում ապրանքների անվերադարձ կորստի դեպքերի`

առաջացնում է տուգանք՝ այդ ապրանքների և տրանսպորտային միջոցների մաքսային արժեքի 50 տոկոսի, բայց ոչ ավելի քան 1 միլիոն դրամի չափով:

**Հոդված 310. Հետագա արտահանման և հետագա ներմուծման պարտավորության**

**խախտումը**

1. Հետագա արտահանման կամ հետագա ներմուծման պարտավորությամբ Հայաս­տանի Հանրապետություն ներմուծված կամ Հայաստանի Հանրապետությունից արտահան­ված ապրանքները կամ տրանսպորտային միջոցները սահմանված ժամկետում չարտահա­նելը կամ Հայաստանի Հանրապետություն չներմուծելը`

առաջացնում է տուգանք՝ այդ ապրանքների կամ տրանսպորտային միջոցների մաք­սա­յին արժեքի 50 տոկոսի, բայց ոչ ավելի քան 100 հազար դրամի չափով:

1. Սույն հոդվածի 1-ին մասով սահմանված արարքը կատարելը, որը զուգորդվել է սույն հոդվածի 1-ին մասում նշված ապրանքների կամ տրանսպորտային միջոցների օտարմամբ`

առաջացնում է տուգանք՝ օտարված ապրանքների կամ տրանսպորտային միջոցների մաք­սային արժեքի 50 տոկոսի, բայց ոչ ավելի քան 2 միլիոն դրամի չափով:

**Հոդված 311. Մաքսային հսկողության տակ գտնվող ապրանքները և**

**տրանսպորտային միջոցները փոփոխությունների ենթարկելը**

1. Մաքսային հսկողության տակ գտնվող ապրանքների կամ տրանսպորտային միջոց­ների բնական մաշվածության հետևանքով առաջացած փոփոխություններից կամ փոխադր­ման, տրանսպորտային փոխադրման կամ պահպանման բնականոն պայմաններում ապրանք­ների բնական հատկությունների փոփոխության հետևանքով քանակի կամ վիճակի փոփո­խություններից բացի այլ փոփոխությունների ենթարկելը`

առաջացնում է տուգանք՝ այդ ապրանքների մաքսային արժեքի 50 տոկոսի, բայց ոչ ավելի քան 2 միլիոն դրամի չափով:

**Հոդված 312. Կանխիկ դրամական միջոցների, վճարային գործիքների ապօրինի**

**տեղափոխումը**

1. Միության մաքսային սահմանով կամ Հայաստանի Հանրապետության պետական սահ­մանով կանխիկ դրամական միջոցների կամ վճարային գործիքների ապօրինի տեղա­փո­խումը, որը կատարվել է մանր չափերով և առանց մաքսային հսկողության կամ դրանից թաքցնելով, կամ դրանց մասին հավաստի տեղեկությունները սահմանված կարգով չհայ­տա­րա­րագրելու կամ ոչ իր անվամբ հայտարարագրելու, կամ դրանց տեղափոխման համար սահ­մանված կանոնները, այդ թվում՝ արգելքներն ու սահմանափակումները խախտելու, կամ մաք­սային կամ այլ փաստաթղթերը խաբեությամբ օգտագործելու միջոցով՝

առաջացնում է տուգանք` ապօրինի տեղափոխված կանխիկ դրամական միջոցների գումարի կամ ապօրինի տեղափոխված վճարային գործիքների անվանական արժեքի 10 տոկոսի, բայց ոչ ավելի, քան 500 հազար դրամի չափով:

1. Սույն հոդվածի 1-ին մասով նախատեսված արարքը համարվում է մանր չափերով կատար­ված, եթե ապօրինի տեղափոխված կանխիկ դրամական միջոցների գումարը կամ ապօրինի տեղափոխված վճարային գործիքների արժեքը գերազանցում է Միության մաք­սա­յին օրենսդրությամբ թույլատրելի, առանց գրավոր հայտարարագրման տեղափոխվող կան­խիկ դրամական միջոցների կամ վճարային գործիքների արժեքը, բայց չի գերազանցում Հայաս­տանի Հանրապետության քրեական օրենսգրքի 215.1 հոդվածի 4-րդ մասով սահ­ման­ված խոշոր չափը:

Ապօրինի տեղափոխված կանխիկ դրամական միջոցների գումարի կամ ապօրինի տեղա­փոխված վճարային գործիքների արժեքի չափը հաշվարկելիս ապօրինի տեղա­փոխ­ված կանխիկ դրամական միջոցների ընդհանուր գումարից կամ ապօրինի տեղափոխված վճարային գործիքների արժեքից ենթակա է նվազեցման այն չափը, որը Միության օրենս­դրու­թյամբ թույլատրվում է տեղափոխել առանց հայտարարագրման:

**Հոդված 313. Ապրանքների և տրանսպորտային միջոցների ապօրինի**

**տեղափոխումը**

1. Միության մաքսային սահմանով կամՀայաստանի Հանրապետության պետական սահ­մանով ապրանքների կամ տրանսպորտային միջոցների (բացառությամբ՝ Հայաստանի Հան­րապետության քրեական օրենսգրքի 215.1 հոդվածով սահմանվածների) ապօրինի տեղափոխումը, որը կատարվել է առանց մաքսային հսկողության կամ դրանից թաքց­նելով, կամ դրանց տեղափոխման համար սահմանված կանոնները, այդ թվում՝ արգելքներն ու սահմանափակումները խախտելով կամ մաքսային մարմին մաքսային հսկո­ղու­թյան և մաքսային ձևակերպման համար կեղծ, անօրինական ճանապարհով ստացված փաստաթղթեր ներկայացնելով, ինչպես նաև կեղծ մաքսային նույնականացման միջոցներ օգտագործելով` հանցագործության հատկանիշների բացակայության դեպքում՝

առաջացնում է տուգանք` այդ ապրանքների համար «Բաց թողնում՝ ներքին սպառման համար» մաքսային ընթացակարգի շրջանակներում վճարման ենթակա մաք­սա­յին վճարների, հատուկ, հակագնագցման և փոխհատուցման տուրքերի մեծության 50 տոկոսի չափով:

1. Միության մաքսային սահմանով կամՀայաստանի Հանրապետության պետական սահ­մանով սույն հոդվածի 1-ին մասում նշված ապրանքների կամ տրանսպորտային միջոց­ների ապօրինի տեղափոխումը, որը կատարվել է դրանց մասին հավաստի տեղեկու­թյուն­ները սահմանված կարգով չհայտարարագրելու կամ ոչ իր անվամբ հայտարարագրելու միջո­ցով կամ հայտարարագրում կամ մինչև ապրանքների մասին հայտարարագրի ներ­կա­յա­ցումը ապրանքների բաց թողնման դեպքում ներկայացվող հայտարարության մեջ ոչ ճշգրիտ տեղեկություններ նշելը, որի արդյունքում չի առաջանում մաքսային վճար­ների, հատուկ հակագնագցման և փոխհատուցման տուրքերի մեծության պակաս հաշ­վար­կում կամ չհաշվարկում, ինչպես նաև ոչ սակագնային կարգավորման միջոցների չկիրառում՝ հանցագործության հատկանիշների բացակայության դեպքում՝

առաջացնում է տուգանք՝ 50 հազար դրամի չափով:

1. Սույն հոդվածի 2-րդ մասով սահմանված արարքը, որի արդյունքում առաջանում է մաքսային վճարների, հատուկ, հակագնագցման և փոխհատուցման տուրքերի մեծության պակաս հաշվարկում կամ չհաշվարկում` հանցագործության հատկանիշների բացակայու­թյան դեպքում՝

առաջացնում է տուգանք՝ չհաշվարկված կամ պակաս հաշվարկված մաքսային վճար­ների, հատուկ հակագնագցման և փոխհատուցման տուրքերի մեծության 50 տոկոսի չափով:

1. Սույն հոդվածի 2-րդ մասով սահմանված արարքը, որն առաջացնում է ոչ սակագնա­յին կարգավորման միջոցների չկիրառում` հանցագործության հատկանիշների բացակայու­թյան դեպքում՝

առաջացնում է տուգանք՝ մաքսային արժեքի 50 տոկոսի, բայց ոչ ավելի, քան 200 հազար դրամի չափով:

**Հոդված 314. Առանց մաքսային մարմինների թույլտվության` մաքսային վճարների**,

**հատուկ, հակագնագցման և փոխհատուցման տուրքերի գծով**

**արտոնություններ ունեցող ապրանքների և տրանսպորտային**

**միջոցների օգտագործումը, տնօրինումը և այլ անձի հանձնելն այլ**

**նպատակներով**

1. Առանց մաքսային մարմինների թույլտվության` մաքսային վճարների, հատուկ, հակա­գնագցման և փոխհատուցման տուրքերի գծով արտոնություններ ունեցող ապրանք­ների կամ տրանսպորտային միջոցների օգտագործումը, տնօրինումը կամ այլ անձի հանձ­նելն այլ նպատակներով, որոնց համար տրվել էին այդ արտոնությունները`

առաջացնում է տուգանք՝ այդ ապրանքների կամ տրանսպորտային միջոցների համար «Բաց թողնում՝ ներքին սպառման համար» մաքսային ընթացակարգի շրջանակ­նե­րում վճարման ենթակա մաքսային վճարների, հատուկ, հակագնագցման և փոխհա­տուց­ման տուրքերի մեծության 50 տոկոսի չափով, իսկ ժամանակավոր ներմուծված ապրանք­ների և տրանսպորտային միջոցների դեպքում՝ «Ժամանակավոր ներմուծում» մաքսային ընթա­ցակարգի շրջանակներում վճարման ենթակա մաքսային վճարների մեծության 50 տոկոսի չափով:

**Հոդված 315. Պայմանական բաց թողնված ապրանքներն անօրինական**

**օգտագործելը կամ տնօրինելը, ինչպես նաև արգելանքի վերցված**

**ապրանքները և տրանսպորտային միջոցներն անօրինական**

**օգտագործելը**

1. Օրենքով սահմանված պայմանական բաց թողնված ապրանքների՝ առանց ­­բաց թողնման պայմանների պահպանման օգտագործելը կամ տնօրինելը՝

առաջացնում է տուգանք` այդ ապրանքների մաքսային արժեքի 10 տոկոսի, բայց ոչ ավելի, քան 200 հազար դրամի չափով:

1. Մաքսային հսկողության ժամանակ արգելանքի վերցված ապրանքները կամ տրանս­պորտային միջոցներն առանց մաքսային մարմնի թույլտվության օգտագործելը՝

առաջացնում է տուգանք` մաքսային արժեքի 50 տոկոսի, բայց ոչ ավելի, քան 200 հազար դրամի չափով:

**Հոդված 316. Մաքսային վճարների, հատուկ հակագնագցման և փոխհատուցման**

**տուրքերի սահմանված վճարման ժամկետները խախտելը**

1. Մաքսային վճարները, հատուկ հակագնագցման և փոխհատուցման տուրքերը սահ­ման­ված ժամկետներում չվճարելը՝

առաջացնում է տուգանք` 20 հազար դրամի չափով:

**Հոդված 317. Մաքսային սահմանով ահաբեկչության ֆինանսավորմանն ուղղված**

**կամ հանցավոր ճանապարհով ստացված արժույթի կամ ըստ**

**ներկայացնողի արժեթղթերի տեղափոխումը**

1. Հայաստանի Հանրապետության սահմանով ահաբեկչության ֆինանսավորմանն ուղղ­ված կամ Հայաստանի Հանրապետության քրեական օրենսգրքի 190-րդ հոդվածի իմաս­տով հանցավոր ճանապարհով ստացված արժույթի կամ ըստ ներկայացնողի արժե­թղթերի տեղափոխումը, եթե արարքը չի պարունակում հանցագործության հատկանիշներ`

առաջացնում է տուգանք՝ այդ արժույթի չափով կամ ըստ ներկայացնողի արժեթղթի անվանական արժեքի կամ դրանով տրվող հանձնարարության գումարի չափով:

**Հոդված 318. Մաքսային գործի բնագավառում գործունեություն իրականացնող**

**անձանց կողմից Միության մաքսային օրենսգրքով սահմանված**

**պարտականությունները չկատարելը**

1. Մաքսային ներկայացուցիչների կողմից Միության մաքսային օրենսգրքի 405-րդ հոդ­վածի 1-ին մասի 3-րդ, 4-րդ և 5-րդ կետերով, մաքսային փոխադրողների կողմից Միու­թյան մաքսային օրենսգրքի 409-րդ հոդվածի 3-րդ, 5-րդ, 6-րդ և 7-րդ պարբե­րու­թյուն­ներով, ժամանակավոր պահպանման պահեստների կազմակերպիչների կողմից Միու­թյան մաքսային օրենսգրքի 414-րդ հոդվածի 8-րդ, 10-րդ և 11-րդ պարբերություններով, մաքսային պահեստների կազմակերպիչների կողմից Միության մաքսային օրենսգրքի 419-րդ հոդվածի 9-րդ, 10-րդ և 11-րդ պարբերություններով, ազատ պահեստների կազմակերպիչ­ների կողմից Միության մաքսային օրենսգրքի 424-րդ հոդվածի 9-րդ և 10-րդ պարբերու­թյուն­ներով, անմաքս առևտրի խանութի կազմակերպիչների կողմից Միության մաքսային օրենս­գրքի 429-րդ հոդվածի 7-րդ և 8-րդ պարբերություններով սահմանված պարտականու­թյուն­ները չկատարելը՝

առաջացնում է տուգանք՝ 50 հազար դրամի չափով:

**Հոդված 319. Մաքսային մարմնի պաշտոնատար անձի օրինական պահանջը**

**դիտավորյալ չկատարելը, կամ իր գործառույթների կամ**

**պաշտոնեական պարտականությունների իրականացմանը**

**ցանկացած ձևով խոչընդոտելը, նրան վիրավորանք հասցնելը,**

**սպառնալը, նրա նկատմամբ բռնություն գործադրելը**

1. Մաքսային մարմնի պաշտոնատար անձի օրինական պահանջը դիտավորյալ չկա­տա­րելը, կամ իր գործառույթների կամ պաշտոնեական պարտականությունների իրակա­նաց­մանը ցանկացած ձևով խոչընդոտելը`

առաջացնում է տուգանք` 50 հազար դրամի չափով:

1. Պաշտոնական պարտականությունները կատարելիս մաքսային մարմնի պաշտոնա­տար անձին վիրավորանք հասցնելը, նրա նկատմամբ բռնություն գործադրելը կամ սպառ­նա­լիքը, եթե իրավախախտողի գործողությունները չեն առաջացնում քրեական պատաս­խա­նա­տվություն`

առաջացնում է տուգանք` 50 հազար դրամի չափով:

**Հոդված 320. Մաքսային հայտարարագրման ժամանակ ապրանքները մաքսային**

**մարմիններ չներկայացնելը**

1. Մաքսային հայտարարագրման ժամանակ ապրանքները մաքսային մարմինների պահանջով, ինչպես նաև Միության մաքսային օրենսգրքով նախատեսված դեպքերում մաք­սա­յին մարմիններին չներկայացնելը` անկախ մաքսային հայտարարագիր ներկայացնելու հան­գամանքից`

առաջացնում է տուգանք` 50 հազար դրամի չափով:

**Հոդված 321. Մինչև ապրանքների մասին հայտարարագրի ներկայացումը**

**ապրանքների բաց թողնման դեպքում մաքսային մարմիններ**

**սահմանված ժամկետում ապրանքների մասին հայտարարագիր**

**չներկայացնելը**

1. Մինչև ապրանքների մասին հայտարարագրի ներկայացումը ապրանքների ­բաց թողնման դեպքում մաքսային մարմիններին սահմանված ժամկետում ապրանք­ների մասին հայտարարագիր չներկայացնելը՝

առաջացնում է տուգանք` 50 հազար դրամի չափով:

**Հոդված 322. Լիազորված տնտեսական օպերատորի կողմից Միության մաքսային**

**օրենսգրքով սահմանված պարտականությունները չկատարելը**

1. Լիազորված տնտեսական օպերատորի կողմից սույն օրենքով սահմանված կարգով հաշվետվություններ չներկայացնելը, ինչպես նաև Միության մաքսային օրենսգրքի 442-րդ հոդ­վածի 1-ին մասի 3-րդ և 4-րդ կետերով, 3-րդ մասի 2-րդ և 3-րդ ­կետե­րով սահմանված պարտականությունները չկատարելը՝

առաջացնում է տուգանք` 50 հազար դրամի չափով:

**Հոդված 323. Մաքսային ընթացակարգերի շրջանակներում ապրանքների և**

**տրանսպորտային միջոցների օգտագործման պայմանները**

**չպահպանելը**

1. «Մաքսային պահեստ» մաքսային ընթացակարգի համար Միության մաքսային օրենս­­գրքի 156-րդ հոդվածի 2-րդ մասով, «Վերամշակում՝ մաքսային տարածքում» մաք­սա­յին ընթացակարգի համար Միության մաքսային օրենսգրքի 164-րդ հոդվածի 2-րդ մասով, «Վերամշակում՝ մաքսային տարածքից դուրս» մաքսային ընթացակարգի համար Միության մաքսային օրենսգրքի 177-րդ հոդվածի 2-րդ մասով, «Վերամշակում՝ ներ­քին սպառման համար» մաքսային ընթացակարգի համար Միության մաքսային օրենս­գրքի 189-րդ հոդվածի 2-րդ մասով, «Ազատ մաքսային գոտի» մաքսային ընթա­ցա­կարգի համար Միության մաքսային օրենսգրքի 202-րդ հոդվածի 5-րդ մասով, «Ազատ պահեստ» մաքսային ընթացակարգի համար Միության մաքսային օրենսգրքի 212-րդ հոդ­վածի 3-րդ մասով, «Ժամանակավոր ներմուծում» մաքսային ընթացակարգի համար Միու­թյան մաքսային օրենսգրքի 220-րդ հոդվածի 2-րդ մասի 1-ին, 2-րդ և 4-րդ ­կետե­րով, «Ժամանակավոր արտահանում» մաքսային ընթացակարգի համար Միության մաք­սային օրենսգրքի 228-րդ հոդվածի 2-րդ մասի 1-ին կետով և «Հատուկ» մաք­սային ընթացակարգի համար Միության մաքսային օրենսգրքի 254-րդ հոդվածին համա­պատասխան սահմանված՝ ապրանքների և տրանսպորտային միջոցների օգտագործ­ման պայմանները չպահպանելը՝

առաջացնում է տուգանք` ապրանքների և տրանսպորտային միջոցների մաքսային արժեքի 10 տոկոսի, բայց ոչ ավելի, քան 200 հազար դրամի չափով:

1. Սույն հոդվածի 1-ին մասում սահմանված խախտումը, որի արդյունքում առաջանում է մաքսային վճարների, հատուկ, հակագնագցման և փոխհատուցման տուրքերի վճարման գծով պարտավորություն` հանցագործության հատկանիշների բացակայության դեպքում՝

առաջացնում է տուգանք` «Բաց թողնում՝ ներքին սպառման համար» մաք­սա­յին ընթացակարգի շրջանակներում վճարման ենթակա մաքսային վճարների, հատուկ հակա­գնագցման և փոխհատուցման տուրքերի մեծության 50 տոկոսի, իսկ ժամանակավոր ներմուծված ապրանքների և տրանսպորտային միջոցների դեպքում՝ «Ժամանակավոր ներ­մու­ծում» մաքսային ընթացակարգի շրջանակներում վճարման ենթակա մաքսային վճար­ների մեծության 50 տոկոսի չափով:

**Հոդված 324. Մաքսային ոլորտում իրավախախտումների համար**

**պատասխանատվության կիրառման առանձնահատկությունները**

1. Սույն գլխով սահմանված՝ մաքսային ոլորտում նույն իրավախախտման նկատմամբ սույն գլխի մեկից ավելի հոդվածների շրջանակներում սահմանված պատասխանատվության կիրառելի լինելու դեպքում կիրառվում է պատասխանատվություն սահմանող այն դրույթը, որը նախատեսում է առավել խիստ պատասխանատվություն:
2. Սույն գլխով սահմանված՝ մաքսային ոլորտում իրավախախտումները վարչական ակտն անբողոքարկելի դառնալուց հետո 1 տարվա ընթացքում կրկին կատարելու դեպքում սույն գլխով սահմանված տուգանքները կրկնապատկվում են:

**ԳԼՈՒԽ 59**

**ՄԱՔՍԱՅԻՆ ՈԼՈՐՏՈՒՄ ԻՐԱՎԱԽԱԽՏՈՒՄՆԵՐԻ ՎԵՐԱԲԵՐՅԱԼ ՎԱՐՈՒՅԹԻ ԱՌԱՆՁՆԱՀԱՏԿՈՒԹՅՈՒՆՆԵՐԸ**

**Հոդված 325. Մաքսային ոլորտում իրավախախտման վերաբերյալ վարույթի**

**առանձնահատկությունները**

1. Մաքսային ոլորտում սույն օրենքի 58-րդ գլխով նախատեսված իրավախախ­տում­ների վերաբերյալ գործերի վարույթն իրականացվում է Վարչական իրավախախտումների վերա­բերյալ Հայաստանի Հանրապետության օրենսգրքին, «Վարչարարության հիմունքների և վարչական վարույթի մասին» Հայաստանի Հանրապետության օրենքին և սույն գլխով սահ­մանված առանձնահատկություններին համապատասխան:
2. Մաքսային ոլորտում իրավախախտումների վերաբերյալ վարույթի ընթացքում մաք­սա­յին մարմինների կողմից իրականացվող առանձին գործողությունների առանձնահատկու­թյուն­ները սահմանվում են Վարչական իրավախախտումների վերաբերյալ Հայաստանի Հան­րապետության օրենսգրքով, սույն օրենքով, ինչպես նաև Միության մաքսային իրավա­հա­րաբերությունները կարգավորող ակտերով:
3. Սույն գլխով սահմանված դրույթները չեն տարածվում Հայաստանի Հանրապե­տու­թյան քրեական օրենսգրքով նախատեսված՝ մաքսային ոլորտում իրավախախտումների նկատ­մամբ:
4. Վերադաս մաքսային մարմնի ղեկավարը, մաքսային ոլորտում իրավախախ­տում­ների վերաբերյալ վարույթի իրականացման արդյունավետությունից ելնելով, կարող է վարույթի իրականացումը տարածքային մեկ մաքսային մարմնից վերցնել և հանձնարարել մեկ այլ տարածքային մաքսային մարմնի:
5. Մաքսային ոլորտում իրավախախտման վերաբերյալ վարույթն իրականացնող մարմնի իրավասու պաշտոնատար անձը կարող է իրավախախտումների վերաբերյալ վարույթի առանձին գործողությունների կատարումը հանձնարարել այլ մաքսային մարմնի պաշ­տոնատար անձի` տարածքային կարգով կատարելու համար:

Սույն մասով սահմանված հանձնարարությունը պետք է կատարվի՝ այն ստանալու պահից 5 օրացուցային օրվա ընթացքում:

**Հոդված 326. Մաքսային ոլորտում իրավախախտումների վերաբերյալ** **վարույթ**

**սկսելու հիմքերը**

1. Մաքսային ոլորտում իրավախախտումների վերաբերյալ վարույթ սկսելու հիմքերն են`
2. իրենց լիազորություններն իրականացնելիս մաքսային մարմինների պաշտոնատար անձանց կողմից մաքսային իրավախախտման դեպքերի հայտնաբերումը.
3. մաքսային իրավախախտումների մասին անձանց հաղորդումները.
4. մաքսային իրավախախտումների մասին լրատվության միջոցների հաղորդումները.
5. իրավապահ մարմիններից և օտարերկրյա պետությունների իրավասու մարմին­նե­րից ստացված հաղորդումները:
6. Մաքսային ոլորտում իրավախախտումների վերաբերյալ վարույթ կարող է սկսվել նման խախտման հատկանիշներ մատնանշող բավարար տվյալների առկայության դեպքում:

**Հոդված 327. Մաքսային ոլորտում իրավախախտումների** **մասին հաղորդմանն**

**ընթացք տալը**

1. Մաքսային ոլորտում իրավախախտումների մասին հաղորդումն ստանալուց հետո` 3 օրացուցային օրվա ընթացքում, մաքսային մարմնի կողմից իրակա­նաց­վում է հետևյալ գործողություններից որևէ մեկը.
2. կազմվում է մաքսային ոլորտում իրավախախտման վերաբերյալ արձանագրություն.
3. կայացվում է վարույթ սկսելը մերժելու մասին որոշում` վարույթը բացառող հան­գա­մանք­ների առկայության դեպքում.
4. ստացված հաղորդումը հանձնվում է ըստ ենթակայության:
5. Սույն հոդվածի 1-ին մասով նախատեսված գործողությունների մասին գրավոր հայտնվում է հաղորդումն ուղարկողին:

**Հոդված 328. Մաքսային ոլորտում իրավախախտման վերաբերյալ**

**արձանագրությունը**

1. Մաքսային ոլորտում իրավախախտումների վերաբերյալ վարույթը սկսվում է մաքսա­յին ոլորտում իրավախախտման վերաբերյալ արձանագրություն կազմելով:

Սույն մասով նախատեսված արձանագրության ձևը սահմանում է վերադաս մաքսային մարմինը:

1. Սույն հոդվածի 1-ին մասում նշված արձանագրության մեջ նշվում են Վարչական իրա­վախախտումների վերաբերյալ Հայաստանի Հանրապետության օրենսգրքի 255-րդ հոդ­վա­ծով նախատեսված տեղեկությունները, ինչպես նաև մաքսային իրավախախտման ման­րա­մասն նկարագիրը և արարքի վերաբերյալ նախնական որոշումը` ըստ Միության մաք­սա­յին օրենսգրքի և սույն օրենքի համապատասխան հոդվածի, տեղեկություններ` վերցված առար­կաների և փաստաթղթերի մասին, ինչպես նաև գործի համար կարևոր նշանա­կու­թյուն ունեցող այլ հանգամանքներ:
2. Սույն հոդվածի 1-ին մասում նշված արձանագրությունն ընթերցվում է կազմողի կող­մից, ընթերցում են գործողության բոլոր մասնակիցները, անհրաժեշտության դեպքում ապա­հով­վում է թարգմանչի մասնակցությունը, պարզաբանվում են նրանց իրավունքները:
3. Սույն հոդվածի 1-ին մասում նշված արձանագրությունն ստորագրում են այն կազմող պաշտոնատար անձը, մաքսային իրավախախտում կատարած անձը, եթե նա ներկա է, վկա­ները:
4. Եթե իրավախախտում կատարած անձը հրաժարվում է արձանագրությունն ստո­րա­գրե­լուց, ապա այդպիսի հրաժարման պատճառների մասին համապատասխան նշում է կատար­վում արձանագրության մեջ: Արձանագրությանը կցվում է իրավախախտողի բացատ­րությունը:
5. Մաքսային ոլորտում իրավախախտման վերաբերյալ արձանագրությունը կազմվում է երկու օրինակից, որի մեկ օրինակը ստորագրությամբ հանձնվում է մաքսային իրավա­խախ­տում կատարած անձին կամ ուղարկվում է նրան` ուղեկցող գրությամբ:

**Հոդված 329. Վարչական ձերբակալումը**

1. Մաքսային իրավախախտման վերաբերյալ արձանագրությունը կազմելու, իրավա­խախտ­ման վերաբերյալ որոշումը կայացնելու նպատակով, եթե սպառված են այլ միջոցները իրա­վախախտում կատարած անձի ինքնությունը պարզելու համար, թույլատրվում է մաք­սա­յին իրավախախտում կատարած անձի վարչական ձերբակալում` մինչև երեք ժամ տևո­ղու­թյամբ:
2. Եթե կան բավարար տվյալներ անձի կողմից մաքսային սահմանով իր մարմնում թաքց­րած ապրանք տեղափոխելու մասին, եթե անձը մաքսային մարմինների պաշտո­նա­տար անձանց դիմադրություն է ցույց տալիս անձնական զննության ժամանակ, փորձում է փախչել դեպքի վայրից, ապա նա կարող է ձերբակալվել 3 օր ժամկետով` ձերբակալման պահից 24 ժամվա ընթացքում գրավոր տեղեկացնելով դատախազին:
3. Վարչական ձերբակալման ժամկետը հաշվարկվում է խախտում կատարած անձին մաքսային մարմնի շենք կամ դրան փոխարինող այլ շենք բերելու պահից, որտեղ հնարավոր է կատարել սույն հոդվածի 1-ին մասով նախատեսված գործողությունները, ոչ սթափ վիճա­կում գտնվող անձի համար` նրա սթափվելու պահից:
4. Վարչական ձերբակալման մասին կազմվում է արձանագրություն, որտեղ նշվում է այն կազմող անձի պաշտոնը, անունը և ազգանունը, ձերբակալվածի տվյալները, ձերբա­կալ­ման հիմքերը, ժամը, օրը, ամիսը, տարին:

**Հոդված 330. Ապրանքներ, տրանսպորտային միջոցներ և փաստաթղթեր**

**վերցնելը**

1. Մաքսային իրավախախտման անմիջական օբյեկտ համարվող ապրանքները, մաք­սա­յին սահմանով դրանց տեղափոխման համար օգտագործվող տրանսպորտային միջոց­ները, մաքսային սահմանով ապրանքների տեղափոխման նպատակով պատրաստված գաղտ­նարանները, ինչպես նաև մաքսային ոլորտում իրավախախտումների վերաբերյալ վարույթի քննության համար անհրաժեշտ փաստաթղթերը ենթակա են վերցման՝ Վար­չա­կան իրավախախտումների վերաբերյալ Հայաստանի Հանրապետության օրենսգրքով, Միու­թյան մաքսային օրենսգրքով և սույն օրենքով սահմանված կարգով: Վերցնելը կատար­վում է ընթերակաների, իսկ անհրաժեշտության դեպքում նաև թարգմանչի և մասնագետի մաս­նակցությամբ:
2. Ապրանքներ, տրանսպորտային միջոցներ և փաստաթղթեր վերցնելու համար մաք­սա­յին մարմինների պաշտոնատար անձինք իրավունք ունեն պահանջել բացել փակված շինու­թյուններն ու պահեստարանները, իսկ պահանջի չկատարման դեպքում` ինքնուրույն բացել և մուտք գործել այնտեղ: Մաքսային մարմինների պաշտոնատար անձանց կողմից ֆիզի­կական անձանց բնակարաններ մուտք գործելու կարգը սահմանվում է օրենքով: Վերց­ված բոլոր ապրանքները, տրանսպորտային միջոցները և փաստաթղթերը ներկայացվում են վերց­ման մասնակիցներին, մանրամասն նկարագրվում արձանագրության մեջ, իսկ անհրա­ժեշ­տության դեպքում` կնքվում:
3. Վերցնելն ավարտելուց հետո կազմվում է համապատասխան արձանագրություն, որտեղ նշվում են այն կազմող անձի պաշտոնը և ազգանունը, վերցնելու վայրը, ժամանակը, հան­գամանքները, վերցնելու մասնակիցների ինքնությունը հաստատող տվյալները, վերց­ված առարկաների քանակը, չափը, քաշը, բնորոշիչ հատկանիշները և այլ առանձնահատ­կու­թյուններ:
4. Արձանագրություն կազմող պաշտոնատար անձը պարտավոր է արձանագրությունը ծանո­թացնել գործողության բոլոր մասնակիցներին, որոնք ծանոթանալուց հետո ստորա­գրում են և իրավունք ունեն պահանջել արձանագրության մեջ ներառել իրենց դիտողու­թյուն­ները:
5. Արձանագրության պատճենը ստորագրությամբ հանձնվում է այն անձին, ում մոտ կատար­վել է վերցնելու գործողությունը:

**Հոդված 331. Ապրանքները և տրանսպորտային միջոցները ճանաչման**

**ներկայացնելու կարգը**

1. Որևէ ապրանք կամ տրանսպորտային միջոց ճանաչման ներկայացնելու անհրաժեշ­տու­թյան դեպքում մաքսային մարմնի այն պաշտոնատար անձը, որի վարույթում է գտնվում մաք­սային իրավախախտման վերաբերյալ գործը, ճանաչողից նախապես վերցնում է բացատ­րություն այդ առարկայի նշանների և այն հանգամանքների մասին, որոնցում նա տեսել է այդ ապրանքը կամ տրանսպորտային միջոցը: Բացատրությունը վերցնելուց հետո ճանաչ­ման ենթակա ապրանքը կամ առարկան հնարավորության սահմաններում միատե­սակ այլ ապրանքների կամ առարկաների հետ ներկայացվում է ճանաչողին և առա­ջարկ­վում է մատնացույց անել դրանցից մեկը և բացատրել, թե ինչ նշաններով ու առանձ­նա­հատ­կու­թյուններով ճանաչեց այդ առարկան: Ճանաչումը կատարվում է ընթերակաների ներկա­յու­թյամբ:
2. Ճանաչման արդյունքների վերաբերյալ կազմվում է համապատասխան արձանա­գրու­թյուն, որում նշվում են արձանագրությունը կազմող անձի պաշտոնը, անունը և ազգա­նունը, ճանաչման ներկայացնելու վայրը, օրը, ամիսը, տարին, ճանաչման ներկայացված ապրանքի կամ տրանսպորտային միջոցի նկարագրությունը` մանրամասն շարադրելով այն հատ­կանիշները, որոնցով կատարվել է դրանց ճանաչումը, մասնակիցների տվյալները: Արձա­նագրությունն ստորագրում են գործողության բոլոր մասնակիցները: Եթե գործողու­թյան ժամանակ կատարվել են լուսանկարում, ձայնագրում և այլ տեսակի ամրագրում, ապա դրանց մասին նշվում է արձանագրության մեջ:
3. Ճանաչմանը մասնակցած անձինք իրավունք ունեն պահանջել արձանագրության մեջ ներառել իրենց դիտողությունները:

**Հոդված 332. Հետազոտման համար նմուշներ կամ փորձանմուշներ վերցնելը**

1. Մաքսային իրավախախտումների վերաբերյալ գործերի քննության ընթացքում մաք­սա­յին մարմինների պաշտոնատար անձինք իրավունք ունեն վերցնել նմուշներ կամ փոր­ձա­նմուշ­ներ, եթե դրանց հետազոտումն անհրաժեշտ է գործի քննության համար:
2. Նմուշներ կամ փորձանմուշներ վերցնելու մասին կայացվում է որոշում, որտեղ նշվում է որոշումը կայացնողի պաշտոնը, անունը և ազգանունը, որտեղից, ինչ չափով, ինչ նմուշ­ներ կամ փորձանմուշներ պետք է վերցվեն և անհրաժեշտ այլ հանգամանքներ:
3. Մաքսային մարմնի պաշտոնատար անձը, մասնակիցների և ընթերակաների ներ­կա­յությամբ, կատարում է բոլոր անհրաժեշտ գործողությունները և վերցնում նմուշներ կամ փոր­ձանմուշներ: Բացի փաստաթղթերից, նմուշները (փորձանմուշները) փաթեթավորվում և կնքվում են:
4. Նմուշներ կամ փորձանմուշներ վերցնելու մասին կազմվում է համապատասխան արձա­նագրություն, որում նշվում են կատարված բոլոր գործողությունները, կիրառված մեթոդ­ներն ու միջոցները, ինչպես նաև վերցված նմուշների կամ փորձանմուշների տեսակ­ները:

**Հոդված 333. Փորձաքննության կատարումը**

1. Եթե մաքսային ոլորտում իրավախախտման վերաբերյալ գործերով կարևոր նշա­նա­կու­թյուն ունեցող հանգամանքներ պարզելու համար անհրաժեշտ են հատուկ մասնագի­տա­կան գիտելիքներ, ապա վարույթն իրականացնող պաշտոնատար անձը նշանակում է փոր­ձա­քննություն:
2. Փորձաքննություն կատարելու մասին կայացվում է որոշում, որտեղ նշվում են փոր­ձա­քննության նշանակման հիմքերը, փորձաքննության ուղարկվող իրեղեն ապացույցները և այլ առարկաներ, միաժամանակ նշելով, թե դրանք ինչ հանգամանքներում են հայտնա­բեր­վել կամ ձեռք բերվել, հիմնարկի անվանումը, որին հանձնարարվում է փորձաքննությունը և փոր­ձագետին առաջադրվող հարցերը:
3. Փորձաքննություն նշանակող պաշտոնատար անձը փորձագետին բացատրում է օրեն­քով նախատեսված նրա իրավունքներն ու պարտականությունները:
4. Փորձագետը պարտավոր է իրեն առաջադրած հարցերի վերաբերյալ տալ հիմնա­վոր­ված և օբյեկտիվ եզրակացություն, իսկ անհրաժեշտության դեպքում փորձաքննության կատար­ման ընթացքում ի հայտ եկած հանգամանքների վերաբերյալ` մաքսային մարմին­ների պահանջով ներկայանալ և պարզաբանումներ տալ եզրակացության բովանդակության մասին:

**Հոդված 334. Վերցված ապրանքների և առարկաների գնահատումը**

1. Մաքսային մարմինը սույն օրենքի 330-րդ հոդվածին համապատասխան վերցված ապրանք­ները գնահատում է Հայաստանի Հանրապետության գործող գների, իսկ վերջին­նե­րիս վերաբերյալ տեղեկությունների բացակայության դեպքում` փորձագետների եզրակացու­թյան հիման վրա:
2. Սույն օրենքի 330-րդ հոդվածին համապատասխան վերցված օտարերկրյա արժույթի վերահաշվարկը հայկական դրամի` մաքսային մարմինը կատարում է մաքսային իրա­վախախտման հայտնաբերման օրվա դրությամբ Հայաստանի Հանրապետության կենտ­րոնական բանկի սահմանած փոխարժեքով:

**Հոդված 335. Մաքսային ոլորտում իրավախախտումների վերաբերյալ գործի**

**քննությանը պատասխանատվության ենթարկվող անձի**

**մասնակցությունը**

1. Մաքսային ոլորտում իրավախախտումների վերաբերյալ գործը քննվում է պատաս­խա­նատվության ենթարկվող անձի մասնակցությամբ կամ Վարչական իրավախախ­տում­ների վերաբերյալ Հայաստանի Հանրապետության օրենսգրքի 267-րդ հոդվածով սահ­ման­ված դեպքերում՝ տվյալ անձի բացակայությամբ:
2. Մաքսային ոլորտում իրավախախտումների վերաբերյալ գործը կարող է քննվել սույն հոդվածի 1-ին մասում նշված անձի բացակայության դեպքում, եթե անձը բացակայում է, և հայտնի չէ նրա գտնվելու վայրը, կամ եթե նա գտնվում է Հայաստանի Հանրապետության սահ­մաններից դուրս:

**Հոդված 336. Մաքսային ոլորտում իրավախախտումների վերաբերյալ գործերի**

**նյութերի հրապարակման անթույլատրելիությունը**

1. Մաքսային ոլորտում իրավախախտումների վերաբերյալ գործերի տվյալները կարող են հրապարակվել ամբողջությամբ կամ մասամբ միայն այն պաշտոնատար անձի թույլտվու­թյամբ, որը քննում է տվյալ գործը:
2. Անհրաժեշտության դեպքում մաքսային մարմնի պաշտոնատար անձը գործի հետ առնչ­վող անձանց նախազգուշացնում է գործի տվյալներն առանց իր համաձայնության հրա­պա­րակելու անթույլատրելիության և օրենքով դրա համար նախատեսված պատասխա­նա­տվու­թյան մասին:

**Հոդված 337. Մաքսային ոլորտում իրավախախտումների վերաբերյալ գործերով**

**մաքսային մարմնի որոշումները**

1. Քննելով մաքսային ոլորտում իրավախախտւմների վերաբերյալ գործը` մաքսային մարմնի պաշտոնատար անձը կայացնում է հետևյալ որոշումներից մեկը.
   1. վարչական տույժ նշանակելու մասին.
   2. գործի վարույթը կարճելու մասին:
2. Սույն հոդվածի 1-ին մասում նշված որոշումը պետք է բովանդակի այն կայացնող անձի պաշտոնը, անունը, ազգանունը, որոշում կայացնելու օրը, ամիսը, տարին, տեղե­կու­թյուն­ներ այն անձի մասին, որի առնչությամբ քննվել է գործը, եթե այդ անձը բացահայտված է, այն հանգամանքների շարադրումը, որոնք բացահայտվել են գործը քննելիս, Միության մաք­սային օրենսգրքի և սույն օրենքի այն հոդվածի նշումը, որը պատասխանատվություն է նախատեսում մաքսային ոլորտում իրավախախտման համար, գործի առթիվ կայացված որո­շումը, որոշման բողոքարկման ժամկետը և կարգը: Որոշումն ուժի մեջ է մտնում այն կայաց­նելու պահից:
3. Սույն հոդվածի 1-ին մասում նշված որոշումը կայացնելուց հետո` 3 աշխա­տան­քային օրվա ընթացքում, դրա պատճենը հանձնվում կամ ուղարկվում է այն անձին, որի առնչությամբ այն կայացվել է: Որոշումը համարվում է հանձնված նաև դեպքում, եթե անձը, որին ուղարկվել է այն, չի գտնվել իր կողմից նշված բնակության, գտնվելու կամ ժամանակավորապես բնակվելու վայրում կամ ճիշտ չի նշել գտնվելու հասցեն:

**Հոդված 338. Վերցված ապրանքները վերադարձնելու ժամկետը**

1. Անձը, որից սույն օրենքի 330-րդ հոդվածով սահմանված կարգով կամ տուգանքի, մաք­սային վճարների և մաքսային մարմիններին վճարման ենթակա այլ վճարների գան­ձումն ապահովելու նպատակով վերցվել են ապրանքներ, կարող է դրանք ստանալ տուգանքի վճարումից, մաքսային վճարների և մաքսային մարմիններին վճարման ենթակա այլ վճարների գծով պարտավորությունների կատարումից հետո` 1 աշխատանքային օրվա ընթացքում:

**Հոդված 339. Մաքսային ոլորտում իրավախախտումների համար**

**պատասխանատվության ենթարկվող անձի իրավունքները և**

**պարտականությունները**

1. Մաքսային ոլորտում իրավախախտման համար պատասխանատվության ենթարկ­վող անձն իր նկատմամբ վարույթ սկսվելու պահից ունի Վարչական իրավախախտումների վերա­բերյալ Հայաստանի Հանրապետության օրենսգրքի 267-րդ հոդվածով սահմանված իրա­վունքները, ինչպես նաև իրավունք ունի վարույթն իրականացնող մարմնից ստանալ վարույթի ընթացքում իր իրավունքների մասին պարզաբանումներ, առարկել վարույթն իրա­կա­նացնող մարմնի գործողությունների դեմ և պահանջել իր առարկությունները ներառել արձա­նագրության մեջ, հայտնել բացարկներ, ծանոթանալ արձանագրություններին, որոնց նա մասնակցել կամ ներկա է գտնվել, դիտողություններ ներկայացնել արձանագրությունում գրա­ռումների ճշտության և ամբողջականության կապակցությամբ, պահանջել արձանա­գրու­թյան մեջ գրառումներ կատարել այն հանգամանքների մասին, որոնք իր կարծիքով պետք է նշվեն:
2. Մաքսային ոլորտում իրավախախտման համար պատասխանատվության ենթարկ­վող անձը պարտավոր է կատարել վարույթն իրականացնող պաշտոնատար անձի օրի­նա­կան պահանջները, չխոչընդոտել վարույթի իրականացմանը:

**ԲԱԺԻՆ X**

**ԵԶՐԱՓԱԿԻՉ ԵՎ ԱՆՑՈՒՄԱՅԻՆ ԴՐՈՒՅԹՆԵՐ**

**ԳԼՈՒԽ 60**

**ԵԶՐԱՓԱԿԻՉ ԵՎ ԱՆՑՈՒՄԱՅԻՆ ԴՐՈՒՅԹՆԵՐ**

**Հոդված 340. Օրենքն ուժի մեջ մտնելը**

1. Սույն օրենքն ուժի մեջ է մտնում պաշտոնական հրապարակման օրվան հաջորդող տասներորդ օրը:
2. Սույն օրենքն ուժի մեջ մտնելու օրվանից ուժը կորցրած է ճանաչվում`
3. «Մաքսային կարգավորման մասին» Հայաստանի Հանրապետության 2014 թվականի դեկտեմբերի 17-ի թիվ ՀՕ-241-Ն օրենքը՝ բացառությամբ 258-րդ հոդվածի 2-րդ մասի.
4. Հայաստանի Հանրապետության 2000 թվականի հուլիսի 6-ի մաքսային օրենսգրքի 13-րդ բաժինը:

**Հոդված 341. Անցումային դրույթներ**

* 1. Մինչև սույն օրենքն ուժի մեջ մտնելն ընդունված՝ մաքսային օրենսդրությանը վերա­բե­րող Հայաստանի Հանրապետության իրավական ակտերը սույն օրենքն ուժի մեջ մտնե­լուց հետո շարունակում են գործել Միության մաքսային օրենսգրքին և սույն օրենքին համա­պա­տասխանող և չհակասող մասով՝ մինչև դրանց ուժը կորցրած ճանաչելը կամ ամբող­ջա­կան համապատասխանեցումը Միության մաքսային օրենսգրքին և սույն օրենքին:
  2. Սույն օրենքի 55-րդ հոդվածի 2-րդ մասով նախատեսված՝ ներմուծման մաքսատուրքի հաշվանցումը մաքսային վճար հանդիսացող ավելացված արժեքի հարկին կարող է իրականացվել համապատասխան ենթաօրենսդրական նորմատիվ իրավական ակտի ուժի մեջ մտնելուց հետո, իսկ ծրագրային ապահովման ներդրում պահանջվելու դեպքում՝ դրա ներդրումից հետո, բայց ոչ ուշ, քան սույն օրենքն ուժի մեջ մտնելուց մեկ տարվա ընթացքում:
  3. Սույն օրենքի 63-րդ հոդվածի 3-րդ մասը կարող է կիրառվել Միության մաքսային օրենսգրքի 449-րդ հոդվածի 4-րդ մասով սահմանված ժամկետից՝ 2020 թվականի հուն­վարի մեկից:
  4. Հայաստանի Հանրապետության 2000 թվականի հուլիսի 6-ի մաքսային օրենսգրքի 105-րդ հոդվածի 6.1-ին մասը շարունակում է գործել` օտարերկրյա պետություններում գործող Հայաստանի Հանրապետության դիվանագիտական ծառայության մարմիններում ծառայող դիվանագետները և Հայաստանի Հանրապետության դիվանագիտական ծառայու­թյանը կից գործող ռազմական, առևտրական և այլ կցորդներին վերաբերող մասով մինչև ԱՏԳ ԱԱ 8702, 8703, 8704 21 և 8704 31 ապրանքային դիրքերում դասակարգվող մարդա­տար ավտոմեքենաների և շարժիչով այլ տրանսպորտային միջոցների համար Միության միասնա­կան մաքսային սակագնով սահմանված դրույքաչափերի՝ Պայմանագրի համաձայն՝ Հայաստանի Հանրապետության կողմից կիրառությունը սկսվելու ժամկետը: